
CAPITOLUL I 

Sociologia, ştiinţă despre societate 


1.1. Obiectul şi definirea sociologiei 

Termenul de sociologie provine din cuvântul latin socius, în traducere, social sau 
societate, şi cuvântul grec logos care înseamnă ştiinţă. La un nivel foarte general, 
sociologia este ştiinţa despre social. 

Sociologia a fost definită de-a lungul timpului în diferite moduri. Termenul de so¬ 
ciologie apare pentru prima oară, în 1838, la filosoful francez Auguste Comte în Cours 
dephilosophie postive, 1830-1842. Au urmat după aceea încercări de definire a socio¬ 
logiei, la care facem referire mai jos. Astfel, Emile Durkheim a conferit sociologiei sta¬ 
tutul de „ştiinţă a faptelor sociale“ (1974, p. 35). Max Weber a considerat sociologia ca 
ştiinţa care studiază acţiunea socială. George Gurvitch a dat următoarea definiţie: „socio¬ 
logia este ştiinţa fenomenelor sociale totale, care are drept obiect studiul global al 
relaţiilor sociale, societatea ca integralitate de raporturi“. Dimitrie Guşti considera că 
„sociologia este ştiinţa realităţilor sociale“ (I, 1968, p. 237). în viziunea unui alt socio¬ 
log român, Petre Andrei, „sociologia studiază în mod obiectiv, în primul rând, existenţa 
socială sub aspectul ei static-structural, şi apoi sub aspectul dinamic-funcţional al ei, 
arătând fazele şi tipurile sociale realizate" (voi. I., p. 151). Traian Herseni a susţinut că 
„sociologia este ştiinţa societăţilor omeneşti, este o disciplină ce se ocupă cu studiul vieţii 
sociale, al fenomenelor de comunicare umană, de convieţuire socială" (1982, p. 37). 

Sociologul american Alex Inkeles, în lucrarea sa What is Sociologv? (p. 2), apre¬ 
ciază că există trei căi principale pentru circumscrierea obiectului sociologiei, prin care 
căutăm să descoperim problematica proprie de studiu: 

1. calea istorică, cu ajutorul căreia descoperim problemele centrale ale fondatorilor 
sociologiei; 

2. calea empirică, prin care studiem cercetările sociologice concrete pentru a 
depista acele subiecte sau probleme cărora sociologii contemporani le dau cea mai mare 
atenţie; 

3. calea analitică, prin care decelăm capitole şi domenii ale sociologiei. 

Din studiul moştenirii sociologice şi din cunoaşterea modului cum sociologii stu¬ 
diază realităţile sociale s-a constatat că anumite procese, instituţii şi fenomene sociale: 
familia, stratificarea socială, raporturile dintre componentele societăţii, mecanismele de 
funcţionare a societăţii nu au fost obiect al unei anumite discipline decât din momentul 
constituirii sociologiei ca ştiinţă. Domeniul sociologiei este realitatea socială în 

procesualitatea devenirii şi stabilităţii ei. în mod concret, obiectul sociologiei îl consti¬ 
tuie studiul colectivităţilor umane şi al relaţiilor interumane din cadrul acestora, precum 
şi examinarea comportamentului uman în grupuri şi comunităţi umane. 

Am amintit că obiectul sociologiei cuprinde o arie de probleme de o mare com¬ 
plexitate şi diversitate. Studiul acestor teme s-a diferenţiat şi s-a aprofundat, conturân- 
du-se un sistem de discipline sociologice, care s-a extins treptat, ajungându-se până la 
aproape o sută de discipline sociologice. Enumerăm câteva dintre ele: sociologia cul¬ 
turii, sociologia politică, sociologia civilizaţiilor, sociologia economică, sociologia cu¬ 
noaşterii, sociologia familiei, sociologia devianţei, sociologia comunităţilor, sociologia 
morală, sociologia juridică, sociologia limbii, sociologia artei, sociologia literaturii, 
sociologia educaţiei, sociologia muncii, sociologia industrială, sociologia rurală, socio¬ 
logia urbană, sociologia religiei, sociologia mass media etc. 

Sociologia generală şi disciplinele sociologice abordează problemele sociale în 
temeiul unei paradigme, al unui ansamblu de concepte, propoziţii, metode şi tehnici de 
cercetare, instituite ca un model de investigaţie. 

De regulă, orice doctrină sociologică tinde spre conturarea unei paradigme de 
analiză a sociologiei sau a unui domeniu sociologic, iar studiul unei teme se întreprinde 
având la bază paradigma curentului sociologic în care se include demersul ştiinţific al 
chestiunii cercetate. 


1.2. Relaţia sociologiei cu alte ştiinţe socio-umane 

înţelegerea specificului sociologiei, ca ştiinţă, rezultă şi din studiul relaţiilor acestei 
discipline cu alte ştiinţe. Cercetând un domeniu al realităţii, cel social, sociologia se 
întâlneşte, inevitabil, cu alte ştiinţe. Ştiinţele despre societate şi om se împart în trei mari 
grupuri (A. Mihu, 1992, p. 26): 

- ştiinţele sociale (antropologia, economia, psihologia socială, istoria, sociologia); 

- disciplinele umaniste (filozofia, teologia, literatura, muzica şi arta); 

- ştiinţele comportamentului (sociologia, antropologia, psihologia, aspecte compor¬ 
tamentale ale biologiei, economiei, geografiei, dreptului, psihiatriei, ştiinţelor politice). 

Sociologia este inclusă, aşadar, în două grupuri de ştiinţe: sociale şi ale comporta¬ 
mentului. Aceasta demonstrează, pe de o parte, complexitatea obiectului ei de studiu, 
pe de altă parte, existenţa unor moduri diferite în care poate fi abordată problematica 
socială. 

Sociologia comunică, practic, cu toate ştiinţele, deoarece socialul - obiectul ei de 
cunoaştere — cuprinde elemente ce sunt studiate din toate perspectivele ştiinţei. Cum 
fiecare ştiinţă îşi delimitează obiectul la segmente ale realului este evident că viziunea 
sociologiei este parţială, iar pentru explicarea acesteia se aduc argumente şi din ştiinţe 
conexe. De aceea, graniţele dintre ştiinţele socio-umane sunt fluide. 

Circumscrierea sociologiei de alte ştiinţe socio-umane se reflectă în obiectul de 
studiu şi în problematica specifică celorlalte ştiinţe. Cu ce se îndeletniceşte sociologia? 
Ea studiază realitatea socială dincolo de aspectele ei particulare. Finalitatea sociologiei 




Sociologia, ştiinţă despre societate 


11 


stă în cunoaşterea, explicarea şi înţelegerea ştiinţifică a structurii şi funcţionării socie¬ 
tăţii globale. în acelaşi timp, sociologia caută răspuns la o chestiune esenţială, şi anume, 
relaţia dintre individ şi societate sub toate aspectele. Pentru delimitarea domeniului so¬ 
ciologiei este oportună analiza raporturilor sociologiei cu celelalte ştiinţe socio-umane. 

Psihologia este ştiinţa care studiază comportamentul individual şi personalitatea 
prin proprietăţi cum sunt: atitudini, nevoi, sentimente, precum şi prin procese: învăţare, 
percepţie etc. în acest domeniu se distinge o ştiinţă particulară, psihologia socială, 
strâns asociată cu sociologia. Psihologia socială este cunoaşterea ştiinţifică a interac¬ 
ţiunii comportamentelor şi proceselor psihice umane. Ea studiază modul cum are loc 
interacţiunea comportamentelor individuale şi de grup, ca şi stările şi procesele psihice 
colective, personalitatea sub raportul condiţionării socio-culturale. (S. Chelcea, „Psiho¬ 
logia socială“, în Dicţionar, 1993, p. 476). Sociologia, spre deosebire de psihologie, se 
ocupă de cunoaşterea relaţiilor sociale, a structurilor, interacţiunilor şi organizării din 
societate. Psihologia studiază psihicul individului, iar sociologia abordează colecti¬ 
vităţile sociale. 

Antropologia este ştiinţa despre om ca individ, grup şi specie (G. Geană, „Antropo- 
logie“, în Dicţionar, 1993, p. 40), văzut din perspectivă biologică şi socială. Antropo¬ 
logia fizică analizează teme referitoare la originea omului. Apropiată de sociologie este 
antropologia culturală, aceasta fiind preocupată de studiul comportamentului uman în 
contextul normelor şi valorilor dintr-o societate concretă. Sociologia se centrează pe 
cunoaşterea societăţilor contemporane, pe când antropologia culturală are ca obiect 
culturile arhaice. în discursul antropologiei culturale se includ teme referitoare la 
contextele de existenţă a tradiţiilor, la civilizaţia modernă în relaţie cu valori tradi¬ 
ţionale. Antropologia socială studiază structurile sociale ale unei societăţi tradiţionale, 
iar sociologia abordează aceeaşi problematică în societăţile actuale. Antropologia are ca 
obiect societatea, la fel ca şi sociologia. De aceea, ea a fost considerată ca fiind sora 
sociologiei. Din această cauză există mici diferenţe între antropologie şi sociologie. 

Ştiinţele economice studiază producerea, distribuirea şi consumul bunurilor şi ser¬ 
viciilor. Temele predilecte sunt: munca, banii, finanţele, afacerile, relaţiile economice 
internaţionale etc. Spre deosebire de sociologie, aceste ştiinţe acordă mică atenţie 
interacţiunii dintre oameni în activitatea economică, sau structurilor sociale din sfera 
economică. Pentru sociologie, economia este mediul de producere a unor relaţii sociale, 
de afirmare a omului ca forţă de muncă în anumite contexte sociale. Evoluţia gândirii 
sociologice a condus la constituirea unei sociologii de ramură, sociologia economică, 
orientată către analiza sociologică a vieţii economice. 

Ştiinţele politice studiază ideile despre organizarea politică a societăţii, modurile de 
guvernare, comportamentul politic, structurile de putere, mişcările politice, comporta¬ 
mentul electoral, participarea politică. Sociologia include multe dintre aceste subiecte, 
analizate însă ca realităţi sociale. Trebuie spus că între sociologie şi ştiinţele politice 
deosebirile sunt mici. Baza ştiinţelor politice este dată, indiscutabil, de sociologie. 

1.3. Evoluţia ideilor sociologice. Constituirea sociologiei ca ştiinţă 

1.3.1. Concepţii despre societate 

De-a lungul dezvoltării societăţii umane au fost formulate în diverse modalităţi idei 
despre societate, realitatea socială, relaţiile sociale. Soluţionarea problemelor sociale, 
funcţionarea societăţii au fost obiectul gândirii sociale din antichitate (China, Grecia, 
Roma). Să amintim cele 282 legi ale Hammurabi care prevedeau reglementări ale unor 
importante aspecte ale vieţii sociale: comerţ, educaţie, sănătate. In Grecia antică s-au 
elaborat teze esenţiale pentru gândirea socială, care apoi au fost preluate şi valorificate, 
în epoca modernă, de sociologi. 

Plafon (427-347 î.H.) trasează, în Republica, contururile unei societăţi perfecte. 
Filosoful grec prezintă structurile societăţii, formele de guvernământ, organizarea 
economică a acestui mod de organizare socială. O societate perfectă poate fiinţa numai 
dacă ea este condusă de filosofi, care nu trebuie să dispună de nici o proprietate şi nici 
de familie pentru că numai în acest fel, gândea Platon, se punea stavilă corupţiei, mitei 
şi nepotismului. 

Arisfotei (384-322 î.H.), în scrierile sale Etica Nicomachică, Politica, Constituţia 
atenienilor, a fonnulat idei ce au premers demersul sociologic modem. Filosoful grec 
a definit omul ca animal social (zoon politikon). Viaţa socială are un scop al său propriu 
şi un mecanism de autoreglare. Pornind de la această premisă, Stagiritul concepe 
realitatea socială pe niveluri: 

1. Philia - modul în care omul îşi stabileşte conduita sa în raport de regulile şi 
valorile cetăţii, ceea ce astăzi a fost denumit sociabilitate; 

2. Coinoma - grupurile dintr-o societate; 

3. Politeia - statul identificat cu societatea globală; 

4. Nomos - ansamblul regulilor de conduită bazate pe obiceiuri, moravuri, morală 
ceea ce, într-un cuvânt, înseamnă lege prin care se asigură cadrul nomiativ al polisului. 

în perioada modernă, umiare a dezvoltării capitaliste a societăţii, realitatea socială 
devine obiect de studiu sistematic. în gândirea socială s-a manifestat direct influenţa 
viziunii mecaniciste, de sorginte carteziană, asupra realităţii. Orice studiu trebuia să 
examineze fundamentele raţionale ale oricărei acţiuni umane sau sociale. Teoriile con- 
tractualiste au pus accentul pe decelarea elementelor raţionale din societate. 

Thomas Hobbes (1588-1679) caută să cunoască societatea cu metodele specifice geo¬ 
metriei. Viaţa socială este definită în temeiul principiilor mecaniciste. Ideea de bază a gân¬ 
dirii sale, expusă în scrierea sa Leviathan sau materia, forma şi puterea unui stat ecle¬ 
ziastic şi civil, este tendinţa omului spre autoconservare şi putere. în concepţia sa, există 
o stare naturală a societăţii, caracteristică perioadei când statul nu exista. Această fază se 
detaşa prin anarhie, concurenţă, agresivitate, individualism. Corespunzător stării naturale 
este dreptul natural care exprimă dreptul fiecăruia de a-şi asigura existenţa prin utili¬ 
zarea oricărui mijloc, situaţie exprimată prin aserţiunea „homo homini lupus" (omul este 
lup pentru semenul său). Filosoful englez ajunge la concluzia că omul dispune şi de o 
„lege naturală", bazată pe raţiune „care îi interzice omului să facă ceva ce ar putea con¬ 
duce la nimicirea propriei sale vieţi!". Pentru ca oamenii să trăiască în comun şi să fie egali 

între ei, se impune, afumă Hobbes, adoptarea unui contract social între oameni, astfel încât 
fiecare să renunţe la dreptul lui natural, iar garantarea respectării acestui contract poate 
fi dată de Leviathan, o formă de guvernământ absolutistă, exercitată de un monarh. 

John Locke (1632-1704) continuă ideile lui Hobbes. El concepe statul bazat pe un 
contract. Spre deosebire de Hobbes, Locke argumentează caracterul negativ al unei 
puteri atotstăpânitoare. Dacă la Hobbes statul este, oriunde şi oricând, mai bun decât cei 
pe care îi guvernează, în concepţia lui J. Locke statul şi omul cunosc aceleaşi criterii şi 
principii morale. Preocupat de fomia optimală a statului, filosoful empirist formulează 
o idee esenţială ce va fi apoi dezvoltată de sociologie: separarea puterilor în stat. funcţia 
fundamentală a statului este asigurarea ordinii legislative printr-o majoritate a cetăţe¬ 
nilor. O altă teză valoroasă, ce-i aparţine, se referă la necesitatea ca statul să fie controlat 
de societatea civilă. 

Charles de Montesquieu (1689-1755), în opera sa Despre spiritul legilor, a dezvoltat 
ideea lui Locke despre separarea puterilor în stat: legislativă, judecătorească şi executivă. 

Jean-Jacques Rousseau (1712-1778) dezvoltă teoria contractualistă. El pleacă de la 
premisa că omul nu este rău şi corupt de la natură, cum susţineau, mai ales, teoreticienii 
englezi. Omul se naşte bun, liber şi egal. El a fost corupt de civilizaţie. Gânditorul 
francez aduce discuţia pe terenul moral şi al voinţei generale determinate de raţiune şi 
moralitate. „Omul se naşte liber, dar pretutindeni trăieşte în lanţuri“ ( Contractul social ) 
susţine filosoful francez. Pentru a putea convieţui intr-un „corp moral şi colectiv", oa¬ 
menii trebuie să se detaşeze de interesele şi trebuinţele lor, şi să devină parteneri intr-un 
contract social. în acest fel, omul devine cetăţean care participă la voinţa comună. 
Societatea este alcătuită din indivizi care se supun voluntar voinţei generale colective, 
sursă certă a suveranităţii legitime. în temeiul acestei teorii a voinţei, exercitarea puterii 
statului se face prin legi stabilite de totalitatea indivizilor într-o dezbatere liberă, în 
deplină egalitate şi prin vot direct. Rousseau argumenta necesitatea unui stat democratic 
bazat pe voinţa generală în cadrul căruia puterea să fie dată de membrii săi: „puterea 
poate fi transmisă, voinţa însă, nu“, teză fundamentală a gândirii sale. 

Immanuel Kant (1724-1804) a dezvoltat o teorie a statului bazată pe gândirea sa 
despre morală a cărei chintesenţă este ideea imperativului categoric. Filosoful gennan, 
prin imperativul categoric, aprecia că un individ trebuie să acţioneze pentru ca şi ceilalţi 
să vrea să acţioneze în acelaşi mod, dar fără să-i oblige să procedeze astfel, deoarece s- 
ar ajunge la limitarea libertăţii. în lucrarea sa întemeierea metafizicii moravurilor, el 
subliniază că dreptul se preocupă numai de asigurarea libertăţilor tuturor: „Dreptul este 
deci întruchiparea condiţiilor în care voinţa unuia poate fi unită cu voinţa celuilalt, după 
o lege universală a libertăţii". De aceea, libertatea este singurul drept înnăscut. în temeiul 
acestui drept originar se organizează statul, care nu poate fi decât expresia raţiunii. 
Această viziune asupra libertăţii şi a statului va fi ulterior mult dezbătută de filosofi şi 
de către sociologi. Raţionalismul sociologic originat în ideea existenţei unei raţionalităţi 
sociale îşi are fundamentele în gândirea kantiană. 

C. W.F. Hegel (1770-1831) a formulat, în cadrul sistemului său filosofic, idei despre 
societate, în special în lucrările Principiile filosofiei dreptului şi Filosofia istoriei. 
Libertatea este concepută de gânditorul german ca o formă a dialecticii dezvoltării 
sociale şi individuale. A fi liber înseamnă, la Hegel, „a fi în alteritate la sine însuşi". 

Ideea se autodezvoltă la nivelul gândirii pure, ca abstracţii nedeterminate şi concepte 
(teza), trecând apoi, prin alteritate, în natură (antiteza), revenind la sine, prin om şi 
societate (sinteza). Hegel vede statul ca o formă a raţiunii. Intr-un stat, raţionalul şi 
realul sunt în egală măsură prezente, ceea ce ar demonstra caracterul inadecvat al teoriei 
contractului social: „Numai în stat, omul are parte de o existenţă raţională... statul este 
viaţa existentă, cu adevărat morală“. ( Principiile filosofiei dreptului). Organizarea sta¬ 
tală depăşeşte antiteza societate civilă-familie. De aceea, monarhia prusacă prezintă 
realizarea practică a spiritului absolut, idee derivată dintr-o altă teză hegeliană - liber¬ 
tatea individului este expresia tăriei comunităţii. Gândirea lui Hegel despre societate 
este relevantă nu numai prin ideile sale, ci şi prin critica lui K. Marx, şi mai ales, dez¬ 
voltarea unora dintre tezele filosofului gennan de către autorul Capitalului. 

Din această succintă istorie a ideilor despre societate rezultă că, până în secolul al 
XlX-lea, despre viaţa socială se discuta în cadrul unor doctrine filosofice. Se cuvine a 
remarca accentul tot mai puternic ce se pune în secolul al XVIII-lea, cu deosebire în 
gândirea franceză şi gemiană, pe cunoaşterea şi interpretarea faptelor sociale, prefigu- 
rându-se imperativul constituirii unei ştiinţe speciale. 


1.3.2. Fondatorii sociologiei 

Auguste Co/nte (1798-1857) este considerat fondatorul sociologiei şi primul care a 
fonnulat conceptul de „sociologie" definită ca „ştiinţă a societăţii". Filosoful francez a 
ajuns la ideea de sociologie, umiare a concepţiei sale despre evoluţia gândirii omeneşti. 
Ştiinţa parcurge trei stadii diferite: teologic, metafizic şi pozitiv. Orice cunoaştere într- 
un domeniu debutează cu stadiul bazat pe concepte teologice. Să luăm ca exemplu, 
astronomia. Aceasta a oferit, în societăţile primitive, explicaţii la mişcările cereşti prin 
acţiunea unor zei, demoni sau fiinţe. în al doilea stadiu, cel metafizic, locul lui Dum¬ 
nezeu este luat de principii abstracte. Conceptele teologice au fost înlocuite cu explicaţii 
metafizice bazate pe raţiune. Al treilea stadiu - pozitiv sau real - relevă semnificaţia 
cunoaşterii ştiinţifice rezultată din observarea relaţiilor şi interdependenţelor guvernate 
de legi: „spiritul pozitiv constă, mai ales, în a vedea pentru a prevedea, pentru a cerceta 
ceea ce este, cu scopul de a descoperi ceea ce va fi, pe baza teoremei universale a 
transfonnabilităţii legilor naturii". ( Cours de philosophie positive). în demersul său 
privind sistemul ştiinţelor, Comte propune o ierarhizare a ştiinţelor, în care prioritatea o 
deţine matematica unnată de astronomie, fizică, chimie, biologie, sociologie. Ştiinţa 
despre societate este concepută ca fiind cea mai complexă. A. Comte exprima încre¬ 
derea în capacitatea ştiinţei de a formula legi pe baza observaţiei, astfel încât ele să fie 
certe şi imposibil de infirmat de către noi experimente. Pentm Comte, toată cunoaşterea 
umană este dată numai de ştiinţă datorită virtuţilor ei de studiu sistematic al fenome¬ 
nelor şi de explicare a legilor de fiinţare a acestora. Filosoful francez aprecia că numai 
observaţia este metoda cea mai eficientă de cunoaştere ştiinţifică, şi avertiza că socio¬ 
logia „trebuie să reziste contra invaziei matematice". 

Filosofi.il francez divide studiul societăţii în statica socială, axată pe studiul structurii 
societăţii, şi dinamica socială, orientată spre studiul schimbării sociale şi al dezvoltării 

instituţionale. Este de reţinut că, pentru Comte, societatea dispune de multe caracteristici, 
asemănătoare celor tipice pentru organismele vii, dar societatea este un organism diferit 
de cel din lumea animalelor. De asemenea, Comte a conceput societatea ca un organism 
bazat pe ordine, dependentă de existenţa comunităţii de idei împărtăşită de membrii săi. 
Prin urmare, sociologia este ştiinţa preocupată de cunoaşterea realităţii sociale distincte 
de biologic şi organic. 

Aceste idei au avut o influenţă puternică asupra concepţiilor lui Herbert Spencer şi 
Emile Durkheim. 

Herbert Spencer (1820-1903) este fondator al sociologiei prin argumentarea, într-o 
teorie specială, a organicităţii societăţii. Filosoful englez a dezvoltat ideea lui A. Comte 
despre diviziunea studiului societăţii în statica socială şi dinamica socială, şi a preluat 
de la acesta teza societăţii ca organism colectiv. In viziunea sa, societatea este analogă 
organismului biologic. Asemănător corpului uman alcătuit din organe - rinichii, 
plămânii şi inima -, societatea este alcătuită din instituţii - familia, religia, educaţia, 
statul şi economia. Evoluţia societăţii are loc identic cu evoluţia organismului. Aşadar, 
o societate cunoaşte toate etapele dezvoltării unui organism, de la naştere până la moarte, 
ceea ce este reflexul acţiunii unor legităţi. Prin această idee, H. Spencer pune pentru 
prima oară în sociologie bazele teoriei sistemice despre societate. Progresul social este 
efectul evoluţiei sociale în mod organic. în acest sens, el a fost adeptul selecţiei şi 
evoluţiei naturale a societăţii, iar dezvoltarea socială este posibilă numai prin această 
selecţie naturală. De aceea, Spencer a susţinut ideea neintervenţiei guvernului în adop¬ 
tarea legislaţiei. în societate trebuie să acţioneze selecţia naturală astfel ca numai cei, 
care s-au dovedit capabili să se adapteze la cerinţele realului, să supravieţuiască, şi vor 
fi perpetuate numai acele forme sociale ce au rezistat la exigenţele evoluţiei naturale. 
Evoluţia socială este, după Spencer, divergentă şi nu lineară iar, în anumite condiţii 
sociale şi culturale, ea cunoaşte procesele de regres şi stagnare. Dezvoltarea constă în 
trecerea de la starea de dezagregare la o stare structurată, de la o stare omogenă la una 
eterogenă. Finalitatea oricărei dezvoltări o reprezintă crearea unei situaţii de echilibru. 
In lucrarea Progresul, legea şi cauzele sale, Spencer concepe dezvoltarea istorică ca pe 
o luptă pentru existenţă şi ca proces de supravieţuire a celui mai puternic (Maria Fiirst, 
Jurgen Trinks, 1997, p. 264). Ideile sale vor fi reluate de alţi sociologi, mai ales pe linia 
evoluţionismului. Concepţia sa a avut înrâurire asupra unor gânditori români, cu deose¬ 
bire la junimişti. 

Karl Marx (1818-1883), deşi el însuşi nu s-a considerat un sociolog, a influenţat 
puternic gândirea sociologică. Faţă de Spencer, Marx a susţinut că, periodic, orice 
societate cunoaşte, inevitabil, transformări radicale, ceea ce detennină manifestarea 
acţiunilor revoluţionare. Societatea evoluează nu numai spontan, ci şi prin intervenţia 
directă a omului. Societatea este analizată de Marx ca un sistem alcătuit din forţe de 
producţie şi relaţii de producţie, rolul determinant avându-1, în acest raport, cei ce pro¬ 
duc bunuri. Sistemul social este structurat în baza economică şi suprastructura juridică, 
politică, religioasă, artistică. Cum are loc schimbarea socială? După Marx, prefacerile 
sociale sunt provocate atunci când forţele de producţie detennină sensul evoluţiei so¬ 
cietăţii. Motonil dezvoltării sociale îl reprezintă lupta de clasă („Toată istoria umană de 
până acum este istoria luptei de clasâ“) deoarece în orice societate bazată pe proprietatea 

privată asupra mijloacelor de producţie fiinţează un conflict între deţinătorii de mijloace 
de producţie şi cei care-şi vând forţa de muncă proprietarilor. Explicaţia dată de Marx 
se referă la ritmul mai rapid de progres cunoscut de forţele de producţie, iar noile 
tehnologii şi moduri de organizare a producţiei conduc, indiscutabil, la apariţia unor noi 
clase, capabile să gestioneze progresul rezultat din modificările produse în planul 
producţiei materiale. Această nouă clasă luptă, astfel, împotriva vechilor clase interesate 
în a-şi menţine poziţiile conducătoare în stat. în acest mod Marx a explicat apariţia 
societăţii capitaliste occidentale şi tot în aceeaşi manieră a apreciat că va avea loc 
înlocuirea societăţii capitaliste cu societatea comunistă, act înfăptuit de proletariat, 
văzut ca o clasă ataşată progresului detenninat de dezvoltarea industrială şi tehnologică. 
Revoluţia comunistă se declanşează în ţara cea mai avansată economic - Anglia -, şi 
apoi ea se produce şi în celelalte state. Ea ar duce la instaurarea unei societăţi lipsite de 
clase sociale şi de proprietate, organizată pe principiul „de la fiecare după capacităţi, 
fiecăruia după necesităţi", care s-a dovedit utopic în ţările care au fost obligate să 
experimenteze modelul marxist de societate. într-un limbaj nu întotdeauna riguros 
ştiinţific, Marx dezvăluie mecanisme ale funcţionării şi organizării societăţii capitaliste 
occidentale, explică modul cum se stabilesc relaţiile între componentele sociale, 
argumentează rolul primordial al producţiei în orice societate. 

Emile Durkheim (1858-1916) a configurat pentru prima oară obiectul propriu al 
acestei discipline, asemănător cu domeniul de studiu din oricare ştiinţă: „Principalul 
nostru obiectiv [...] este de a extinde raţionalismul ştiinţific la conduita omenească, ară¬ 
tând că [...] ea este reductibilă la raporturi de la cauză la efect" şi de aceea sociologia 
„nu trebuie să consiste într-o simplă parafrază a prejudecăţilor tradiţionale" (Emile 
Durkheim, 1974, p. 35). 

Sociologul francez a fost preocupat de modul cum societăţile durează în timp. în 
acest sens a căutat elementele ce pot explica existenţa societăţilor. Preocupat de stu¬ 
dierea ştiinţifică a realităţii sociale, Durkheim a examinat factorii ce detennină obiectiv 
fiinţarea societăţii. Pentru că societatea este entitate independentă de individ, sociologul 
francez a gândit grupul ca realitate socială fundamentală. Faptele ce au loc în grup con¬ 
stituie problematica sociologiei deoarece acestea sunt independente de individ în aceeaşi 
măsură ca şi procesele şi fenomenele studiate de ştiinţele naturii. întrucât el a văzut 
societatea dincolo de dimensiunile psihologice şi biologice, fenomenele sociale au fost 
considerate ca lucruri. „Tratăm faptele sociale ca lucruri", scrie Emile Durkheim. 

Faptele sociale sunt aspecte ale vieţii sociale care nu pot fi explicate în temienii 
specifici individului, pentru că ele se produc autonom de acesta şi sunt exterioare lui. 
Faptele sociale sunt cunoscute în mod direct sau empiric, iar sociologul caută date 
senzoriale obiective rezultate din măsurarea lor în contextul vieţii sociale. Caracterul 
obiectiv al faptului social derivă şi din caracteristicile sale de a constrânge individul să 
unneze o anumită direcţie şi nu alta. Faptul social evoluează independent fără a se 
confomia voinţei individuale. Societatea însăşi acţionează ca un sistem de constrângeri, 
detenninând individul să acţioneze aşa cum îi dictează ea. Observăm că, în gândirea lui 
Durkheim, prioritară este societatea şi, din acest motiv, el o concepe, din această 
perspectivă, ca obiect al sociologiei. Societatea este mai mult decât suma părţilor sale. 
Faptul social acţionează asupra individului nu numai pentru că este exterior lui, dar şi 

datorită intemalizării de către acesta a standardelor de comportament ale societăţii în 
care trăieşte. 

Faptul social reprezintă unealta gnoseologică de investigare a realităţii sociale. In¬ 
vestit cu atribute morale, faptul social trebuie să acţioneze pentru asigurarea ordinii 
sociale prin reunirea indivizilor în acţiunea de funcţionare a întregului sistem social. 

Analiza societăţii prin faptul social este întreprinsă de sociologul francez în lucrarea 
Diviziunea muncii sociale (1893). Durkheim a făcut distincţia între solidaritatea meca¬ 
nică şi solidaritatea organică, derivată din compararea structurilor sociale simple în 
societăţile tradiţionale cu diviziunile complexe în societăţile modeme. în primele tipuri 
de societate, diviziunea muncii era foarte simplă, afirmată între persoane implicate în 
aceeaşi ocupaţie, cum ar fi vânătoarea şi agricultura. în acele contexte sociale au existat 
un stil comun de viaţă, un set comun de credinţe, obiceiuri şi ritualuri cunoscute şi 
practicate de către toţi. Prin umiare, a existat un consens comun fundamental pe care 
Durkheim l-a denumit conştiinţa colectivă în temeiul căreia oamenii au cunoscut aceeaşi 
viaţă socială şi au edificat o solidaritate socială care orientează şi controlează comporta¬ 
mentul individual. Această solidaritate este mecanică, iar dimensiunea ei esenţială este 
conştiinţa colectivă. 

Pe măsură ce societăţile se modernizează, adoptă tipuri de producţie industrială, 
iar diviziunea muncii devine mai complexă, se schimbă şi tipul de solidaritate socială. 
Migrarea oamenilor de la sat la oraş, din activităţile agricole în muncile industriale 
contribuie la erodarea vechii solidarităţi. în locul omogenizării din societatea tradiţio¬ 
nală se impune eterogenitatea socială în ocupaţii, stiluri de viaţă. Conştiinţa colectivă 
este înlocuită cu conştiinţa individualităţii. Se face trecerea de la proprietatea comună 
la proprietatea privată, de la responsabilităţi colective la drepturi individuale. Relaţiile 
directe între oameni şi controlul informai îşi pierd din semnificaţie. Puterea şi 
autoritatea au trecut din responsabilitatea familiei şi a bisericii în seama justiţiei şi a 
statului. Toate acestea au impus o nouă solidaritate socială, anume solidaritatea orga¬ 
nică. Ea este fundamentul realizării, cu succes, a combinării ordinii sociale cu liber¬ 
tatea individuală. Nucleul acestei solidarităţi este diviziunea complexă a muncii, liant 
al economiilor industriale din societatea modernă în care fiecare este interdependent 
cu celălalt. Aşadar, oamenii sunt detenninaţi să coopereze pentru că numai astfel 
fiecare poate să-şi realizeze scopurile. Diviziunea muncii este „dacă nu unica, cel puţin 
principala sursă a solidarităţii sociale în societăţile bazate pe specializarea sarcinilor". 
Cum faptul social este greu de descifrat din observarea sa, Durkheim a indicat dreptul, 
în calitatea lui de simbol vizibil, domeniul de studiu al tuturor varietăţilor de solida¬ 
ritate socială. 

Max Weber (1864-1920) este considerat printre fondatorii sociologiei, însă el a adus 
o contribuţie importantă şi la dezvoltarea unor domenii din ştiinţele politice, ştiinţele 
economice, istorie. El face diferenţa necesară între sociologie şi ştiinţele naturii. Pentru 
sociologul german toate faptele sociale sunt fapte comprehensibile. Fenomene cum sunt 
stabilirea unui preţ, organizarea unei greve, conduita religioasă a unui trib sunt cunos¬ 
cute în alt mod decât sunt studiate fenomenele naturale - căderea unui meteorit, înghe¬ 
ţarea apei -, adică primele sunt cunoscute din interiorul lor, pentru că sociologul însuşi 
este o fiinţă socială, pe când celelalte fenomene sunt investigate din exteriorul lor. 

Sociologul se manifestă în interiorul obiectului de studiat, pe când fizicianul cunoaşte 
procesele şi fenomenele fizice din exteriorul lor. 

Max Weber a subliniat dificultăţile actului sociologic în a studia valorile, intenţiile, 
credinţele şi atitudinile care sprijină comportamentul uman. Intr-adevăr, el a surprins, 
spre deosebire de Marx şi Durkheim, punctul critic al demersului sociologic dincolo de 
abordarea socialului numai ca forţe sociale sau ca fapt social. Conceptul de acţiune 
socială este oportun în cunoaşterea realităţii sociale modelate de intervenţia agentului 
uman concret. Examinarea comportamentului social include şi studiul trăirilor indivi¬ 
zilor ce interacţionează alături de acţiunile lor. Sociologii au un alt mod de a studia 
realitatea decât o fac specialiştii din domeniul ştiinţelor naturii, de pildă chimie sau 
fizică, adică ei nu sunt limitaţi, în investigarea comportamentului uman, să ţină seama 
de nişte criterii cum ar fi temperatura sau greutatea, deoarece faptele, investigate de ei, 
au înţelesuri ce decurg din interacţiunea noastră cu alţii. Sociologia are ca premisă com¬ 
prehensiunea (Verstehen) fiinţelor umane concretizată în capacitatea acestora de a 
înţelege modul cum se produc acţiunile umane. 

Cunoaşterea sociologică, la Max Weber, se bazează pe un postulat metodologic al 
tipului ideal. Acesta este un concept, constituit de sociolog pentru a descrie proprietăţile 
esenţiale ale fenomenului. El este un procedeu de reconstrucţie abstractă a realităţii 
empirice, şi este investit cu virtuţi de instrument metodologic al cunoaşterii sociologice. 
Max Weber exemplifică tipul ideal prin conceptul de capitalism. Aşa cum a fost utilizat 
în teoriile sociologice, şi aici îl avea în vedere pe Karl Marx, acest concept nu dă posibi¬ 
litatea diferenţierii riguroase a judecăţilor sociologice de realitate şi a celor axiologice 
generate de el. Tipul ideal al capitalismului face distincţia între sistemul economic, 
doctrina şi teoria socială integrate în conceptul de capitalism, între capitalul financiar, 
comercial şi industrial, între etapele evolutive ale capitalismului. Max Weber a studiat, 
cu ajutorul tipului ideal, birocraţia, legătura dintre etica protestantă şi capitalism, tipu¬ 
rile de autoritate. 

Pentru sociologul gemian nucleul sociologiei îl reprezintă acţiunea socială definită 
ca o comportare umană orientată către alţi oameni. Sociologia este ştiinţă a acţiunii so¬ 
ciale, o ştiinţă comprehensivă şi explicativă. 


1.4. Sociologia românească 

Primele idei despre societate, din cultura română, au fost formulate de Dimitrie 
Cantemir, cu deosebire în lucrarea Descrierea Moldovei, în care sunt înfăţişate şi expli¬ 
cate evenimente, procese şi fenomene sociale din acest spaţiu românesc. Observaţii 
despre realităţile sociale întâlnim la reprezentanţii Şcolii Ardelene, mai ales în ceea ce 
priveşte chestiunile naţionale. 

în secolul al XlX-lea se cunosc primele încercări de analize sociologice ale vieţii so¬ 
ciale româneşti bazate pe teze, concepte şi teorii preluate din sociologia europeană. Răs¬ 
coala lui Tudor Vladimirescu, Revoluţia de la 1848, refonnele lui Cuza şi Kogălniceanu, in¬ 
staurarea monarhiei. Războiul de Independenţă, proclamarea regatului român, problemele 
ţărănimii şi dezvoltării agriculturii, afirmarea burgheziei româneşti în viaţa socială, 

desăvârşirea statului naţional român, toate acestea au constituit teme ale abordării socio¬ 
logice şi, totodată, au stimulat gândirea sociologică autohtonă. De pildă, se discută 
despre o sociologie paşoptistă (T. Herseni, 1940), cu reprezentanţii săi I. Heliade-Rădu- 
lescu, N. Bălcescu, I. Ghica, I.C. Brătianu, în aceeaşi măsură, despre o sociologie libe¬ 
rală sau o sociologie conservatoare - P.P. Carp, Titu Maiorescu. Nu analizăm aici toate 
direcţiile din sociologia românească. Ne oprim la prezentarea câtorva personalităţi. 

Ion lonescu de la Brad (1818-1891) este primul cercetător al satului românesc. Rea¬ 
lităţile sociale au fost investigate cu metode ale cercetări empirice. în acest sens, el a 
întreprins cercetări de teren, utilizând metoda monografiilor. Din acest punct de vedere, 
el este considerat întemeietorul metodei monografice în România, ce va fi dezvoltată 
apoi de D. Guşti. Ion lonescu de la Brad a realizat monografiile judeţelor Mehedinţi, 
Putna şi Dorohoi şi ale regiunilor dobrogene. Aceste monografii au abordat aspecte 
pedo-climatice şi fitotehnice, statistice şi economice, demografice şi sociale din regiu¬ 
nile cercetate. Din datele sintetizate în lucrările sale rezultă un profil al românului, aşa 
cum exista el în mediul ţărănesc, şi al unei civilizaţii adecvate activităţii agricole. De 
aceea, el argumenta necesitatea cercetării agriculturii din toate zonele locuite de români, 
o cercetare directă şi amănunţită a tuturor satelor. 

Spiru Haret (1851-1912) a edificat o concepţie sociologică bazată pe principii 
matematice de cercetare a fenomenelor sociale, în lucrarea sa Mecanica socială (1910). 
Haret remarcă lipsa unei legi sociologice, aşa cum în mecanica raţională este legea 
newtoniană. De aceea, consideră că ştiinţa sociologică nu dispune de o teorie de acelaşi 
nivel ca mecanica raţională. El apreciază că sociologiei „experimentul îi este interzis şi 
observarea se reduce pentru ea la învăţămintele istoriei, care sunt departe de a fi sufi- 
ciente“ (S. Haret, 2001, p. 90). Din aceste raţiuni, sociologia trebuie să parcurgă toate 
etapele prin care a trecut ştiinţa mişcării fizice, iar pentru moment nu-i rămâne decât să 
studieze realitatea socială cu aproximaţii succesive. Sociologia va deveni ştiinţă veri¬ 
tabilă când „va fi capabilă să folosească calculul“. Până atunci ea este o disciplină 
ştiinţifică imatură. Astăzi, studii despre gradul de evoluţie a ştiinţelor plaseză sociologia 
aproximativ în aceeaşi zonă de dezvoltare ca şi savantul român, cu toate achiziţiile 
importante în analiza cantitativă a socialului. Explicaţia acestei situaţii a sociologiei este 
progresul nesatisfăcâtor în descoperirea legilor sociale, care, aşa cum afirmă Haret, tre¬ 
buie să fie analoage cu cele după care dirijează echilibrul şi mişcarea materială. (Schi- 
fimeţ, 2001 b, p. X). 

Fără să identifice sistemele mecanice cu cele sociale, Haret a sugerat o analogie 
între cele două tipuri de sisteme. Modelul după care operează Haret este cel al spaţiului 
social cu trei coordonate: 

1. economică; 

2. morală; 

3. intelectuală. 

însă progresul este produs de ceea ce el numeşte forţe sociale: „conformaţia mâinii 
şi limbajul“, cauze sociale de prim ordin care au detemiinat mişcarea socială. (S. Haret, 
2001, p. 133). Determinismul social este conceput de Haret ca un complex de relaţii 
cauzale în societate, iar în explicarea vieţii sociale ia în seamă toţi factorii, de la mediul 
geografic până la individ cu toate actele sale. 

Dumitru Drăghicescu (1875-1945) a elaborat studii importante în care a dezbătut 
cu pasiune problematica obiectului sociologiei, propunând el însuşi un domeniu propriu 
acestei discipline. Format la şcoala franceză de sociologie, îndrumat de E. Durkheim, 
Drăghicescu a examinat raporturile de cauzalitate în viaţa socială şi a susţinut că deter¬ 
minismul social este diferit şi opus determinismului biologic. în viziunea sa, obiectul 
sociologiei îl reprezintă realitatea etico-socială, guvernată de o lege etico-socială. Adân¬ 
cind ideea lui Durkheim despre drept ca simbol vizibil, Drăghicescu afirmă că această 
lege este exprimată de justiţie: „Legea etico-socială cea mai incontestabilă, care conduce 
raporturile exterioare ale indivizilor, este justiţia, şi prin urmare egalitatea şi solidari¬ 
tatea, care sunt negaţia însăşi a legilor naturale: selecţia, concurenţa, inegalitatea" (ie 
Probleme du determinisme social. Determinisme biologique & Determinisme, 1903, 
p. 39). 

Contribuţia esenţială a lui Drăghicescu constă în afirmarea ideii despre rolul subiec¬ 
tivităţii în desfăşurarea vieţii sociale. Fenomenele sociale sunt fenomene generate de 
individ. Acesta se recunoaşte în societate, iar legile psihologice şi legile sociologice sunt 
identice: „Dacă nu se poate săvârşi o ştiinţă subiectivă a lumii obiective fizice nu se va 
putea săvârşi nici o ştiinţă obiectivă a lumii subiective a spiritului şi a societăţii" (Du 
râie de Vindivida dans le determinisme social, 1904, p. 25, apud Herseni, 1940, p. 91). 
Tezele lui Drăghicescu exprimă o abordare originală a relaţiei dintre obiectiv şi subiec¬ 
tiv în viaţa socială, de explicare a faptelor sociale. 

Traian Brăileanu (1882-1947) dăruieşte patrimoniului sociologic modalitatea pro¬ 
prie de analiză privind existenţa unei ştiinţe autonome despre societate. în concepţia sa, 
exprimată în lucrările Introducere în sociologie (1923), Sociologia generală (1926), 
sociologia este o teorie a principiilor generale despre societate, derivate din investigaţia 
diferitelor tipuri de existenţă socială, şi nicidecum o colecţie de date empirice sau o 
metafizică despre social. Prin corelarea sociologiei cu etica şi politica, el conferă un 
mod original de gândire sociologică. Sociologia ocupă un loc central în sistemul ştiin¬ 
ţelor sociale fiindcă oferă fundamentul teoretic pentru cunoaşterea oricărei componente 
a societăţii. Societatea căpătă o expresie concretă, cea a comunităţii, iar sociologia stu¬ 
diază comunitatea: „obiectul sociologiei este sistemul social, adică societatea ca fomiă 
evolutivă, sau, cum am putea-o numi cu un cuvânt, comunitatea. Condiţiunea principală 
pentru cunoaşterea existenţei unei comunităţi şi pentru desprinderea legilor evoluţiei ei 
este contactul comunităţii cu alte sisteme. Analiza sistemului izolat nu ne va da decât 
raporturi între părţile sale, între fonne neevolutive, raporturi care pot fi prinse în legi 
statice, pe când evoluţia sistemului ar rămâne cu desăvârşire necunoscută, adică însăşi 
existenţa sistemului respectiv s-ar sustrage cunoştinţei noastre" (Introducere în socio¬ 
logie, 1923, p. 22). Pentru sociologie sistemul este comunitatea omenească, ce se distinge 
printr-o diversitate extraordinară de fomie. întrucât societatea a fost considerată ca un 
organism, Brăileanu se crede îndrituit să analizeze societatea din perspectivele tuturor 
ştiinţelor, inclusiv ale biologiei. Prin umiare, comunităţile omeneşti sunt parte a naturii. 
Dar, sociologia nu se confundă cu biologia. Pentru că domeniul sociologiei este comuni¬ 
tatea omenească, expresia empirică a sociologiei o vom găsi în fonnele sociale ale activi¬ 
tăţii umane. Traian Brăileanu a edificat o sociologie generală, definită ca ştiinţa despre 
comunitate, singura potrivită pentru examinarea societăţii în integralitatea ei, şi prin 

această idee sociologia românească a impus paradigma sociologică a comunităţii ome¬ 
neşti şi a adus astfel o contribuţie de nepreţuit la dezvoltarea teoriei sociologice. 

Dimitrie Guşti (1880-1955) se înscrie printre întemeietorii sociologiei din Româ¬ 
nia. în concepţia sa, sociologia este un sistem de cunoaştere a realităţii sociale prezente 
(D. Guşti, I, 1968, p. 237). Sociologia, spre deosebire de istorie, care caută să refacă 
traseul evoluţiei societăţilor în trecutul lor, explică fenomenele sociale aşa cum apar ele 
în realitatea socială: „Socialul este înainte de toate rezultatul unui concurs de împreju¬ 
rări: spaţiale, temporale, vitale şi spirituale, care fomiează cadrele cosmologic, istoric, 
biologic şi psihologic, cu alte cuvinte ceea ce numim «mediu» [...] Aceasta este geneza 
realităţii sociale, acestea sunt condiţiile care acţionează pemianent asupra ei, realitatea 
socială reacţionând şi actualizându-se în activitatea socială, care poate fi redusă la patru 
categorii: economică, spirituală, politică şi juridică. Valorile economice şi spirituale 
(ştiinţă, artă, religie) constituie însuşi conţinutul vieţii sociale, categoriile ei constitutive. 
Cu alte cuvinte, ele fac ca societatea să existe, ele sunt societatea. 

Categoriile nu se pot totuşi menţine fără concursul altor categorii sociale cu funcţie 
regulativâ (categoriile politic şi juridic) care le organizează şi le reglementează. 

Existenţa socialului nu se înţelege deci decât prin elementele sale constitutive 
(economicul şi spiritualul) şi prin elementele sale organizatorice (juridicul şi politicul) 
care se manifestă paralel ca funcţii în interiorul întregului social. 

La problema cadrelor (geneza vieţii sociale) şi la cea a manifestărilor (activitatea 
vieţii sociale) se adaugă problema existenţei fenomenologice a socialului sub fomiă de 
unităţi, de relaţii între ele, de procese sociale" ( ibidem , p. 238). D. Guşti cuprinde în 
social tot ceea ce ţine de activitatea umană desfăşurată într-un context sau mediu, dar 
precizează că există o anumită ierarhie în ce priveşte tipurile de activitate socială. Acti¬ 
vitatea economică şi cea spirituală, concretizată în valori economice şi spirituale, sunt 
determinantele societăţii însă acestea există numai dacă fiinţează politicul şi juridicul cu 
funcţii de organizare şi reglementare. D. Guşti caută să confere analizei socialului o 
viziune cât mai completă dată fiind însăşi aria de cuprindere a socialului. Ca ştiinţă a 
realităţii sociale prezente, sociologia integrează, în obiectul ei de studiu, toate activită¬ 
ţile sociale confomi unor principii şi criterii de delimitare a tipurilor fundamentale sub 
care aceasta există, anume cele economice, spirituale, juridice şi politice. 

La D. Guşti este important modul cum descrie realitatea socială, structurată în două 
niveluri: lumea supraindividuală - alcătuită din valori economice, valori spirituale, valori 
politice şi valori juridice, şi lumea interindividualâ de grupuri sociale. Individul este nevoit 
să trăiască în aceste două lumi, una a valorilor şi una a grupurilor în care este integrat. 
Prima dintre ele acţionează dincolo de opţiunea sau interesul individului. 

în strânsă legătură cu această delimitare gustiană a realităţilor sociale în care fiin¬ 
ţează individul este problema factorului ce detemiină viaţa socială. Acesta este repre¬ 
zentat de către voinţă: „Voinţa este esenţa vieţii sociale, astfel încât, potrivit situaţiei şi 
acţiunii forţelor voinţei sociale, realitatea socială ia fomia de opoziţie, de luptă, de echi¬ 
libru, de concurenţă, de organizare, de subordonare, de supraordonare sau de coor¬ 
donare" (ibidem). Ca bază a oricărei existenţe, voinţa socială nu este efectul acţiunii 
arbitrare a unui ins sau a unui grup. Ea rezultă din legea paralelismului sociologic 
care exprimă raportarea manifestărilor economice, spirituale, politice şi juridice la 

ansamblul cadrelor: cosmologic, istoric, biologic şi psihic. D. Guşti afirmă existenţa 
unui triplu paralelism: 

1. în interiorul cadrelor: între cadrele extrasociale cosmologic şi biologic, pe de o 
parte, şi cadrele sociale, psihic şi istoric, pe de altă parte; 

2. paralelismul din interiorul manifestărilor, între manifestările constitutive şi mani¬ 
festările regulative, şi 

3. un paralelism între ansamblul manifestărilor şi ansamblul cadrelor. Sociologul 
român precizează, în baza paralelismului sociologic, tendinţele de evoluţie în unităţile 
sociale. 

Toate aceste idei vin să dea un contur exact realităţii sociale: „Astfel concepută, 
realitatea socială constituie o totalitate de viaţă umană, adică o unitate socială justificată 
prin voinţa socială, condiţionată potenţial: cosmic, biologic, psihic, istoric şi actualizată 
paralel prin manifestările sale economice, spirituale, politice şi juridice" (, ibidem , p. 239). 

Neîndoielnic, între cadre şi manifestări există deosebiri, şi ele sunt de natură func¬ 
ţională. 

Pentru înţelegerea cât mai profundă a obiectului sociologiei, D. Guşti discută despre 
realitatea socială văzută din perspectiva altor ştiinţe: etica şi politica. Etica abordează 
realitatea socială ca proces de transfomiare confonn imperativelor idealului social, iar 
politica studiază realitatea socială ca proces de schimbare confomi sistemului de mij¬ 
loace prin care se înfăptuiesc valorile sociale şi idealul etic. 

Trebuie spus că societatea nu se limitează la voinţa socială, deoarece socialul este 
un ansamblu de unităţi sociale: „O unitate socială ne apare ca o totalitate de relaţii, 
acţiuni şi reacţiuni ale membrilor care le compun, toate fonne ale activităţii omeneşti, 
expresii deci ale voinţei" ( ibidem , p. 270). Unităţile sociale sunt de trei tipuri: 

1. comunităţi sociale; 

2. instituţii sociale; 

3. grupări sociale. 

Una dintre cele mai productive contribuţii ale lui D. Guşti şi ale şcolii sale o con¬ 
stituie elaborarea metodei monografice şi aplicarea ei la studiul realităţilor sociale 
româneşti, aşa cum fiinţau ele în comunităţile săteşti. în viziunea lui Guşti, sociologia 
îşi clădeşte eşafodajul teoretic numai în temeiul cunoaşterii faptelor sociale prin metode 
proprii. Există, susţine Guşti, o metodă care dă şansa sociologiei de a deveni ştiinţă 
autonomă, şi aceasta este metoda monografică. Mai mult, el crede în necesitatea fu¬ 
ziunii sociologiei cu metoda monografică astfel încât se poate discuta despre „socio¬ 
logia monografică". Se urmărea astfel depăşirea limitelor monografiilor sociale ca 
simple culegeri de documente. Prin metoda monografică propusă de D. Guşti se între¬ 
prinde descrierea şi cercetarea sistemică şi integrală a unităţii sociale studiate. De aceea: 
„Sociologia nu se poate mărgini la studiul relaţiilor sociale sau la cel al manifestărilor 
de viaţă; în toate cercetările, ea trebuie să descopere gruparea socială şi unitatea mani¬ 
festărilor de viaţă, expresie a tuturor circumstanţelor locale" ( ibidem , pp. 241-242). 

După experienţa de opt ani de activitate de cercetare monografică, D. Guşti a reco¬ 
mandat reguli ce trebuie respectate în aplicarea observaţiei sociologice. Acestea sunt: 

1. observaţia trebuie să fie sinceră şi obiectivă; 

2. ea trebuie să fie exactă, adică pătrunzătoare şi completă, să cuprindă toate 
detaliile în varietatea şi unitatea lor; 

3. ea trebuie verificată şi controlată, obţinându-se astfel o observaţie „experimentală"; 

4. observaţia monografică să fie colectivă, rodul colaborării specialiştilor; 

5. ca să fie ştiinţifică observaţia trebuie să fie informată şi pregătită, studierea 
teoretică fiind prima condiţie pentru reuşita cercetătorului; 

6. observaţia sociologică se cere să fie intuitivă. Fiind un act de pătrundere a obiec¬ 
tului cercetat, ea este totodată şi un act de creaţie; 

7. alături de observaţie se cuvine să fie folosită şi metoda comparaţiei cu ajutorul 
căreia se elimină progresiv tot ceea ce este particular şi accidental {ibidem, pp. 239-247). 

Regulile formulate de D. Guşti în anii ’30 sunt, în esenţa lor, valabile şi astăzi, cu 
tot ceea ce ţine de demersul empiric din sociologie. Cele şapte nonne decurg dintr-o 
logică a cercetării monografice a unităţilor sociale şi dovedesc caracterul ştiinţific al 
sociologiei monografice, prin umiărirea înţelegerii şi explicării realităţilor sociale stu¬ 
diate, semnificative pentru modul de a gândi metoda monografică. Observaţii critice 
faţă de metoda monografică s-au formulat cu privire mai ales la caracterul ei empirist. 

Organizarea cercetărilor monografice a avut un scop bine precizat de însuşi D. 
Guşti. Ele se înscriau în acel efort, remarcabil de altfel, de a pune bazele unei ştiinţe şi 
unei politici a naţiunii. Nu ar exista altă cale de cunoaştere a realităţii naţionale vii şi 
concrete decât prin metoda monografică, susţine sociologul român. O abordare parţială 
nu ar duce decât la o construcţie arbitrară despre naţiune. în viziunea lui D. Guşti 
cercetarea unei unităţi sociale trebuie să se facă din toate perspectivele ştiinţifice sau, 
cum spunem astăzi, această investigaţie trebuie să fie multidisciplinară şi interdisci- 
plinară. O asemenea cerinţă derivă din ţelul unnărit, anume cunoaşterea naţiunii în toate 
dimensiunile ei: „Prin cunoaşterea monografică şi sintetică a naţiunii, aceasta va lua 
cunoştinţă de ea însăşi şi-şi va da seama de ceea ce o deosebeşte de celelalte naţiuni. 
Această cunoaştere va deveni baza unei culturi şi a unei politici naţionale sănătoase. 
Căci dacă există vreo greşeală dureroasă în politica unui stat, aceasta constă în a pomi 
de la o deducţie algebrică a acestei fiinţe vii, diversă, multiplă şi complexă, care este 
naţiunea" ( ibidem , p. 248). Metoda monografică îşi aduce astfel contribuţia decisivă la 
constituirea ştiinţei naţiunii. Unitatea socială reprezentativă în afirmarea ştiinţei naţiunii 
este satul deoarece el păstrează nealterate trăsăturile vieţii naţionale. De aceea, activi¬ 
tatea monografiştilor s-a orientat exclusiv spre sate. 

Opera lui Guşti se constituie într-o demonstraţie a necesităţii unei ştiinţe a naţiunii 
într-un context naţional românesc deosebit de favorabil, cum a fost perioada de după 
înfăptuirea Marii Uniri de la 1918. Naţiunea română impunea, în noul cadm statal 
cuprins în graniţele sale etnice, decelarea acelor cadre şi manifestări constitutive carac¬ 
teristice pentru viaţa naţională românească. D. Guşti şi şcoala sa au oferit un model, cel 
al sociologiei monografice, de cunoaştere şi explicare a realităţilor sociale româneşti în 
integralitatea lor. 

Petre Andrei (1891-1940) a elaborat un sistem sociologic întemeiat pe o concepţie 
integralist-deterministă. Format sub influenţa ideilor lui Guşti, dar detaşându-se de 
acesta, Petre Andrei a cercetat socialul în relaţie cu naturalul. Societatea are un funda¬ 
ment material, dar ea „e produsul spiritului, e o parte din spirit" (Petre Andrei, 1970), 
fără ca aceasta să însemne abordarea în manieră spiritualistă a realităţii sociale. El con¬ 
cepe societatea în toate dimensiunile ei. întrucât esenţa societăţii este dată de comunitatea 

de scop şi de interese, evoluţia ei este determinată de manifestarea voinţei sociale, idee 
ce-1 apropie de concepţia profesorului său D. Guşti. 

Sociologia susţinută de Petre Andrei caută să scruteze societatea prin relaţiile 
sociale stabilite de oameni. întâlnim în scrierile sale o descriere şi o definiţie a societăţii 
întemeiate pe ideea fiinţării acesteia prin oameni: „Societatea este o realitate care 
trăieşte prin indivizi, dar durează mai mult ca ei şi îşi materializează existenţa în diferite 
obiecte. Religie, drept, ştiinţă, artă ne apar ca şi cum ar fi produse ale unei realităţi 
superioare, exterioare şi independente faţă de noi, tocmai pentru că ele se formează 
treptat, treptat, prin aportul fiecărei generaţii şi se concretizează în fapte. Conţinutul lor 
rămâne însă tot spiritual şi tot produs al raporturilor interindividuale, deşi întotdeauna 
aproape nu se mai recunoaşte partea individuală de colaborare. în acest mod dobândeşte 
societatea o existenţă de sine stătătoarei (Petre Andrei, 1970, p. 153-154). Sociologul 
român a explicat funcţionarea societăţii şi devenirea ei ca entitate autonomă de membrii 
săi. Toate fenomenele sociale au la bază relaţiile între oameni: „Fenomenele sociale 
sunt pentru noi relaţii între oameni substanţializate, concretizate, obiectivate“ (ibidem, 
p. 153). Observăm cum Petre Andrei accentuează rolul psihismului uman în existenţa 
societăţii. Detenninismul social, în viziunea sa, este flexibil pentru că, deşi societatea 
este văzută ca exterioară individului, acesta poate acţiona asupra mediului său social. 
Societatea funcţionează prin oameni, iar aceştia acţionează în raport de societate. 

în consecinţă, sociologia este ştiinţa care studiază societatea şi relaţiile sociale sta¬ 
bilite între membrii săi. Mai mult, ea este considerată de Petre Andrei ca o ştiinţă con¬ 
cretă şi empirică preocupată de cunoaşterea instituţiilor şi modalităţilor de obiectivare 
a relaţiilor sociale în instituţii. 


1.5. Orientări teoretice contemporane în sociologie 

Am prezentat pe fondatorii sociologiei, accentuând unele dintre ideile şi tezele lor. 
Trebuie arătat că o bună parte dintre conceptele şi concepţiile acestora a fost dezvoltată 
şi a constituit premise pentru naşterea curentelor sociologice. Stăruim asupra princi¬ 
palelor direcţii teoretice din sociologie. 


1.5.1. Funcţionalismul 

Această perspectivă teoretică derivă din ideile lui Auguste Comte, Flerbert Spencer 
şi Emile Durkheim. Cel care pune bazele fimcţionalismului sociologic este antropo¬ 
logul, de origine poloneză, stabilit în Anglia, Bronislav Malinowski (1884-1942). în 
concepţia sa, pentru a înţelege instituţiile unei societăţi şi conduitele membrilor săi, 
trebuie studiată cultura în totalitatea ei, analiză ce pennite explicarea modului în care o 
instituţie există în relaţia cu celelalte instituţii. El a definit cultura prin funcţiile ei în a 
satisface nevoile umane. întrucât fiecare componentă a culturii are o funcţie în a răs¬ 
punde unei trebuinţe umane, cultura în ansamblul ei funcţionează în temeiul unui scop 
concret. 

Funcţionaliştii au ca premisă această idee a lui Malinowski, şi concep societatea ca 
un sistem, definit ca ansamblu de elemente legate între ele în cadrul unei fomiaţii mai 
complexe şi relativ stabile. Familia, religia, economia, statul şi educaţia sunt părţi fun¬ 
damentale ale oricărei societăţi, şi fiecare din ele îndeplineşte funcţii sociale clare. De 
exemplu, familia se distinge prin funcţiile de reproducere, socializare, creşterea copiilor. 

în această viziune teoretică, societăţile tind, în evoluţia lor, către un echilibru social. 
Un sistem social impune un anumit număr de soluţii de realizare a stabilităţii sale pentru 
că numai astfel poate să stăvilească acţiunea forţelor contrare ordinii şi echilibrului. 
Schimbarea socială are loc în cadrai sistemului, păstrându-se echilibrai şi stabilitatea. 
Prin urmare, mişcările sociale bruşte sau revoluţionare nu sunt acceptate. 

Doctrina funcţionalistă a fost dezvoltată, în secolul XX, de sociologia americană, 
printre cei mai cunoscuţi reprezentanţi ai săi fiind T. Parsons şi R.K. Merton. Primul a 
elaborat teoria structural-fimcţionalistă, cu accent pe factorii ce determină coeziunea 
socială. 

Examinarea funcţiilor şi disfiincţiilor societăţii a fost întreprinsă de R.K. Merton cu 
aplicabilitate la societăţile industrializate. El delimitează funcţiile manifeste de cele 
latente. Funcţiile manifeste sunt cele cunoscute şi intenţionate de oameni când desfă¬ 
şoară o anumită activitate. Funcţiile latente sunt consecinţe ale unei acţiuni, neconşti¬ 
entizate de către indivizi. Funcţiile, susţine Merton, permit adaptarea sau reglarea 
sistemului. Pentru ca un sistem să supravieţuiască trebuie să fie îndeplinite anumite 
funcţii. Altfel, sistemul poate să dispară. într-o societate se cuvine să fie asigurate con¬ 
diţiile pentru funcţionarea principalelor sale componente, iar fiecare instituţie să fie 
organizată pe problemele ce ţin de competenţa ei. 

Merton afirmă că în orice societate există, alături de funcţii, disfuncţii determinate 
de procese şi fapte sociale, cel mai edificator exemplu fiind sărăcia ca factor important 
în generarea tulburărilor sociale. Disfuncţiile exprimă tendinţa unor activităţi sociale 
ce pot afecta coeziunea socială. înlăturarea sau diminuarea influenţei disfuncţio- 
nalitâţilor sunt esenţiale pentru revenirea la stabilitate, consens social şi la integrarea 
socială. 

O altă cerinţă dezvoltată de funcţionalişti este împărtăşirea de către toţi sau de către 
majoritatea membrilor unei societăţi a aceloraşi credinţe şi valori, pentru că numai astfel 
s-ar realiza consensul social. Dincolo de diferenţele psiho-sociale şi culturale dintre 
oameni, în orice societate se cuvine a se realiza un acord comun asupra ierarhiei de 
valori într-o societate. 

Evident, orientarea funcţionalistă este utilă în descrierea societăţii şi identificarea 
componentelor şi a funcţiilor sale. Se obţine în acest fel o imagine despre societate ca 
întreg. Aceasta nu înseamnă că societatea este cunoscută numai prin această perspectivă 
sociologică. Ea are suficiente limite. în primul rând, funcţionalismul nu dispune de 
instrumente teoretice şi empirice de explicare a proceselor prin care are loc schimbarea 
socială. Stabilitatea şi integrarea într-o societate nu pot fi menţinute continuu în aceleaşi 
fonne. Există condiţii şi factori sociali, istorici, culturali, naţionali care determină inevi¬ 
tabil modificări, unele profunde, în sistemul social. Apoi, nu este clar cum se realizează 
consensul social în contexte de schimbare radicală. Nu mai puţin semnificativă este 
chestiunea grupurilor sociale şi a raporturilor dintre ele într-o societate. în aceeaşi 

măsură se pune şi chestiunea valorilor comune pentru majoritatea membrilor unei socie¬ 
tăţi. De asemenea, fimcţionalismul nu explică mecanismele prin care un sistem social 
stabileşte comunicarea cu alte sisteme sociale sau cum o societate integrează influenţe 
venite dintr-o altă societate, cu deosebire când se umiăreşte o aculturaţie forţată. 

1.5.2. Perspectiva conflictualistă 

Reprezentanţii acestui curent teoretic explică evoluţia şi funcţionarea societăţii prin 
conflict. Acesta este definit ca luptă între indivizi, grupuri, clase sociale, partide, 
comunităţi, state, declanşată din diverse motive, şi finalizată cu dezordinea şi tensiunea 
socială. După cum s-a putut observa, la funcţionalişti conflictul constituie un element 
al dezechilibrului social şi el trebuie înlăturat. Adepţii teoriei conflictului dimpotrivă, 
investesc conflictul cu virtuţi reale ale schimbării sociale. Să menţionăm originarea 
acestei teorii în ideile lui E. Durkheim, K. Marx şi Max Weber, dezvoltate apoi în doc¬ 
trine despre rolul conflictului în dezvoltarea socială. 

Teoriile despre conflict văd realitatea socială ca fiind dominată de o luptă continuă 
între indivizi sau grupuri. în orice societate relaţiile dintre oameni se bazează pe com¬ 
petiţie şi concurenţă, considerate elemente de progres. Teoriile conflictuale subliniază 
ideea conform căreia indivizii caută să-şi îmbunătăţească performanţele cu privire la 
acele lucruri definite ca bune, valoroase sau dezirabile, iar acestea sunt privilegiul şi 
puterea. Obţinerea acestor valori nu se poate realiza decât prin lupta ce o duc indivizii 
sau grupurile. 

Ilustrăm această teorie prin câteva concepţii. Unul dintre adepţii explicării dezvol¬ 
tării sociale prin conflict a fost sociologul german Georg Simmel (1858-1918). în 
viziunea sa, societatea este alcătuită din forţe adverse care se luptă între ele. Conflictul 
este inerent în viaţa socială şi în formarea şi evoluţia vieţii în grup. 

Sociologul american Lewis Coser a argumentat funcţionalitatea conflictului pentru 
un grup oferind exemplul mişcărilor sociale din S.U.A. pentru drepturile civile şi pentru 
drepturile negrilor. Acestea au condus la integrarea, de pildă, a negrilor în sistemul 
social american (James W. Vander Zanden, 1988, p. 32). 

Randall Collins discută conflictul la nivelul microsocial. Structurile societăţii ar putea 
fi înţelese ca rezultat al afirmării conflictului între grupuri atunci când unii domină pe 
ceilalţi. 

Aşadar, societatea este analizată de către teoreticienii conflictului în temienii domi¬ 
nării şi subordonării, procese intrinseci vieţii sociale. Ca urmare a tensiunii dintre gru¬ 
puri sau dintre indivizi rezultă direcţia de evoluţie a unei societăţi. Dacă funcţionaliştii 
discută despre consensul social realizat de membrii unei societăţi cu privire la valori şi 
norme, teoreticienii conflictului au în vedere că relaţiile dintre oamenii care trăiesc 
împreună într-o societate, se bazează pe diferenţe din care decurge conflictul dintre ei, 
ceea ce detennină ca grupul deţinător al puterii să domine viaţa socială. Cu ajutorul 
statului este impus un grup conducător. Oricum, câştigarea sau pierderea puterii sau a 
privilegiilor are loc numai dacă oamenii trăiesc împreună într-o societate. 

Teoria conflictului accentuează, unilateral, pe elemente cum ar fi schimbarea, con¬ 
strângerea, conflictul, apreciate ca fiind definitorii pentru existenţa şi evoluţia societăţii, 

şi minimalizează sau neagă semnificaţia echilibrului şi a consensului social în funcţio¬ 
narea societăţii. Viaţa socială este un proces de întrepătrundere a stabilităţii cu schim¬ 
barea. 

1.5.3. Structuralismul 

Problema structurilor societăţii a trezit interesul sociologilor din diferite şcoli. 
Structuralismul sociologic îşi are originea în lucrările lui G. Vico, A. Comte, K. Marx 
şi Emile Durkheim. Karl Marx a studiat faptele sociale ale unui proces istoric ca 
integrate modului de producţie sau în formaţiunea socială văzute ca o totalitate a rela¬ 
ţiilor sociale dintr-o societate. Durkheim a examinat, în linia deschisă de Kant, geneza 
şi manifestarea „categoriilor minţii" (cauzalitatea, spaţiul şi timpul) ca structuri. Con¬ 
cepţia structuralistă în sociologie a fost puternic influenţată de ideile lingvistului 
elveţian Ferdinand de Saussure (1857-1913). în viziunea acestuia, limbajul constă din 
reguli de gramatică şi din sensuri „ascunse" ale cuvintelor, integrate în structuri. Studiul 
structurilor lingvistice înseamnă căutarea regulilor ce stau la baza discursului. Sensul 
cuvintelor derivă din structurile limbajului şi nu din obiectele la care ele se referă. 

Asemenea idei au fost baza pentru edificarea doctrinei structuralismului în secolul 
al XX-lea în lucrările lui Claude Levi-Strauss, Talcot Parsons, Jean Piaget, Anthony 
Giddens. De pildă, ideile lui Saussure despre structurile lingvistice au fost dezvoltate de 
Claude Levi-Strauss, care defineşte structura ca totalitate a relaţiilor de interdependenţă 
dintre elementele componente. C. Levi-Strauss concepe structura ca un model construit 
din din fapte sociale reale. El urmăreşte surprinderea şi explicarea modului în care 
elementele unor unităţi sociale, reale sau ideale, şi modelele acestora se acceptă sau se 
exclud, pentru a alcătui un sistem de relaţii numit civilizaţie sau cultură. Antropologul 
francez aplică principiile structuralismului în analizele despre rudenie, mituri, religie. 
Din studiul structurii de rudenie a rezultat ideea că sistemele de reguli din societatea 
arhaică sunt soluţii la o problemă generală cu privire la necesitatea asigurării unei 
anumite distribuiri a femeilor în diversele structuri ale societăţii. 

După T. Parsons, structura este calea de investigare a ordinii funcţionale a societăţii, 
iar sistemul social se distinge prin organizarea structurală şi funcţională a societăţii. A. 
Giddens a discutat despre structurile sociale în relaţie cu acţiunea socială. Conceptul de 
structură vizează înainte de toate înţelegerea structurilor sociale sub unghiul mişcării: 
„procesul relaţiilor sociale care se structurează în timp şi în spaţiu reprezintă dualitatea 
structurală" (1986). Noţiunea de dualitate a structuralului se poate exprima în diferite 
moduri. Proprietăţile structurale ale sistemelor sociale sunt în acelaşi timp condiţii şi 
rezultate ale activităţilor realizate de agenţi care fac parte din aceste sisteme. Dar noţiu¬ 
nea de dualitate a structurilor desemnează latura constrângătoare şi dimensiunea com¬ 
petenţei. Integrând-o unei sociologii a acţiunii, Giddens analizează prin teoria structurării 
chestiunea actorilor sociali competenţi. Competenţa este înţeleasă ca tot ceea ce actorii 
cred sau cunosc intr-un mod tacit sau discursiv despre circumstanţele acţiunii lor şi 
despre acelea ale autorilor lor, care le utilizează în producerea şi reducerea acţiunii. Pro¬ 
prietăţile structurale ale sistemelor sociale se întind în timp şi spaţiu în măsura în care 
actorul are posibilitatea controlului şi din această cauză, subliniază Giddens, consecinţele 

nonintenţionale ale acţiunii, împreună cu dimensiunea ei inconştientă, constituie limi¬ 
tele competenţei actorilor sociali. întrucât sistemul social este structurat independent de 
actorul social, acesta acţionează în cadrul conferit de sistem. Reţinem din teoria lui 
Giddens ideea despre cunoaşterea societăţii prin structurile ei, aşa cum se conturează în 
acţiunile actorilor sociali. 

Structuralismul a dezvoltat principii metodologice proprii: studiul structurii sociale 
al oricărui fenomen sau proces social, analiza structurală se aplică modelelor de realitate 
socială şi nu realităţii însăşi, concentrarea analizei structurale pe relaţiile şi forma rea¬ 
lităţii sociale. Metoda structuralistă a fost utilizată în studiul mass media, al ideologiei 
şi culturii, dar s-a dovedit ineficientă în analiza activităţii economice sau politice. 

1.5.4. Interacţionismul 

Am reţinut analiza făcută de funcţionalişti, de conflictualişti şi de structuralişti la 
nivelul macrosocial al societăţii, neglijând studiul relaţiilor sociale din viaţa cotidiană. 
Din studierea nivelului microsocial s-a constituit o altă orientare teoretică, interacţio¬ 
nismul. Această perspectivă studiază bazele cotidiene ale interacţiunii sociale. Cel care 
a construit bazele interacţionismului a fost sociologul american George Herbert Mead 
(1863-1931), în lucrarea sa Mind, Seif and Society. El şi-a dezvoltat teoria având în 
vedere capacitatea omului de a crea şi folosi simboluri. Denumirea de interacţionism 
simbolic a fost introdusă de H. Blumer (L. Vlăsceanu, „Interacţionism“, în Dicţionar, p. 
307). Revenind la Mead, putem spune că acesta a fost interesat de construcţia şi dezvol¬ 
tarea sinelui individual în societate. Unitatea sinelui individual rezultă din raporturile 
stabilite între oameni în comunitate sau grupuri. în grup, individul comunică datorită 
simbolurilor. Limbajul ne ajută să devenim fiinţe conştiente de sine prin intennediul 
simbolului. Prin simboluri omul îşi reprezintă obiecte, idei, evenimente. în orice grup 
există un sistem de simboluri universal semnificative, iar simbolul mediază înţelegerea 
şi comunicarea dintre oameni în cadrul interacţiunilor reciproce. Simbolurile se prezintă 
sub multe forme: cuvinte scrise sau vorbite, gesturi, îmbrăcăminte, medalioane, steaguri 
etc. Practic, fiecare om desemnează zilnic prin simboluri realităţi concrete. Datorită 
acestei capacităţi omul interacţioneazâ cu ceilalţi. Interacţiunea este actul în care orice 
persoană se pune în locul alteia prin substituirea sau preluarea de roluri. Pentru că omul 
poate să-şi reprezinte lumea mental, el are posibilitatea să stabilească imaginar sau real 
orice strategie cu privire la relaţiile lui cu ceilalţi şi, în general, cu societatea, dincolo de 
dimensiunile temporale. Rezultă că societatea însăşi este creată în procesul interacţiunii. 
De altfel, interacţioniştii afirmă că lumea socială este o realitate construită. Ei 
accentuează umanul în procesul de edificare a realităţii sociale creată şi recreată. 

Viziunea interacţionistă a fost dezvoltată de Erving Goffinan (1922-1982) în con¬ 
ceptul de dramaturgie socială. Acesta susţine că alături de perspectiva tehnică, politică, 
structurală şi culturală există şi perspectiva dramaturgică a realităţii sociale. în lucrarea 
The Presentation of Seif in Everyday Life (Viaţa cotidiană ca spectacol), Goffman 
fonnulează ideea că în viaţa socială oamenii acţionează asemenea actorilor. Aşa cum 
actorii prezintă, prin jocul lor, anumite imagini, la fel indivizii prezintă numai unele 
dimensiuni ale personalităţii lor, jucând roluri adecvate, şi ascund alte trăsături. Pentru 

a avea succes, individul trebuie sâ-şi joace rolul astfel încât să fie acceptat de către 
ceilalţi. Pentru aceasta, el este nevoit să cunoască bine regulile sociale şi să fie astfel 
credibil. 

Am reţinut că perspectiva interacţionistă explică mecanisme de funcţionare a socie¬ 
tăţii prin procesele ce au loc în cadrul interacţiunii dintre oameni în grup, pomindu-se 
de la premisa că fiecare individ este disponibil să interacţioneze ca atare cu ceilalţi. Aici 
apare limita principală a interacţionalismului, anume conceperea individului ca simplu 
participant la procesul interacţionării sociale. Sunt evitate aspecte ale relaţiilor inter- 
umane afectate de distribuţia bogăţiei, puterii şi prestigiului, ca şi problemele derivate 
din schimbarea socială şi din raporturile dintre societăţi. 

* 

* * 

Parcurgerea etapelor principale de constituire a sociologiei evidenţiază efortul de 
descifrare a conţinutului real al obiectului acestei ştiinţe, de căutare a direcţiilor esen¬ 
ţiale în abordarea proceselor şi fenomenelor sociologice, de conturare a paradigmelor 
proprii. în secolul al XlX-lea, când, de fapt, s-a constituit sociologia ca ştiinţă, viziunea 
dominantă asupra socialului a fost concepţia evoluţionistă. începând cu A. Comte şi 
continuând cu H. Spencer, K. Marx, E. Durkheim, explicaţiile date evenimentelor şi 
proceselor sociale se înscriau în cadrul teoretic al evoluţionismului, situaţie explicabilă 
prin accentul puternic al demersului ştiinţific pus pe studierea ideii de progres, aşa cum 
rezulta ea din dezvoltarea socială. Trebuie spus că, în secolul al XlX-lea, tendinţa 
dominantă în plan practic a organizării şi conducerii vieţii sociale, ca şi în plan teoretic, 
a fost evoluţia socială şi individuală către niveluri superioare de dezvoltare în raport cu 
ceea ce a fost în trecut şi în prezent. Consecinţă directă a revoluţiei industriale şi a revo¬ 
luţiei ştiinţifice şi tehnologice, paradigma progresului asociată cu cea a emancipării 
umane şi sociale a orientat toate marile direcţii ştiinţifice din toate domeniile cunoaş¬ 
terii, iar sociologia, pe cale de constituire, nu putea să devieze de la acest trend. 

întrucât societatea modernă şi capitalistă era cu mult mai complexă decât societăţile 
anterioare, agenţii (actorii) sociali au integrat în acţiunile lor demersul ştiinţific. Socio¬ 
logia a apărut şi din necesitatea intrinsecă sistemului social capitalist de a reflecta în 
plan teoretic evoluţia sa. De aceea, sociologia este eminamente o ştiinţă despre socie¬ 
tatea capitalistă şi modernă, iar întregul ei corpus teoretic şi investigaţiile empirice s-au 
alcătuit din analiza proceselor, fenomenelor şi faptelor specifice societăţii capitaliste. Cele 
patru mari orientări actuale: funcţionalismul, conflictualismul, structuralismul, interac- 
ţionalismul sunt reflexul particularităţilor de fiinţare şi evoluţie a societăţii capitaliste. 

Termeni 


acţiune socială 

antropologie 

conflict 

dinamică socială 
disfuncţie 

diviziunea muncii sociale 

echilibru social 

evoluţie 

fapt social 

forţe de producţie 

funcţii latente 

funcţii manifeste 

fimcţionalism 

interacţionism simbolic 

luptă de clasă 

mod de producţie 


monografie sociologică 

ordine 

organicism 

psihologie 

revoluţie 

simbol 

sociologie 

solidaritate mecanică 
solidaritate organică 
statică socială 
stabilitate 
structuralism 
tipul ideal 
ştiinţe economice 
voinţa socială 


întrebări recapitulative 

1. Ce este sociologia? 

2. Care sunt raporturile sociologiei cu alte ştiinţe socio-umane? 

3. Care sunt contribuţiile importante ale lui Auguste Comte, Herbert Spencer, Karl Marx, Emile 
Durkhcim, Max Weber la fondarea sociologiei? 

4. Care este sistemul sociologic al lui Dimitrie Guşti? 

5. Cum explică fimcţionalismul societatea? 

6. Cum analizează conflictualismul societatea? 

7. Prin ce elemente structuralismul defineşte societatea? 

8. Ce este interacţionismul? 

9. Care sociolog a elaborat noţiunea de fapt social? 

10. Cui aparţine conceptul de tip ideal? 

11. Care perspectivă sociologică teoretică a fost influenţată de teza lui K. Marx despre lupta de 
clasă? 

12. Care dintre orientările teoretice în sociologie concepe societatea ca un sistem, în care fiecare 
componentă contribuie la menţinerea sistemului ca întreg? 



CAPITOLUL II 

Acţiunea socială 


2.1. Conceptul de acţiune socială 

Acţiunea socială este o componentă fundamentală a activităţii umane. Ea constă 
intr-un ansamblu integrat de transfonnări aplicate de către un individ sau grup social 
unui obiect, în vederea obţinerii unui rezultat concretizat în adaptare sau cu scopul de¬ 
terminării funcţiei unei componente a sistemului social. Raportarea comportamentului 
uman la normele, scopurile şi valorile sociale a făcut obiectul unei teorii a acţiunii 
sociale, care include două domenii de examinare, unul orientat pe analiza acţiunii în 
legătură cu sistemul social, al doilea, fiind interesat de actorul social. Prima perspectivă 
se referă la detemiinarea socială a comportamentului uman sau la motivaţia acţiunii 
umane. A doua viziune teoretică manifestă preocupare faţă de rolul jucat de interac¬ 
ţiunea umană în evoluţia unui sistem social. Aceste două doctrine cu analizele teoretice 
aferente au dat naştere sociologiei acţiunii. S-a apreciat că originile sociologiei acţiunii 
se regăsesc în gândirea gemianâ (R. Boudon, „Acţiunea socială", în Tratat, 1997, p. 
26), cu deosebire în textele lui Max Weber şi G. Simmel. 

Teoria acţiunii sociale reprezintă un domeniu special de studiu, analizat din per¬ 
spectivele: economică, sociologică, cibernetică, psihologică. Idei despre acţiune întâlnim 
încă din antichitate. Platon în Charmide şi în Gorgias, Aristotel în Categoriile şi în Me¬ 
tafizica au formulat teze importante despre acţiunea umană. în epoca modernă, I. Kant, 
G.W. Hegel, K. Marx ş.a. au discutat despre acţiunea umană. în sociologie a existat un 
interes pentru studiul acţiunii, însă teoria sistematică despre acţiune se dezvoltă în 
secolul al XX-lea. Ea se întemeiază pe cunoaşterea existenţei ca atare şi pe examinarea 
scopurilor, intereselor şi valorilor care caracterizează pe om ca fiinţă conştientă. în so¬ 
ciologie, acţiunea umană a devenit obiect de studiu, cu deosebire prin doctrina lui Max 
Weber, care concepe sociologia ca ştiinţă a acţiunii. 

Max Weber a constatat că orice activitate desfăşurată de un individ este socială în 
măsura în care comportamentul său se modifică prin acţiunea altui individ, în temeiul 
unor valori sau simboluri acceptate de membrii unui grup sau ai unei societăţi. După 
cum se poate observa, sociologul german concepe acţiunea ca un act de modificare, de 
către individ sau grup, a comportamentului altui individ sau grup. Cum comportamen¬ 
tul uman intervine în viaţa socială fiind orientat de valori, scopuri şi norme, acţiunea 
umană şi socială se instituie ca mod de raţionalizare a realităţii. De aceea, individul este 
considerat ca singurul deţinător al unui comportament semnificativ. Pentru că orice 

acţiune trebuie să aibă un sens, explicarea unui fenomen social impune precizarea com¬ 
portamentelor individuale şi înţelegerea lor. La Max Weber, comprehensiunea este unul 
din momentele importante ale oricărei analize sociologice. Explicaţia comprehensivă 
este singura modalitate de cunoaştere a acţiunii umane. în acest punct, Max Weber se 
deosebeşte radical de K. Marx, care accentua studiul naturii umane pe baze asemănă¬ 
toare celor din ştiinţele exacte. Max Weber a intuit specificitatea cunoaşterii fiinţei umane, 
a cărei expresie o reprezintă acţiunea ei în mediul său de viaţă. 


2.2. Structura acţiunii sociale 

Acţiunea socială se compune din agent {actor), obiect şi scop. Agentul sau actorul 
este individul sau grupul care determină modificări sau caută să orienteze comporta¬ 
mentul altuia cu care este în relaţie. Părintele acţionează asupra copilului pentru a-1 so¬ 
cializa cu normele şi valorile proprii mediului său de viaţă. Un partid politic orientează 
comportamentul electoral al unei colectivităţi. Un medic intervine în tratamentul unei 
boli. Agentul (actorul) social fiinţează ca element al realităţii sociale, interesat sau impul¬ 
sionat de producerea unor transformări în temeiul unui scop în relaţia cu comporta¬ 
mentul altor persoane. Această acţiune din partea agentului (actorului) social se produce 
asupra altor agenţi (actori) sociali pentru că persoana, asupra căreia se fac modificări, 
nu le primeşte pasiv, fără nici un fel de reacţie, dimpotrivă ea le acceptă, le respinge sau 
le negociază. Fiind o relaţie, acţiunea socială se exercită între actor şi obiectul de influ¬ 
enţat. Nu întotdeauna obiectul poate sau vrea să reacţioneze însă modificarea odată 
realizată, el nu rămâne pemianent acelaşi deoarece poate interveni pe parcursul desfă¬ 
şurării procesului de acţiune asupra sa. Obiectul îşi stabileşte propria acţiune faţă de 
acţiunile agentului social din cauză că obiectul însuşi reprezintă un agent (actor) social. 

Trebuie făcută diferenţa între actor social şi agentul social (I. Ungureanu, „Agentul 
social", în Dicţionar, 1993, p. 21). Individul care acţionează în sensul confomiării la ro¬ 
lurile prescrise este actor social. în orice societate, după cum reiese din capitolul despre 
structuri sociale, indivizii nu acceptă pemianent rolurile prescrise. Apar trebuinţe noi 
sau mediul îi împiedică să le adopte, şi, ca urmare a acestei situaţii, apare un compor¬ 
tament întemeiat pe transformare. Agentul social modifică obiectul pe când actorul re¬ 
produce rolurile sistemului. într-adevăr, agentul social se manifestă într-un sistem social 
ca factor de transformare. 

Actorul social este un individ, iar agenţii sociali sunt, de obicei, clase sociale, gru¬ 
puri politice, economice, morale, religioase. 

Determinarea schimbărilor produse prin acţiunea umană este un act raţional rea¬ 
lizat, în raport de obiectul acţiunii, prin mai multe tipuri de acţiune. în temeiul acestei 
premise, Max Weber a elaborat o clasificare a acţiunilor sociale. 

O primă formă de acţiune este activitatea raţională în raport cu un scop, care 
permite actorului social să-şi aleagă mijloacele cele mai eficiente în raport de scop. De 
pildă, ţăranul care cultivă pământul, medicul care asigură asistenţa medicală a bolna¬ 
vilor etc. Acţiunea acestora pleacă de la nomie, reguli şi principii clare. într-adevăr, în 

viaţa socială în sensul ei cel mai larg, oamenii îşi aleg mijloacele astfel încât scopul 
urmărit să fie cât mai bine realizat, iar în unele cazuri nu există altă alternativă decât 
adoptarea numai a mijloacelor optime pentru un scop. 

Activitatea raţională în raport cu o valoare reflectă detemiinarea acţiunii actorului 
social de către valorile sale. în acţiunea sa, actorul urmăreşte numai asigurarea concor¬ 
danţei comportamentului său cu setul de valori, fără să-l intereseze consecinţele, chiar 
şi cele negative. Asemenea valori sunt onoarea, demnitatea, datoria, fidelitatea, eroismul. 
Ca exemple de actori putem menţiona căpitanul unei nave ce se scufundă, dar nu o pă¬ 
răseşte, soldatul pe câmpul de luptă etc. 

Activitatea întemeiată pe comportamentul tradiţional reprezintă acţiunea motivată 
sau derivată din tradiţie sau cutumă, iar actorul acţionează în virtutea acestor modele 
presupuse a-i asigura realizarea scopurilor. 

Activitatea bazată pe o conduită afectivă reprezintă acţiunea de modificare a com¬ 
portamentului uman datorită stărilor afective. 

Pentru sociologul gennan, importante, în descifrarea mecanismelor de funcţionare 
a societăţii, sunt cunoaşterea sensului acţiunii individului şi modificarea comporta¬ 
mentului său, în raport de comprehensiunea sa faţă de conduita altora. Tipologia acţiunii 
elaborată de Max Weber continuă să fie acceptată de sociologia contemporană, adău- 
gându-i-se noi informaţii şi noi inteipretâri. 

O altă contribuţie esenţială la analiza acţiunii sociale aparţine sociologului ame¬ 
rican T. Parsons. Pentru că interpretarea dată comportamentului celuilalt este întotdea¬ 
una subiectivă, aceasta tinde să fie standardizată prin repetiţie, crede Parsons. El a sem¬ 
nalat cinci altemative-tip ale acţiunii: 

1. orientarea spre sine sau spre colectivitate; 

2. particularism/universalism; 

3. calitate/performanţă; 

4. afectivitate/neutralitate afectivă; 

5. difuziune/specificitate. 

Acţiunea socială derivă din interacţiunea a cel puţin doi actori, în care fiecare caută 
să realizeze o satisfacţie optimă (Parsons, 1951). 

Schema de analiză a acţiunii sociale întreprinsă de Weber şi Parsons este reflexul 
structurii şi organizării societăţii occidentale puternic raţionalizată şi birocratizată. în 
alte tipuri de societate există particularităţi de producere şi evaluare a acţiunii sociale şi 
umane, determinate de tradiţii istorice, culturale şi religioase. 

în definirea conceptului de acţiune socială este necesară operarea de distincţii între: 

1. acţiunea socială şi procesele fizice. Ultimele se desfăşoară spontan, conform le¬ 
gilor naturii, fără intervenţia conştientă a omului. Acţiunea socială, aşadar, nu se mani¬ 
festă în realitatea naturală, cum este, de pildă, procesul încălzirii sau răcirii vremii; 

2. între acţiunile sociale şi procesele psihice, ce se desfăşoară la nivelul individului 
uman izolat şi care nu au produs transformări sensibile ale mediului natural şi social. 
De exemplu, gândurile sau trăirile unei persoane nu sunt acţiune socială atâta timp cât 
ele rămân la stadiul perceperii lor individuale; 

3. între acţiunea socială şi comportamentul instinctual, ce se manifestă la animale 
şi, într-o anumită măsură, la om. Manifestările umane, bazate pe instinct, nu pot fi in¬ 
cluse în acţiunea umană şi socială. 

Delimitările discutate reliefează semnificaţia dimensiunii umane a acţiunii sociale, 
adică ea fiinţează ca un tip de comportament ce se află în interacţiune cu conduita altui 
om sau altui grup. Decurge de aici caracterul relaţional al acţiunii sociale. Acţiunea 
umană este activitatea individuală asupra unui obiect pe care-1 modifică sau îi dă alt 
sens, iar acţiunea socială se manifestă ca relaţie transformatoare între un agent sau 
subiect al acţiunii şi un obiect al acţiunii, în care agentul modifică obiectul. 

La baza oricărei acţiuni sociale stă acţiunea umană, dar acţiunea umană se poate 
manifesta în lipsa acţiunii sociale. Comportamentul individual dă expresie acţiunii 
umane, iar acţiunea socială derivă dintr-un comportament social. 

Acţiunea are o bază motivaţionalâ şi un sistem de prescripţii nomiative (nomie, va¬ 
lori). Sociologic, acţiunea socială se caracterizează prin: 

1. intenţionalitate sau angajare voluntară; 

2. raţionalitate; 

3. instituţionalizare, adică sistem de legitimare prin instituţii specifice. 

Sistemul acţiunii sociale se compune din acţiuni practice şi acţiuni teoretice, cele două 

tipuri fiind într-o strânsă legătură, astfel încât eficienţa uneia condiţionează eficienţa 
celeilalte. Acţiunile sociale se concretizează în activitate productivă, activitate adminis¬ 
trativă, activitate educativă, activitate ideologică, activitate instructivă, activitate de crea¬ 
ţie artistică şi literară, activitate de cercetare, activitate de apărare şi securitate personală 
şi de grup, activitate politică, activitate de îngrijire a sănătăţii, activitate de timp liber. 


2.3. Raţionalitatea acţiunii sociale 

Am subliniat că orice acţiune umană şi socială se desfăşoară în conformitate cu 
cerinţele valorice ale raţiunii umane. Raţionalitatea exprimă modul în care scopurile 
sunt susţinute de nonnele şi valorile umane existente în societate. Ea constă în aşezarea, 
la baza acţiunii umane, a normelor raţiunii, aşa cum sunt ele reprezentate de principiile 
logicii, şi de aceea este proprie comportamentului uman, care se conformează valorilor 
instituite de către societate. Raţionalitatea acţiunii umane poate fi o premisă şi pentru 
eficienţa ei, despre care vom vorbi mai jos. 

Sociologii amintesc de cel puţin trei definiţii ale raţionalităţii (R. Boudon, „Acţiunea 
socială 11 , în Tratat, p. 40). Prima dintre ele, definiţia îngustă, reliefează că un comporta¬ 
ment este raţional atunci când se întemeiază pe motive obiective. De exemplu, condu¬ 
cerea automobilului se face de către şofer, asigurându-se că nu produce accident sau că 
el însuşi nu se accidentează. O a doua, definiţia largă, cea a lui K. Popper: este raţional 
orice comportament indiferent de natura motivelor care-1 determină. A treia, o definiţie 
intermediară: este raţional orice comportament disponibil la o explicaţie. R. Boudon con¬ 
stată limitele acestor definiţii. Astfel, definiţia îngustă lasă loc ideii despre comportamente 
iraţionale pe care însă majoritatea oamenilor le-ar socoti rezonabile. Definiţia lui Popper 
concepe ca raţionale comportamente ce ţin de fanatism sau nebunie. Definiţia interme- 
diarâ nu poate fi exprimată în tennenii logicii fonnale. Sociologul francez consideră că 
definiţia semantică a noţiunii de raţionalitate („...este raţional orice comportament Y 
despre care se poate spune «X avea motive să facă Y», deoarece...“) ar pennite fiinţarea 
mai multor tipuri de raţionalitate: 

1. utilitară, bazată pe interes sau preferinţe; 

2. teleologică, expresie a celui mai bun mijloc în realizarea obiectivului ales; 

3. axiologică, adică un comportament rezultă dintr-un principiu normativ; 

4. tradiţională, realizată pe baza comportamentului tradiţional; 

5. cognitivă, bazată pe comportamentul exprimat de o teorie în care agentul social 
crede, întemeiat pe anumite motive ( ibidem, p. 42). 

Prin umiare, se discută, conform acestei clasificări, despre raţionalitatea acţiunilor, 
raţionalitatea comportamentelor şi raţionalitatea credinţelor. Din unghiul analizei con¬ 
textelor, avem alte două tipuri de raţionalitate: obiectivă şi subiectivă. Raţionalitatea 
obiectivă fiinţează când actorul social utilizează mijloacele obiective cele mai adecvate 
în atingerea unui scop. De exemplu, acţiunea inginerului ce construieşte un pod, care 
foloseşte cea mai bună combinare a materialelor, tehnicilor, procedeelor pentru pro¬ 
ducerea celui mai bun pod. Raţionalitatea subiectivă se manifestă atunci când actorul 
social apelează în mod curent la elemente subiective bazate pe cele mai întemeiate 
motive în atingerea unui scop. 

A rezultat, din examinarea raţionalităţii, că ea înseamnă raportarea acţiunii umane 
la un scop. Cum orice acţiune se desfăşoară în raport cu cerinţele axiologice ale raţiunii 
umane, este clar că există anumite criterii de raţionalitate în funcţie de care pot fi eva¬ 
luate acţiunile umane: 

1. raporturile adecvate între mijloacele acţiunii şi scopul acţiunii; 

2. interdependenţa logică între scopurile acţiunii unitare; 

3. concordanţa optimă dintre scopurile propuse şi rezultatele obţinute. 

Toate cele trei criterii relevă că orice acţiune urmăreşte un scop. Conceptul de scop 
are o multitudine de sensuri asupra cărora nu stăruim aici. Remarcăm numai că scopul 
este expresia şi concretizarea intereselor individuale, de grup şi sociale pe care omul sau 
colectivitatea tinde să le realizeze. Acţiunea socială este, de fapt, înfăptuirea unui scop 
prin instrumente specifice domeniului social sau grupului social. 

Un aspect esenţial al problematicii sociologiei acţiunii îl reprezintă eficienţa acţi¬ 
unii umane şi sociale. Eficienţa acţiunii este nivelul atins de o activitate în realizarea 
scopului, a funcţiei sau a unei trebuinţe, şi se concretizează în performanţe individuale 
sau sociale. De regulă, individul caută să eficientizeze acţiunile sale deoarece numai 
astfel poate să răspundă exigenţelor nonnelor şi valorilor procesului de integrare socială. 
Nu este mai puţin adevărat că multe dintre acţiunile individului şi chiar ale instituţiilor 
au un grad redus de eficienţă sau sunt nule. Criteriul eficienţei îl constituie realizarea 
unui optimum social, iar rezultatele aşteptate imprimă o anumită direcţie care determină 
eficacitatea acţiunilor umane şi sociale viitoare. 

în plan economic, eficienţa se asigură, de obicei, prin strategii bazate pe investiţii 
minime cu costuri cât mai reduse, dar cu obţinerea unor rezultate maxime. în orice 
acţiune eficientizarea înseamnă maximizarea rezultatelor obţinute. în ce priveşte efici¬ 
enţa socială, ea se realizează prin stabilirea unei relaţii optime între investiţiile umane 
de gândire şi efort şi rezultatele agenţilor sociali. Proiectele de optimizare a activităţilor 
umane trebuie să aibă în vedere aspectele referitoare la resursele umane ale dezvoltării, 
motivaţia umană în acţiunile sociale, aspiraţiile umane, modul de satisfacere a trebuin¬ 
ţelor specifice ale grupurilor sociale etc. 

2.4. Comportamentul agentului (actorului) social 

Individul sau grupul acţionează în virtutea calificărilor lor ca agenţi sociali. în cadrul 
procesului de socializare, omul este format şi ca agent (actor) social. însuşirea normelor 
şi valorilor grupului şi ale societăţii este o cale fundamentală de pregătire a omului 
pentru exersarea statusurilor şi rolurilor în acţiuni sociale. Orice om este apt să desfă¬ 
şoare activităţi de modificare a comportamentului celui cu care intră într-o relaţie umană 
sau socială. Unul dintre scopurile esenţiale ale procesului de socializare îl reprezintă 
iniţierea individului în mecanismele acţiunii. 

Emanciparea umană şi creşterea eficienţei acţiunii sociale impun ca agenţii (actorii) 
sociali să dispună de anumite deprinderi: competenţa, conştiinţa participativă şi respon¬ 
sabilitatea socială. Competenţa este ansamblul de cunoştinţe, deprinderi, abilităţi ale 
unui individ sau grup social pe baza cărora se îndeplineşte o funcţie sau se realizează 
obiective. Competenţa socială se referă la capacitatea unui om sau grup social de a acţiona 
eficient în îndeplinirea unui scop social cu mijloace cât mai puţine şi cu costuri cât mai 
reduse. Există o dimensiune obiectivă a competenţei şi una psihologică. Prima are în 
vedere conţinutul şi complexitatea diferitelor activităţi sau funcţii, cea de a doua vizează 
planul dominant psihologic, anume domeniul cunoştinţelor, priceperilor, aptitudinilor şi 
trăsăturilor psihice individuale care contribuie la îndeplinirea unor activităţi sau funcţii 
sociale. Competenţa socială înseamnă şi capacitatea de soluţionare eficientă a organi¬ 
zării unui grup, dar şi disponibilitatea pentru cooperarea cu ceilalţi. Prin competenţă 
socială se asigură, indiscutabil, funcţionalitatea grupului sau a societăţii confonn obiec¬ 
tivelor şi scopurilor sociale, evitându-se astfel crizele şi tensiunile sociale. 

Dar existenţa competenţei sociale nu este suficientă pentru asigurarea eficienţei 
activităţii sociale. Pentru ca ea să se realizeze este necesară participarea socială a agen¬ 
tului (actorului) social. Participare înseamnă implicarea individului şi integrarea acestuia 
într-o structură organizaţională prin acţiune şi interacţiune. Aşadar, fiinţarea unei acţiuni 
este expresia participării individului sau grupului la actul de modificare a comporta¬ 
mentului celorlalţi în temeiul relaţiei stabilite. Participarea socială contribuie la reali¬ 
zarea performanţelor umane. De altfel, creativitatea şi spiritul novator social se instituie 
în forme importante de participare socială. 

Responsabilitatea socială reprezintă actul aderării individului la actele altor indivizi 
sau ale grupului social, ale căror efecte şi le asumă pentru sine şi pentru colectivitatea 
sa, în mod liber. Ea înseamnă nu numai răspundere individuală sau colectivă a indivi¬ 
zilor, ci şi o cale activă de raportare a lor la un anumit scop şi ideal prin angajarea de 
răspunderi şi riscuri. 

Toate aceste trei dimensiuni ale comportamentului agentului (actorului) social: com¬ 
petenţă, participare, responsabilitate derivă din acţiunea întemeiată pe norme şi reguli 
colective. Prin raportarea la setul de reguli şi norme colective ale grupului sau ale socie¬ 
tăţii, comportamentul agentului social se conturează ca semnificativ şi coerent. De aici, 
rezultă că acţiunea umană şi socială trebuie să fie percepută astfel de către ceilalţi. De 
pildă, profesorul acţionează asupra elevilor prin conduita sa de agent al socializării, prin 
mijloacele instruirii şi educaţiei în cadrul organizat al şcolii. Pentru elevi, comportamentul 
profesorului este unul semnificativ şi coerent derivat din competenţa socială (nivelul de 

pregătire profesională intr-un domeniu al ştiinţei şi capacitatea de a transmite altora 
cunoştinţele ştiinţifice), participare (interacţionează continuu cu elevii şi se implică 
direct în relaţia cu elevii), responsabilitate (asumarea consecinţelor rezultate din acţiu¬ 
nea asupra elevilor). Ce reiese din acest exemplu? Comportamentul este vizibil şi previ¬ 
zibil, ceea ce înseamnă că orice acţiune este percepută chiar şi atunci când un individ 
sau un grup încearcă să-şi ascundă scopurile şi mijloacele de realizare ale acestora, 
deoarece, în cele din urmă, ele ajung să fie cunoscute de către ceilalţi. Trebuie subliniat 
că nu întotdeauna acţionăm conştient pentru că, în virtutea stereotipurilor şi a repetării 
unor comportamente, intervenim în realitatea socială. 

Termeni 


activitate raţională 
actor social 
acţiune 
agent social 
competenţă socială 
comportament social 


conştiinţa participativă 
obiectul acţiunii 
raţionalitate socială 
responsabilitatea socială 
scopul acţiunii 


întrebări recapitulative 

1. Ce este acţiunea socială? 

2. Prin ce se caracterizează comportamentul social? 

3. Ce este activitatea raţională? 

4. Ce este raţionalitatea socială? 

5. Câte tipuri de raţionalitate socială sunt? 

6. Care este structura acţiunii sociale? 

7. în ce constă obiectul acţiunii sociale? 

8. Ce este scopul acţiunii sociale? 

9. Care este diferenţa dintre actorul social şi agentul social? 

10. Care sunt dimensiunile comportamentului agentului sau actorului social? 

11. Ce cuprinde competenţa socială? 

12. Care este competenţa comunicatorului de mass media? 

13. Ce este conştiinţa participativă? 

14. Ce este responsabilitatea socială? 

15. Care este responsabilitatea comunicatorului social? 




CAPITOLUL III 

Structura socială 


3.1. Conceptul de structură socială 

întreaga existenţă este un sistem de componente care interacţionează între ele. 
Structura este suma părţilor componente ale unui obiect, fiinţe, concepţii etc. Orice so¬ 
cietate fiinţează pentru că dispune de structuri, adică de elemente de durabilitate, în temeiul 
cărora se desfăşoară viaţa socială. Structura socială reprezintă un ansamblu de interac¬ 
ţiuni umane şi sociale integrate într-un sistem, căruia îi oferă omogenitate şi continuitate, 
şi-i detemiină identitatea şi stabilitatea. Datorită existenţei structurilor sociale viaţa umană 
şi socială capătă caracterul de regularitate şi organizare. Structura socială înglobează tota¬ 
litatea raporturilor caracteristice diverselor fonne de convieţuire socială repetate şi stabile 
între componenţii unui sistem social. însăşi convieţuirea oamenilor într-un anumit spaţiu 
şi într-o anumită epocă este determinată de structuri sociale. De altfel, o trăsătură distinc¬ 
tivă a structurii sociale o constituie convieţuirea, într-o anumită fomiâ, a unui număr de 
oameni. Există şi alte moduri de grupare care nu cunosc relaţii de convieţuire între oa¬ 
meni, însă ele funcţionează ca urmare a participării membrilor lor la realizarea unui scop. 

Structura socială este, pe de o parte, un subsistem în care, pe orizontală, se situează 
familia, satul, oraşul, naţiunea, şi, pe de altă parte, un subsistem unde, pe verticală, se află 
grupurile clasiale, de stratificare, ocupaţionale, generaţii, sexe, vârste, nivel de instrucţie şco¬ 
lară. Aşadar, structurile sociale sunt colective de indivizi care fiinţează şi acţionează în 
anumite moduri de convieţuire. în raport de relaţiile de convieţuire, oamenii sunt grupaţi 
pe diferite niveluri ale societăţii, rezultând astfel stratificările sociale, profesionale, cultu¬ 
rale etc. De aceea, structurile sociale orientează acţiunile sociale în anumite direcţii pentru 
că ele se referă la un comportament individual şi social perpetuat pe o durată de timp. 

Din studiul structurilor sociale se deduc elemente esenţiale de evaluare a activită¬ 
ţilor oamenilor, de cunoaştere a modului lor de viaţă, de explicare a poziţiei sociale a 
diferitelor colectivităţi umane, a adaptării şi coerenţei interne a unui sistem. 


3.2. Status social 

în viaţa cotidiană ca şi în activitatea instituţională, omul, indiferent de contextul său, 
deţine o poziţie. Statusul reprezintă poziţia ocupată de o persoană în societate. Treapta 
pe care se află un individ într-o structură socială reflectă tipul de apreciere asupra lui, 

dată de către ceilalţi. Fiecare om este evaluat în funcţie de această poziţie a sa, iar recu¬ 
noaşterea ei depinde atât de personalitatea insului, cât şi de nomele şi valorile sociale. 

Statusurile variază după personalitatea oamenilor, iar multe dintre interacţiunile so¬ 
ciale şi interumane constau în identificarea şi selectarea statusurilor. Nu mai puţin semni¬ 
ficativ este procesul de constituire a interacţiunilor sociale în temeiul unor statusuri, 
adică oamenii se reunesc şi în funcţie de poziţia ocupată de ei în structurile sociale. 

Iniţial, termenul de status a fost utilizat în sensul drepturilor şi obligaţiilor unei per¬ 
soane, al puterii de care dispune (S. Chelcea, „Statusul“, în Dicţionar, 1993, p. 612). E. 
Durkheim a studiat anomia ca proces de dereglare a ierarhiei de status. Max Weber a 
conferit conceptului de status sensul de prestigiu social. Antropologul american R. Linton 
a desemnat prin status o colecţie de drepturi şi de datorii detemiinate de locul ocupat de 
individ în societate. T. Parsons a făcut diferenţa între status atribuit şi status achiziţionat 
sau dobândit. Statusul este studiat ca element al stratificării sociale distinct de conceptul 
de clasă. 

Statusul atribuit reprezintă poziţia acordată de societate, umiare a dimensiunii psi¬ 
hosociale (vârstă, sex, religie, rasă, mediu familial). Societatea atribuie statusuri persoa¬ 
nelor cu talente excepţionale, din care derivă unicitatea poziţiei lor într-o comunitate. 

Statusul dobândit este poziţia câştigată de o persoană prin învăţare sau prin efort. 
El se conturează şi se obţine de către individ, în cadrul competiţiei cu toţi cei care aspiră 
la el şi prin exprimarea opţiunilor pentru poziţia dorită a fi ocupată. Student, preşedinte, 
director, actor, profesor sunt exemple de statusuri dobândite. 

Toate societăţile recunosc aptitudinile individuale şi eşecurile personale, dar ele 
distribuie într-o proporţie limitată unele statusuri dobândite (de pildă, aviator, profesor, 
cosmonaut, medic, jurist etc.). în timp ce statusurile ascriptive caracterizează întreaga 
populaţie dintr-o comunitate (de exemplu, bărbaţi sau femei, copii, tineri, adulţi sau bă¬ 
trâni), statusurile dobândite fiinţează, într-un anumit număr stabilit de societate, în ra¬ 
port de oportunităţile sale. Pe de altă parte, în contexte concrete, aceste statusuri servesc 
ca modalitate de fiinţare a unui comportament social adecvat sau ca supapă pentru 
contestatari. Mai mult, societatea oferă adesea statusuri pentru a fi dobândite, ca recom¬ 
pensă în manifestarea atitudinii conformiste, simultan cu căutarea posibilităţilor de 
canalizare a devianţei către modalităţi sociale acceptabile (Vander Zanden, p. 89). 

Un tip special de status este statusulfundamental, element cheie în raporturile dintre 
oameni. Vârsta şi sexul, şi, în anumite condiţii, ocupaţia sunt statusuri fundamentale. în 
virtutea acestui status ceilalţi aşteaptă de la noi un anumit comportament. Faţă de copil 
societatea manifestă cerinţele legate de abilităţi şi acţiuni specifice statusului acestei 
vârste, cum sunt pregătirea şcolară, însuşirea normelor de conduită, confomiarea la 
regulile sociale, inocenţă, puritate etc. şi în cu totul alt mod este perceput statusul de 
adult, judecat, în principal, prin asumarea responsabilităţilor sociale, competenţă profe¬ 
sională şi socială. Aşadar, vârsta constituie una din căile de dobândire de către individ 
a altor statusuri. Societatea reglementează comportamentul fiecărei vârste. Un om bătrân 
are un alt spaţiu social decât un ins tânăr. După cum vom constata la capitolul despre 
ciclurile de viaţă, vârsta operează ca un criteriu distinctiv pentru anumite situaţii sociale 
(primirea buletinului de identitate, exersarea unor drepturi, încadrarea în muncă, ieşirea 
la pensie, căsătoria). Vârsta serveşte ca un reper ce pemiite orientarea indivizilor în 

reţelele sociale: familie, mediu, şcoală, comunitate religioasă, loc de muncă. în acelaşi 
mod acţionează şi apartenenţa la sex, unele dintre structurile sociale având la bază dife¬ 
renţa între bărbaţi şi femei. 


3.3. Rolul social 

Este totalitatea aşteptărilor care definesc comportamentul oamenilor exprimate în 
drepturi şi responsabilităţi ca fiind proprii sau improprii pentru ocuparea unui status şi 
punerea în act a cerinţelor conţinute în status. în timp ce statusul este o poziţie ocupată 
de un individ, rolul reprezintă îndeplinirea unei atribuţii. Conceptul de rol a fost elaborat 
de R. Linton în Study of Man. 

Noţiunea de rol este polisemantică şi, fără a stărui asupra acestui aspect, să menţio¬ 
năm numai rolurile din teatru, bazate în totalitatea lor pe jocul de roluri, dar acestea sunt 
fictive, urmare a plăsmuirii lor de către dramaturg. Rolurile sociale dau expresie unui 
comportament social şi aspectului prescriptiv al conduitei sociale. Rolurile permit pro¬ 
iectarea mentală a comportamentului, ceea ce oferă posibilitatea direcţionării acţiunilor 
spre un scop bine definit. Societatea stabileşte acele roluri, derivate din statusurile so¬ 
ciale, semnificative în funcţionalitatea ei, iar individul operează cu informaţii despre 
semenii săi, despre poziţia şi rolurile jucate. De fapt, o condiţie fundamentală a inte¬ 
grării sociale este cunoaşterea statusurilor şi rolurilor membrilor grupurilor din care fac 
parte indivizii. în acest fel, fiecare om se raportează la viaţa socială prin tipuri şi cate¬ 
gorii de oameni. Rolurile sunt primele legături între structurile instituţionale şi experi¬ 
enţele personale ale membrilor unei societăţi. Să luăm, de exemplu, statusul de student 
asociat cu rolurile aferente. Studentul este persoana care ocupă poziţia conferită de 
implicarea în activităţile de studiu într-o instituţie de învăţământ superior. Rolurile stu¬ 
dentului pot fi: membru al comunităţii universitare, rolul de învăţare şi pregătire, membru 
al unei familii, rolul de coleg, rolul de prieten, rolul de cititor al bibliotecii universitare, 
rolul de colaborator al unui profesor sau al unei catedre etc. 

Rolurile pun în evidenţă toate sarcinile ce-i revin sau pe care şi le asumă un individ 
din perspectiva poziţiei sociale ocupate. Rolul jucat este comportamentul real al unei 
persoane care deţine un status. în viaţa reală există un decalaj între ceea ce ar dori să 
facă oamenii şi ceea ce fac în mod curent. Oamenii diferă în funcţie de modul cum înde¬ 
plinesc obligaţiile şi drepturile asociate cu rolurile lor. Fiecare om îşi asumă roluri în 
maniera sa proprie. Acelaşi rol, de pildă, de coleg, în cazul studentului, este jucat diferit 
de fiecare student. Rolul îndeplinit de către fiecare este unic, el nu poate fi reprodus sau 
recreat de altul. în schimb, societatea dispune de un sistem de nomie şi de mijloace ce 
obligă pe membrii săi să-şi adapteze comportamentul la rolurile jucate derivate din 
statusul atribuit sau dobândit. 

Rolurile sociale pot fi dobândite sau pot fi atribuite. Fiecare rol are, în societate sau 
în grup, semnificaţia sa. De aceea, unele sunt clare pentru toţi, cum sunt, de pildă, rolu¬ 
rile profesionale sau rolurile familiale. Pe de altă parte, un rol nu fiinţează autonom. Unui 
status îi este asociat un set de roluri, care exprimă complexul de activităţi ce-1 pune pe 

individ în relaţie cu ceilalţi. De aceea, nu pot exista profesori fără studenţi, medici fără 
pacienţi, comandanţi fără subordonaţi, avocaţi fără clienţi, soţi fără soţii, preoţi fără eno¬ 
riaşi etc. Rolurile acţionează ca un set de norme care definesc îndatoririle şi drepturile. 
Orice rol are cel puţin un alt rol, reciproc, ataşat lui. Drepturile legate de un rol sunt înda¬ 
toririle legate de alt rol. Oamenii se grupează în reţele de roluri reciproce. Relaţiile de 
roluri leagă pe oameni unii de alţii deoarece drepturile unora sunt îndatoriri ale altora. 
In cadrul interacţiunii indivizii experimentează aceste relaţii stabile ca o structură socială 
sub forma instituţională: familie, şcoală, amiată, spital, universitate, întreprindere. 

Statusul unui individ este determinat de contextul social sau cultural, dar şi de 
numărul de roluri jucate. Exersarea statusului şi a rolurilor se face intr-un spaţiu social 
delimitat ca un cadru închis, fără a pemiite individului să se deplaseze în altă zonă, sau 
ca un cadru deschis orientat către schimbare. Există o tipologie a spaţiilor sociale deri¬ 
vată din resursele de status şi cele de mediu (D. Sandu, 1996, p. 114). Spaţiile sociale 
„deschise" sunt acelea în care resursele de status şi cele de mediu au un nivel ridicat, 
circulaţia infonnaţiei este intensă, deschiderea la schimbare este mare. Spaţiile sociale 
închise se disting prin resurse de status şi de mediu cu un nivel redus, cu o slabă circu¬ 
laţie a informaţiei. Din apartenenţa la aceste spaţii se poate decela tipul de agent (actor 
social). Astfel, în spaţiile sociale deschise tipică este conduita refomiatoare, iar în 
spaţiile sociale închise caracteristică este conduita conservatoare. între cele două spaţii 
există „spaţii cu deschidere spre status", unde resursele de status sunt mai mari decât cele 
de mediu, şi „spaţii cu deschidere la mediu", în care resursele de mediu sunt mai puter¬ 
nice decât cele de status. Cele patru spaţii sunt prezentate în tabelul de mai jos. ( D. Sandu, 
op. cit., p. 115). 

Tipuri de spaţii sociale în raport cu resursele de status şi de mediu 


Resurse 


Resurse 

de status 


de mediu 




Spaţiul social 


Spaţiul social 

închis 


cu deschidere de mediu 


Spaţiul social comun 
sau de tendinţă centrală 


Spaţiul social 


Spaţiul social 

cu deschidere de status 


deschis 

Din această schemă a statusurilor decurge şi o anumită structură a rolurilor, cu deose¬ 
bire în ce priveşte manifestarea lor intr-un tip de spaţiu social. 

Pe de altă parte, există situaţii când oamenii se lovesc de mari dificultăţi în reali¬ 
zarea cerinţelor unui rol, ceea ce conduce la frustrări. Când individul este obligat să 
joace simultan mai multe roluri apare conflictul interroluri. De pildă, astăzi, în condiţiile 
în care o persoană este nevoită să aibă mai multe locuri de muncă, ea poate băi senti¬ 
mentul de tensiune dintre diversele roluri pe care hebuie să le exerseze. Tensiunea de 
rol caracterizează orice situaţie în care individul trebuie să facă faţă solicitărilor sociale 
sau familiale. 


3.4. Relaţiile sociale 

înbe oameni se stabilesc legături din care ei pot observa pe alţi semeni şi devin 
conştienţi de prezenţa lor înh-un anumit spaţiu. In acest fel, indivizii capătă conştiinţa 
existenţei altor oameni şi observă trăsăturile lor. în comparaţie cu lumea animală, fiinţa 
umană intră în relaţie cu alţi oameni din nevoia intrinsecă de celălalt. Cunoaşterea altei 
persoane îndrituieşte acţiunea asupra propriului comportament din cauza observării 
unor caracteristici comune sau diferite. De altfel, scrutarea unei persoane este realizată 
din puncbil de vedere al trebuinţelor celui care observă. De pildă, un om de afaceri 
caută să inbe în legătură cu un alt om de afaceri preocupat de aceleaşi probleme, dar el 
procedează astfel, în mod conştient sau nu, din unghiul nevoii sale. în acelaşi fel, el 
acţionează şi în legăturile cu alte persoane. Aşadar, oamenii inbă în contact unii cu alţii 
dinb-o necessitate individuală şi socială. 

Legăturile dinbe oameni sunt de mai multe feluri. Astfel, există un contact psihic 
direct (elevii se întâlnesc în sălile de clasă sau lucrătorii se reunesc în ateliere de 
producţie) şi un contact psihic indirect (de pildă, un memoriu adresat de o persoană 
reprezentantului unei instituţii este rezolvat fără ca cei doi să aibă un contact personal). 
Contachil psihic poate duce la legături psihice atunci când interesul reciproc detennină 
sentimente de simpatie reciprocă, colegialitate. Aceste tipuri de legături se pot hans- 
fomia în legături sociale. Contactele sociale se nasc din relaţiile dinbe cel puţin două per¬ 
soane care manifestă interes comun pentru un scop sau obiect şi acţionează împreună. 
Contactele sociale sunt becătoare şi durabile, particulare şi publice, directe şi indirecte, 
toate fiind la baza relaţiilor sociale. 

Relaţiile sociale reprezintă elemenhil stabil al legăturilor sociale, care uneşte oa¬ 
menii în grupuri. Nu poate exista un gmp durabil, organizat şi sudat interior, fără inter¬ 
acţiuni reciproce şi fără relaţii sociale. Relaţia socială este un sistem de legăhiri ce 
cuprinde doi parteneri (indivizi sau grupuri), un contact, atitudini, interese şi situaţii, un 
sistem de drepbiri şi obligaţii pe care partenerii bebuie să le realizeze. Relaţia socială 
înseamnă mai mult decât legăhiri de dependenţă. în acest sens se impune diferenţa între 
relaţii interpersonale şi relaţii sociale. Relaţiile interpersonale sunt relaţii stabilite între 
persoane, ce decurg din necesităţile umane. Relaţiile sociale sunt raporturi între unităţi 
sociale (grupuri, instituţii, colectivităţi) sau între statusurile sociale ale indivizilor. 

3.5. Instituţii sociale 

Un grup social este alcătuit din indivizi care interacţionează unii cu alţii conform 
unor modele culturale - norme, valori, credinţe şi simboluri - care determină un anumit 
comportament. Societatea a creat structuri care să conserve şi să dezvolte scopuri 
fundamentale ale grupurilor şi indivizilor. Acestea sunt instituţiile care, spre deosebire 
de grupuri, se disting prin stabilitate şi răspund unor nevoi vitale ale societăţii. Termenul 
de instituţie vine din latinescul instituere, care înseamnă a ridica, a întemeia, a aşeza, iar 
institutio este aşezământ, întemeiere, înfiinţare. 

Fiecare instituţie este un tip de organizare a unui domeniu al socialului ca mod de 
rezolvare a problemelor şi scopurilor esenţiale acestuia. 

Trebuie spus că există mai multe accepţiuni a termenului de instituţie socială: 

1. grupurile de persoane solicitate să rezolve probleme importante pentru întreaga 
colectivitate, şi, astfel, ele îndeplinesc funcţii publice (primărie, prefectură, minister etc.); 

2. forma organizatorică a unui ansamblu de acţiuni exercitate de membri ai grupului 
în numele grupului; 

3. ansamblul de tehnici şi de mijloace de acţiune ce pennit unor membri ai grupului 
să exercite funcţii publice, având drept scop satisfacerea nevoilor şi reglementarea 
acţiunilor întregului grup; 

4. rolurile sociale ale unor membri deosebit de importante pentru întreaga viaţă a 
grupului, anume rolul social al primarului, al membrilor consiliului local, al funcţio¬ 
narilor (J. Szczepanski, 1972). Din enumerarea accepţiunilor instituţiilor reiese rolul 
jucat de structuri şi rolul jucat de persoane. 

Instituţiile sunt ansambluri sociale în care membrii aleşi sau desemnaţi ai grupurilor 
sunt investiţi în îndeplinirea funcţiilor stabilite public, dar cu caracter impersonal, în 
satisfacerea trebuinţelor individuale şi de grup, pentru stabilirea comportamentelor tutu¬ 
ror membrilor grupului prin reguli de influenţare şi control social. Rezultă că în acest 
mod comportamentele individuale instituţionalizate sunt sancţionate explicit şi eficient 
de către autoritatea desemnată de grup (Gheorghiţâ Geană, „Instituţie 41 , în Dicţionar, 
1993, p. 303). Grăitoare sunt, pentru această situaţie, familia şi rudenia, care reglemen¬ 
tează şi influenţează comportamentele sexuale, de procreare, de socializare a copiilor, 
comportamente legate de rituri, ceremonii şi credinţe religioase. 

Pentru că în orice societate există o varietate de instituţii, ele se clasifică după anu¬ 
mite criterii. Astfel, criteriul modului de constituire diferenţiază instituţiile în instituţii 
fonnale (primărie, prefectură, guvern) şi nonformale sau neoficiale, adică primele sunt 
organizate după norme generale respectate de către toţi membrii societăţii fie că sunt, 
fie că nu sunt de acord cu ele, iar al doilea tip funcţionează în temeiul regulilor stabilite 
de către toţi componenţii lor. 

O altă clasificare a instituţiilor se face după conţinutul şi caracterul funcţiilor înde¬ 
plinite: 

1. instituţii economice - toate unităţile ce se ocupă de producerea bunurilor, de 
efectuarea prestaţiilor de serviciu, de reglementarea circulaţiei banilor, de organizarea 
şi diviziunea muncii, de circulaţia bunurilor; 

2. instituţiile politice - implicate în actele de cucerire, exercitare şi menţinere a 
puterii (guvern, parlament, consilii judeţene etc.); 

3. instituţii educative - preocupate de socializarea şi educarea tinerei generaţii, de 
dezvoltarea unor modele de educaţie; 

4. instituţii culturale - axate pe transmiterea şi dezvoltarea moştenirii culturale, pe 
susţinerea activităţii creatoare, pe conservarea patrimoniului cultural, pe educarea este¬ 
tică a publicului; 

5. instituţii de asistenţă socială funcţionează în scopul ajutorării unor persoane în 
dificultate sau pentru organizarea de activităţi cu diferite categorii de populaţie. Institu¬ 
ţiile filantropice, asociaţiile, fundaţiile, societăţile sunt exemple de instituţii de asistenţă 
socială; 

6. instituţii religioase - organizează raporturile omului cu divinitatea, cu ceilalţi 
credincioşi şi cu ierarhii bisericii. 

Din această clasificare s-ar putea deduce ideea că o instituţie îndeplineşte numai o 
funcţie, ceea ce este incorect. De fapt, fiecare instituţie poate să aibă mai multe funcţii, 
iar mai multe instituţii pot îndeplini aceeaşi funcţie. Instituţiile au principii şi reguli pro¬ 
prii, valori, nomie şi sancţiuni specifice, dispun de mijloace materiale şi de tehnici de 
realizare a funcţiilor lor. 

Instituţiile reprezintă sisteme de bază ale coeziunii durabile regăsită într-un mod de 
organizare socială. De aceea, instituţiile sociale reprezintă un sistem unitar, lipsit de 
contradicţii şi fără conflicte. Apariţia tensiunilor într-o instituţie determină modificări în 
structura ei, pentru ca ea să răspundă pemianent funcţiilor sale, iar nesoluţionarea stă¬ 
rilor conflictuale poate conduce la dezmembrarea şi dispariţia ei. 


3.6. Societate 

Am discutat despre structurile sociale ce alcătuiesc o societate. Ce este societatea? 
într-o descriere foarte succintă, ea este modul organizat de existenţă a vieţii sociale. 
Esenţa societăţii este dată de indivizii angajaţi într-un ansamblu de activităţi. O societate 
există numai ca o pluralitate de interacţiuni între indivizi care realizează lucruri pe care 
nu le-ar putea înfăptui altfel. Societatea este un mecanism adaptativ, un vehicul social 
pentru reglarea şi transformarea mediului, pentru soluţionarea problemelor perene ale 
vieţii (Vander Zanden, p. 101). 

Temienul de societate a trezit numeroase poziţii teoretice. A. Giddens, de pildă, 
conferă două sensuri conceptului de societate: 

1. relaţii intre indivizi umani şi între instituţii (societatea rurală, societatea urbană, 
societatea capitalistă, societatea feudală etc.); 

2. unitatea relaţiilor sociale (societatea românească, societatea franceză, societatea 
europeană etc.) sau comunităţile mici reprezentative pentru o anumită zonă şi care sunt 
baze de cercetare etnografice, de pildă, societatea Nereju sau societatea Drăguş (Geană, 
„Societate“, în Dicţionar, 1993, p. 558). 

Societatea este definită ca realitate socială relativ independentă, care se autoper- 
petuează, ocupă acelaşi teritoriu şi participă la o cultură comună. Marile oraşe cum sunt 
New York, Londra, Tokio au o populaţie cu mult mai mare decât multe dintre societăţi, 

dar ele nu pot fi considerate societăţi din cauză că nu dispun de unităţi sociale care să 
le susţină din interiorul lor. în apărarea şi în realizarea nevoilor lor fundamentale ele 
depind de societatea globală a statului şi a naţiunii. De aceea, o societate poate fi o co¬ 
munitate tribală sau un mare stat naţional modem. Membrii unei societăţi au în comun 
legături, ceea ce influenţează comportamentul lor şi detemiinâ formarea unor conştiinţe 
despre relaţiile dintre ei ca fiind asemănătoare cu relaţiile de rudenie. O societate este 
organizaţia cea mai cuprinzătoare în care membrii săi îşi exprimă loialitatea şi pe care 
ei o apără împotriva forţelor distructive, interne şi externe, atunci când ele periclitează 
existenţa vieţii sociale proprii. O societate există prin viaţa membrilor săi, prin acţiunile, 
comportamentele, gândirea şi modul de a fi al acestora. Iată de ce societatea, deşi ab¬ 
stractă şi greu măsurabilă la nivelul simţului comun, este o constantă universală a culturii 
umane. Socialul fiinţează numai prin societate, adică în acel cadru real de manifestare a 
omului ca existenţă socială. 

Termeni 

conflict de roluri 
instituţii sociale 
relaţii interpersonale 
relaţii sociale 


rol social 
societate 
status social 
structură socială 


întrebări recapitulative 

1. Ce este structura socială? 

2. Cum este definit statusul social? 

3. Ce este rolul social? 

4. Care sunt rolurile statusului de comunicator în mass media? 

5. în ce tip de status se include poziţia de fiu? 

6. în ce tip de status se include poziţia de ziarist? 

7. Ce distinge relaţiile sociale de relaţiile interpersonale? 

8. Care este diferenţa dintre instituţiile sociale şi organizaţiile sociale? 

9. De ce oraşul New York, deşi are o populaţie de 16 ori mai mare decât Letonia, nu este societate, 
iar Letonia este societate? 



CAPITOLUL IV 

Grupuri sociale 


4.1. Conceptul de grup 

Noţiunea de grup social desemnează diferite ansambluri de indivizi - două sau mai 
multe persoane ce împărtăşesc acelaşi sentiment de unitate, şi sunt angajate în unul sau 
mai multe tipuri de interacţiune socială stabilă, condiţionate de contexte sociale şi isto¬ 
rice. M. Sherif a definit grupul ca fiind unitatea socială alcătuită dintr-un număr de indivizi, 
care se găsesc unii cu alţii în relaţii de status şi de rol, stabilite după o perioadă de timp, 
şi care posedă un set de valori sau norme ce reglementează comportarea reciprocă, cel 
puţin în probleme care-i privesc. Rezultă că grupul este o grupare de mai multe persoane 
aflate în relaţii de interacţiune şi dependenţă reciprocă, mijlocite de o activitate comună. 
Grupul dezvoltă nonne şi valori care reglementează comportarea tuturor membrilor săi. 

Pentru ca un număr de persoane să se constituie în grup trebuie să îndeplinească cel 
puţin patru condiţii: 

1. existenţa unei interacţiuni printre membrii grupului, care nu este obligatoriu a fi 
o relaţie directă. O interacţiune în temeiul unui document scris sau al comunicării ver¬ 
bale este suficientă pentru existenţa grupului; 

2. perceperea calităţii de membru, adică persoanele dintr-un grup să se vadă ele 
însele ca membri ai acestuia. Nu orice reuniune este un grup. De pildă, inşii care aş¬ 
teaptă într-o staţie de transport nu pot fi consideraţi un grup deoarece ei nu se percep ca 
fiind asociaţi unii cu alţii. Un corolar al criteriului percepţiei calităţii de membru este că 
persoanele dintr-un grup nu se percep doar ele în această poziţie. Calitatea de membru 
este atribuită, în anumite contexte, chiar şi atunci când indivizii înşişi nu exprimă direct 
atributul de membru al unui grup. Definitorii sunt, pentru acest tip de interacţiune, gru¬ 
purile etnice, grupurile religioase, grupurile rasiale; 

3. norme şi scopuri împărtăşite de cei care fac parte dintr-un grup. Una din cauzele 
pentru care oamenii se reunesc în grupuri este scopul, a cărui realizare este facilitată de 
statutul de membru al grupului. în grup, individul poate evita singurătatea sau poate cu¬ 
noaşte alţi oameni. Aceste scopuri de afiliere pot fi suficiente pentru a motiva calitatea 
de membm într-un grup, pentru a fi considerate ca scopuri acceptate de membrii grupului. 
O caracteristică a unor grupuri este existenţa normelor, ca reguli de comportament accep¬ 
tate şi susţinute de membrii lor, cu privire la ceea ce este şi nu este comportament potrivit; 

4. interdependenţa de destin înseamnă implicarea tuturor persoanelor, care alcă¬ 
tuiesc un grup, în aceleaşi evenimente. Destinul fiecărei persoane dintr-un grup este 

determinat de realizările grupului întreg, iar comportamentul individual influenţează 
succesul grupului însuşi. 

înainte de a discuta despre motivele asocierii în grup şi structura grupului, stăruim 
pe diferenţa dintre sodalitate, sociabilitate şi socialitate. După cum subliniază Jean 
Baechler („Grupurile şi sociabilitatea", în Tratat, p. 65), prin cele trei modalităţi de 
fiinţare a socialului este posibilă cunoaşterea tuturor stărilor „de la organizat la neor¬ 
ganizat, de la fomial la infonnal, de la instituţionalizat, la neinstituţionalizat, de la 
mediat la nemediat şi aşa mai departe. Fiecare termen trebuie considerat un pol, legat 
de contrariul său printr-un continuum: grupurile, reţelele, morfologiile sunt plasate pe 
acest continuum şi sunt mai mult sau mai puţin organizate...“ 

Acelaşi autor defineşte cele trei modalităţi ale socialului: 

- sodalitate, capacitatea umană de a întemeia grupuri, definite ca unităţi de acti¬ 
vitate: cupluri, familii, întreprinderi, echipe sportive, biserici, armate...; 

- sociabilitate, capacitatea umană de a forma reţele, prin care unităţile de activitate, 
individuale sau colective: relaţii de vecinătate, categorii de public, saloane, curţi regale, 
pieţe, clase sociale, civilizaţii transmit informaţiile ce le exprimă interesele, gusturile, 
pasiunile, opiniile; 

- socialitate, capacitate umană de a menţine împreună grupurile şi reţelele, de a le 
asigura coerenţa şi coeziunea ce le constituie în societăţi: tribul, cetatea, naţiunea ca 
forme de solidaritate socială ce pot fi numite morfologii...“ 

Din descrierea sensurilor socialului de către sociologul francez rezultă complexi¬ 
tatea acestuia şi diversitatea formelor sub care fiinţează. 


4.2. Motivele asocierii în grup 

De ce se asociază oamenii în grup? Multe dintre activităţile pe care oamenii le fac 
în grupuri, după unele evaluări, circa 80%, ar putea fi făcute de unul singur. Orice 
persoană aspiră să devină membru al unui grup indiferent de comunitatea naţională, 
statusul social, ceea ce constituie o constantă universală a oricărei culturi. 

Atracţia pentru activităţile grupului. Un argument pentru calitatea de membru al 
grupului este participarea la activităţile grupului sau atingerea unui anumit scop care 
este mai uşor de realizat în grup decât ar face-o de unul singur. Printre tipurile de gru¬ 
puri de această natură se enumerâ: 

1. grupurile de muncă (formate pentru a realiza o sarcină mai eficient şi rapid prin 
unirea resurselor şi efortului); 

2. grupuri de soluţionare a problemelor acolo unde au loc activităţi civice şi sociale; 

3. grupuri legislative (în care sunt elaborate legi şi regulamente); 

4. grupuri de autosprijin (în care membrii grupului se perfecţionează ei înşişi). 

Simpatia pentru membrii grupului reprezintă o altă cauză pentru care oamenii se 

reunesc în grup. Aici ei găsesc pe acei membri atractivi interpersonal, independent de 
scopurile şi activităţile grupului. în anumite contexte sociale, atracţia interpersonală con¬ 
duce la apariţia spontană a unor grupuri, cum sunt, de pildă, clicile, grupul de prieteni, 

grupurile (bandele de stradă) şi cluburile sociale, ca alternativă la interacţiunea socială 
de tip formal. Unul dintre cele mai clare exemple privind modul cum simpatia conduce pe 
indivizi la formarea de grupuri este, cel referitor la proiectul de locuire, al lui Festinger. 
Studiul său a arătat că elementele arhitecturale cum sunt trotuarele, scările, holurile, 
cutiile poştale, sunt elemente importante în alegerea prietenilor de către individ. De 
îndată ce prietenia s-a stabilit, grupurile s-au născut spontan şi a determinat ca un mare 
număr de persoane să fie atrase de celelalte. 

Nevoile membrilor grupului per se. Oamenii pot deveni membri ai unui grup pe 
motiv de a găsi aici satisfacerea nevoilor emoţionale, independent de natura activităţii 
grupului sau scopurilor sau atractivităţii pentru alţi membri ai grupului. L. Festinger 
sublinia că oamenii au nevoie de comparare socială pentru a descoperi pe alţii în pri¬ 
vinţa abilităţilor lor, în special când lipsesc metodele clare de evaluare proprie. Omul 
caută să utilizeze oameni asemănători cu el pentru a maximiza vizibilitatea informaţiei 
evaluative dorite. Calitatea de membru într-un grup poate furniza fondul comun de oa¬ 
meni faţă de care un individ ar putea evalua abilităţile sale. 



4.3. Structura grupului 

Comportamentul în grup se desfăşoară după modele stabile care au o anumită regu¬ 
laritate. Aceasta reflectă faptul că nu toţi membrii grupului gândesc la fel. Există dife¬ 
renţiere în activitatea lor şi în participarea la grup. într-un grup de muncă există executivi 
(funcţionari), manageri şi muncitori. Fiecare din aceste poziţii are responsabilităţi şi 
obligaţii. 

Comportamentele, asociate cu ceea ce se aşteaptă de la indivizii situaţi într-o poziţie 
dată, sunt cunoscute ca roluri. Variatele roluri jucate de membrii grupului sunt conferite 
de statusul persoanei în grup. Ocuparea unui status înalt poate să se facă astfel ca indi¬ 
vidul să simtă rolul mai atractiv şi sâ-i crească încrederea în sine şi valoarea. De pildă, 
copiii, cărora li se cere să joace rolul de profesor, pot să se simtă mai motivaţi, să arate 
atitudini pozitive şi să lucreze mai mult ca o consecinţă a ocupării - chiar temporare - 
a unei poziţii mai înalte decât cea de elev. Este clar că schimbările de rol pot avea con¬ 
secinţe importante pentru comportamentul oamenilor. 

Tipul de structură care se dezvoltă într-un grup este consecinţa a trei factori: nevoia 
de eficienţă, abilităţile şi motivaţiile membrilor grupului, mediul în care grupurile acţio¬ 
nează (R.S. Feldman, p. 375). 

Nevoia de eficienţă este legată de importanţa completării activităţii grupului într-o 
perioadă specifică. Cerinţele pentru o înaltă eficienţă rezultă, adesea, din specializarea 
sarcinilor şi din dezvoltarea subgrupurilor în a realiza diferite activităţi. Exemplul cel 
mai clar este linia de montaj, unde variate subgrupuri de muncitori asamblează părţi, 
care vor fomia o unitate complet fabricată. 

Tipurile de abilităţi şi motivaţii ale membrilor grupului au, de asemenea, un impact 
asupra tipului de structură grupală. De pildă, un studiu a arătat că grupurile, ai căror 
membri erau preocupaţi în mod deosebit de sensul lor propriu de securitate şi protecţie, 

acordau atenţie dezvoltării unei structuri de grup în care se manifestă o mai mare dife¬ 
renţiere de rol. în contrast, grupurile ai căror membri se autoestimau, fiind interesaţi de 
părerea bună despre ei înşişi, au tins să formeze grupuri disponibile la mai multă ega¬ 
litate între roluri. La fel, grupurile, unde anumiţi membri au o abilitate mai mare la o 
sarcină decât alţii, dezvoltă structuri foarte diferite de acelea în care oamenii au niveluri 
similare de abilitate. în ambele cazuri, caracteristicile de personalitate şi specializarea 
membrilor conduc la dezvoltarea structurii de grup. 

Mediul social, ca şi cel fizic, de existenţă al grupurilui poate influenţa structura lui. 
Statusul socioeconomic al individului din afara grupului are impact asupra poziţiei lui 
în grup. 


4.4. Clasificarea grupurilor 

înainte de prezentarea tipologiei grupurilor se impune clarificarea unor noţiuni aso¬ 
ciate grupului, în scopul delimitării riguroase a realităţilor sociale din grupuri. 

Mulţimea se referă la un număr mare de persoane reunite temporar pentru realizarea 
unui scop de asociere sau a unui interes. Ea dă expresie unei multitudini de fomie de 
asociere a oamenilor. Reuniunea indivizilor într-o mulţime se face numai în anumite 
condiţii şi contexte sociale. 

Spre deosebire de alte tipuri de grupare a oamenilor, mulţimile nu se disting prin 
coeziune, diferenţiere, organizare. Ele fiinţează numai atât timp cât răspund unui obiectiv. 
Interacţiunea organizatorică şi emoţională între persoanele dintr-o mulţime este redusă. 
Câteva exemple: mulţimea indivizilor care aşteaptă să se îmbarce într-un mijloc de 
transport sau mulţimea persoanelor aflate, din motive diverse, în aşteptare la instituţii 
publice. Comportamentul mulţimii este greu de descifrat. Totuşi, această conduită este 
definită, în anumite situaţii, de stările existente determinate de interese şi motivaţii. 
Mulţimile pot fi convenţionale, expresive, active sau pasive etc. 

Ceata este reunirea voluntară a unor persoane care au aceleaşi interese, preferinţe 
sau au scopul de a fi împreună. Dacă mulţimea este „singurătatea în comun“, ceata se 
remarcă prin „asemănare în comun“. 

Colectivitatea reprezintă reunirea indivizilor după trăsături comune. Sunt mai multe 
tipuri de colectivităţi: 

- colectivităţi statistice care fiinţează ca grupare de oameni întemeiată pe dimen¬ 
siuni demografice (vârstă, sex, nivel de instrucţie, rezidenţă etc). Avem, deci, colectivi¬ 
tăţi de vârstă (copii, tineri, adulţi, bătrâni), colectivităţi şcolare, colectivităţi profesionale; 

- colectivităţi sociale definite ca fomiaţie de persoane reunite în scopul unei con¬ 
vieţuiri sau activităţi comune. 

Existenţa lor este stabilită prin afirmarea conştiinţei apartenenţei şi acceptării unui 
ţel comun, finalizate în exprimarea unei solidarităţi (sociale, economice, morale, religi¬ 
oase, politice). Colectivităţile sociale pot fi teritoriale, geografice, comunităţi, asociaţii, 
voluntare, culturale, folclorice etc. O persoană este, concomitent, membru al mai multor 
colectivităţi, evident cu atribuţii şi statusuri diferite, ceea ce detemiinâ o implicare, într-un 
anumit grad, în fiecare colectivitate. 

Pentru înţelegerea specificităţii grupurilor se impune evidenţierea diferenţei dintre 
grup şi colectiv. Grupul se caracterizează prin relaţii şi interacţiuni sub forma contactelor 
emoţionale, de acomodare sau de opoziţie, de compatibilitate sau complementaritate. 
Colectivul integrează relaţii şi interacţiuni determinate de scopurile, sarcinile şi valorile 
activităţii comune membrilor săi. Grupul este primul stadiu în fonnarea unor colective: el 
cuprinde relaţii socio-afective, conformismul, intensitatea relaţiilor interpersonale. Colec¬ 
tivul depăşeşte nivelul raporturilor de tip emoţional şi este orientat prioritar spre norme 
şi valori. Unitatea orientării axiologice este temeiul coeziunii şi astfel colectivul devine 
grup de referinţă pentru membrii săi (I. Radu, 1994). Rămâne deschisă totuşi chestiunea 
relaţiei dintre grup şi colectiv. în viziunea prezentată mai sus, conţinutul acordat noţi¬ 
unii de colectiv se apropie în bună măsură de cel conferit grupurilor secundare. într-ade- 
văr, în colectiv relaţiile interumane sunt impersonale, iar funcţionalitatea lor vizează 
asumarea unui scop. Axat pe orientări valorice derivate din norme, scopuri şi principii 
ce stau la baza organizării şi evoluţiei lui, un colectiv este viabil şi în măsura în care gru¬ 
purile ce-1 alcătuiesc se regăsesc în mod real în structurile sale, adică acestea sunt accep¬ 
tate în temeiul normelor colectivului, ca factori de creştere a eficienţei lui. 

4.4.1. Grup primar - grup secundar 

Trecând la tipologia grupurilor sociale, stăruim mai întâi pe diferenţa grup primar 
- grup secundar. Ce este un grup primar? Aşa cum spune Cooley, el este alcătuit din 
două sau mai multe persoane, situate în relaţii directe unele cu altele sau în relaţii intime 
şi coezive. Fiecare membru al grupului se simte angajat în viaţa şi activitatea grupului, 
şi îi percepe pe ceilalţi ca prieteni sau chiar membri ai unei familii. Grupul primar 
reprezintă pentru cei care-l alcătuiesc ceva foarte important şi, de aceea, el constituie, 
înainte de orice, un scop şi nu un mijloc în vederea realizării unor scopuri. în acest grup 
insul trăieşte sentimentul propriei identităţi direct şi, totodată, îşi afirmă specificitatea, 
pe care ceilalţi membri o acceptă ca atare. 

Grupul primar este, prin funcţiile sale esenţiale în socializare, o structură funda¬ 
mentală pentru individ şi societate. Primele procese de socializare cunoscute de copil 
au loc în grupul primar, adică în familie. în acest cadru copiii achiziţionează norme şi 
valori prin intennediul cărora se pregătesc pentru stăpânirea mecanismelor vieţii sociale. 
De altfel, grupurile primare sunt punţi între individ şi societate deoarece ele transmit, 
mediază şi oferă modele culturale ale societăţii după care individul îşi organizează 
propria viaţă. în general, grupurile sociale, şi în special cel primar, dau expresie fiinţei 
umane ca om şi ca ins social. Orice individ se formează ca om intr-un grup primar. De 
aceea, grupurile primare sunt fundamentale pentru individ şi pentru societate. Ele oferă 
cadrul în care el îşi exprimă cele mai multe dintre nevoile personale. Numai intr-un 
asemenea grup omul are calea de formulare a propriilor trebuinţe pe care să le cunoască 
şi ceilalţi. Spre deosebire de alte fiinţe, omul tinde să-şi prezinte cerinţele sale astfel 
încât să obţină, pe de o parte, acceptul grupului şi pe de altă parte, să aibă sprijin din 
partea grupului în satisfacerea lor. Cum unul dintre mijloacele de constituire a grupului 
îl reprezintă interacţiunea membrilor, rezultă că trebuinţele se regăsesc cel mai clar în 
grupul primar. De altfel, grupul primar se instituie şi ca spaţiu al exprimării şi satisfacerii 

nevoilor personale. în cadrul grupurilor primare oamenii experimentează prietenia, 
iubirea, securitatea şi sensul global al existenţei. 

O altă funcţie a grupurilor primare este controlul social. Ele apar astfel ca instru¬ 
mente puternice de control asupra comportamentelor individului. Membrii acestor 
grupuri deţin şi distribuie, cum spune James W. Vander Zanden, multe dintre recompen¬ 
sele atât de vitale pentru individ. Comportamentul individului trebuie să se conformeze 
normelor grupului. Grupurile primare conferă sens realităţii sociale prin structurarea 
experienţelor membrilor. în acest sens, ele impun individului un comportament care să 
se conformeze la valorile şi normele sale, concomitent cu adaptarea la cerinţele societăţii. 

Pentru ca un grup să fie primar el trebuie să fie consecinţa unor condiţii indispen¬ 
sabile: 

1. contacte pemianente şi stabile între membrii săi; 

2. contactul faţă în faţă, care face posibilă o evaluare imediată şi directă a compor¬ 
tamentului celuilalt, precum şi un schimb subtil de idei şi trăiri; 

3. mărimea grupului. Un grup primar este un grup mic deoarece numai în cadrul 
acestei structuri interacţiunea dintre membrii săi conferă identitate concretă, stabilită 
dincolo de reguli, principii sau documente oficiale. 

Grupul secundar constă din două sau mai multe persoane implicate intr-o relaţie 
impersonală şi au un scop practic specific. Oamenii cooperează cu alţi semeni pentru 
realizarea unui scop. Spre deosebire de grupul primar, relaţia dintre membrii grupului 
secundar este un mijloc pentru atingerea unui ţel. Exemple de grupuri secundare sunt 
corporaţiile, şcolile, unităţile de muncă, unităţile militare, comunităţile etnice şi naţio¬ 
nale etc. Prin natura lor, grupurile secundare se manifestă ca medii sociale unde indivizii 
se produc ca actori sociali. Relaţiile interumane se stabilesc în temeiul unor regula¬ 
mente pe care, fie că le acceptă sau nu, individul trebuie să le respecte. Numai astfel 
insul integrat intr-un grup secundar este acceptat ca membru şi poate să realizeze sco¬ 
purile sale. Mai mult, în acest tip de grup, oamenii se reunesc dincolo de diferenţele ce-i 
marchează, pentru că nu au altă cale de înfăptuire a intereselor lor. Ilustrativ este în acest 
sens grupul secundar specific unităţilor de muncă. într-o uzină lucrează inşi ce urmă¬ 
resc, prin interacţiunea lor, să aibă satisfacţia derivată din exercitarea unei ocupaţii sau 
obţinerea unui câştig, prestigiu profesional etc. Dacă grupul primar rămâne prioritar în 
socializarea primară a individului, iniţiindu-1 şi introducându-1 în mecanismele vieţii de 
grup şi ale vieţii sociale, grupul secundar are rol esenţial în afirmarea socială şi profe¬ 
sională a individului. în grupurile secundare insul fiinţează ca realitate socială. Grupul 
primar acţionează pentru insul concret, iar grupul secundar activează individul prin 
statusurile sale. De pildă, în grupul primar poţi fi prieten pentru ceilalţi, condiţie sufi¬ 
cientă pentru a fi acceptat ca parte a acestuia. în grupul secundar exişti cu precădere 
printr-un status social, profesional, cultural, religios etc. 

O problemă asociată analizei grupului secundar o reprezintă relaţia acestuia cu grupul 
primar. Relaţiile caracteristice grupului primar se pot desfăşura în cadrul grupului se¬ 
cundar. Situaţia poate fi întâlnită, de regulă, în unităţile de muncă, unde oamenii dez¬ 
voltă, adesea, relaţii de prietenie cu colegii de muncă. în acelaşi mod au loc relaţii între 
oameni în cadrul unităţilor de învăţământ. Trebuie spus că în anumite contexte sociale 
sau culturale, relaţiile interumane din grupurile secundare se pot organiza şi ca alternativă 

la influenţa excesivă a acestor grupuri asupra conduitei individuale. Referindu-ne con¬ 
cret la societatea românească de dinainte de anul 1989, puternic socializantă, este de 
notorietate funcţionalitatea raporturilor interumane în cadrul întreprinderii sau al unei 
instituţii. Cerinţe instituţionale erau înfăptuite prin intermediul acestor relaţii specifice 
gropului primar. De cele mai multe ori acest tip de relaţii se identifică în relaţiile spe¬ 
cifice grupului informai despre care vom vorbi mai jos. 


Diferenţele între grupul primar şi cel secundar sunt prezentate mai jos 


Caracteristicile grupurilor primare 

Caracteristicile grupurilor secundare 

număr mic de persoane 

număr mare de persoane 

implicarea întregii individualităţi 

implicarea unor segmente ale vieţii unei persoane 

relaţie personală 

relaţie impersonală 

interacţiune continuă 

interacţiune sporadică 

durată lungă 

durată scurtă 

aşteptări informale 

aşteptări formale 

constrângeri impuse informai 

constrângeri impuse formal 

legături expresive 

legături instrumentale 


Apud James W. Vander Zanden, 1988, p. 110. 


4.4.2. Grup de referinţă - grup de apartenenţă 

Gropul de apartenenţă este gropul căruia individul îi aparţine (familia, clasa de 
elevi, echipa de muncă). Insul îşi însuşeşte normele acestui grop şi participă la toate 
evenimentele petrecute aici. Apartenenţa la grop nu este un fapt administrativ deoarece 
ea impune membrilor adoptarea standardelor şi identificarea cu scopurile şi obiectivele 
acestuia. în gropul de apartenenţă individul preia valori ce sunt în concordanţă cu aspi¬ 
raţiile sale. Normele şi standardele susţinute de gropul de apartenenţă capătă caracterul 
de principii pentru judecăţile, opiniile şi acţiunile individului. 

Conceptul de grop de referinţă a fost pus în circulaţie în 1912 de H.H. Hyman, în 
Psychology of Status ( apud Mihu, 1970). Hyman a constatat că statusul subiectiv nu 
poate fi prezis în mod direct din nivelul veniturilor sau din cel educativ, ci el este, într- 
o anumită măsură, dependent de tipul grupurilor care au fost folosite de indivizi pentru 
determinarea subiectivă a poziţiei lor. 

Teoria gropului de referinţă îşi are rădăcinile în ideile lui G.H. Mead din lucrarea 
Mind, Seif and Society (1934), cu deosebire în teza confonn căreia membrii unui grop 
sau indivizi din afara grupului pot influenţa comportamentul unui individ. Psihologia 
socială a studiat cauzele selecţiei de către indivizi a grupurilor de referinţă şi consecin¬ 
ţele asupra personalităţii. Conceptul de grop de referinţă a fost investit cu virtuţi socio¬ 
logice prin accentul pus pe structura şi funcţiile mediului social al indivizilor. Prin 
unnare, R.K. Merton defineşte gropul de referinţă ca un grop ale cărui norme sau reguli 

sunt adoptate ca un cadru de referinţă. Grupul de referinţă este o unitate socială utilizată 
în evaluarea şi modelarea atitudinilor, trăirilor şi acţiunilor individului. El poate fi 
grupul de apartenenţă al individului, dar, de cele mai multe ori, este un alt grup, exterior 
insului. Grupul de referinţă se instituie ca bază a concepţiei individului despre lume. El 
ajută la justificarea comportamentelor contradictorii, cum sunt: clasa dominantă revo¬ 
luţionară, trădătorul care colaborează cu inamicul, catolicul renegat, imigrantul asimilat, 
gentlemanul meschin, comunistul liberal etc. în cazul acestor tipuri de oameni, grupul 
de referinţă este altul decât cel orginar. Să luăm exemplul imigrantului. Acesta tinde 
către modelul cultural al ţării în care a imigrat, renunţând la modelul culturii sale origi¬ 
nare. Evaluarea şi compararea sunt făcute de către imigrantul asimilat cu comporta¬ 
mentele şi modurile de viaţă ale societăţii în care s-a integrat, refuzând orice referire la 
vechile modele. în acest fel, el îşi pierde identitatea sa etnică şi culturală adoptând o altă 
identitate, dată de integrarea sa în cultura societăţii ce l-a primit. 

Care sunt funcţiile grupului de referinţă? O primă funcţie este cea normativă. Grupul 
de referinţă influenţează direct criteriile şi standardele de judecată şi acţiune ale indivi¬ 
dului. Astfel, individul tinde la o poziţie bună intr-un grup, iar pentru aceasta aderă la 
valorile şi normele grupului de referinţă. Cum procedează el? Adoptă stilurile de viaţă, 
atitudinile politice, preferinţele alimentare, stilurile muzicale ale grupului de referinţă. 
Ilustrăm această funcţie a grupului de referinţă cu tendinţa adolescenţilor de a prelua 
stiluri de viaţă specifice grupurilor de adulţi sau de a asimila valori muzicale ale unor 
grupuri de tineri. Pentru aceştia, respectivele grupuri de referinţă reprezintă, în raport cu 
congenerii lor, etalon al judecării realităţii sociale şi umane. 

O altă funcţie a grupului de referinţă este cea comparativă. Evaluarea propriei acti¬ 
vităţi sau a propriului comportament se face în comparaţie cu standardele gropului de 
referinţă. în acest fel, oamenii judecă viaţa, comportamentul şi valorile proprii, de pildă, 
sănătatea, inteligenţa, nivelul de trai, poziţia socială, activitatea profesională. Se întâmplă 
ca, atunci când gropul de referinţă este diferit de gropul de apartenenţă, individul să con¬ 
ştientizeze diferenţa dintre ceea ce este el în grupul de apartenenţă şi ceea ce crede el că 
ar putea fi, aşa cum rezultă din compararea cu grupul de referinţă. Sunt situaţii când 
gropul de apartenenţă şi gropul de referinţă nu coincid. Raportul dintre ele are grade 
diferite de compatibilitate: integrală, relativă sau parţială, dar poate fi şi de incompati¬ 
bilitate. Distincţia dintre ele exprimă asocierea dintre realitate şi aspiraţie, dintre prezent 
şi viitor (I. Radu, 1994). Din această stare poate rezulta trăirea sentimentului de depri¬ 
mare relativă, iar aceasta contribuie adesea la alienarea socială. Asemenea circumstanţe 
ale relaţiei dintre ins şi gropul de referinţă se instituie în condiţii propice afirmării unui 
comportament colectiv şi a mişcărilor sociale revoluţionare. Gropul de referinţă cuprinde 
elemente ale procesului de schimbare socială. 

Funcţia asociativă a gropului de referinţă se referă la posibilitatea preluării statu- 
sului membrilor dintr-un grop de către o persoană. 

Am subliniat până aici virtuţile gropului de referinţă însă trebuie spus că unele gru¬ 
puri de referinţă pot avea şi influenţe negative asupra individului. Compararea făcută de 
o persoană cu unele grupuri accentuează diferenţa dintre ea şi alte persoane sau alte 
grupuri. De pildă, inşi dintr-o unitate industrială refuză să se identifice cu gropul de ma¬ 
nageri din cauza lipsei de eficienţă şi randament a managementului sau a unor relaţii 

interumane tensionate. în consecinţă, aceste persoane se delimitează de acest grup. Ele 
aşteaptă să se schimbe echipa de conducere cu o alta în care îşi pot regăsi valorile şi nor¬ 
mele adecvate aspiraţiilor şi intereselor lor. Grupul de referinţă este judecat şi acceptat 
de către indivizi în funcţie de contextul în care fiinţează. Un grup nu devine grup de refe¬ 
rinţă de la sine. Condiţii sociale concrete şi trăsături psihologice ale indivizilor contri¬ 
buie la afirmarea grupurilor de referinţă. 

4.4.3. Grup intern - grup extern 

în orice societate există grupuri interne şi grupuri externe. Orice ins cunoaşte o influ¬ 
enţă nemijlocită de la grupurile exterioare lui, deci de la grupurile cărora nu-i aparţine. 
Un grup intern este acel grup de apartenenţă a membrilor săi, cu care aceştia se 
identifică, şi au conştiinţa de NOI, adică ei realizează că fac parte din acel grup şi sunt 
implicaţi direct în tot ceea ce se întâmplă aici. Prin ideea de NOI, membrii unui grup 
intern sunt conştienţi de existenţa lor într-un asemenea grup concomitent cu situarea lor 
în afara altor grupuri. Astfel, ei realizează poziţia lor în grupul intern în comparaţie cu 
existenţa altor grupuri. Conştiinţa de NOI se afirmă în raport cu conştiinţa de EI. Aşa¬ 
dar, în actul deosebirii grupului intern de cel extern esenţială rămâne această conştiinţă 
a diferenţei de NOI şi EI, care conferă identitate membrilor unui grup. 

Clasificarea grup intern - grup extern este semnificativă în evidenţierea graniţelor 
sociale. Liniile de demarcaţie între structurile grupale relevă indivizilor unde începe şi 
unde sfârşeşte interacţiunea. De aici rezultă că graniţele unui grup nu sunt bariere fizice, 
ci mai degrabă discontinuităţi în desfăşurarea proceselor de interacţiune socială. Gra¬ 
niţele unui grup încadrează indivizii într-o structură de desfăşurare a acţiunilor astfel încât 
ei se simt incluşi în ea. Unele graniţe se bazează pe modul de aşezare spaţială — vecină¬ 
tate, comunitate, naţiune, stat. Alte linii de demarcaţie îşi au temeiul în diferenţierile so¬ 
ciale şi culturale: religioase, etnice, politice, ocupaţionale, lingvistice, rudenie, status-uri 
socio-economice. Indiferent de sursa lor, graniţele grupurilor acţionează în două direcţii 
(James W. Vander Zanden, 1988, p. 111). Prima direcţie vizează atenţionarea celor din 
afara grupului asupra condiţiilor ce trebuie respectate pentru a intra în sfera acestuia. A 
doua se referă la menţinerea celor din grup şi la influenţarea acestora de a nu opta pentru 
alte tipuri de interacţiune socială. în acest fel se asigură funcţionalitatea grupului intern. 
Altfel, orientarea membrilor către alte grupuri determină stări de indiferenţă, competiţie 
sau conflict direct cu grupul intern. Edificator este exemplul persoanelor angajate într- 
un loc de muncă, dar, din diverse motive, ele îşi îndreaptă atenţia spre alte zone ocupa¬ 
ţionale. Consecinţa cea mai importantă este scăderea randamentului în muncă şi aspi¬ 
raţia continuă de a pleca spre alte structuri ocupaţionale. 

4.4.4. Grup formal - grup informai 

O altă clasificare a grupurilor este cea dintre grupul formal şi cel infonnal derivată 
în mare măsură din diferenţierea grupului de colectiv. în orice grup, cu excepţia celui 
primar, există contexte ce impun organizarea lui pe bază de legi, ordine, decizii, toate 

acestea reprezentând documente oficiale, şi conferă o structură fomială raporturilor dintre 
membrii săi. Alcătuirea formală a grupului constituie organizarea ierarhică, iar funcţio¬ 
narea grupului se bazează pe o organigramă care vizează obiective ale grupului, şi func¬ 
ţiile sale sunt definite în raport de aceste obiective. în cadrul aceluiaşi grup fiinţează relaţii 
informale sau nonformale determinate de interacţiunea membrilor grupurilor dincolo de 
exigenţele formale. Manifestarea relaţiilor informale exprimă afectivitatea între membri 
ai grupului. Totodată, contextele informale contribuie la distribuirea simpatiei şi a anti¬ 
patiei în grup, şi produc atracţia şi conflictul dincolo de structurile oficiale. Intensitatea 
relaţiilor informale este mult accentuată de contextul social în care există un grup. Dacă 
managementul unei colectivităţi se axează numai pe structurile formale, neglijând orice 
problemă umană sau luarea în seamă a relaţiilor interpersonale, atunci cu siguranţă membri 
ai grupului caută să creeze cadrul informai necesar în a diminua efectele negative ale 
rigidităţii structurilor formale. Semnificative sunt în acest sens situaţiile din societatea 
românească de dinainte de anul 1989, în care se accentua dimensiunile formale ale acti¬ 
vităţii din organizaţii (industriale, şcolare, agricole, administrative etc.). Neglijarea sau 
diminuarea chestiunilor legate de individ au condus la funcţionarea paralelă a structu¬ 
rilor informale, ceea ce s-a finalizat în eludarea normei sau chiar a legii. Efectele unei 
asemenea stări s-au reflectat în alcătuirea de grupuri informale ce căutau să rezolve as¬ 
pecte ale activităţii profesionale şi sociale. 

în cadrul grupurilor formale, structurile informale pot să fiinţeze ca grupuri alcă¬ 
tuite spontan în procesul de muncă, fără ca acestea să fie neapărat opuse formalului. în 
raport de cerinţele organizaţiei formale, asemenea grupuri informale ar putea să acţio¬ 
neze eficient atât pentru membrii săi, cât şi pentru obiectivele generale ale grupului 
formal. Dacă însă distanţa dintre cele două tipuri de grupuri se măreşte, atunci scade şi 
coeziunea grupului formal. 


4.4.5. Grupul mic 

4.4.5.1. Conceptul de grup mic 

Grupul mic nu este obiectul exclusiv al unei discipline socio-umane. El este studiat 
de mai multe ştiinţe. Trei perspective se desprind (Achim Mihu, 1970). Cea psihologică 
— înţelegerea grupului ca un mediu care influenţează comportarea individului şi care, 
oferă elemente importante pentru înţelegerea personalităţii indivizilor. Perspectiva socio¬ 
logică - identificarea proprietăţilor fundamentale ale grupului în evaluarea efectelor 
provocate de anumite diferenţe sociale. Viziunea psihologiei sociale - cercetarea interac¬ 
ţiunii dintre grup, ca o entitate funcţională, şi indivizii care constituie membrii săi. în 
psihologie, accentul este pus pe individ şi personalitate, iar grupul mic facilitează înţele¬ 
gerea acestor aspecte; în sociologie se are în vedere grupul ca o realitate supraindi- 
viduală ale cărei proprietăţi fundamentale se manifestă în diverse forme. Psihologia 
socială insistă pe relaţia dintre grupul mic şi individ. 

Grupurile mici se disting prin număr relativ redus de persoane între care există re¬ 
laţii directe. în ceea ce priveşte mărimea lor, cercetătorii, de regulă, stabilesc doar limita 
inferioară (două sau trei persoane) fără a preciza limita superioară. Cel mai mic grup 

este diada, alcătuită din două persoane, cel mai simplu exemplu fiind cuplul. Alţi autori 
(H. Tajfel şi C. Frazer) consideră triada ca fiind cel mai mic grup. Ce este un grup mic? 
La această întrebare se răspunde: „O formaţie în doi este diadă, în trei este un micro- 
grup“ (c/T Ion Radu, p. 110). Th. Newcomb descrie grupul ca o multiplicare sau extensie 
a diadei, de fapt a relaţiilor diadice. De exemplu, o triadă compusă din A, B, C, include 
raporturi între membrii A şi B, A şi C, B şi C. Este tipul de relaţii afective individuale: 
pozitive (+) şi negative (-). Se poate discuta despre trei feluri de relaţii diadice (+ +), (—■), 
(+—). Fomiaţiile de trei membri, precum şi grupurile mai mari pot fi echilibrate şi neechi¬ 
librate în raport de relaţiile diadice care le compun. Triada cea mai stabilă cuprinde toate 
relaţiile diadice pozitive şi este formaţia cea mai stabilă. Orice triadă care cuprinde o 
diadă negativă este neechilibrată. Teoria lui Newcomb explică sociabilitatea spontană. 
Cercetările au arătat că 71% dintre interacţiunile de muncă şi infomiale constau din 
două persoane, 21% sunt alcătuite din trei persoane, 6% din patru persoane, şi numai 
2% cuprind cinci sau mai multe persoane. Emoţiile şi sentimentele sunt accentuate mai 
mult în relaţiile diadice decât în celelalte relaţii. Adăugarea unei a treia persoane la o 
diadă înseamnă o modificare esenţială (Vander Zanden, p. 114). 

Problema mărimii optime a grupului rămâne în continuare o chestiune de discutat. 
S-a considerat că cinci persoane constituie cea mai bună mărime pentru un grup deoa¬ 
rece fiind un număr impar de persoane nu se poate ajunge la impas, oricând există o 
majoritate (trei) şi o minoritate (doi). 

C.H. Cooley a justificat existenţa grupului mic ca un cadru în care oamenii găsesc 
un model stabil de interacţiune socială care orientează comportamentul uman. In acţiu¬ 
nile lor oamenii ţin seama de ce vor crede ceilalţi: „Imaginile pe care oamenii le au unul 
despre altul sunt realităţi incontestabile ale societăţii" (C.H. Cooley, 1964, p. 184) susţine 
sociologul american. Relaţiile dintre oameni au la bază reguli acceptate de toţi, în 
temeiul cărora se construieşte comportamentul aşteptat în societate sau în grup. Grupul 
nu există fără acest acord asupra regulilor. Cooley a abordat grupul ca o reţea de comu¬ 
nicare. Oamenii comunică între ei prin impresiile numite de el „idei personale", pe care 
şi le fac unul despre altul în această interacţiune. Fiecare individ îşi face o idee perso¬ 
nală despre celălalt. Ideea personală este o construcţie de semnificaţii, un set de atribute 
imaginare proiectate asupra fiecăruia din apropiaţii noştri şi cunoştinţele noastre ca 
interpretări ale persoanei lor: „Realitatea socială imediată este ideea personală [...] 
societatea, în aspectul ei imediat, este un raport între idei personale. Pentru a avea o 
societate, este în mod evident necesar ca persoanele să se întâlnească undeva; şi se întâl¬ 
nesc doar sub forma ideilor personale" (: ibidem, p. 118-119, apud Melvin L. De Fleur, 
Sandra Ball-Rokeach, p. 253). 

Sociologii au remarcat că nu este suficientă condiţia fiinţării de relaţii „faţă în faţă", 
aşa cum argumenta C.H. Cooley, cel care a elaborat clasificarea grup primar - grup 
secundar. Nu toate grupurile în care există relaţia „faţă în faţă" pot fi considerate ca 
grupuri cu relaţii personale spontane şi emoţionale între membrii care-1 compun. Ase¬ 
menea relaţii pot exista şi fără contacte de tipul „faţă în faţă". B. Berelson şi G.A. Steiner 
consideră că grupurile mici au unnâtoarele caracteristici: numărul redus de membri, 
relaţiile interpersonale cu aceştia, o anumită durată, identificarea membrilor cu grupul şi 
de aici prezenţa unei anumite solidarităţi, diferenţierea membrilor grupurilor de ceilalţi 

indivizi din afara sa, ţeluri comune, simboluri comune şi o anumită autonomie în stabi¬ 
lirea modalităţilor şi măsurilor luate în vederea realizării unor sarcini. Alţi cercetători 
americani, R.V. Hamack şi T.B. Fest, ordonează caracteristicile grupurilor mici în 
funcţie de trei coordonate: dimensiune, interdependenţă şi continuitate. Procesele inter- 
personale care au loc în cadrul grupului au fost clasificate de Parsons şi Shils în urmă¬ 
toarele tipuri: comportare, emoţii, norme, ţeluri şi valori. 

Diferenţa dintre grupul mic şi grupul mare este justificată. Oamenii fac parte dintr- 
o sumedenie de grupuri mari şi mici, care au influenţă asupra evoluţiei şi manifestării 
personalităţii lor. Eşti membru al unei naţiuni, clase, pături sociale, generaţii, întreprin¬ 
deri, vecinătăţi, familii. între grupurile mici şi grupurile mari există o diferenţă de con¬ 
ţinut şi de rol jucat în viaţa socială. 

Grupurile mici presupun, ca orice tip de grup, existenţa între membrii lor a unor 
relaţii sociale. Dar relaţiile sociale stabilite între oameni în grupuri mici au loc în mod 
direct, nemijlocit, ca indivizi concreţi, posedând o configuraţie şi potenţialitate fizică şi 
spirituală deosebit de complexă. De aceea, relaţiile între oameni în grupul mic capătă 
un pronunţat caracter psihologic. Ele au o importanţă deosebită asupra vieţii cotidiene 
a individului. In timp ce grupurile mari de oameni hotărăsc liniile directoare ale istoriei, 
grupurile mici influenţează mai ales aspectele particulare şi secundare ale istoriei şi 
personalităţii indivizilor. 

De reţinut că în cercetarea grupurilor s-a manifestat tendinţa contrapunerii celor 
două tipuri de grupuri. Grupurile mici ar fi conştiente, raţionale, pe când celelalte incon¬ 
ştiente şi iraţionale. Faptul că în cadrul grupului mic indivizii stabilesc între ei relaţii 
directe a fost interpretat în sensul că elementul psihologic ar fi fundamental în geneza 
societăţii. De aici a rezultat concepţia psihologizantă asupra societăţii. 

Grupurile mici nu pot fi reduse la suma indivizilor care îl compun, iar cunoaşterea gru¬ 
pului este altceva decât studierea fiecărui individ care îi aparţine. Există ceea ce A. 
Mihu (1970) numea efectul grupului mic. în activitatea fizică, grupul mic generează o 
forţă materială importantă sub forma cooperării. în procesele de producţie mai com¬ 
plexe, această forţă se întâlneşte cu forţa diviziunii muncii. Efectul grupului mic poate 
fi constatat în îndeplinirea sarcinilor (eficienţa grupului), existenţa lui ca o structură socială 
de sine stătătoare, influenţa asupra personalităţii şi comportamentelor membrilor săi. Rezultă 
că în grupul mic se constituie, ca o structură, o reţea de legături între indivizi care pot să 
dezvolte o forţă sau să aibă efect mult mai mare decât acela al indivizilor luaţi separat. 

Dar grupul nu este suma relaţiilor directe dintre membrii săi. Grupurile nu sunt 
numai interacţiune, ci ele conţin o dinamică specifică : schimbarea şi ajustarea relaţiilor 
dintre membrii grupului, schimbarea membrilor grupurilor şi schimbări în organizarea 
lor. Grupul mic este o realitate supraindividualâ, născută ca urmare a interacţiunii directe 
(nemijlocite) a unui număr redus de persoane, în scopul realizării unei sarcini sau a unui 
obiectiv. 

Rezumând, grupurile mici includ anumite relaţii sociale, aceste relaţii se manifestă 
sub fomia unor relaţii directe, fapt care le conferă o calitate de sine stătătoare în raport cu 
alte grupuri sociale; ele nu sunt numai suma membrilor şi a relaţiilor interindividuale, 
ci unitatea lor; ele reprezintă un sistem complex de relaţii de diferite tipuri (de comuni¬ 
care, sociometrice, de dominare) orientate şi structurate în funcţie de sarcinile lor. 

4.4.5.2. Relaţiile din grupul mic 

Aşa cum am menţionat, în cadrul grupului mic există şi funcţionează relaţii interu- 
mane ce pot fi clasificate pe multe criterii, unul din ele fiind conţinutul lor psihologic: 
cognitiv (oamenii se văd, se aud, emit păreri, impresii sau convingeri unii despre alţii, 
se cunosc mai mult sau mai puţin adecvat între ei); comunicaţional (comunică unii cu 
alţii, fac schimb de cunoştinţe şi informaţii); afective (se preferă, se resping, se simpa¬ 
tizează sau se antipatizează unii pe alţii) (Mielu Zlate şi Camelia Zlate, 1982, pp. 10-11). 
Aceste trei conţinuturi dau naştere la principalele trei categorii de relaţii interumane. 

Prin relaţiile cognitive se umiăreşte strângerea de informaţii despre parteneri, inter¬ 
pretarea şi utilizarea lor cât mai corectă. Dacă intercunoaşterea dintre membrii unui 
grup şi sistemul lor de imagini sunt reale, atunci probabilitatea funcţionării fireşti a gru¬ 
pului este mai mare. Altfel, relaţiile dintre oameni devin incongruente. 

Relaţiile comunicaţionale sunt considerate de către unii autori ca esenţiale în perce¬ 
perea şi descrierea relaţiilor interumane. Ele sunt relevante prin afirmarea virtuţilor 
exprimate în îndeplinirea sarcinilor de grup, în coeziunea şi unitatea lui, în valorificarea 
influenţelor lui. Procesele de comunicare au un rol esenţial în afirmarea grupului ca 
entitate şi creează condiţiile acceptării originalităţii şi importanţei lui pentru membrii săi 
şi pentru grupurile exterioare lui. Efectele negative ale comunicării vizează blocajul de 
informaţii, bruiajul, filtrarea şi distorsionarea infomiaţiilor, ceea ce determină dificultăţi 
în funcţionarea grupului. Studii de psihosociologie a grupurilor demonstrează că, deoa¬ 
rece interacţiunea membrilor unui grup se bazează pe comunicare, comunicarea este o 
variabilă importantă a procesului de constituire, organizare şi funcţionare a grupului 
(Carolyn M. Anderson, Mattew M. Martin, 1995, p. 118). Satisfacţiile legate de grup 
depind de abilităţile privind comunicarea şi depăşirea singurătăţii. în grup comunicarea 
înseamnă dispunerea deprinderilor de a spune ceea ce doreşte şi ceea ce trebuie. Singu¬ 
rătatea este asociată cu abilitatea scăzută de comunicare şi este negativ asociată cu abili¬ 
tăţile de evadare din realitate. 

Relaţiile afective provoacă un cadm uman de cooperare şi de înţelegere sau stări 
conflictuale cu rol de a stimula sau de a împiedica acţiunea membrilor gropului. 

Cele trei tipuri de relaţii generează în grop structuri adecvate conţinutului fiecăreia 
dintre ele: cognitive, comunicaţionale şi preferenţiale. însăşi evoluţia gropului este de¬ 
pendentă de aceste configuraţii existente în structurile sale. Un grop se manifestă ca o 
entitate care supune valorizării relaţiile interumane ce au loc în cadrul lui. Luând în 
discuţie cele trei tipuri de structuri - cognitive, comunicaţionale şi afective - rezultă alte 
trei tipuri de structuri integrative în gropul mic: 

1. structuri generale integrative întemeiate pe caracterul pozitiv al celor trei structuri; 

2. structuri generale dezintegrative ce-şi au sorgintea în caracterul negativ al celor 
trei structuri (grad redus de intercunoaştere a membrilor grupului, relaţii de comunicare 
scurtcircuitate de o serie de fenomene perturbatorii, predominanţa relaţiilor de respin¬ 
gere reciprocă între membrii grupului; 

3. alte tipuri de structuri intennediare, în care o latură pozitivă a unei structuri se core¬ 
lează cu laturile negative ale celorlalte. 

Aşadar, gropul nu este o simplă colecţie de oameni, ci o uniune care posedă urmă¬ 
toarele calităţi: 

1. o asociere de doi sau mai mulţi indivizi care pot fi identificaţi prin nume sau tip; 

2. prezenţa unei conştiinţe de grup; 

3. scopuri comune; 

4. interdependenţă în realizarea necesităţilor care decurg din îndeplinirea scopurilor; 

5. interacţiune (comunicaţie, influenţă şi reacţie reciprocă), abilitate de a acţiona 
într-o manieră unitară (cf. A. Mihu, 1970, p. 111). 

Deci grupul are o compoziţie bine precizată, membrii săi umiăresc scopuri comune 
şi în procesul de realizare a acestor sarcini au loc o interdependenţă şi o interacţiune a 
acestora prin care se dezvoltă o conştiinţă comună. 

4.4.6. Grup conformist (Groupthink) 

Sociologii şi psihologii au analizat acest tip de grup, urmare a conflictului dintre 
S.U.A. şi Cuba din anul 1961, prilej cu care s-au comis grave erori în politica externă 
americană. în anul 1961 administraţia Kennedy a plănuit o invazie în Cuba de către o 
forţă alcătuită din 1.400 de cubanezi exilaţi, dar aceasta a fost ucisă sau capturată de for¬ 
ţele regimului lui Castro. Consecinţa acestui eşec răsunător a fost întărirea poziţiei lui 
Castro şi consolidarea alianţei sovieto-cubaneze, precum şi amplasarea armelor atomice 
ruseşti în Cuba. 

însuşi preşedintele Kennedy s-a întrebat: „Cum am putut să fim atât de proşti?“. în 
anii ’70, Irving Janis a analizat această situaţie şi a ajuns la concluzia că J. Kennedy şi 
consilierii săi au fost prizonierii fenomenului numit gândirea de grup sau confonnismul 
de grup, rezultat din deteriorarea eficienţei mentale, testarea realităţii şi judecata morală 
care rezultă din influenţele din grup (apud Vander Zanden, p. 117; Robert S. Feldman, 
p. 391). Procesul de decizie în cazul conflictului dintre S.U.A. şi Cuba a avut loc într- 
un grup puternic coeziv în care toţi membrii erau preocupaţi de menţinerea consensului 
şi de reprimarea oricărei tendinţe spre critică. Important a fost să se asigure unanimi¬ 
tatea şi sprijinirea poziţiei liderului. Caracteristicile acestui tip de grup sunt: 

1. iluzia că grupul este invulnerabil şi nu poate să comită erori importante; 

2. eforturile sunt îndreptate către raţionalizarea şi reducerea infomiaţiei care este 
contradictorie pentru a se asigura o opinie dominantă a gropului; 

3. alte grupuri simt văzute ca neimportante; 

4. se fac presiuni asupra membrilor gropului să adopte punctele de vedere majori¬ 
tare şi se înlătură opiniile minoritare; 

5. membrii gropului înlătură propriile lor convingeri rezultate din propria lor analiză; 

6. pentru că membrii gropului simt presiunea făcută asupra lor de a se confonna, 
există iluzia unanimităţii şi, astfel, se întăreşte opinia dominantă; 

7. grupul este protejat, prin anumite persoane, de informaţiile divergente sau con¬ 
tradictorii. 

Toate aceste caracteristici se regăsesc în grupurile conformiste, unde un grop mic 
de consilieri cu o puternică atractivitate în grop impun acele opinii considerate a fi 
acceptate de către lider şi de către majoritate. în afară de exemplul conflictului ameri- 
cano-cubanez, ar mai putea fi amintite afacerea Watergate, escaladarea războiului în 
Vietnam ş.a. Janis a demonstrat că în cel de al doilea război mondial conducătorii 

americani au luat decizii bune numai în 42% din situaţii, iar în 37% dintre crize liderii 
americani s-au făcut vinovaţi de un comportament tipic grupului confomiist. 

Prevenirea acţiunii grupurilor confomiiste se realizează prin anumite tehnici pe 
care le prezentăm mai jos (după Vander Zanden, p. 120): 

1. comunicarea de infomiaţii membrilor grupurilor asupra consecinţelor şi cauzelor 
existenţei situaţiilor specifice gnipului confonnist; 

2. lideml grupului să rămână imparţial şi să nu adopte nici o poziţie; 

3. membrii grupului ar putea fi instmiţi să evalueze critic problemele şi să exprime 
obiecţiile şi îndoielile lor; 

4. unul sau mai mulţi membri ai grupului ar putea fi desemnaţi cu roluri de „avocat 
al diavolului 14 , pentru a se exprima puncte de vedere opuse; 

5. ocazional, grupul să se dividă în grupuri mai mici care să se întâlnească separat. 
Apoi, subgrupurile se pot reuni, având conştiinţa diferenţei; 

6. când o situaţie necesită relaţii cu gmpuri rivale se umiâresc atent semnalele de 
avertisment ale adversamlui şi se identifică cursul acţiunii acestuia; 

7. de îndată ce s-a ajuns la o decizie preliminară, se acordă atenţie reevaluării opor¬ 
tunităţii liniei proiectate în legătură cu acţiunea; 

8. experţii din afara grupului ar putea fi solicitaţi să participe la întâlniri cu gmpul 
şi să conteste opiniile grupului; 

9. membrii grupului ar putea fi încurajaţi să sondeze calitatea deciziei grupului în 
medii de încredere şi să prezinte reacţiile lor; 

10. câteva gmpuri independente ar putea lucra concomitent în aceeaşi problemă. 

Adăugăm, la aceste 10 căi de prevenire a situaţiilor specifice grupului confomiist, 

stimularea de către lider a criticii în gmpul său, ceea ce înseamnă ca orice decizie impor¬ 
tantă să fie supusă unei analize critice. Accentuăm această modalitate deoarece, cu deo¬ 
sebire în deciziile politice, liderul are o contribuţie esenţială la elaborarea şi impunerea 
hotărârilor. Numai în măsura în care lideml este disponibil să accepte exprimarea mai 
multor opinii divergente devine posibilă adoptarea celei mai bune decizii intr-un gmp. 

S-a observat că gmpurile de decizie lipsite de experienţa activităţii în elaborarea 
împreună a deciziei de către toţi componenţii lor, pot fi mult mai susceptibile de simp¬ 
tomul confonnismului din cauza insecurităţii rolurilor membrilor şi nonnelor grupu¬ 
rilor. în schimb, gmpurile care au experienţa activităţii în colectiv manifestă mai puţin 
tendinţa spre decizii eronate, deoarece membrii lor sunt suficient de siguri de rolurile lor, 
pentru a se provoca unul pe altul, dar dispun de căi în a obţine acordul asupra unei decizii. 

Termeni 

colectivitate 

grup 

grup de referinţă 
grup extern 
grup formal 
grup intern 
grup mic 
grup primar 
gmp secundar 
grup informai 


interacţiune 

mulţime 

noime ale grupului 
relaţii afective 
relaţii comunicaţionale 
relaţii cognitive 
scopuri ale grupului 
sociabilitate 
socialitate 
sodalitate 



întrebări recapitulative 

1. Ce este un grup? 

2. Care este minimul numărului de persoane ce pot alcătui un grup? 

3. Care sunt condiţiile pentru ca un număr de persoane să se constituie în gmp? 

4. Care sunt motivele asocierii oamenilor în gmp? 

5. Care sunt factorii care determină un anumit tip de structură a grupului? 

6. Clasa şcolară este gmp primar? 

7. Gmpul de prieteni este gmp secundar? 

8. Ce sociolog a dezvoltat teoria despre gmpul de referinţă? 

9. De ce locul de muncă este gmp intern? 

10. Ce reprezintă conştiinţa „NOI“ şi conştiinţa „EI“? 

11. Cum se manifestă grupurile informale în gmpul formal? 

12. Care este deosebirea dintre mulţime şi colectivitate? 

13. Care sunt normele gmpului? 

14. Care sunt scopurile gmpului? 

15. Prin ce se distinge interacţiunea în cadrul gmpului de alte tipuri de interacţiune? 

16. Cine este fondatorul teoriei despre gmpul mic? 

17. Care sunt tipurile de relaţii intemmane din gmpul mic? 

18. Ce funcţii au relaţiile comunicaţionale din gmp? 

CAPITOLUL V 

Organizaţia 


5.1. Conceptul de organizaţie 

S-a desprins din analiza grupurilor sociale şi a structurilor sociale ideea fiinţării 
societăţii prin diferite moduri de organizare a relaţiilor dintre oameni, a raporturilor 
dintre instituţii, a legăturilor indivizilor cu instituţiile. Examinarea acţiunii sociale a 
evidenţiat raţionalitatea actelor umane şi sociale, concretizată în organizaţii. Ce este o 
organizaţie? Este un ansamblu uman constituit prin interacţiunea membrilor săi în mod 
intenţionat pentru realizarea unor scopuri specifice. Organizaţia se deosebeşte de grupul 
social datorită dimensiunii sale fomializate şi ierarhizate puternic în asigurarea coope¬ 
rării şi coordonării indivizilor ce o compun datorită înfăptuirii scopurilor (Erhard Fried- 
berg, „Organizaţia", în Tratat, p. 397). Organizaţiile funcţionează în vederea soluţionării 
problemelor comune unui domeniu larg al societăţii sau al unei categorii largi de popu¬ 
laţie. întreprinderile economice, instituţiile şcolare, amiata, partidele politice, spitalele, 
instituţiile de cercetare sunt organizaţii. De pildă, partidele politice sunt organizaţii 
constituite de un grup de persoane pentru a răspunde unor interese, aspiraţii şi trebuinţe 
caracteristice unor categorii de oameni şi de a le reprezenta în faţa societăţii. 

Organizaţia îşi desfăşoară activitatea în temeiul unor nonne, principii, statute care 
reglementează relaţiile dintre membrii lor, pentru că numai în acest fel se realizează 
ordinea şi stabilitatea socială gestionate de ele. 

Există variate concepţii despre organizaţie. Teoriile clasice ale organizării s-au 
afirmat la sfârşitul secolului al XlX-lea şi începutul secolului al XX-lea, şi au delimitat 
cel puţin trei teme majore: managementul ştiinţific clasic, teoria organizaţiilor birocra¬ 
tice şi teoria relaţiilor umane (Mihaela Vlăsceanu, 1993, p. 29). In prima orientare teore¬ 
tică se înscrie viziunea lui Fr. W. Taylor care, în lucrarea sa Principiile managementului 
ştiinţific, a construit un nou mod de a concepe munca şi organizarea ei. Observarea şi 
măsurarea sistematică a tuturor operaţiilor unei activităţi umiâresc o organizare optimă 
a fiecărei sarcini de muncă în cadrul organizaţiilor de muncă. Creşterea eficienţei şi 
performanţelor acestor organizaţii este strâns legată, după Taylor, de motivarea oame¬ 
nilor prin stimularea lor financiară şi printr-un control continuu. 

O altă orientare teoretică o reprezintă concepţia lui Max Weber. El distinge trei tipuri 
de organizaţii: 

1. organizaţia orientată pe lider, esenţială fiind exercitarea autorităţii bazate pe cali¬ 
tăţile personale ale conducătorului; 



64 


Sociologie 


2. organizaţia tradiţional-patriarhală întemeiată pe un sistem de autoritate exercitat 
în baza tradiţiei; 

3. organizaţia birocratică, o structură raţional-legală, tipică societăţii modeme unde, 
pentru realizarea scopurilor, sunt alese mijloacele adecvate. 

în concepţia lui Max Weber raţionalitatea este principiul esenţial al constituirii orga¬ 
nizaţiei. 

O altă orientare teoretică descrie organizaţiile ca structuri în care oamenii îşi mani¬ 
festă solidaritatea. E. Mayo a demonstrat că individul se comportă în colectivele de 
muncă în calitate de om social, motivat de relaţiile cu ceilalţi. Conducerea organizaţiei 
trebuie să vizeze în primul rând amionizarea raporturilor dintre oameni. 

Organizaţiile cunosc o diversitate de tipuri. O primă clasificare este cea dintre orga¬ 
nizaţiile formale şi organizaţiile voluntare. Organizaţiile formale sunt organizaţii cu o 
structură clară care reglementează, pe principiul ierarhiei, relaţiile dintre membrii lor, rela¬ 
ţiile de autoritate, putere şi responsabilitate. Exemplul tipic de organizaţie fomială este 
organizaţia birocratică. Organizaţiile voluntare sunt asociaţii în care oamenii intră şi ies 
pe baza propriei lor decizii. Asemenea organizaţii sunt acelea constituite pentru a proteja 
drepturile şi libertăţile unor categorii sociale sau profesionale sau pentru reglementarea 
unor aspecte ale vieţii comunitare. în România, aceste tipuri de organizaţii voluntare s-au 
constituit după anul 1989. într-adevăr, funcţionează, cel puţin în unele domenii, organi¬ 
zaţii voluntare care caută să răspundă, cu mijloace specifice, unor trebuinţe ale unor gru¬ 
puri sau categorii profesionale. Organizaţiile de cercetaşi la tineri, organizaţiile de femei, 
organizaţiile de copii, organizaţii ale persoanelor în vârstă etc. acţionează ca structuri 
organizate şi conduse de persoane ce au acceptat să se implice în rezolvarea chestiunilor 
specifice ale acestor grupuri de oameni. Din cauza lipsei de experienţă, ca şi a confuziei 
cu privire la raporturile reale ale acestor organizaţii cu instituţii guvernamentale, gradul 
lor de intervenţie în societatea civilă românească este încă insignifiant. Se manifestă 
încă destul de timid spiritul lor autonom, participarea voluntară la acţiuni, demersul 
critic faţă de modul de organizare şi conducere a societăţii. Aceste organizaţii voluntare 
trebuie să se concentreze pe realizarea nevoii de identificare, de comunicare şi de 
contact, de sprijin reciproc, de comparare a comportamentelor etc. de către membrii lor. 


5.2. Birocraţia 

Din cauza complexităţii structurilor organizaţionale şi a multitudinii de funcţii pe 
care trebuie să le îndeplinească în societatea contemporană, relaţiile din cadrul organi¬ 
zaţiilor fonnale au căpătat un conţinut şi forme specifice. După cum am constatat la 
tema despre grupuri, în structurile grupale mici oamenii interacţionează direct între ei. 
în organizaţiile formale, raporturile dintre oameni se stabilesc, în vederea atingerii sco¬ 
purilor, pe temeiul unor proceduri administrative şi al unor documente scrise. Numai 
dacă se standardizează şi se repetă operaţiile efectuate în cadrul organizaţiei, structurile 
acesteia pot funcţiona eficient. De aceea, în marile organizaţii fiinţează un proces carac¬ 
teristic: birocraţia, care este o structură întemeiată pe o ierarhie a statusurilor şi rolurilor 

fiecărui agent social din componenţa ei, prevăzută în proceduri şi regulamente, şi bazată 
pe o diviziune a funcţiilor şi a autorităţii. Ea exprimă puterea deţinută de aparatul admi¬ 
nistrativ într-o organizaţie. De regulă, birocraţia funcţionează în sistemele instituţionale 
guvernamentale, organizaţiile de afaceri, religioase, politice, de educaţie. 

Am arătat că, în discutarea tipurilor de organizaţii, o contribuţie esenţială a adus-o 
sociologul gemian Max Weber. El a remarcat că în perioada modernă toate tipurile de 
activitate se organizează prin raţionalitate, iar aceasta este însoţită de birocraţie. După 
Max Weber, birocraţia are şapte mari caracteristici (E. Friedberg, art. cit., în Tratat, p. 424): 

1. continuitatea principiilor de exercitare a autorităţii, inserată într-o ordine legală 
pe care o înlocuieşte şi o aplică; 

2. existenţa unui corp de reguli impersonale ce delimitează clar sferele de compe¬ 
tenţe, drepturile şi obligaţiile fiecăruia; 

3. existenţa unei ierarhii de funcţii, adică legături de subordonare clar stabilite; 

4. preponderenţa calificării ca regulă de acces la diferitele funcţii, cu excluderea altor 
criterii cum ar fi relaţiile de rudenie, clientela şi altele; 

5. existenţa unui sistem de pregătire şi mai ales de examinare care să permită detec¬ 
tarea şi atestarea acestor calificări; 

6. separarea funcţiilor de conducere de proprietatea asupra mijloacelor de producţie; 

7. preponderenţa procedurii scrise în desfăşurarea activităţii cotidiene. 

Ansamblul de trăsături ale birocraţiei descrise de Max Weber se constituie într-un 

adevărat cod de conduită al birocratului: eficacitate, rigoare, intransigenţă, incoruptibi¬ 
litate, garant al echităţii, docilitate la cerinţele ierarhiei, supunere faţă de puterea clasei 
dominante invizibile. Birocratul execută sarcinile organizaţiei într-o manieră previzibilă, 
calculabilâ şi independentă. Birocraţia standardizează şi conferă un caracter impersonal 
activităţii umane. Birocratul este protejat printr-un statut care-1 apără de arbitrariul supe¬ 
riorilor săi, de presiunile publicului. Max Weber a analizat şi consecinţele negative ale 
modelului birocratic. El a recunoscut caracterul coercitiv al birocraţiei, datorită îngră¬ 
dirii acţiunii individului fie în interiorul instituţiilor, fie din afara cadrului instituţional. 

Concepţia lui Max Weber despre birocraţie a fost întregită de sociologii americani 
şi francezi. Robert K. Merton a discutat în Social Theory and Social Structure, (1957) 
despre disfuncţionalităţile birocraţiei datorate dependenţei funcţionarului de reguli şi 
proceduri, conservatorismului, fricii de schimbare, tratării impersonale a cetăţenilor. 
Peter Blau, în Birocracy in Modern World, 1956, a demonstrat că tehnicile informale 
folosite de funcţionari s-au dovedit a fi mai eficiente decât respectarea reglementărilor 
oficiale. Spre deosebire de sociologii americani, Michel Crozier, în Lephenomene bureau- 
cratique, 1964, a evidenţiat disfuncţionalităţile denumite „cercuri vicioase birocratice", 
care au tendinţa de a se autoreproduce. Sociologul francez caracterizează fenomenul 
birocratic prin elementele sale constitutive: izolarea funcţionarilor, preponderenţa regu¬ 
lilor impersonale şi rolul lor de protecţie individuală şi colectivă, ineficacitatea obiecti¬ 
velor fixate de responsabili şi a controlului exercitat ierarhic, centralizarea deciziilor, 
dificultatea de a rezolva problemele, rezistenţa la schimbare, omniscienţa puterii. Relie¬ 
farea acestor disfuncţionalităţi, care apar în forma „cercurilor vicioase birocratice", are 
scopul de a pune în evidenţă rigidităţile birocraţiei care trebuie să medieze între nevoile 
individului şi necesităţile acţiunii organizate. 



66 


Sociologie 


Din această succintă analiză a concepţiilor despre birocraţie reiese atitudinea critică 
faţă de acest fenomen care a existat dintotdeauna, dar mult accentuat în epoca modernă 
şi actuală. Dezavantajele birocraţiei se referă la rutina muncii funcţionarului, compor¬ 
tament conformist, concentrarea puterii la câteva persoane, incapacitatea de a da răspun¬ 
suri la schimbare. 

Cu toate aceste limite, trebuie spus că birocraţia este necesară în condiţiile organizării 
activităţii marilor organizaţii formale. Instituţiile guvernamentale şi alte organizaţii ce 
administrează grupuri mari de oameni sunt gestionate în temeiul regulilor caracteristice 
birocraţiei. Forma de organizare raţional-legală s-a impus ca principiu al administraţiei 
şi conducerii societăţii modeme şi a componentelor sale. în discuţie nu este dispariţia 
birocraţiei, ci creşterea eficienţei actelor sale în beneficiul individului şi al societăţii. 

Termeni 

birocrat organizaţie 

birocraţie organizaţie formală 

cercuri vicioase birocratice organizaţie voluntară 


întrebări recapitulative 

1. Ce este o organizaţie? 

2. Care sunt elementele specifice ale organizaţiei formale? 

3. Prin ce se distinge organizaţia voluntară? 

4. Cine este autorul teoriei sociologice despre birocraţie? 

5. Ce este birocraţia? 

6. De ce societatea nu poate funcţiona fără birocraţie? 

7. Care sunt caracteristicile birocraţiei după Max Weber? 

8. Care sunt trăsăturile birocratului? 

9. Cum descrie Michel Crozier „cercurile vicioase birocratice"? 

10. Care sunt particularităţile conduitei birocratice în România? 



CAPITOLUL VI 

Socializarea 


6.1. Conceptul de socializare 

înainte de a discuta procesul de socializare, considerăm oportună relevarea impor¬ 
tanţei eredităţii şi a mediului în formarea comportamentului uman. Care este cea mai 
puternică dintre influenţe, cea naturală sau cea datorată comportamentului dobândit de 
om în educaţia primită? 

Pentru adepţii concepţiei biologiste comportamentul uman este produsul eredităţii 
persoanei, ereditate care îi este dată la naştere şi care se află în afara controlului uman. 
Multe din abilităţile şi trăsăturile de personalitate sunt dictate de „echipamentul" nostru 
biologic, de inteligenţa înnăscută şi structura hormonală. 

Cei care susţin prelevarea pregătirii dobândite asupra eredităţii susţin că fiinţa 
umană este flexibilă şi adaptabilă, iar comportamentul uman este determinat de învăţare 
şi de contactele sociale de-a lungul procesului maturizării. Filosoful John Locke, de 
exemplu, arată că fiinţa umană s-a născut „tabula rasa", fără nici o capacitate de înţe¬ 
legere şi cunoaştere. El crede că oamenii au puţine limite biologice impuse, iar compor¬ 
tamentul şi abilităţile lor sunt în mare măsură rezultatul învăţării de-a lungul vieţii. 

Socializarea este procesul fundamental de transmitere a culturii şi organizării sociale 
la generaţiile următoare asigurându-se astfel continuitatea, stabilitatea şi perpetuarea 
societăţii. învăţarea limbii, însuşirea normelor şi valorilor, preluarea tradiţiilor comune, 
valorilor acreditate şi credinţelor oferă copiilor şi tinerilor şansa participării la viaţa 
socială comună. în acest fel toţi membrii societăţii acceptă aceleaşi valori, folosesc ace¬ 
leaşi reguli în stabilirea relaţiilor interpersonale sau sociale. 

Există mai multe perspective de analiză a socializării. Psihologic, socializarea este 
modul de a învăţa deprinderile de control al instinctelor. Dezvoltarea fără nici o restric¬ 
ţie a acestora s-ar întruchipa într-un comportament asocial opus conduitei sociale. De 
pildă, psihanaliza concepe socializarea ca proces de instruire a individului cu regulile 
de comportament social adecvat şi în cunoaşterea comportamentului deviant pentru a fi 
evitat. Socializarea îl fomiează pe copil să însuşească valorile societăţii în tennenii de 
„bun" şi „rău", şi să controleze orice înclinare înnăscută către plăceri sau conduite neac¬ 
ceptate de către societate. Individul trăieşte pemianent tensiunea dintre necesitatea de 
a-şi adapta comportamentul său la cerinţele sociale şi impulsurile lui către acele activi¬ 
tăţi nepennise social. Socializarea rezolvă această contradicţie, orientându-1 pe individ 
numai spre normele, valorile şi regulile sociale. 

Antropologii examinează socializarea în procesele de enculturare, adică actul prin 
care noii membri ai societăţii interiorizează toate componentele culturii: limba, tradi¬ 
ţiile, obiceiurile, miturile, folclorul. însuşirea valorilor şi normelor culturii dintr-o altă 
societate este procesul de aculturaţie. 

Sociologii afirmă ideea că socializarea este actul de pregătire a individului pentru 
participarea la viaţa de grup. Oamenii sunt fomiaţi pentru a deveni membri ai grupurilor 
de apartenenţă - familie, şcoală, loc de muncă, grup de prieteni etc., pentm cunoaşterea 
şi înţelegerea altor grupuri în care nu vor fi niciodată membri, însă sunt obligaţi să 
comunice cu ele - bănci, spitale, secţii de poliţie, firme etc. 

Sociologic, socializarea a fost privită din mai multe perspective. Doctrina funcţio- 
nalistă concepe socializarea ca mecanismul esenţial pentm integrarea fiinţei umane în 
societate. Ea joacă un rol critic în menţinerea echilibrului societal şi în posibilitatea 
societăţii de a-şi îndeplini scopurile. 

Procesul transformării fiinţei umane în indivizi care sunt capabili să funcţioneze 
coerent şi productiv în cadrul societăţii începe în copilărie. El continuă cu trecerea oame¬ 
nilor în noi poziţii sociale şi noi relaţii sociale. 

Un element important în socializare, conform perspectivei funcţionaliste, este cere¬ 
monia trecerii: o ceremonie care marchează şi celebrează trecerea unei persoane de la 
un status la altul. Absolvirea liceului sau a facultăţii, căsătoria şi pensionarea sunt treceri 
spre alt status care implică asumarea de noi drepturi şi responsabilităţi şi sunt, prin ur¬ 
mare, marcate de ceremonii. Pentm unii oameni, acestea pot lipsi. 

Viziunea conflictualistă vede socializarea ca un proces coercitiv care promovează 
interesele unui grup în defavoarea altora. Perspectiva conflictualistă reflectă şi susţine 
existenţa structurării sociale a societăţii, incluzând relaţii de putere predominante. Dimen¬ 
siunea coercitivă a socializării poate fi ilustrată în modul cel mai dramatic de instituţiile 
izolate de restul societăţii, în care comportamentul membrilor este total controlat. Exemple 
de asemenea instituţii sunt spitalele de boli mentale şi închisorile. 

Din perspectiva conflictualistă, procesul de socializare nu este un mecanism care să 
potrivească oamenii ca pe nişte rotiţe în mecanismul societăţii. în schimb, ea ne asigură 
că prin procesul de socializare se reproduce repartiţia inegală a bunurilor din societate, iar 
grupurile dominante, care-şi adjudecă partea cea mai mare din acestea, se perpetuează. 

Cele două orientări sociologice, funcţionalismul şi perspectiva conflictualistă, concep 
individul ca element care doar primeşte şi analizează normele şi valorile altora. Cerce¬ 
tarea proceselor de socializare a demonstrat că, încă de la naştere, omul poate influenţa 
relaţiile sale cu ceilalţi, în primul rând cu mama. 

Oricare ar fi influenţa eredităţii, contactul cu alţii este important în viaţa noastră şi 
este vital, cu deosebire, în timpul primilor ani de viaţă. Când suntem mici, suntem inca¬ 
pabili să ne purtăm singuri de grijă, deci suntem total dependenţi de alţii pentm a supra¬ 
vieţui. Mai mult, interacţiunea socială este esenţială de-a lungul acestei perioade din 
viaţa noastră, dacă dezvoltarea noastră biologică, psihică şi socială se desfăşoară normal. 
Acest punct de vedere este puternic ilustrat de studii asupra copiilor care au fost izolaţi 
de contactul uman. Acestea sunt cazuri care demonstrează importanţa deosebită a 
contactelor umane şi a afecţiunii în copilărie. Fără ele, un copil nu poate învăţa nici 
măcar elementele rudimentare ale unui comportament uman. Mai mult de atât, dacă 

privarea aceasta este prelungită şi extinsă, dezvoltarea ar putea fi încetinită pentru totdea¬ 
una. De-a lungul vieţii, oamenii sunt nevoiţi să-şi asume roluri, să accepte sau să dobân¬ 
dească statusuri sociale, să-şi modifice modul de a gândi şi a acţiona, toate acestea sunt 
însuşite numai în procesul de socializare. 

Recunoscând importanţa interacţiunii sociale în dezvoltarea umană, să ne îndreptăm 
atenţia către modul în care are loc procesul socializării. 

Socializarea este un proces foarte complex. Ea începe în copilărie şi continuă de-a 
lungul vieţii prin învăţarea modului de trai din societate şi din diferitele grupuri. Prin 
socializare, societatea exercită influenţă considerabilă asupra copiilor prin faptul că ei 
învaţă cum ar trebui să fie şi cum ar trebui să se comporte. Această influenţă nu este văzută 
de obicei ca dăunătoare sau tiranică. Cu alte cuvinte, multe dintre credinţele, valorile şi 
normele societăţii sunt intemalizate ca şi cum aderenţa la acestea pare a fi făcută din 
voinţă proprie membrilor unei societăţi. 

însă multe lucruri învăţate în cadrul socializării nu sunt interiorizate. De exemplu, 
indienii yanamamo, care trăiesc în pădurile din sudul Venezuelei, învaţă că adulterul 
este indezirabil, dar mulţi dintre ei evită adulterul doar din cauza sancţiunilor negative 
foarte severe. Dacă un cuplu este găsit într-o situaţie de adulter, femeia ar putea fi arsă 
cu un metal încins, iar bărbatul ar putea fi atacat şi bătut. (T. Sullivan, K.S. Thompson, 
1990). în acest caz, aderarea la normele ce privesc fidelitatea este impusă clar de grup 
şi nu este rodul propriei voinţe. Aceasta demonstrează măsura în care comportamentul 
uman, societatea şi cultura sunt produse ale învăţării şi socializării. 

Astfel, procesul de socializare transmite norme de ghidare pentru dezvoltarea şi 
manifestarea personalităţii. într-adevăr, numai prin acest proces noi devenim oameni în 
sens social. 

Socializarea se produce în diferite moduri. Indivizii şi grupurile îşi pun amprenta 
asupra copiilor în timpul maturizării lor şi asupra adulţilor pe măsură ce înaintează în 
viaţă. în unele cazuri, procesul implică contactul direct, „faţă în faţâ“, ca atunci când un 
părinte îl ceartă pe copil sau când prietenii felicită o persoană pentru obţinerea unei noi 
perfonnanţe. în alte cazuri, se întâmplă că educatorii trasează politicile educaţionale 
care determină ceea ce vor învăţa copiii în clasă. 

Socializarea este un proces de comunicare interactivă a valorilor, normelor şi mode¬ 
lelor de comportament specifice unui grup sau unei societăţi, desfăşurat în evoluţia indi¬ 
vidului pe parcursul întregii sale vieţi. Fiinţa umană percepe influenţele mediului în care 
trăieşte în raport de modul propriu de gândire şi de acţiune. Există o aptitudine pentru 
socializare? Fiinţa umană are disponibilitatea de a recepta înrâuririle agenţilor sociali¬ 
zării şi de a-şi structura comportamentul confomi cerinţelor sociale. Procesul socializării 
îl formează pe individ pentru stimulii sociali şi îi dezvoltă deprinderile şi conştiinţa asu¬ 
mării obligaţiilor sociale asociate cu drepturile conferite de contextul social şi cultural. 
Transmiterea nonnelor, tradiţiilor, valorilor, concepţiilor sau a modurilor de viaţă de către 
grup sau de către societate ţinteşte integrarea individului în structurile sale cu o conduită 
adecvată scopurilor sociale fundamentale, adică asigurarea ordinii şi stabilităţii sociale, 
esenţiale în funcţionarea oricărei colectivităţi. De exemplu, modalităţile de socializare 
sunt comune tuturor indivizilor din acelaşi grup, dar ele diferă de la o societate la alta, 
în raport de particularităţile ei istorice, culturale, religioase şi sociale. 

Trebuie subliniat, din nou, că socializarea nu obligă pe indivizi doar la o asimilare 
mecanică a normelor şi valorilor, ci ea îi determină să se readapteze continuu în condi¬ 
ţiile mecanismelor specifice de fiinţare a diferenţierii sociale. Individul este pregătit ca 
fiinţă socială cooperantă şi participantă. Prin socializare omul se califică să fie om. 

Socializarea este, aşadar, procesul prin care individul deprinde treptat, prin interac¬ 
ţiunea cu alţii şi participând la viaţa socială, normele, valorile, gândirea, cunoştinţele unei 
anumite culturi în care s-a născut. Prin socializare insul devine conştient de sine însuşi, 
şi se afirmă ca o persoană capabilă de cunoaştere. Socializarea este un proces activ şi nu 
o formă de „programare culturală 11 , aşa cum s-a crezut la un moment dat. Fiinţa umană 
interiorizează activ modelele, normele, valorile şi comportamentul cu care vine în con¬ 
tact, modificându-le în confomiitate cu scopurile şi interesele sale în cadrul stabilit de 
societate sau de grup. 

Rezultă că procesul de socializare are mai multe finalităţi: 

1. psihică — dezvoltarea la copil a trăsăturilor psihice constante prin care el îşi 
capătă o identitate în raport de ceilalţi semeni; 

2. socială - formarea deprinderilor de exercitare corectă a statusurilor şi rolurilor 
sociale necesare în integrarea socială; 

3. culturală - asimilarea simbolurilor, limbajului şi valorilor mediului de viaţă, într-un 
cuvânt a unui model cultural. 

în socializare individul umiează, conştient sau nu, să atingă un anumit tip de perso¬ 
nalitate comun societăţii în care trăieşte. De altfel, de-a lungul timpului s-au impus modele 
de personalitate (S. Rădulescu, 1994, p. 237): în Grecia antică Kalokagathon - idealul 
armonizării virtuţilor morale cu frumuseţea fizică, în Roma Civis Romanus - sinteză a 
trăsăturilor civice, în lumea modernă capitalistă, self-made-man- ul, om care se reali¬ 
zează singur, în socialism omul nou sau comunistul de omenie. Aceste exemple arată că 
individul se confomiează la un model cultural-normativ. 

Socializarea se deosebeşte de alte procese psihosociale în care individul este integrat: 
imitaţia - reproducerea comportamentului altora, adaptarea socială - adecvarea com¬ 
portamentului unui individ cu statusurile şi rolurile structurii sociale în care este inclus, 
integrarea culturală -prezenţa individului într-o cultură, subcultură şi contraculturâ unde 
el asimilează valori, stiluri de viaţă, simboluri şi norme specifice, ce stau la baza solidari¬ 
tăţii anumitor grupuri, integrarea socială - interacţiunea dintre individ şi societate prin 
care se realizează echilibrul social. Cele patru procese psihologice: imitaţia, adaptarea, 
integrarea culturală şi integrarea socială se pot regăsi în procesele de socializare. 


6.2. Tipurile de socializare şi agenţii socializării 

Socializarea poate lua diferite forme: socializarea primară, socializarea secundară, 
socializarea continuă, socializarea anticipativâ şi resocializarea. 

Socializarea primară are loc în copilărie. Ea este procesul de transfonnare a copiilor 
în fiinţe umane sociale prin învăţarea valorilor de bază, prin pregătire şi limbaj. O 
dezvoltare pozitivă din punct de vedere social şi psihologic se întâlneşte la copii când 

aceştia sunt crescuţi în familii de către mamele şi taţii lor. în acelaşi timp, trebuie subli¬ 
niat faptul că în unele familii, în anumite contexte, socializarea primară poate să fie pro¬ 
fund deformată. 

Socializarea secundară se produce ca învăţare a normelor şi valorilor altor instanţe 
de socializare (şcoala, grupul de prieteni, grupuri de adulţi) orientate către neutralitate 
afectivă spre deosebire de socializarea primară din familie, profund afectivă. Pot exista 
cazuri când copilul poate să fie socializat în acelaşi spirit familial în instanţe extrafami- 
liale (de pildă, casele pentru copii) unde se tinde spre crearea unei atmosfere familiale. 

Socializarea continuă este procesul de transmitere şi însuşire a unor modele cultu¬ 
rale şi normative de-a lungul vieţii unui individ. Acest tip de socializare reflectă nece¬ 
sitatea învăţării pemianente de către individ, inclusiv în perioada adultă, a noi nonne şi 
valori. Educaţia adulţilor este, în esenţă, un act de socializare a adultului. 

Socializarea anticipativă implică învăţarea de către o persoană a valorilor, credin¬ 
ţelor şi comportamentelor unui alt grup, dar la care aderă. Acest tip de socializare permite 
oamenilor să facă schimbări în atitudinile şi în acţiunile lor, schimbări ce vor fi necesare 
de îndată ce ei vor intra într-un nou grup. Aşa se întâmplă, de pildă, cu studenţii de la 
medicină sau drept: ei trăiesc socializarea anticipativă atunci când sunt încurajaţi să gân¬ 
dească ca doctorii sau ca avocaţii, cu toate că ei încă nu deţin acele statusuri. Scopul prin¬ 
cipal al socializării anticipative este de a facilita tranziţia spre un nou status sau grup. 

Resocializarea se referă la învăţarea unui nou set de valori, credinţe şi comporta¬ 
mente care sunt diferite de cele anterioare. O persoană care trece prin resocializare 
trebuie să se dezveţe de ce este vechi şi trebuie să înveţe ceea ce este nou. Cu toţii trăim 
resocializarea de-a lungul vieţii noastre de câte ori ne schimbăm statusul sau grupul de 
apartenenţă. în unele cazuri, acest proces este nomial ca atunci când ne schimbăm ocu¬ 
paţia sau devenim părinţi; în alte cazuri, procesul cere schimbări dramatice, cum ar fi 
cazul unei persoane care este şomer sau emigrant. 

Conceptele de socializare anticipativă şi resocializare relevă măsura în care experien¬ 
ţele socializării se pot produce în oricare moment din viaţa unei persoane. Acest lucru 
i-a detenninat pe sociologi să recunoască faptul că socializarea este un proces continuu. 

Un tip special de socializare este socializarea de gen sau de sex. Ea reprezintă una 
dintre cele mai semnificative modalităţi de fomiare a conştiinţei diferenţei şi a stratifi¬ 
cării sociale în orice societate. Diferenţele sociale, psihologice şi culturale dintre bărbat 
şi femeie sunt întărite în procesul socializării de gen. 

în acest sens socializarea de gen reprezintă socializarea ce conţine, ca parte sau va¬ 
loare esenţială a culturii, dihotomia feminin - masculin, prin care copilul deprinde com¬ 
portamente, valori, considerate de cultura respectivă ca fiind specific masculine sau 
specific feminine. 

Studii privind relaţia părinţi - copii au arătat că părinţii, deşi nu recunosc acest 
lucru, tratează copiii diferit, în funcţie de sex, iar imaginea lor despre copilul respectiv 
este dependentă de sexul acestuia. 

O altă distincţie care trebuie marcată este aceea între identitatea de gen şi rolurile 
de gen. Identitatea de gen se bazează pe sentimentul cunoaşterii de sine ca femeie sau 
bărbat; rolurile de gen implică socializarea prin nonne privind masculinitatea sau femi¬ 
nitatea (comportamente, atitudini, activităţi prescrise pentru femei sau bărbaţi). Identitatea 

de gen ţine de psihologia individului, în timp ce rolurile de gen ţin de individ ca actor 
social, iar adaptarea corectă la rolurile de gen se face funcţie de identitatea de gen. 

Procesul de socializare este realizat de agenţii socializării — oameni, grupuri, insti¬ 
tuţii, medii sociale. Cei mai importanţi agenţi ai socializării sunt: familia, grupurile de 
prieteni (anturajul), şcoala şi mass media. 

Pentru cele mai multe fiinţe umane, agentul fundamental de socializare este, fără 
îndoială, familia. în familie învăţăm să fim umani. Familia este cea care ne oferă o po¬ 
ziţie în societate. Ea detemiină atribuirea de statusuri, cum ar fi rasa şi etnia, şi influen¬ 
ţează alte statusuri, cum ar fi religia şi clasa socială. 

După familie, al doilea ca importanţă este anturajul, care reprezintă grupul de prie¬ 
teni de aceeaşi vârstă şi cu poziţii sociale similare. în grupul de prieteni, indivizii se află 
pe poziţii egale, deoarece niciunul dintre ei nu domină pe ceilalţi. Relaţiile interumane 
funcţionează pe principiul „primeşti ceea ce oferi“. în acest fel se învaţă tehnicile de 
interacţiune cu ceilalţi într-un cadru cooperant. Familia poate fi suplinită de grupul de prie¬ 
teni ca principală relaţie socială a tinerilor. în familie şi în grupurile de prieteni, copiii 
sunt implicaţi în relaţii personale intime bazate pe dragoste sau pe alt tip de ataşament. 

Când intră în şcoală, copiii se lovesc pentru prima dată de impersonalitatea lumii. 
Şcolile complinesc familia în transmiterea componentelor culturii şi structurii sociale. 
Aici, copiii deprind scrisul şi cititul, elemente foarte necesare în societatea noastră, îşi 
antrenează abilităţile mult mai complexe pe care le vor folosi mai târziu, ca adulţi, la 
locul de muncă şi în viaţa socială. 

Cel mai adesea, şcoala reprezintă primul contact major al copilului cu lumea din 
afara familiei. El învaţă despre noi statusuri şi roluri care nu există în cadrul familiei. 
Şcoala oferă copiilor posibilitatea contactului cu un mare număr de oameni cu care ei 
se pot împrieteni. Astfel, şcoala accentuează efectul socializator al grupului de prieteni 
şi reduce influenţa familiei. 

Mass media oferă zilnic moduri de socializare din cele mai diverse medii, dar sunt 
şi mijloace de socializare datorită poziţiei lor de comunicare între foarte mulţi oameni 
fără un contact direct faţă în faţă. 

Televiziunea, în special, a devenit un socializator eficient mai ales pentru copii, 
învăţându-i pe aceştia normele pentru un comportament acceptat. Problema studiată 
intens este relaţia dintre violenţa la televizor şi comportamentul agresiv. Cercetările scot 
în evidenţă faptul că oamenii tineri care vizionează filme violente la televizor au ten¬ 
dinţa de a se comporta agresiv sau violent, în special în situaţii care duc la violenţă. Acest 
lucru este adevărat în special pentru băieţi între 8 şi 12 ani şi pentru aceia care au tendinţe 
agresive native, iar impactul este mai mare la bărbaţi decât la femei. 

O dimensiune importantă a cunoaşterii mass media este influenţa mesajelor media- 
tice asupra receptorului. Influenţa mass media asupra individului se produce într-un 
anumit context social. Efectul comunicării este un ansamblu de procese şi consecinţe 
rezultate din receptarea mesajelor. Preponderentă în studiul efectelor mass media este 
analiza lor la nivelul microefectelor. Acestea sunt studiate din perspectiva modului în 
care publicul percepe mass media, cum reacţionează şi acţionează, cum foloseşte infor¬ 
maţia. Spre deosebire de vechea viziune despre impactul mass media cu publicul, ana¬ 
liza socializării se centrează pe necesitatea de infomiaţie a publicului şi satisfacerea 

acestei nevoi. Atenţia este acordată examinării comportamentului selectiv al publicului 
ca receptor al infomiaţiei. E. Katz a pus chestiunea „ce fac oamenii din media“. Un 
mesaj nu are efect dacă se transmite într-un mediu social sau context psihologic nefa¬ 
vorabil. Efectul sau lipsa efectului depinde de necesitatea publicului de a se informa. 
Publicul dispune de modele care-1 determină să recepteze mesajele mass media. 

Comunicarea mediaticâ nu este accesibilă oricărui public. Numărul celor care cunosc 
despre mesajele mediatice este mai mare decât publicul care a receptat direct mesajul. 
Are loc fenomenul de comunicare în două trepte. Fluxul mediatic se derulează în două 
trepte ale comunicării. Această idee a fost formulată ca o concluzie a unei cercetări efec¬ 
tuate în anul 1940, de către o echipă condusă de Paul Lazarsfeld. Studiindu-se alegerile 
prezidenţiale americane, s-a urmărit impactul campaniei prin radio şi presă asupra com¬ 
portamentului electoral. S-a constatat că mass media nu a avut aproape nici un rol. Con¬ 
tactele şi relaţiile interpersonale au contat decisiv în opţiunea alegătorilor pentru un 
candidat. A rezultat că în comunicare un rol esenţial îl au relaţiile sociale infonnale. 
Membrii de familie, prietenii sunt influenţaţi de anumite mesaje transmise prin mass 
media. Aceştia la rândul lor influenţează pe alţii. în acţiunea mesajului transmis de mass 
media şi public se interpune un lider de opinie al grupului, care prelucrează şi prezintă 
grupului informaţiile din presă. Liderul de opinie manifestă un interes mai mare pentru 
comunicarea mediaticâ decât ceilalţi membri ai grupului. Nu orice persoană poate să 
transmită mai departe convingător mesajul. Mesajul se transmite mai întâi de la mass 
media către persoane relativ bine informate, care urmăresc constant producţiile mijloa¬ 
celor de comunicare în masă. Apoi, acestea comunică, persoanelor cu care intră în 
contact interpersonal, acelaşi mesaj. Indivizii informaţi nu transmit mesajul genuin, ci 
aşa cum îl interpretează ei, realizând, de fapt, un act de influenţă personală în ce priveşte 
mesajul mass media. Această influenţă personală este un proces psihosocial important, 
cu implicaţii puternice în impactul mass media cu publicul. Liderii de opinie prezintă 
informaţia astfel ca ea să fie în concordanţă cu concepţiile şi normele lor de viaţă şi ale 
grupului lor. 

Teoria comunicării în două trepte a fost dezvoltată ulterior. S-a analizat comuni¬ 
carea în multiple trepte şi s-a făcut diferenţa între „lider de opinie orizontal" şi „lider de 
opinie vertical". Primul are în vedere persoane influente cu statut social egal celui pe 
care îl are grupul asupra căruia are loc influenţa. „Liderii verticali" sunt persoanele cu 
statut social superior grupului influenţat. Analiza comunicării în trepte a fost criticată 
pentru delimitarea prea strictă între liderii de opinie şi cei conduşi, între „fluxul infor¬ 
maţiei" şi „fluxul influenţei". Mai mult, datorită progreselor tehnologice a apărut o diver¬ 
sitate foarte mare de mijloace de comunicare cu publicul, această teorie a comunicării 
în trepte a căzut în desuetudine. 

Motivele consumului mediatic 


Motive 

Descriere 

informaţie 

intenţia de a fi la curent cu ceea ce se petrece în lume 

prestigiu social 

intenţia de a stăpâni subiectele de discuţie 

recreere 

evadarea din lumea obligaţiilor zilnice 

ocupaţie 

intenţia de a da un sens timpului liber 

ritual 

consumul mediatic (lectura ziarului) ca ritual sau ceremonial 

siguranţă 

absenţa ştirilor şi informaţiilor despre actualitate ar provoca nesiguranţă 
sau dezorientare 

emulaţie 

necesitatea de a trăi evenimente palpitante 

contact social 

lărgirea sferei personale de viaţă 

instrument 

utilizarea cu scop precis a informaţiei (ştiri de bursă sau anunţuri) 


Apud Cuilenburg ş.a., p. 257. 

Cu privire la mass media ca factori de socializare s-a elaborat teoria modelării 
(Melvin L. De Fleur, Sandra Ball-Rokeach, pp. 214-220). Această teorie derivă din teoria 
învăţării sociale, care dă o explicaţie generală a modului în care oamenii dobândesc noi 
fomie de comportament. Se elucidează modul în care oamenii studiază acţiunile şi ideile 
altor oameni, şi mijlocul de alegere a acelor modele de acţiune ca moduri personale de 
răspuns la problemele personale şi sociale. 

Cunoaşterea comunicării de masă se regăseşte firesc în teoria învăţării sociale deoa¬ 
rece mass media reproduc societatea şi tot ce se întâmplă în viaţa socială. Ele comunică 
unui public larg şi divers informaţii despre indivizii şi grupurile în acţiunea lor cât şi 
influenţele ce le cunosc din partea altor indivizi, grupuri sau din partea societăţii în an¬ 
samblul ei. Publicul preia conduite promovate de mass media. Teoria învăţării sociale are 
în vedere premisa că oamenii dobândesc noi legături între anumite condiţii de stimuli 
din mediul lor şi scheme stabile de acţiune, ca răspuns la acele condiţii. Dacă experien¬ 
ţele trăite de oameni în acest act de reacţie de răspuns la stimulii exteriori sunt benefice 
şi eficiente atunci ele se întăresc şi sunt relativ stabile. Modelul consolidat de acţiune 
folosit ca reacţie la stimuli devine un model obşnuit prin care individul reacţionează la 
acele condiţii de stimuli. Consolidarea conexiunii dintre stimul şi răspuns se produce 
când adoptarea modelului semnificativ de acţiune de către individ are ca efect o gratifi- 
caţie, dar aceasta nu este făcută direct de către un agent al socializării, pentru că procesul 
de consolidare se desfăşoară în multe modalităţi. Apoi, trebuie reţinut că actul de consoli¬ 
dare a unei relaţii stimul-râspuns susţine un model de răspuns neplanificat, ceea ce în¬ 
seamnă că procesul de consolidare şi învăţare consecventă poate apărea accidental 
( ibidem , p. 216). Consolidarea este asociată cu imitaţia comportamentală. Nu rare sunt 
cazurile când oamenii preiau ca atare din comportamentul altora, ceea ce li se pare opor¬ 
tun şi eficient pentru ei. în relaţiile interumane şi în raporturile sociale are loc procesul 
de modelare. El este alcătuit din următoarele faze: 

1. un ins observă sau citeşte despre o persoană (model) care se înscrie intr-un pattem 
de acţiune în cadrul conţinutului mass media. 

2. observatorul se identifică cu modelul. El crede că este la fel ca modelul, doreşte 
să fie ca modelul sau consideră modelul ca fiind atractiv şi demn de a fi imitat. 

3. observatorul conştientizează că acel comportament observat sau studiat va fi 
funcţional. Persoana ajunge să creadă că acel comportament va aduce rezultatul dorit, 
dacă este imitat, intr-o anumită situaţie. 

4. Individul îşi aminteşte acţiunile modelului, atunci când se confruntă cu împreju¬ 
rări relevante (situaţie de stimul) şi reproduce comportamentul ca reacţie la acea situaţie. 

5. Executarea acţiunii, reprodusă în situaţia relevantă de stimul, îi aduce individului 
uşurare, recompensă sau satisfacţie, consolidând aşadar legătura dintre acei stimuli şi 
reacţia conformă modelului. 

6. Consolidarea pozitivă măreşte probabilitatea ca individul să folosească în mod 
repetat activitatea reprodusă, ca mijloc de a reacţiona la situaţii similare (vezi, Melvin 
L. De Fleur, Sandra Ball-Rokeach, p. 218). 

Se poate face o legătură puternică între comportamentele difuzate de mass media 
şi adoptarea lor de către public? Răspunsul oferit de numeroasele cercetări din acest 
domeniu este clar negativ: diversitatea de forme de comportament reflectate de mass 
media nu va fi adoptată de o majoritate a publicului. Analiza conţinutului mass media nu 
dă seama de însuşirea unor deprinderi de acţiune sau de gândire prezentate sau descrise 
în comunicarea de masă. 

Teoria învăţării sociale este o explicaţie benefică privind condiţiile în care indivizii 
pot observa şi adopta tehnici specifice de rezolvare a problemelor şi diverse modele de 
comportament stabil în grupuri. Ea demonstrează limpede vocaţia de agent socializator 
al mass media. 


6.3. Socializarea în ciclurile de viaţă 

Orice proces de dezvoltare umană are loc intr-un context social definit de statusu- 
rile şi rolurile sociale, de relaţiile dintre indivizi şi influenţele generaţionale. Datorită 
lor, oamenii pot să acţioneze, să se manifeste ca fiinţe umane. Individul se dezvoltă ca 
om în şi prin procesul de socializare şi, totodată, dobândeşte calitatea de membru al unei 
anumite clase de vârstă, ce se diferenţiază printr-un set de drepturi şi responsabilităţi dis¬ 
tincte. Socializarea este procesul ce oferă competenţa de a exercita, printr-un ansamblu 
de căi şi mijloace, roluri şi poziţii sociale specifice vârstei. Socializarea detemiinâ inte¬ 
grarea întemeiată pe raporturi ierarhice între clase de vârstă, între generaţii. 

Am amintit că socializarea primară se desfăşoară, în principal, în copilărie, când 
insul asimilează limba, învaţă modalităţile de control asupra impulsurilor, îşi formează 
deprinderile şi atitudinile sociale, însuşeşte nonnele specifice familiei, şcolii şi grupului 
de prieteni. în această perioadă socializarea are un puternic caracter matern, într-o anu¬ 
mită măsură, şi se asociază cu influenţa intensă a tatălui. Iniţierea copilului în viaţa umană, 
învăţarea de către acesta a principalelor mijloace în evoluţia către comportamentul auto¬ 
nom, învăţarea limbii, însuşirea valorilor religioase se realizează, indiscutabil, în relaţia 
permanentă cu mama. Primul model, în sensul profund al tennenului, îl reprezintă mama. 

Am subliniat teza confomi căreia nou-născutul nu este lipsit de orice disponibilitate de 
intervenţie. S-au descoperit cel puţin 27 de reflexe cu care se naşte copilul, ceea ce-1 
ajută să reacţioneze la mediu. în acest fel, socializarea nou-născutului este expresia rela¬ 
ţiei copil-mamă şi, de aceea, esenţiale rămân nu atât acţiunea mamei asupra copilului, 
cât influenţarea copilului în raport de trăsăturile lui de personalitate. în copilărie se dobân¬ 
deşte capacitatea de comunicare şi interacţiune, asumarea de responsabilităţi specifice. 

în adolescenţă socializarea este predominant anticipativă, axată pe pregătirea tine¬ 
rilor pentru asumarea viitoarelor roluri - „preluarea rolului altuia“ cum semnificativ 
remarca G.H. Mead. Trebuie spus că alături de socializarea anticipativă, în adolescenţă 
se manifestă tot la fel de intens socializarea pentru rolurile şi statusurile caracteristice 
vârstei, pentru starea prezentă a insului. Adolescenţa se distinge şi prin sentimentele 
trăite de către tânăr cu privire la tensiunea dintre cerinţele socializării anticipative şi cele 
ale socializării pentru realităţile în care el este integrat. Cunoaşterea şi implicarea în 
experienţe cruciale determină ca socializarea la această vârstă sâ-1 solicite pe tânăr să 
opteze pentru multitudinea de idealuri şi mijloace de acţiune individuală şi socială. 
Societatea creează cadrul şi oferă orientările valorice pe care adolescentul le alege. 
Despre acestea discutăm mai jos, analizând riturile de trecere. 

în perioada adultă socializarea este predominant secundară, adică insul învaţă în 
continuare, dar, faţă de copil, el are un fond de cunoştinţe şi un set de deprinderi însuşite 
în procesul socializării primare. Pentru că are toate drepturile şi toate responsabilităţile 
derivate din varietatea statusurilor şi rolurilor, adultul caută să însuşească normele de 
funcţionare a instituţiilor în care este integrat. 

Socializarea la bătrâneţe înseamnă dezangajarea individului de rolurile sociale active 
şi familiarizarea lui cu roluri de participare la organizaţii nonfonnale. în societatea româ¬ 
nească, mecanismele socializării la vârsta bătrâneţii acţionează într-o măsură foarte redusă. 

Socializarea pentru moarte este procesul de pregătire a bătrânilor pentru faza finală 
a vieţii, care trebuie întâmpinată cu demnitate şi luciditate. 


6.4. Riturile de trecere şi socializarea 

Socializarea în cadrul ciclurilor de viaţă constituie un proces continuu inclusiv în 
perioadele de trecere de la o vârstă la alta. Pentru marcarea unor momente semnificative 
din viaţa individului şi pentru a-i facilita tranziţia la un nou mod de viaţă concordant cu 
normele unei vârste, societatea a instituit rituri de trecere. Creşterea şi maturizarea indi¬ 
vidului, ca şi ritmicitatea unor momente din realitatea naturală (trecerea de la un an la 
altul, de la o lună la alta, de la un anotimp la altul) sunt marcate prin ceremonii sau rituri. 
Naşterea, pubertatea, căsătoria, moartea sunt relevante pentru rituri în orice cultură (Amold 
Van Gennep, 1996), ele pot să difere ca mod de realizare practică, însă au o funcţie uni¬ 
versală, anume de a susţine recurenţa unui model, a unei structuri de rit într-un număr 
infinit de situaţii. Indiferent de tipul de cultură, riturile de trecere mediază între: 

1. natură - procesele biologice de naştere, pubertate, moarte şi cultură - conştien¬ 
tizare, ritualizare; 

2. biologic şi social - adică nu este suficient ca la naştere oamenii să se dividă în 
femei şi bărbaţi, ci sunt necesare anumite ceremonii, iar anumite gesturi, acte, rituri sunt 
obligatorii pentru a marca maturizarea sexuală, trecerea în viaţa socială, atingerea con¬ 
diţiei pentru căsătorie şi procreaţie; 

3. între individ şi grup, pentru că deşi fiecare se naşte şi moare singur străbătând 
existenţa în unicitate, individul nu poate să trăiască în singurătate. Integrarea sa în rapor¬ 
turile sociale are un rol detenninant în depăşirea momentelor de criză, de schimbare 
prin care trece orice om. 

Riturile de trecere se împart în: rituri de separare, rituri de limită, rituri de agregare 
(Van Gennep). Riturile de separare sunt mai dezvoltate în cazul funeraliilor, riturile de 
agregare sunt semnificative pentru ceremonialurile de căsătorie, iar riturile de limită se 
referă la graviditate, logodnă, iniţiere, adopţie, cea de a doua naştere, cea de a doua căsă¬ 
torie, trecerea de la o clasă de vârstă la alta. Rezultă că riturile sunt acţiuni fonnale sau 
convenţionale ce se succed într-o anumită ordine şi sunt însoţite de ceremonii. După cum 
s-a constatat, riturile îndeplinesc funcţii sociale cu privire la practici iniţiatice, integra¬ 
rea sau reintegrarea individului, acceptarea unei poziţii dobândite sau atribuite. 

Trecerea de la o vârstă la alta se produce prin identificarea momentului cu activităţi 
sau lucruri concrete, de pildă, ritualul trecerii pe sub un portic sau prin o deschidere a 
porţilor. De fapt, toate riturile se referă la o anumită perioadă de vârstă. Dacă discutăm 
despre ritul sarcinii, este evident că graviditatea este o caracteristică a vârstei tinere, 
existând şi excepţii. Sarcina şi naşterea sunt însoţite de rituri de separare care scot femeia 
gravidă din societate, din cadrul general al familiei şi, uneori şi din viaţa sexuală. Ritu¬ 
rile de naştere urmăresc reintegrarea femeii în societatea de care aparţine. Revenirea la 
viaţa normală se face rareori brusc, deoarece există etape de iniţiere a femeii. Naşterea 
nu este momentul ultim al perioadei de separare, dimpotrivă, femeia este nevoită să 
treacă, după această fază, prin anumite rituri. Perioada lăuziei exprimă starea femeii nein¬ 
tegrate social. Cât priveşte copilul, se ştie că la orice naştere are loc mai întâi despăr¬ 
ţirea nou-născutului prin tăierea rituală a cordonului ombilical şi prin riturile cu privire 
la partea din cordon care, uscată, cade de la sine după un număr variabil de zile. Riturile 
de separare cuprind în general toate riturile care presupun tăierea a ceva: cel dintâi tăiat 
al pârului, actul rasului. Riturile de integrare, derivate din necesitatea introducerii copi¬ 
lului în lume, sunt rituri de alăptare, ritul de primă îmbrâcare, de apariţie a primului dinte, 
de botez. Tot la vârsta copilăriei, cu deosebire în societatea modernă, s-au instituit multe 
rituri finalizate în ceremonii, ce marchează momente ale integrării individului în sistemul 
fonnal de educaţie: primul an de învăţare preşcolar, primul an de şcoală (clasa I), termi¬ 
narea unui ciclu şcolar sau terminarea unei clase, iar pentru evidenţierea acestora se acordă 
premii sau copiii înşişi folosesc diverse simboluri, ce-i diferenţiază de celelalte vârste. 

Pubertatea cunoaşte o intensitate puternică a riturilor. Profund influenţat de modifi¬ 
cările fiziologice radicale, individul tinde la această vârstă, spre câştigarea şi reprezen¬ 
tarea proprie a identităţii. Ceremoniile organizate cu acest prilej vizează predominant 
integrarea în societate. Circumciziile, flagelările, tatuajele reprezintă rituri de scoatere 
a puberului din rândul copiilor şi de integrare a sa într-un grup nou. Riturile care acom¬ 
paniază pubertatea iniţiază individul într-o direcţie care să detemiine asumarea respon¬ 
sabilităţilor căsătoriei. 



78 


Sociologie 


Adolescenţa este marcată de numeroase rituri de trecere. în societăţile tradiţionale, 
adolescentul este pregătit ca fiinţă pe deplin socială pentru o nouă viaţă, deci pentru 
trecerea la un alt stadiu al evoluţiei sale în care se manifestă ca personalitate cu multiple 
responsabilităţi. De pildă, sunt rituri de trecere în care băieţii sunt renăscuţi simbolic, 
trecând printr-un tunel construit din scoarţă de copac care ar reprezenta pântecul mamei 
şi apărând, de fapt, renăscând, dintre picioarele unui bărbat călare pe locul de ieşire din 
tunel (Colin Tumbull, 1985). în acest fel, băiatul până de foarte curând copil, acum este 
tratat ca un bărbat de la care se aşteaptă un comportament adecvat. 

în tinereţe, riturile de trecere marchează câteva momente clare: logodna, căsătoria, 
încadrarea în muncă, apariţia primului copil, însă acestea se pot regăsi şi în primii ani 
din perioada adultă. în aceste situaţii are loc o schimbare de poziţie socială. De exemplu, 
întemeierea familiei duce la schimbarea mediului familial şi intrarea într-un nou mediu 
familial (propriu de data aceasta), al domiciliului. Mutarea într-o nouă locuinţă este înso¬ 
ţită de ceremonii şi în societatea contemporană. Logodna, de pildă, formează la multe 
popoare o parte specială a ceremoniilor de căsătorie. Ea presupune rituri de separare şi 
sfârşeşte prin ritul de unire definitivă a celor doi tineri, a cărui expresie este căsătoria. 

Tot în această perioadă de vârstă - tinereţea -, individul se află în deplinătatea pute¬ 
rilor sale de judecată şi de prelucrare a informaţiei în noi structuri. Riturile vizează impli¬ 
carea tinerilor în acţiuni sociale derivate din capacitatea lor de a folosi ceea ce au învăţat 
şi experimentat în procesele de socializare primară. Tinereţea e acel timp, lung sau scurt, 
ce dispune de puterea prin care transformăm pur şi simplu infomiaţia în raţiune. 

Colin Tumbull relatează despre relaţia tinerilor cu un model de personalitate, spre 
care ei aspiră şi doresc să şi-l însuşească în contactul nemijlocit cu el. Doi tineri călugări 
budişti au hotărât să caute un mare înţelept de la care să poată învăţa. Au călătorit prin 
mai multe ţinuturi înainte ca ei să descopere pe cel care l-au văzut. Când aceştia l-au 
găsit, el era deja bătrân şi înconjurat de mai mulţi discipoli. El le-a urat bun-venit celor 
doi prieteni şi i-a întrebat pe fiecare de ce au venit atât de departe în căutarea unui 
profesor. Unul dintre ei a spus: „Am venit să învăţ de la tine; voi fi discipolul tău; înva- 
ţâ-mâ tot ce ştii tu“. 

înţeleptul a zâmbit şi a spus: „în acest caz poţi rămâne, şi te voi învăţa tot ce ştiu“. 
Celălalt tânăr călugăr a spus: „Am venit să fiu cu tine“. înţeleptul s-a părut că nu l-a auzit 
de prima dată, apoi s-a pregătit să plece şi în timp ce se îndepărta a spus: „De asemenea, 
şi tu poţi rămâne". 

Cei doi călugări au împărţit o chilie şi împreună au asistat la toate adunările disci¬ 
polilor şi au ascultat toate discursurile marelui înţelept. Unul a angajat înţeleptul într-o 
discuţie savantă a scripturilor, iar înţeleptul l-a învăţat totul despre comentariile şi arta 
dezbaterii şi raţiunii. Celălalt nu a luat parte activă la discuţii. Lui, înţeleptul nu i-a spus 
nimic. 

După câţiva ani bătrânul înţelept i-a chemat pe cei doi sub arborele sacru sub care 
el întotdeauna şi-a ţinut discursurile. Le-a spus că va ţine ultimul său discurs şi că se va 
devota Nirvanei. 

Amândoi au rămas consternaţi şi au întrebat de ce face asta. 

Către unul a spus: „Ai venit să înveţi şi te-am învăţat tot ce ştiu eu. Intoarce-te în lume 
şi învaţă pe alţii pentru a fi învăţaţi; nimeni nu este atât de priceput ca tine în arta raţiunii". 

Către celălalt a spus: „Tu ai venit să fii cu mine. Ai devenit eu. Rămâi şi ajută pe alţii 
să fie înţelepţi". 

Există, aşadar, mai multe moduri de a învăţa şi de a se iniţia tinerii, în urma cărora ei 
îşi aleg propriul drum în viaţă. Socializarea este un proces activ, dar ea poate fi şi pasivă, 
aşa cum se desprinde din atitudinea fiecăruia dintre cei doi tineri călugări budişti. 

Termeni 

comunicarea în două trepte 
ereditate 

instanţe de socializare 
resocializare 
rituri de trecere 


întrebări recapitulative 

1. Ce este socializarea? 

2. Care este scopul procesului de socializare? 

3. Care sunt tipurile de socializare? 

4. Influenţa eredităţii asupra dezvoltării omului este mai mare decât cea datorată socializării? 

5. Care este diferenţa între socializare, imitaţie, adaptarea socială şi integrarea culturală? 

6. Cum explică perspectiva funcţionalistă socializarea? 

7. Ce tip de comunicare include socializarea? 

8. Ce rol au mass media în socializare? 

9. In ce perioadă a vieţii are loc socializarea primară? 

10. Care este conţinutul procesului de socializare anticipativă? 

11. Ce dimensiuni ale socializării sunt analizate de teoria comunicării în două trepte? 

12. Cum concepe teoria învăţării sociale socializarea? 

13. Ce mediază riturile de trecere? 

14. Care sunt riturile de trecere? 


socializare anticipativă 
socializare continuă 
socializare de gen 
socializare primară 
socializare secundară 




CAPITOLUL VII 

Stratificarea socială şi clasele sociale 


7.1. Stratificarea socială 

Societatea este alcătuită din indivizi care aparţin aceleiaşi specii, cea umană, şi din 
acest unghi, toţi sunt egali, adică exprimă aceleaşi nevoi vitale şi urmăresc realizarea unor 
scopuri ce ţin de condiţia lor umană. S-a reţinut la tema despre grupuri, tendinţa indivi¬ 
dului de a interacţiona cu ceilalţi tocmai ca urmare a calităţii sale de om. Această egalitate 
în aspiraţii, nevoi şi scopuri umane este asociată cu o diferenţiere a oamenilor datorată 
unicităţii fiecărei fiinţe umane şi contextelor în care trăieşte. Societatea funcţionează ca 
un sistem alcătuit din componente de o mare diversitate. De aceea, diferenţierea socială 
este universală. 

Stratificarea socială cuprinde şi diferenţele detemiinate biologic. Fiecare persoană se 
naşte cu un fond biologic pe baza căruia se dezvoltă. Mediul social poate atenua sau stimula 
resursele biologice, dar nu le poate înlătura, ele rămânând un factor esenţial de diferen¬ 
ţiere a oamenilor. Alături de acestea acţionează, în stratificarea populaţiilor umane, vârsta 
şi sexul. Despre amândouă discutăm la capitolele consacrate lor, aici subliniem doar că 
societatea reglementează raporturile sociale, în anumite situaţii, în funcţie de vârstă şi sex, 
şi stabileşte norme pentru fiecare grup de vârstă şi, la fel, pentru fiecare sex. 

Stratificarea socială nu se identifică cu diferenţierea socială. Aceasta din urmă este 
procesul prin care membrii unei societăţi, datorită activităţilor, se diferenţiază din cauza 
rolurilor jucate. Dintotdeauna a existat o diviziune a muncii şi a funcţiilor, iar în orice socie¬ 
tate se manifestă separarea statusurilor de roluri. Diferenţierea socială reprezintă rânduirea 
oamenilor şi a grupurilor, în categorii şi straturi sociale în funcţie de rang. Iniţial, rangul 
se baza pe originea socială. De pildă, boier în România, lord în Anglia, nobil în Franţa. 
In societăţile aşa-zis primitive persoanele care aparţin unei anumite origini sunt privite 
ca superioare faţă de altele, li se acordă respect şi multe privilegii. Astăzi, rangul desem¬ 
nează poziţia socială deţinută de un individ sau de un grup, şi este definit ca status. 

Sociologic, noţiunea de stratificare socială are mai multe înţelesuri (T. Rotariu, „Strati¬ 
ficare socială“, în Dicţionar, 1993, p. 617). Cel mai larg sens este cel referitor la orice fonnă 
de diferenţiere socială capabilă să împartă societatea în grupuri situate într-o relaţie de or¬ 
dine totală sau parţială. In altă viziune, stratificarea socială cuprinde criterii specifice de cla¬ 
sificare, cum sunt cele legate de putere, venituri, ocupaţii, prestigiu social, nivel de instrucţie. 

Despre problemele stratificării sociale există diferite concepţii, fiecare dintre ele accen¬ 
tuând o dimensiune sau un element al acesteia. Facem o referire succintă numai la câteva 
dintre aceste orientări teoretice. Mai întâi, stăruim asupra teoriei rousseauiste despre 

originea inegalităţii. Este clar că ideea despre proprietate ca temei al inegalităţii este cu 
mult mai veche decât concepţia lui Rousseau, dar în viziunea acestuia proprietatea nu 
este intrinsecă fiinţei umane. Oamenii se nasc liberi şi egali şi fără proprietate. Civilizaţia 
l-a transfomiat pe om în proprietar şi sclav. Dreptul la proprietate este un produs al legii 
juridice şi nu al legii naturale şi, prin unnare, el are un caracter convenţional. Din această 
trăsătură decurge, pentru Rousseau, relaţia inextricabilă dintre proprietate, diviziunea 
muncii şi inegalitate (M. Cherkaoui, Stratificarea, în Tratat, p. 116), iar statului îi incumbă 
misiunea redistribuirii bogăţiei prin mecanisme proprii, cum sunt taxele de succesiune 
şi impozitul progresiv. Ideile lui J.-J. Rousseau vor fi preluate şi dezvoltate, mai ales de 
teoriile socialiste. 

O concepţie puternic marcată de problematica stratificării sociale şi de cea a cla¬ 
selor este marxismul. K. Marx a oferit o teorie globală asupra originii, evoluţiei şi 
funcţionării claselor sociale. înrădăcinată, după cum înşişi autorii acestei teorii au afirmat, 
în special F. Engels, în tradiţiile economiei politice clasice engleze, în socialismul utopic 
francez şi în filosofia clasică gemiană, concepţia lui K. Marx despre clase se înscrie în 
ansamblul gândirii sale despre existenţă, concepută, în linia hegeliană, ca unitate a con¬ 
trariilor, iar societatea este, asemenea oricărei existenţe, caracterizată prin această luptă 
sau opoziţie a contrariilor, a cărei expresie o reprezintă clasele sociale. Pentru K. Marx, 
clasele sociale sunt categorii de oameni care se diferenţiază în funcţie de relaţia cu mij¬ 
loacele de producţie, unele sunt posesoare ale forţelor de producţie, altele sunt folosite 
de primele ca forţă de muncă pentru punerea în funcţiune a mijloacelor de producţie. 
Inegalitatea apare din surplusul câştigat de proprietarul mijloacelor de producţie prin 
exploatarea forţei de muncă. 

însăşi evoluţia societăţii omeneşti este o evoluţie a raporturilor dintre clase, iar, în 
temeiul acestei idei, K. Marx stabileşte o clasificare a societăţilor omeneşti cunoscute 
de-a lungul istoriei: comuna primitivă, orânduirea sclavagistă, feudală, capitalistă şi comu¬ 
nistă. La începuturile ei, societatea nu cunoştea inegalitatea socială pentru că în comuna 
primitivă exista un nivel redus al forţelor de producţie care nu pemiiteau acumularea de 
surplusuri. Numai o dată cu sclavagismul s-a instituit un raport de inegalitate între 
stăpânul de sclavi şi sclavi. Aşadar, apariţia claselor şi fiinţarea inegalităţii sociale simt 
gândite de K. Marx ca efecte ale unui anumit stadiu al dezvoltării materiale, al dezvol¬ 
tării forţelor de producţie. Mai mult, K. Marx concepe relaţiile dintre clase ca raporturi 
conflictuale pemianente, iar lupta de clasă apare ca un motor al dezvoltării sociale. Ana¬ 
liza întreprinsă de K. Marx asupra claselor sociale se înscrie în principiul metodologic 
al cercetării sale, anume examinarea realităţilor sociale şi a istoriei umane prin studiul 
unei societăţi concrete, cea mai dezvoltată din timpul său, societatea engleză. Investiga¬ 
ţiile sale pornesc, deci, de la modelul englez, întruchipare semnificativă a societăţii capi¬ 
taliste, care integrează toate tipurile de societate anterioare, subsumate, evident, celei 
capitaliste. Aceasta este limita esenţială a gândirii lui K. Marx despre clasele sociale şi 
despre inegalitatea socială, deoarece ele sunt cercetate dintr-o perspectivă unică, fără să 
ia în seamă particularităţile ce decurg din evoluţia istorică a fiecărei comunităţi umane, 
şi modurile diferite de edificare a structurilor sociale. De aceea, K. Marx acredita teza 
că orice societate trebuie să parcurgă aceleaşi faze ca şi Anglia — ţara capitalistă cea mai 
dezvoltată -, şi să dispună de aceleaşi structuri clasiale. Inegalităţile şi luptele de clasă 
erau definite de K. Marx ca expresie a contradicţiei dintre muncă şi capital care trebuia 

rezolvată numai prin eliberarea muncii în cadrul unor revoluţii. în acest fel, el nu acorda 
nici o importanţă intervenţiei din interiorul sistemului pentru optimizarea relaţiei dintre 
muncă şi capital. Ipostazierea scopului cu privire la abolirea proprietăţii private şi, 
implicit, la desfiinţarea antagonismelor de clasă s-a dovedit utopică deoarece regimurile 
comuniste, în pofida desfiinţării proprietăţii private şi a decretării egalităţii între toţi 
membrii societăţii, nu au reuşit să înlăture inegalităţile, iar clasele sociale au continuat 
să existe deoarece nu s-au găsit modalităţile optime de răspuns la diversitatea de interese 
şi la varietatea diferenţelor dintre oameni. Organizarea socială în raport de activitatea 
fiecăruia corelată cu retribuţia în raport de cantitatea, calitatea şi importanţa socială a 
muncii desfăşurate nu a izbutit în crearea egalităţii propovăduite. Nu este însă mai puţin 
adevărat că lipsa unor modele istorice ca şi a unor experienţe de convieţuire socială 
modernă, bazate pe egalitate faţă de proprietate, au detemiinat eşecurile socialismului 
real. Este prea bine cunoscut că managementul social în regimurile comuniste integra, 
în bună parte, idei şi experienţe, adaptate şi chiar defomiate, din societatea occidentală. 
Analiză a societăţii capitaliste occidentale, axată pe perspectiva revoluţiei proletare în 
Anglia, teoria lui K. Marx asupra claselor sociale este benefică pentru cercetarea meca¬ 
nismelor de funcţionare a fomiaţiunii sociale capitaliste în spaţiul apusean. Cât priveşte 
transformarea ei în ideologie a partidelor comuniste ce au guvernat în fostele ţări socia¬ 
liste, s-a dovedit a fi mai mult o utopie şi un factor ce a frânat dezvoltarea reală a acestora. 

O altă viziune asupra stratificării aparţine sociologului german Max Weber. Delimi- 
tându-se de concepţia marxistă, Max Weber dezvoltă, de fapt, teze ale acesteia. întâi, să 
menţionăm că el argumentează existenţa claselor sociale, deci orice societate cunoaşte 
diferenţierile date de apartenenţa indivizilor la o clasă. Aceasta este definită ca ansamblu 
de indivizi ce au interese economice comune referitoare la deţinerea de bunuri şi la şansele 
de a-şi crea un venit în condiţiile oferite de piaţa muncii şi de piaţa de bunuri (M. Cher- 
kaoui, p. 138). Proprietatea reprezintă temeiul afirmării poziţiei de clasă, iar tipul de 
proprietate dominantă variază de la un sistem economic la altul, dar pentru Max Weber 
această trăsătură trebuie asociată cu bunurile deţinute. Proprietatea defineşte clar clasele 
bogate, dar în societate există grupuri care răspund ofertelor de servicii ale claselor avute. 
Clasele „achizitoare", dintre care menţionăm profesiile liberale, derivă din nevoia asigu¬ 
rării unor servicii de care au nevoie în primul rând clasele avute. în schimb, proletariatul 
nu are monopol asupra nici unui serviciu. Spre deosebire de K. Marx, Max Weber a intuit 
că factorul dinamic în societatea capitalistă nu-1 reprezintă proletariatul, ci clasele mijlocii. 

Max Weber concepe relaţiile din societate nu numai în funcţie de tipul de proprie¬ 
tate. El a constatat importanţa prestigiului în viaţa oamenilor. Alături de clasele sociale 
există şi grupuri de „status", care se deosebesc între ele prin stil de viaţă generat de nivelul 
de instrucţie, prestigiul derivat din naştere sau profesie, modurile de consum, ceea ce-i de¬ 
termină pe membrii lor să aibă, mai degrabă, relaţii sociale între ei decât cu alte grupuri, 
şi, de fapt, să-şi exprime identitatea. Diferenţierile de status sunt un reflex al sistemului 
economic. De aceea, proprietatea nu reprezintă un criteriu de distribuire a statusurilor, 
dar ea poate, în anumite condiţii, să aibă o influenţă în acest proces. 

Poziţia socială este discutată de Max Weber prin politic. Grupuri politice şi partide 
sunt elemente ale stratificării sociale. Rangul unui individ în ierarhia politică este deter¬ 
minat de influenţa exercitată de el însuşi. De aici rezultă existenţa unor indivizi care au pu¬ 
terea în structurile politice fără să deţină poziţii înalte ca proprietari sau grupuri de status. 

Perspectivele contemporane din sociologia stratificării sunt funcţionalismul şi teoria 
conflictului. Perspectiva funcţionalistă, dezvoltată de Kingsley Davis şi Wilbert Moore, 
a argumentat că stratificarea socială este necesară şi că nici o societate nu poate exista fără 
a avea structuri de clasă. Teoria funcţionalistă poate fi sintetizată în trei ipoteze de dife¬ 
renţiere şi un principiu de stratificare (M. Cherkaoui, „Stratificarea", în Tratat, p. 116): 

- ipoteza 1\ orice societate este un ansamblu de poziţii structurate, cărora le sunt 
asociate îndatoriri sau funcţii; 

- ipoteza 2\ membrii societăţii trebuie repartizaţi în aceste poziţii; 

- ipoteza 3: îndatoririle aferente fiecărei poziţii trebuie îndeplinite de către membrii 
societăţii; iar principiul este formulat astfel: poziţiile nu sunt de importanţă egală pentru 
supravieţuirea societăţii, şi ele nu cer din partea membrilor societăţii aceeaşi experienţă 
sau un talent egal, şi nu se realizează cu aceeaşi plăcere." 

Realizarea ipotezelor şi respectarea principiului de stratificare sunt dependente de: 

1. un ansamblu de recompense ierarhizate; 

2. un mod de repartizare a acestor recompense în funcţie de valorile respective ale 
poziţiilor. 

Această teorie deosebeşte cele patru procese ce stau la baza stratificării: diferen¬ 
ţierea, ierarhizarea, evaluarea şi recompensa. în viziunea funcţionalistă toate societăţile 
impun stratificarea dacă ele ocupă toate statusurile care alcătuiesc structura socială şi 
motivează pe membrii lor în a realiza îndatoririle asociate cu aceste poziţii. Stratifi¬ 
carea, afirmă Davis şi Moore, este generată numai de recompensă. Obiecţiile aduse 
acestei orientări teoretice despre stratificare vizează criteriile de definire a competenţei 
celor ce aspiră la ocuparea unor poziţii, importanţa altor moduri de selecţie cum este, 
de pildă, sistemul de înrudire, şi explicarea comportamentului individual în relaţie cu 
nevoile şi interesele societăţii, toate acestea ar fi dovezi ale incapacităţii doctrinei func- 
ţionaliste de a explica schimbarea socială. Teoria stratificării a lui Davis şi Moore a fost 
dezvoltată de T. Parsons, M. Tumin, P. Blau, R. Dahrendorf P. Bourdieu etc. 

Perspectiva conflictuală originează, în principal, în teoria lui K. Marx despre strati¬ 
ficarea socială, pe care am analizat-o mai sus. Marxiştii din anii ’60 şi ’70 ai secolului al 
XX-lea, au studiat teme ale stratificării sociale în termenii dominant-dominat, ai relaţiilor 
dintre capitalişti şi proletari. în viziunea lor, clasa capitaliştilor este alcătuită din toţi cei care 
îndeplinesc sau exprimă funcţiile capitalului, fără ca ei să fie producători, iar clasele 
sociale fiinţează în contextul structurilor de dominaţie/subordonare economică, politică, 
socială, ideologică. Analiza structurilor de clasă şi a diferenţierii sociale în capitalism 
proiecta o evoluţie a acestuia către socialism, societate construită pe baze raţionale. 


7.2. Dimensiuni ale stratificării sociale 

A rezultat din analizele asupra diferitelor teorii despre stratificarea socială exprimarea 
acesteia la niveluri ale socialului. O dimensiune importantă a stratificării consistă în ine¬ 
galităţile economice detemiinate de bogăţie şi venit. Bogăţia reprezintă ceea ce-i apar¬ 
ţine individului, iar venitul se referă la suma de bani pe care individul o primeşte. 

Prestigiul este o altă dimensiune a diferenţierii sociale. Prestigiul se referă la respect, 
admiraţie şi recunoaştere asociate cu un status social al unui individ, toate acestea 

distribuite neuniform şi ierarhic pe categorii sociale sau profesionale. Prestigiul social 
poate fi atribuit datorită moştenirii unor tradiţii şi ocupării unor statusuri sociale. De ase¬ 
menea, el poate fi dobândit prin perfomianţe recunoscute social. Câştigarea prestigiului 
este rezultatul unui proces de evaluare cognitivă şi afectivă, de către o comunitate sau un 
grup, a rolului unei persoane sau al unui grup în crearea unei noi direcţii teoretice şi de 
acţiune. El este expresia unei recompense simbolice acordată de ceilalţi, conferind astfel 
o nouă notă statusului individual. De pildă, prestigiul unui medic este dat de către pa¬ 
cienţi, având în vedere competenţa medicală şi performanţele obţinute în tratarea unor 
boli, în utilizarea unor tehnici eficiente şi rapide de vindecare. Prestigiul nu este continuu 
decât în măsura în care el este permanent confirmat. Pe cât de greu se câştigă, pe atât de 
uşor se pierde, iar refacerea lui este un proces extrem de dificil datorită stereotipurilor 
şi neîncrederii exprimate de comunitate în persoana respectivă. în societăţile tradiţio¬ 
nale prestigiul social era un atribut al unora dintre membrii conferit de ceilalţi pentru 
unele activităţi sau pentru rangul deţinut în viaţa comunităţii, de exemplu, bătrânii care 
se bucurau de prestigiu datorat experienţei şi înţelepciunii. Ierarhia de prestigiu este pro¬ 
dusă mai ales de ocupaţie. Prestigiul profesional nu se constituie ca element al statusului 
social, însă prestigiul social detennină, indiscutabil, o diferenţiere între ocupaţii. Prestigiul 
profesional este un indicator şi instrument de realizare a echilibrului între aptitudini şi 
cerinţele sociale. De asemenea, este necesară diferenţierea prestigiului profesional de 
prestigiul locului de muncă. Cercetări întreprinse în anii de dinainte de anul 1989 au 
evidenţiat o anumită ierarhie a prestigiului unor profesii. De pildă, într-o investigaţie 
sociologică din anii 1984-1985 s-a studiat prestigiul a 40 de ocupaţii. Pe primele locuri 
ca prestigiu social s-au situat ocupaţiile nemanuale care necesită un nivel de educaţie 
superior: medic, cercetător ştiinţific, judecător, profesor, inginer, actor, urmate de profesiile: 
electronist, miner, ziarist, asistent(ă) medical(â), economist, mecanic de locomotivă, ofiţer, 
maistru, operator computer, crescător de animale, contabil, metalurgist, strungar, legumi¬ 
cultor, depanator RTV, tehnician, operator chimist, electrician, mecanizator, viticultor, labo¬ 
rant, instalator, macaragiu, zidar, desenator, şofer, funcţionar, frizer, pădurar, recepţioner 
hotel, vânzător, ospătar. Lotul cercetat a fost alcătuit din elevi de liceu (Sorin Mitulescu, 
în Structură socială, 1988, pp. 75-76). O altă cercetare, realizată în anul 1984, pe 2.225 de 
subiecţi, din care majoritatea erau din mediul rural (1.710 faţă de 515 din mediul urban), 
a reliefat următoarea ordine a prestigiului social al 30 de ocupanţi: miner, asistent medical, 
ţăran, metalurgist, intelectual în agricultură, mecanizator agricol, crescător de animale, me¬ 
canic de locomotivă, legumicultor, alţi intelectuali, contabil, strungar, zidar, operator chimist, 
electrician, macaragiu, şofer, pădurar, laborant, depanator RTV, instalator, motopompist, 
funcţionar, vânzător, recepţioner hotel, pescar, frizer, ospătar (Schifimeţ, 1987, p. 123). Deşi 
numărul de ocupaţii cercetate diferă, este de observat că unele ocupaţii deţin cam aceleaşi 
poziţii ca prestigiu social în ambele cercetări. Cât priveşte ocupaţiile ce sunt plasate pe 
ranguri înalte de prestigiu social, există deosebiri mari, explicabile prin structura fiecărui 
eşantion cercetat. Profesiunea miner ocupă primul loc la lotul alcătuit în cea mai mare 
parte din tineri din mediul rural, iar în perioada de efectuare a cercetării exista o tendinţă 
puternică de părăsire a satului şi de angajare în locuri de muncă bine plătite, între acestea 
detaşându-se sectorul minier. în cazul acestui grup de subiecţi a contat foarte mult şi 
mediatizarea foarte intensă de către mass media a profesiilor din sectoare deficitare de 
forţă de muncă, cărora li se sublinia obstinant rolul important în dezvoltarea societăţii. 

Pe de altă parte, trebuie subliniat decalajul dintre aprecierea asupra prestigiului unei ocu¬ 
paţii şi opţiunea pentru acea ocupaţie, ceea ce înseamnă că tinerii sunt de acord că unele 
dintre ocupaţii au un înalt prestigiu social, dar ei nu doresc să lucreze în asemenea ocu¬ 
paţii. Recunoaşterea prestigiului unei ocupaţii nu este condiţionată de opţiunea acelei 
ocupaţii şi exercitarea ei. Plecarea din sat la oraş a unui mare număr de tineri nu era 
hotărâtor detenninată de prestigiul scăzut al unor ocupaţii din agricultură, ci alţi factori 
(câştig, confort, program de lucru) contribuiau la părăsirea satului de către tineri. 

Stratificarea socială datorată prestigiului este rezultatul unor condiţii socio-econo- 
mice, precum şi al imaginilor despre ocupaţie distribuite de grupuri sau de societate. 

Un element esenţial al diferenţierii sociale îl reprezintă puterea - capacitatea indivi¬ 
dului sau a grupului de a-şi impune voinţa în cadrul relaţiilor interumane şi sociale chiar 
şi împotriva voinţei altora şi indiferent de factorii care influenţează această capacitate. 
Această definiţie, dată de Max Weber, accentuează semnificaţia voinţei de acţiune expri¬ 
mată în relaţiile dintre oameni. De aceea, puterea este expresia, în mod obligatoriu, a rela¬ 
ţiei celui ce are putere cu cei asupra cărora se exercită puterea, situaţie explicabilă prin 
existenţa unor persoane sau a unor grupuri ce dispun de mai multe mijloace de acţiune 
decât alţii. întemeierea puterii este dată de: constrângeri, ceea ce înseamnă că resursele achi¬ 
ziţionate de unii pemiit adăugarea unui nou dezavantaj la o situaţie pentru alţii. Oamenii 
consideră constrângerile ca pedepse din cauză că ele ating propriile persoane. în al doilea 
rând, există stimulente, adică resurse care pemiit unei părţi să adauge noi avantaje la o 
situaţie. Indivizii gândesc stimulentele ca răsplată deoarece ei accentuează transferul de 
lucruri definite social ca bune, cum sunt obiecte materiale, servicii sau poziţii sociale, în 
schimbul confonnării cu dorinţele mânuitorului puterii. Al treilea element este persuasi¬ 
unea — resursele care pemiit unei persoane să schimbe ideile altei persoane fără a adăuga 
nici avantaje, nici dezavantaje unei situaţii. Prin persuasiune - bazată pe reputaţie, înţelep¬ 
ciune, atracţie personală sau controlul mass media, indivizii sau grupurile sunt orientate 
spre preferinţele pentru rezultatele dorite de mânuitorul puterii (Vander Zanden, p. 225). 

Puterea influenţează abilitatea insului de a întreprinde o acţiune. A câştiga puterea 
asupra resurselor critice înseamnă, de fapt, a câştiga puterea asupra indivizilor. Con¬ 
trolul principalelor resurse reprezintă intermedierea între indivizi şi mijloacele prin care 
ei îşi satisfac nevoile lor sociale, psihologice şi biologice. 

Diferenţierea socială este generată de puterea în ipostazele mecanismelor de acţiune 
a actorilor sociali asupra altor actori sociali, în contextul unor activităţi şi în cadrul rela¬ 
ţiilor între oameni. Deosebirile între oameni provin, aşadar, şi din capacitatea fiecărui 
ins sau a fiecărui grup de a impune voinţa sa celorlalţi. De aceea, există mai multe tipuri 
de putere: socială, politică, economică, culturală, în raport de domeniul în care se exer¬ 
cită şi de instituţiile care o întruchipează. 


7.3. Mobilitatea socială 

Diferenţele sociale nu sunt fenomene sociale imuabile, adică ele nu distribuie, pentru 
totdeauna, bogăţia, prestigiul şi puterea unor grupuri, iar celelalte rămân continuu în 
poziţia socială dezavantajată. Societatea are pârghii prin care se realizează posibilitatea 

trecerii dintr-o stare socială în alta. Cel mai caracteristic fenomen al mişcării indivizilor 
într-un spaţiu social este mobilitatea socială. Aceasta se referă la deplasarea indivizilor 
sau a grupurilor în structurile sociale dintr-un spaţiu social şi la schimbarea poziţiei sociale 
în cadrul colectivităţii sau translarea într-o colectivitate pentru ocuparea unei poziţii so¬ 
ciale. Stratificarea socială este condiţie şi efect ale mobilităţii sociale. Aceasta fiinţează 
ca urmare a diferenţelor sociale, şi ea, la rându-i, generează deosebiri sociale între oameni 
şi între grupuri. 

Trebuie făcută diferenţa între mobilitatea socială, care constă în mişcarea unor per¬ 
soane sau grupuri într-un spaţiu al diferenţelor sociale, şi mobilitatea geografică sau 
teritorială, care constă în schimbarea locului în spaţiul geografic, denumită de regulă 
migraţie sau emigrare. 

Există două tipuri de mobilitate socială. Una dintre ele este mobilitatea socială verti¬ 
cală, definită ca trecerea de la poziţii inferioare la poziţii superioare de status şi invers de 
la poziţii superioare la poziţii inferioare de status, aceste treceri fiind procese de ascen¬ 
siune şi de retrogradare. Menţionăm câteva exemple de mobilitate verticală: deplasarea 
pe diferitele trepte din cadrul ierarhiei ocupaţionale de la posturi executive la posturi de 
conducere sau trecerea dintr-o clasă în alta. Mobilitatea socială are loc într-o generaţie 
(de exemplu, fiul unui muncitor necalificat poate deveni un mare bancher) sau în succe¬ 
siunea generaţiilor (fiul unui muncitor necalificat devine proprietarul unei întreprinderi 
mijlocii, iar nepotul său devine un mare capitalist). In primul caz, acţionează mobilitatea 
intergeneraţională în cadrul relaţiei părinţi - copii, iar în al doilea caz, mobilitatea inter- 
generaţională derivată din înlănţuirea mai multor generaţii. Există şi o mobilitate intra- 
generaţională, care se reflectă în schimbarea poziţiei unui individ în diferitele momente 
din viaţa sa. 

Mobilitatea socială orizontală constă în deplasarea dintr-un grup în altul (dintr-o 
profesiune în alta) fără schimbarea poziţiei sociale şi fără o ascensiune sau regres în po¬ 
ziţia sa. Exemple de mobilitate orizontală: trecerea muncitorilor dintr-o întreprindere în 
alta; recalificarea salariaţilor ca urmare a unor modificări în ocupaţie, dar fără o ascen¬ 
siune sau regres. 

Un tip de mobilitate socială o reprezintă fluctuaţia, care este definită ca trecerea 
individului de la o întreprindere (instituţie) la alta, dar acesta rămâne în cadrul aceleiaşi 
profesiuni sau în una apropiată celei iniţiale. Ea este o mişcare voluntară declanşată de 
individ sau impusă de către locul de muncă. Ea poate avea loc şi în interiorul unei insti¬ 
tuţii sau întreprinderi. Pe de altă parte, există fluctuaţie potenţială, derivată din aspiraţia 
individului de a pleca dintr-o unitate în altă unitate, şi fluctuaţie reală, ce fiinţează în 
momentul când o persoană trece efectiv dintr-un loc de muncă în altul. 

Abordarea mobilităţii în sociologie se face din cel puţin trei perspective (T. Rotariu, 
„Mobilitatea socială", în Dicţionar, 1993, p. 360). într-o primă categorie intră investiga¬ 
ţiile care utilizează criteriul de stratificare în scopul analizei mişcării între statusuri strict 
ierarhizate, orientare specifică sociologiei americane. O a doua direcţie de cercetare a mo¬ 
bilităţii este reprezentată de studiile care iau în discuţie ocupaţia drept criteriu exclusiv, 
semnificativ în constituirea unui spaţiu social fomiat din anumite categorii socio-profe- 
sionale. Această orientare caracterizează sociologia vest-europeană, mai puţin interesată 
de noţiunea de status şi de ierarhiile de status. A treia perspectivă este cea marxistă care 

introduce în analiza mobilităţii sociale criteriul claselor sociale şi al categoriilor aferente 
acestora. 

Mobilitatea socială este determinată de o serie de cauze: 

1. stratificarea socială derivată din venit sau avere, putere deţinută şi nivelul de la care 
un individ poate lua decizii, nivelul de pregătire, aptitudinile şi calificările individului; 

2. mecanisme şi canale de orientare a oamenilor pregătiţi adecvat pentru anumite 
posturi: sistemul şcolar, sistemul selecţiei din orice organizaţie, activitatea instituţiilor 
politice şi economice; 

3. stimulenţi corespunzători care îi impulsionează pe oameni să acţioneze în a 
ajunge la nivele ierarhice potrivite aspiraţiilor lor: salariul, prestigiul, puterea, accesul 
la bunurile dorite. 

Mobilitatea socială contribuie decisiv la transfomiarea structurilor societăţii, astfel 
încât indivizii sunt orientaţi spre anumite profesiuni şi evitarea altor ocupaţii. De pildă, 
în perioada comunistă, societatea era axată pe mobilitatea profesională orientată direct 
spre profesiile muncitoreşti, iar astăzi se caută impunerea mobilităţii în cadrul ocupa¬ 
ţiilor specifice economiei de piaţă şi statului de drept. Astfel, unele ocupaţii dispar, dar 
apar altele, sau se revine la ocupaţii părăsite într-o perioadă cum sunt, de pildă, cele 
referitoare la morârit, producerea unor obiecte în gospodăria familială etc. 


7.4. Clasa socială 

în cadml societăţii, stratificarea este întruchipată şi de clasele sociale. Acestea sunt 
grupuri economice situate într-o relaţie ierarhică unele faţă de altele. Spre deosebire de 
sclavie, caste, sistemul de proprietate, graniţele între clasele sociale sunt mai puţin consis¬ 
tente şi pennit, în mai mare măsură, trecerea de la un nivel al societăţii la altul. Sclavia 
este un sistem în care sclavii sunt proprietatea altei persoane şi de aceea ei sunt trataţi, 
legal, ca proprietate. Castele sunt un sistem ereditar de stratificare pe temeiul rangului, 
de regulă religios. Ele fiinţează în India, Sri Lanka şi Pakistan, unde sunt asociate cu 
religia hindusă. Temienul de castă este utilizat şi în descrierea distincţiilor rasiale. Siste¬ 
mul proprietăţii domeniale sau feudalismul se baza pe obligaţia ţăranilor de a lucra 
pământul oferit lor de nobili în schimbul protecţiei militare şi al altor servicii. Funda¬ 
mentul acestui sistem a fost proprietatea nobilului asupra pământului din care decurge 
statusul său superior şi privilegiat, asociat cu moştenirea acestei poziţii de proprietar. 

Clasele sociale sunt sisteme de raporturi economice între grupuri care acţionează şi 
fiinţează din poziţii diferite în cadrul unei societăţi, iar răsplata asupra poziţiei lor este 
inegală. Apartenenţa la o clasă socială nu este întâmplătoare. Includerea în aceste 
grupuri este detenninată de mărimea proprietăţii, de nivelul de instrucţie şi educaţie sau 
de tipul de societate. J.W. Vander Zanden (1988, pp. 233-234) a distins, prin metoda 
combinării criteriilor, unnătoarele grupuri de clasă în S.U.A.: 

1. indivizii care s-au realizat efectiv, adică elita bogaţilor; 

2. indivizii de înaltă calificare şi competenţă, incluşi în clasa executivă şi profe¬ 
sională din corporaţii. Ei au case confortabile, aparţin unor cluburi închise, îşi trimit 
copiii la colegii private sau la universităţi de stat cu reputaţie; 



Stratificarea socială şi clasele sociale 


89 


3. indivizii din clasa de mijloc care au o viaţă bună din punct de vedere material, 
dar sunt lipsiţi de luxul vieţii claselor înalte; 

4. indivizii care duc o viaţă confortabilă; 

5. indivizii cu o profesie bună, dar fără mari câştiguri financiare. Aceştia au o casă mică; 

6. persoane aflate în dificultate din cauza venitului mic obţinut din munca lor; 

7. persoanele sărace, care în marea lor majoritate primesc ajutoare şi asistenţă guver¬ 
namentală. 


7.5. Stratificarea socială în România 

De-a lungul istoriei, românii au cunoscut, la fel ca şi celelalte popoare europene, forme 
diverse de diferenţiere a oamenilor sau a grupurilor sociale. Pe parcursul evoluţiei lor 
istorice s-au succedat forme specifice de stratificare socială în funcţie de sistemul rela¬ 
ţiilor şi structurilor sociale. Din cauza unor condiţii specifice de dezvoltare istorică, 
diferenţierile sociale s-au exprimat în moduri diferite. Dacă discutăm această temă din 
momentul când proprietatea era consemnată în documente, în teritoriul locuit de români 
au existat proprietatea în devălmăşie, râzăşească, moşneneascâ, jelerească, sub fomiă 
de delniţe (parte din hotarul moşiei satului care se afla în stăpânirea ereditară a unei 
familii de ţărani), de ocine (bucată de pământ moştenită), de branişti. în epoca medie¬ 
vală, când existau aceste tipuri de proprietăţi, stratificarea socială era mai mult un reflex 
al mărimii proprietăţii de pământ deţinută de către un grup şi de aceea deosebirile se 
manifestau cu precădere între grupuri, mai ales grupuri de familie. în epoca modernă 
s-a afirmat proprietatea individuală asupra pământului şi asupra altor valori imobiliare, 
alături de proprietatea domnească şi proprietatea publică. 

Dezvoltarea modernă a statului român a avut ca bază economică proprietatea funciară 
şi, în mică măsură, cel puţin în prima jumătate a secolului al XlX-lea, proprietatea indus¬ 
trială. De aceea, stratificarea socială acţiona, preponderent, în domeniul agrar şi în cadrai 
relaţiilor dintre grupurile ce trăiau sau acţionau în mediul rural. Prestigiul, puterea şi 
bogăţia proveneau masiv din exploatarea pământului, iar clasele sociale se alcătuiau din 
această poziţie faţă de proprietatea asupra pământului. Semnificativă rămâne pentru 
procesele de stratificare socială din România, coexistenţa unor forme străvechi de relaţii 
sociale (de pildă, devălmăşia), cu noile structuri sociale întemeiate pe raporturile domi- 
nant-dominat, şi cu modul de viaţă boieresc orientat spre administrarea unei moşii şi 
spre exercitarea unei funcţii înalte în stat. 

Cât priveşte regimul comunist, se cuvine să reţinem ipostazierea proprietăţii colec¬ 
tive ca unica formă viabilă de proprietate şi a distragerii proprietăţii private şi a valorilor 
generate de aceasta, pomindu-se de la principiul utopic al egalităţii depline între oameni. 
S-a ignorat faptul că fiinţa umană dispune de această nevoie de proprietate, exprimată 
chiar în situaţia egalitarismului comunist. Analiza fiecărui grup social, în continuare, relevă 
particularităţi ale stratificării sociale româneşti. 

7.5.1. Clasa ţărănească 

Din cauza împrejurărilor istorice şi a contextelor geopolitice, clasa cea mai nume¬ 
roasă în statul român a fost dintotdeauna clasa ţărănească. începuturile modernizării româ¬ 
neşti s-au confruntat cu această dificilă problemă: structurile rurale şi cele ţărăneşti puternic 
înrădăcinate şi cu o forţă extraordinară de supravieţuire şi de adaptabilitate la influenţele 
venite din toate zările. Problematica ţărănească a stăruit de-a lungul întregii epoci modeme 
româneşti, iar programele de schimbare socială, indiferent de orientarea lor ideologică, 
nu puteau să evite satul şi locuitorii săi. în perioada interbelică, 80% din populaţia Româ¬ 
niei aparţinea mediului rural şi, în cvasitotalitatea ei, era alcătuită din ţărani. 

Instaurarea comunismului a condus la transfomiări radicale prin instituirea, de cele 
mai multe ori împotriva voinţei ţăranilor, a proprietăţii colective, ceea ce a detemiinat 
transformarea ţăranilor în cooperatori sau lucrători în întreprinderile agricole de stat. 
Statusul de proprietar al ţăranului a fost practic desfiinţat. Din punct de vedere economic, 
agricultura a fost neglijată, alocându-i-se fonduri nesemnificative, dar, cu toate acestea, ea 
a constituit sectorul fundamental de asigurare a resurselor umane, financiare şi materiale 
pentru procesul accelerat de industrializare. O bună parte dintre locuitorii satului avea 
un dublu status ocupaţional: agricol şi industrial. Identitatea ţăranului se îngusta tot mai 
mult, în unele cazuri ajungând-se la dispariţia ei. în unele perioade ale regimului comu¬ 
nist s-au produs modificări esenţiale în evoluţia modului de viaţă rural, dar acestea nu 
s-au datorat atât câştigurilor din muncile agricole, cât veniturilor provenite din muncile 
în unităţile industriale. Pentru cei care-şi asigurau existenţa numai din munca în CAP 
starea materială era, cu excepţia CAP-urilor bogate, destul de precară. 

După anul 1989, una dintre primele legi adoptate a fost Legea fondului funciar care 
a desfiinţat CAP-urile şi a reîmproprietărit pe locuitorii satului sau pe moştenitorii lor 
fără însă a li se asigura condiţiile de cultivare a pământului. în această situaţie, s-a revenit 
la sistemul de exploatare agricolă a parcelelor de pământ, renunţându-se, o dată cu des¬ 
fiinţarea CAP-urilor, la exploatarea agricolă pe mari suprafeţe. Practic, a avut loc o reîn¬ 
toarcere la agricultura şi la gospodăria ţărănească de subzistenţă. Lipsa unei strategii, 
manifestarea grijii pentru a da satisfacţie unor interese politice şi ideologice au contri¬ 
buit esenţial la revenirea, în mod paradoxal, la un sistem caduc de producţie agricolă, 
rupt de cadrul real al unei economii de piaţă definită de circulaţia capitalului. 

Cu toate că statul subvenţionează agricultura prin credite cu dobândă preferenţială, 
capitalizarea acesteia nu se realizează. Pe de o parte, producătorul agricol se mulţu¬ 
meşte să lucreze cu mijloacele proprii (cu braţele sau cu animalele), pe de altă parte, 
organizatorii asociaţiilor agricole prin diverse procedee se folosesc de creditele agricole, 
dar cu rezultate neperformante. Trebuie spus, că majoritatea proprietarilor de pământ 
sunt persoane în vârstă sau locuiesc în mediul urban, prin umiare există o slabă calitate 
a forţei de muncă în agricultură. 

O altă caracteristică a agriculturii româneşti actuale rezidă în lipsa posibilităţilor reale 
de comercializare a produselor, statul retrăgându-se complet din această acţiune, iar con¬ 
secinţele sunt stocarea producţiilor de cereale şi sărăcirea unei bune părţi dintre lucrători. 

în ce măsură se poate vorbi astăzi de ţărani? Este indiscutabil că lucrătorul agricol 
nu mai are decât foarte puţin din gândirea şi comportamentul ţăranului, iar satul nu se 
mai distinge printr-o viaţă ţărănească şi printr-o cultură intrinsec ţărănească. Cel care 
lucrează în agricultură este desemnat prin denumirea „lucrător familial neremunerat“, 

iar trei sferturi dintre cei incluşi în acest grup sunt femeile (74,8%) (V. Paşti, Mihaela 
Miroiu, C. Codiţă, p. 58), iar restul include, în cea mai mare parte, copii. 

Dacă munca în CAP obliga pe lucrători să muncească împreună, de multe ori fără 
a fi în mod real motivaţi de un asemenea mod de lucru, însă stimula vrând-nevrând inte¬ 
racţiunea dintre ei, agricultura parcelată reîntâreşte individualismul şi izolarea lucrăto¬ 
rului agricol, la aceasta contribuind numeroasele şi dureroasele conflicte generate de 
reîmpărţirea proprietăţilor agricole. în acest fel, viaţa din mediul rural, puternic impreg¬ 
nată de raporturile de tip comunitar, se desfăşoară în cadrul unor relaţii tensionate bazate 
pe suspiciune, pe lipsa unei comunicări reale. Tot aici trebuie amintit sprijinul redus sau, 
în unele localităţi lipsa totală, din partea specialiştilor din agricultură, un grup profe¬ 
sional căruia i s-au modificat statusurile şi rolurile, ei orientându-se spre alte activităţi, 
de regulă din afara satului. în aceeaşi măsură merită a fi discutat statusul intelectualului, 
cu deosebire al celui din instituţiile şcolare rurale, care cunoaşte şi el o erodare şi o 
schimbare. Nu este mai puţin adevărat că în rândul intelectualităţii satului există ten¬ 
dinţa de părăsire a acestuia, în principal pentru motive de confort şi de civilizaţie. 

Această descriere a problemelor sociale ale lucrătorilor din agricultură şi ale satului 
nu ne îndrituiesc a formula o viziune fatalistă despre aceste realităţi. Au apărut, deocam¬ 
dată pe arii mici, gemienii dezvoltării modeme a agriculturii, iar aceasta se va extinde 
în măsura în care se va adopta o modalitate de exploatare a marilor suprafeţe agricole. 


7.5.2. Clasa muncitoare 

Muncitorimea a cunoscut mutaţii profunde după anul 1989. Existentă în proporţie 
redusă înainte de anul 1944, pentru ca apoi timp de decenii să fie învestită cu rolul de clasă 
conducătoare în statul comunist, muncitorimea s-a adaptat foarte greu la schimbările 
economice şi sociale de după anul 1989. Scăderea dramatică a producţiei industriale s-a 
reflectat direct în ponderea muncitorilor în ansamblul ocupaţiilor din România. Industria 
prelucrătoare a cunoscut cel mai puternic declin şi, în consecinţă, o diminuare puternică a 
numărului muncitorilor în acest sector economic. în schimb, industria extractivă şi cea 
energetică au fost mai puţin atinse de criză, ele aparţinând semnificativ regiilor autonome. 
Lucrătorii din aceste ramuri industriale au avut, pentru o bună perioadă de timp, o anumită 
siguranţă a locului de muncă. 

Clasa muncitoare din România are o situaţie paradoxală. Clasă conducătoare în statul 
comunist, cu tot ce decurge din această poziţie - prestigiu, venituri mai mari decât ale 
altor clase sociale -, ea a avut un rol decisiv în căderea regimului comunist, în speranţa 
îmbunătăţirii condiţiilor sale de viaţă, pentru ca apoi să fie clasa socială care a avut cel 
mai mult de suferit în noul sistem social. Are loc o reducere puternică a muncitorilor 
industriali. în anul 1990 populaţia ocupată în industrie, construcţii şi transporturi era de 
aproape 5,4 milioane de persoane faţă de 3,1 milioane ocupate în agricultură. în anul 
1994 populaţia ocupată în agricultură a crescut de la 28,2% din totalul populaţiei 
ocupate în anul 1990, la 35,6% din totalul populaţiei ocupate în anul 1994, adică 3,56 mi¬ 
lioane de persoane, iar în industrie populaţia ocupată a scăzut de la 49,7% în anul 1990 
la 39,0% în anul 1994, numărând mai puţin de patru milioane. Muncitorii disponibilizaţi 
din industrie, în marea lor majoritate, se stabilesc la sate şi numai o mică parte dintre ei 
se angajează în sectoare neindustriale (V. Paşti, Mihaela Miroiu, C. Codiţă, p. 69). însă 

aspectul cel mai dramatic îl reprezintă numărul mare de muncitori şomeri, iar perspec¬ 
tiva evoluţiei economiei româneşti vizează pierderea locurilor de muncă de către un mare 
număr de muncitori, care vor îngroşa rândul şomerilor. Fenomen caracteristic societăţilor 
puternic dezvoltate, şomajul, iată, s-a înrădăcinat şi în România ca unul dintre cele mai 
semnificative procese ale societăţii postdecembriste. 

S-au întreprins acţiuni de recalificare a şomerilor, umiate însă doar de un număr foarte 
mic de disponibilizaţi. Cei mai mulţi dintre ei preferă să se angajeze în economia subterană, 
fiind lipsiţi de orice protecţie socială şi de asigurarea condiţiilor pentru pensie, sănătate etc. 

Sociologic, se desprinde o realitate inedită, necunoscută în istorie, şi de aceea foarte di¬ 
ficil de soluţionat. Societatea modernă s-a afumat prin acţiunea de urbanizare şi de creştere 
a ponderii muncitorilor şi cadrelor tehnice, unnată de o reducere drastică a populaţiei ocu¬ 
pate în agricultură. Restructurarea economiei occidentale în anii ’60-’70 a determinat, o scă¬ 
dere a lucrătorilor în sectorul primar şi creşterea spectaculoasă a acestora în sectorul terţiar. 

România postdecembristă cunoaşte un proces atipic. După dislocarea unor mase 
imense de populaţie ţărănească din sate şi angajarea lor în industria ce se construia intr-un 
ritm accelerat, consecinţa fiind transformarea lor în clasă muncitoare, cu perspectiva câş¬ 
tigării statusului de rezident urban, astăzi, urmaşii acestor ţărani, pregătiţi intr-un sistem 
de şcolarizare şi de calificare ca muncitori, unii dintre ei de mare performanţă, trebuie 
să migreze spre agricultură, sector pe care nu-1 cunosc şi, deci, nu dispun de calificarea 
necesară pentru muncile agricole. De aici rezultă o altă problemă sociologică importantă: 
percepţia agriculturii ca ramură economică în care poate lucra oricine, fie chiar necali¬ 
ficat. De la o ţară ce reuşise să facă din industrie domeniul economic prioritar, România 
tinde să redevină o ţară eminamente agricolă, situată în stadiul de subdezvoltare. 

Mutaţii profunde au loc în distribuirea prestigiului în perioada postdecembristă. 
Până în anul 1989 muncitorii deţineau, aşa cum am subliniat, poziţii sociale înalte şi un 
prestigiu social. Clasa muncitoare era „rezervorul de cadre“ al societăţii româneşti. 
Ascensiunea socială era strâns asociată de originea muncitorească. Mulţi muncitori au 
fost promovaţi în funcţii politice în PCR şi în toate celelalte organizaţii şi instituţii, 
inclusiv în acelea care solicitau o pregătire de specialitate de înaltă calificare. în acest 
fel, se tindea, ideologic, spre o societate a muncitorilor, toate componentele societăţii 
unnând a fi guvernate de principiile vieţii muncitoreşti, şi de valorile culturii munci¬ 
toreşti. De altfel, acesta este sensul real al omogenizării sociale conferit de doctrina comu¬ 
nistă, iar prototipul omului nou era muncitorul. După anul 1989, clasa muncitoare devine 
brusc, împotriva aspiraţiilor, dar cu contribuţia ei esenţială, un grup marginal cu resurse 
ideologice şi acţionale inconsistente şi lipsit de structurile politice sau de structurile 
societăţii civile care sâ-i exprime interesele. 

Din această masă imensă de muncitori industriali se recrutează astăzi un mare grup de 
marginali, care constituie un potenţial important de instabilitate socială, dacă nu se creează 
alte oportunităţi pentru această categorie de populaţie. în societatea actuală sunt deja mun¬ 
citori ce au devenit lumpen proletari sau au intrat în categorii marginale ale societăţii. 

7.5.3. Intelectualitatea tehnică 

Dezindustrializarea României are efecte profunde asupra unei alte categorii profe¬ 
sionale: inginerii. în perioada de dinainte de anul 1989 s-a acordat o atenţie specială 
pregătirii cadrelor tehnice, acestea deţinând ponderea cea mai ridicată în ansamblul 

învăţământului universitar. în anul 1988, 51,8% din totalul forţei de muncă cu pregătire 
superioară erau cadre tehnice, pondere care depăşea chiar şi nevoile industriei de atunci 
(C. Ionete, p. 65), iar în învăţământul superior peste 65% studenţi erau în învăţământul 
tehnic şi agronomic. Elita intelectuală a ţării era alcătuită preponderent din ingineri, 
ceea ce, evident, îşi punea amprenta asupra comportamentelor ei în societate. Din cauza 
ofertei mari de locuri la facultăţile tehnice, tineri cu alte înclinaţii şi cu alte aspiraţii 
profesionale au fost nevoiţi să unneze cursurile acestor facultăţi numai pentru a avea o 
diplomă universitară. Aşadar, în anul 1989, România avea un puternic corp ingineresc, 
bine pregătit profesional, iar o parte din el cu performanţe remarcabile în dezvoltarea 
industriei, în organizarea şi conducerea proceselor de producţie. După anul 1989, prăbu¬ 
şirea sistemului industrial a afectat în aceeaşi măsură pe muncitori şi ingineri. Mai întâi, 
trebuie subliniată diminuarea drastică a sectorului de cercetare-proiectare. Spre deose¬ 
bire de muncitori, inginerii au dovedit o mobilitate profesională şi socială deosebit de 
dinamică şi, în acest fel, au ocupat poziţii profesionale sau sociale în toate sectoarele 
societăţii. Deşi prestigiul lor ca grup profesional a scăzut, aceasta nu a influenţat situaţia 
reală a acestei categorii profesionale. De altfel, pentru unii dintre ei, schimbările postde- 
cembriste au fost benefice deoarece statusul de inginer l-au dobândit împotriva opţiu¬ 
nilor şi aspiraţiilor lor reale înainte de anul 1989. Adaptarea lor la condiţiile din această 
perioadă a relevat o disponibilitate mai mare a inginerilor decât a altor categorii de inte¬ 
lectuali pentru ocupaţii solicitate de economia de piaţă. Neîndoielnic, experienţa în pro¬ 
ducţie, în conducerea colectivelor de muncă, în administrarea unor întreprinderi i-a 
ajutat mult în exersarea altor ocupaţii decât cele strict inginereşti. 

Se poate lipsi societatea românească de ingineri? Depăşirea actualului stadiu, cel al 
declinului economic, depinde de o strategie economică a cărei aplicare nu o pot face 
decât specialiştii. De aceea, inginerii rămân o categorie importantă a societăţii româneşti. 
Universităţile politehnice caută să modifice programele de învăţământ în concordanţă 
cu cerinţele pieţei, ceea ce a făcut ca în ultimii ani să crească interesul tinerilor pentru 
studiile inginereşti. 


7.5.4. Oamenii de afaceri 

Perioada postdecembristâ a propulsat grupurile sociale ale proprietarilor. Privati¬ 
zarea a conferit un nou status unor categorii de oameni care au decis să-şi asume sarcina, 
inedită în realitatea românească, după 42 de ani de economie socialistă, de a organiza 
şi administra propriile afaceri sau activităţi de producţie. Majoritatea acestor proprietari 
au această poziţie economică, unnare a investiţiilor făcute de către ei în întreprinderi mici 
şi mijlocii. In anii 1995 şi 1996 a avut loc o creştere rapidă a sectorului privat cu o 
pondere însemnată în produsul intern brut (PIB). Chestiunea fundamentală ce se pune în 
legătură cu sectorul privat este aceea a rolului jucat de acesta în mişcarea economică 
românească. într-adevăr, el se instituie mai mult ca pârghie utilizată în asigurarea venitu¬ 
rilor de subzistenţă unor grupuri, interesate de obţinerea cât mai facilă a unui câştig, care, 
în cea mai mare parte, este folosit pentru consum. Cum multe dintre aceste întreprinderi 
sunt mici asociaţii familiale, este clar că ele servesc la supravieţuirea unor familii. Cele mai 
multe dintre ele se ocupă de comerţ, aşadar, o activitate care nu produce, doar face afaceri, 
de regulă, de mică anvergură. Cât priveşte virtuţile întreprinzătorilor în dezvoltarea 

economiei de piaţă sunt foarte greu de evaluat, pe baza informaţiilor oficiale puse în 
circulaţie publică. Cert este că lipsa de experienţă, ca şi cadrul social şi legislativ încă 
insuficient, detennină un anumit comportament al micilor întreprinzători. Nu este mai 
puţin semnificativă concurenţa internă, dar mai ales externă în care sunt implicaţi propri¬ 
etarii de întreprinderi mici şi mijlocii. Inexistenţa unui mediu real pentru afaceri, diriguit 
de legile activităţii concrete în domeniu, influenţează modul de a gândi şi a acţiona ca un 
autentic om de afaceri şi, astfel, o parte dintre micii întreprinzători caută să eludeze legea 
prin neplata taxelor şi impozitelor, prin acordarea de salarii mai mici decât în sectorul 
public. De fapt, ei nu sunt promotorii dezvoltării modeme, pentru că nu investesc sau nu 
au posibilitatea să investească în modernizarea activităţii firmei. Este adevărat, patronii 
trăiesc ceva mai bine decât salariaţii şi pensionarii, însă la o diferenţă nesemnificativă. 

în societatea românească şi-a făcut loc, cu greu, şi marele capital. Reprezentanţi ai 
unui grup încă destul de mic, capitaliştii români trebuie să facă faţă unor dificultăţi biro¬ 
cratice sau administrative. Ca şi în cazul micilor întreprinzători, în rândul capitaliştilor 
există inşi care au acumulat capital prin corupţie, abuz de încredere şi înşelăciune sau 
prin redistribuirea resurselor. 

Termeni 

bogăţie şi venit 
clasă socială 

mobilitate intergeneraţională 
mobilitate intrageneraţională 
mobilitatea orizontală 


mobilitate socială 
mobilitatea verticală 
prestigiu 
putere 

stratificarea socială 


întrebări recapitulative 

1. Ce este stratificarea socială? 

2. Prin ce se distinge stratificarea socială de diferenţierea socială? 

3. Care este limita concepţiei lui K. Marx despre clasele sociale? 

4. Care clasă socială este, în viziunea lui Max Weber, factoml dinamic în societatea capitalistă? 

5. In ce constă diferenţa dintre prestigiul social şi prestigiul profesional? 

6. Pe ce se întemeiază puterea? 

7. Care este diferenţa dintre mobilitatea socială şi mobilitatea geografică? 

8. Cum concepe sociologia europeană mobilitatea? 

9. Care sunt cauzele mobilităţii sociale? 

10. Care sunt particularităţile procesului de stratificare în România de dinainte de al doilea război 
mondial? 

11. Care era statusul social al ţăranului în regimul comunist? 

12. Ce status avea clasa muncitoare în socialism? 

13. Care este activitatea de bază a oamenilor de afaceri din România? 

14. în ce categorie socială se includ comunicatorii sociali? 

CAPITOLUL VIII 

Grupurile de vârstă în societate 


8.1. Vârsta 

Pentru câ organismul uman se naşte, trăieşte şi moare, societatea identifică poziţia 
insului prin anii acumulaţi. Vârsta caracterizează orice persoană, deoarece reflectă evo¬ 
luţia ei în timp şi etatea la care a ajuns. Aşadar, există o primă accepţie a vârstei, cea bio¬ 
logică, numărul de ani pe care-i are un om. Cum orice individ face parte dintr-un grup 
şi dintr-o societate, sensul biologic acordat vârstei nu este suficient în analiza statusurilor 
şi rolurilor exercitate de acesta. Demografic, vârsta constituie o dimensiune fundamen¬ 
tală a unui grup de populaţie întrucât studiul demografic se întemeiază şi pe distribuirea 
populaţiei în raport de vârste pentru toate sectoarele vieţii sociale. 

De altfel, însăşi evoluţia individuală şi dezvoltarea societăţii sunt asociate vârstei. 
Participarea la viaţa socială, activitatea productivă, căsătoria sunt strict legate de vârstă. 
De aici rezultă că vârsta detemiinâ structurile sociale, distribuirea rolurilor şi statusu¬ 
rilor sociale, consumul, structura şi dimensiunile familiei, dinamica căsătoriilor, modul 
de organizare a producţiei (C. Schifimeţ, 1987). Orice societate acordă vârstei o impor¬ 
tanţă deosebită iar organizarea şi conducerea ei se fac în temeiul structurării pe vârste. 

Vârsta are, deci, o dimensiune socială cu consecinţe importante în existenţa umană şi so¬ 
cială, în evoluţia sănătăţii, longevităţii şi fericirii oamenilor. în multe cazuri, ea reprezintă 
baza pentru atingerea unei poziţii sociale şi câştigarea puterii, prestigiului şi a altor drepturi. 

8.1.1. Vârsta socială 

Plasarea individului în structuri sociale se face în funcţie de fiecare etapă a ciclului 
de viaţă. Unele culturi extind ciclurile vieţii incluzând nenăscutul şi omul decedat. Abo¬ 
rigenii australieni gândesc despre nenâscut ca despre spiritul strămoşilor decedaţi. Acest 
spirit vieţuieşte în femeie şi renaşte printr-un copil. în schimb, hinduşii îl privesc pe cel 
nenăscut ca spirit al persoanelor sau al animalelor care au trăit în vechile încarnări 
(Vander Zanden, 1988, p. 283). 

Vârsta este intervalul de timp prin care fiecare om se localizează pe sine şi este loca¬ 
lizat de ceilalţi în societate. Vârsta serveşte drept reper în ordonarea vieţii personale şi a 
celei sociale, şi pennite individului să se orienteze cu privire la ce şi unde este el în struc¬ 
turile sociale: familie, şcoală, loc de muncă, instituţii sociale şi politice, biserică. Vârsta 
este un factor cheie în răspunsul la întrebarea: cine sunt? 

8.1.2. Normele de vârstă 

Există în orice societate nomie speciale de reglementare a comportamentului fiecărei 
vârste, a relaţiilor dintre grupurile de vârste. Ele prevăd ce este adecvat şi ce nu este adec¬ 
vat din punct de vedere social pentru un interval de vârstă. Astfel, momente importante 
din viaţa omului sunt legiferate: intrarea în şcoală, căsătoria, votul, integrarea în muncă 
etc. Alături de normele legale fiinţează nonne stabilite de grupuri sau de indivizi în 
relaţiile interpersonale. 

8.1.3. Ceasul social 

Există un ceas social, un orar cultural prin care se defineşte cea mai bună vârstă 
pentru bărbat şi pentru femeie privind temiinarea şcolii, cariera, căsătoria, naşterea co¬ 
piilor, pensionarea, statutul de bunic etc. Individul tinde să-şi alinieze ceasul său cu ceasul 
social. Oamenii sunt conştienţi că sunt în avans sau în întârziere cu privire la evenimente 
familiale şi ocupaţionale majore. Tendinţa de a accelera ceasul social este mai pregnantă 
la vârsta copilăriei şi la vârsta adolescenţei când se manifestă dorinţa de a ajunge cât 
mai repede adult. Opusă acestui comportament este încercarea unor oameni în vârstă de 
a prelungi tinereţea şi de a amâna atingerea etapei bătrâneţii. 

Indivizii se localizează, ei înşişi, de-a lungul cursului vieţii, în temienii ceasului social, 
dar şi în contextul momentelor de cotitură datorate evenimentelor cunoscute de ei. 
Unele din aceste evenimente sunt raportate la ceasul social, altele sunt asociate cu proce¬ 
sele de creştere sau cu particularităţile de vârstă, cum sunt pubertatea, bătrâneţea. Altele 
derivă din evenimente legate de viaţa individuală şi cea socială: războaiele, divorţul, dece¬ 
sul unui părinte, crizele şi revoluţiile sociale, cunoaşterea unei experienţe religioase în tră¬ 
irile subiective ale vârstei. Asemenea întâmplări marchează fundamental viaţa individului. 

Vârsta indivizilor şi vârsta societăţilor se schimbă în ritmuri diferite. In fiecare cohortă, 
vârsta individului evoluează confonn tempoului stabilit de proprietăţile biologice ale 
timpului uman. Schimbarea socială influenţează procesele de socializare şi de integrare 
socială, dar ea nu poate să detennine cursul vieţii individuale. 

Cu privire la vârstă s-au elaborat teorii ale stadiilor de dezvoltare. Un stadiu de dezvol¬ 
tare este faza din evoluţia individului în care el dispune de un set de disponibilităţi dife¬ 
rite calitativ de acelea manifestate în altă fază de evoluţie. Stadiile au un caracter uni¬ 
versal, fiecare ins trece în mod obligatoriu prin ele. 

Există mai multe curente teoretice despre stadiile de dezvoltare: teoria dezvoltării 
maturităţii (Amold Gesell), teoria despre dezvoltarea psihosexuală (S. Freud), teoria despre 
dezvoltarea psihosocială (Erik Erikson), teoria dezvoltării cognitive (Jean Piaget), teoria 
despre dezvoltarea morală (Lawrence Kohlberg). Aceste doctrine pleacă de la premisa 
că orice ins traversează de-a lungul vieţii anumite etape, iar fiecare dintre acestea este 
corelată cu un anumit interval de timp. Astfel, E. Erikson (1953) discută dezvoltarea indi¬ 
vidului prin evoluţia sa în opt stadii: pruncia, copilăria timpurie, perioada de la 4 la 5 ani, 
perioada de la 6 ani până la manifestarea pubertăţii, adolescenţa, prematuritatea, peri¬ 
oada adultă, bătrâneţea. Fiecare dintre cele opt stadii se remarcă prin criza produsă în 

acel interval de timp, desfăşurată într-un cadru social dominant şi finalizată intr-o mutaţie 
semnificativă. 

Erikson a demonstrat prin teoria sa că fiinţa umană se poate transforma de la un 
stadiu la altul, concretizată în procesul de generativitate, adică procesul prin care indi¬ 
vidul în evoluţia lui se orientează spre următoarea etapă. Din această perspectivă teore¬ 
tică individul apare ca o fiinţă care procreează, produce şi creează. Sociologic, teoria lui 
Erikson reprezintă un mod de explicare a mecanismelor prin care insul comunică şi se 
integrează în societate în fiecare stadiu de dezvoltare. 

Stadiile de dezvoltare umană 
(după E. Erikson) 


Stadii de 
dezvoltare 

Crize sociale 

Cadrul social dominant 

Mutaţii semnificative 

Pruncie 

încredere fundamentală 
spre neîncredere 

familia 

dezvoltarea încrederii în 
sine, în părinţi şi în lume 

Copilărie 

timpurie 

autonomie asociată 
cu ruşine, îndoială 

familia 

dezvoltarea simţului de 
autocontrol fără pierderea 
autoîncrederii 

Perioada 
de la 4 la 5 ani 

iniţiativă asociată cu 
ruşine, îndoială 

familia 

învăţarea direcţiei şi 
scopului activităţilor 

Perioada de la 

6 ani până la 
manifestarea 
pubertăţii 

sârguinţă vs. sentiment 
de inferioritate 

vecini, şcoală 

dobândirea sensului 
iscusinţei şi competenţei 

Adolescenţa 

identitate de rol spre 
confuzia de rol 

grupuri de prieteni şi 
grupuri exterioare familiei 

dezvoltarea identităţii 
eu-lui; un sens coerent 
al sinelui 

Tânăr adult 

intimitate vs. izolare 

parteneri de prietenie 

dezvoltarea capacităţii 
individuale de a avea o 
carieră specifică şi de a 
se implica într-o relaţie 
intimă de durată 

Perioada adultă 

productivitate vs. 
stagnare 

noua familie, munca 

dezvoltarea preocupărilor 
dincolo de familie, privind 
generaţiile viitoare şi 
societatea 

Bătrâneţea 

integritate vs. disperare 

pensionarea şi moartea 
iminentă 

dobândirea sensului 
satisfacţiei cu privire la 
realizările din trecut 


Teoria dezvoltării morale a lui L. Kohlberg concepe dezvoltarea individului ca o suc¬ 
cesiune de stadii în raport de trei niveluri în ceea ce priveşte evoluţia judecăţilor sale 
morale: nivelul preconvenţional când interpretarea noţiunilor de bine şi de rău vizează 
raportarea la forţa fizică a autorităţii sau a pedepsei (recompensei), nivelul convenţional 
în care conformarea copilului se face în funcţie de aşteptările familiei, grupului sau socie¬ 
tăţii, datorită conştientizării de către el a necesităţii ordinii sociale şi a implicării active 

în susţinerea ei, şi nivelul al treilea, postconvenţional, faza maturităţii individului când 
acesta defineşte valorile şi principiile morale validate social şi pe care le aplică indepen¬ 
dent de orice altă influenţă. Din această teorie se desprinde ideea că procesul de maturi¬ 
zare a individului şi experienţa mediului se întrepătrund, şi din acest act se naşte progresul 
moral. Rezultă că nici un copil nu-şi poate dezvolta o moralitate până nu trece prin faza 
dezvoltării morale a constrângerii. Exercitarea unei diversităţi de roluri sociale detennină 
posibilitatea dobândirii unei perceperi mai exacte a noţiunii de moral şi imoral. 

Teoria lui Kohlberg este productivă pentru analiza sociologică a vârstelor datorită 
accentului pus mai întâi pe evoluţia judecăţilor morale de-a lungul vieţii şi, apoi, pe ra¬ 
portarea proceselor morale cunoscute de individ la contextul social şi de grup, care sanc¬ 
ţionează comportamentul acestuia. Nu este mai puţin semnificativ că L. Kohlberg concepe 
fiecare stadiu ca o alegere axiologică, iar poziţia copilului este determinată de raţiunea 
lui morală şi nu de raportarea lui la un sistem de valori morale ale societăţii. De aici, se 
ridică problema raportului dintre comportamentul moral şi formularea judecăţilor morale, 
între ceea ce va face şi ceea ce realmente face un ins este o diferenţă puternică. 

Apreciem că teoria lui Kohlberg deschide o perspectivă acţionalâ, cu deosebire so¬ 
cială prin raportarea comportamentului moral la contexte sociale şi de grup, faţă de care 
individul îşi precizează judecăţile morale, evidente cu specificul dat de fiecare dintre 
nivelurile de constituire a acestora. 


8.2. Cicluri de viaţă 

8.2.1. Copilăria 

Intervalul de vârstă până la 14 ani reprezintă copilăria. Este perioada din evoluţia 
individului când are loc creşterea fizică şi intelectuală. 

Asemenea celorlalte cicluri de viaţă, copilăria este un concept creat în epoca mo¬ 
dernă. Studii istorice au dovedit că în Evul Mediu noţiunea de copil era necunoscută, el 
fiind asemuit cu adultul în ceea ce priveşte evoluţia sa. în perioada modernă, intervalul 
de vârstă 0-14 ani a fost definit drept copilărie datorită mobilităţii sociale şi spaţiale, care 
a determinat ca părinţii să nu fie pennanent împreună cu copiii, şi includerii copiilor în 
instituţiile şcolare. Acest răstimp cuprinde mai multe faze: perioada nou-născutului, copi¬ 
lăria mică, copilăria mijlocie (6-12 ani), pubertatea (13-14 ani). 

Studii despre copilărie au relevat că, încă de la naştere, individul dispune de cel puţin 
27 de reflexe - sisteme de comportament ce urmează să fie activate. Din această cauză 
între nou-nâscuţi există diferenţe de comportament: 10% dintre copii sunt dificili, 15% 
sunt lenţi, 40% se adaptează rapid, iar 35% manifestă un comportament eterogen. Este 
clar că nou-născuţii sunt agenţi activi ai socializării. Tradiţional, s-a considerat că părinţii 
au o influenţă profundă detemiinantă asupra modelării personalităţii copilului, dar s-a 
constatat că el este influenţat şi la rându-i influenţează. S-a dovedit că nou-născutul con¬ 
trolează acţiunile şi gesturile mamei, astfel că ea este nevoită să se adapteze la cerinţele 
copilului (J.R Dworetzky şi Nancy J. Davis, 1988, p. 118). 

Sociologic, copilăria este semnificativă prin relaţiile copilului cu părinţii, relaţiile sale 
cu ceilalţi copii, raporturile cu adulţii. în perioada copilăriei, părinţii tind să formeze la 



Grupurile de vârstă în societate 


99 


copii conştiinţa responsabilităţii. Raporturile părinţi-copii se diferenţiază în funcţie de tipul 
de autoritate impus de părinţi. O primă categorie sunt relaţiile bazate pe iubire-autonomie. 
Părinţii iubesc copiii şi sunt permisivi în relaţiile cu aceştia. în acest fel, copilul acţio¬ 
nează într-un mediu democratic, deoarece el este tratat ca o individualitate şi i se acordă 
preţuire. Aceasta nu înseamnă că părinţii lasă o libertate totală, ci ei încurajează pe copil 
să se dezvolte independent. Ei răspund la toate dorinţele copilului şi intervin cu pedepse 
numai când este absolut necesar. 

S-a constatat că o permisivitate prea mare din partea părinţilor în acceptarea compor¬ 
tamentului agresiv al copilului este inadecvată şi poate avea efect negativ asupra evoluţiei 
copilului. 

Părinţii al căror comportament faţă de copii este întemeiat pe iubire şi control dove¬ 
desc afecţiune pentru copil asociată cu un control puternic. Copilul se distinge printr-o 
protecţie intensă şi rămâne dependent de adulţi. Creativitatea este limitată. Controlul 
poate avea un rol important numai dacă este exercitat consecvent şi cu mijloace adecvate 
de persuasiune, astfel încât copilul să realizeze oportunitatea lui. 

O altă relaţie părinţi-copii este cea în care părintele este ostil şi copilul autonom. 
Efectul acestui raport se finalizează în rebeliune, furie şi dezordine din partea copilului. 

Relaţia părinţi-copii cunoaşte şi situaţia când părinţii sunt ostili şi exercită control 
asupra comportamentului copilului. Din cauza nivelului înalt de control al părinţilor, 
aceşti copii îşi reprimă orice reacţie de împotrivire sau de independenţă. La această 
categorie de copii există o rată înaltă de sinucideri. 

Am discutat despre raporturile părinţi-copii aşa cum se manifestă ele, mai ales până 
la vârsta de şapte ani şi, indiscutabil, modul lor de funcţionare în această perioadă poate 
fi urmărit şi în copilăria mijlocie, însă cu alte efecte. Observăm complexitatea atitudinilor 
părinţilor faţă de copil, cu consecinţe importante în fomiarea comportamentului acestuia. 

La vârsta copilăriei se formează rolurile specifice fiecărui sex, după cum a reieşit din 
capitolul despre socializare. Băiatul conştientizează apartenenţa sa la grupul masculin, 
iar fetele realizează includerea lor în grupul feminin. Familia şi alte instanţe de socia¬ 
lizare îi educă pe copii în funcţie de sex, mărturie stau, de pildă, tipurile de jucării oferite, 
cu care băiatul sau fata se joacă. Educarea copiilor în raport de apartenenţă la sex şi con¬ 
ştientizarea rolurilor specifice fiecărui sex sunt puternic impregnate de influenţa mode¬ 
lelor tradiţionale prezente în toate instanţele de socializare. Diferenţa dintre sexe este intens 
marcată prin accentuarea superiorităţii băieţilor faţă de fete, prin orientarea băieţilor 
către un gen de activitate şi a fetelor către alte tipuri de activităţi. Valorile masculinităţii şi 
cele ale feminităţii sunt intemalizate ca valori paralele sau în tennenii superior-inferior. 
De fapt, de la naştere copilul simte, trăieşte şi cunoaşte discriminarea de sex în propria fa¬ 
milie, între mamă şi tată, - aproape toate responsabilităţile creşterii şi îngrijirii sale cad în 
seama mamei. 

Alături de părinţi, un rol esenţial în dezvoltarea socială a copiilor îl are grupul de 
aceeaşi vârstă. Copiii interacţionează unii cu alţii din al doilea an de viaţă, vârsta la care 
se naşte personalitatea. în această interacţiune, în perioada de la 2 ani la 6 ani, apar senti¬ 
mentele de prietenie, adică între ei se instituie legături emoţionale. Pe măsură ce copilul 
creşte, el trăieşte din ce în ce mai mult împreună cu alţi copii, şi îndeosebi cu prietenii, 
în jurul vârstei de şapte ani, copiii au contacte sociale cu prietenii lor de aceeaşi vârstă 

în măsură mai mare decât cu adulţii, şi astfel ei trăiesc într-o lume socială exclusiv infan¬ 
tilă. Din acest moment individul se desparte lent de familie, şi îşi creează propriul său 
spaţiu social. 

O modalitate fundamentală de socializare şi de dezvoltare a relaţiilor sociale în copi¬ 
lărie o reprezintă jocul, care favorizează creativitatea, inteligenţa, flexibilitatea în interac¬ 
ţiunea cu ceilalţi, motivaţia intrinsecă, deschiderea către lumea exterioară. 

Comportamentul prosocial, orientarea către ceilalţi, relaţiile cu alţi copii sunt mar¬ 
cate de influenţa exercitată de părinţi şi de familie, în mod decisiv până la vârsta de 7 ani. 

Copilăria mijlocie (de la 6-7 ani la 12 ani) se caracterizează prin creşterea fizică, 
biologică şi intelectuală. Copiii la această vârstă sunt sănătoşi şi alcătuiesc colectivitatea 
cea mai sănătoasă din întreaga populaţie din S.U.A. şi din ţările occidentale. în Româ¬ 
nia, copiii din acest interval de vârstă au deficienţe de nutriţie. în această perioadă se for¬ 
mează stilul de viaţă bazat pe un anumit comportament de consum, definit prin abuzul 
de alcool şi de tutun. La această vârstă indivizii sunt cooperanţi, dar şi competitivi. Rolul 
gropului de aceeaşi vârstă se accentuează faţă de perioada copilăriei mici. Timpul liber 
devine mai complex, copilul fiind preocupat de activităţi sportive sau este predispus la 
a se implica în munci casnice. Stilurile de petrecere a timpului liber sunt mult influen¬ 
ţate de gropul de aceeaşi vârstă şi de vizionarea emisiunilor de televiziune. Relaţiile so¬ 
ciale ale copilului se extind, iar comunicarea cu adulţii este tot mai prezentă în viaţa sa. 

Perioada pubertăţii sau a copilăriei mari (12-14 ani), marcată profund de modifică¬ 
rile fiziologice din organism, este o etapă de tranziţie către adolescenţă. Esenţială rămâne 
la această vârstă căutarea propriei identităţi în familie şi în grupul de prieteni, cu toate 
că părinţii încetează să mai fie modele, puberii reacţionează împotriva simbolurilor 
copilăriei şi a celor adulte. De aceea, utilizează numai simboluri pe care le cred carac¬ 
teristice vârstei lor. Identificarea cu un model (vedete, adulţi din afara familiei) este 
relevantă în distingerea particularităţilor acestei vârste. Puberii manifestă un confor¬ 
mism puternic cu valorile şi normele grupului de aceeaşi vârstă, considerat adevăratul 
lor mediu de viaţă. Din cauza atitudinii de împotrivire la norme apar primele fonne de 
devianţă ce se vor accentua în adolescenţă. 

8.2.2. Adolescenţa 

Este perioada de vârstă cuprinsă între 14-18 ani. Ea este un moment critic din dez¬ 
voltarea individului deoarece individul de-a lungul acestei faze caută să se raporteze per¬ 
manent, la ceilalţi, ca o persoană autonomă, cu conştiinţa propriei identităţii, dar nu i se 
recunoaşte această poziţie de către familie, şcoală şi mediul său de viaţă. Adolescenţa 
începe cu pubertatea şi se sfârşeşte cu intrarea în lumea tinerilor. 

Fizic, insul cunoaşte la această vârstă o dezvoltare accelerată, fetele evoluând mai 
repede decât băieţii. De altfel, fetele îşi încheie creşterea fizică la vârsta de 17 ani. Cea mai 
mare parte dintre ele (75%) ating faza pubertăţii înainte de 14 ani, pe când băieţii ajung 
la acest moment, în majoritatea lor (85%), la 15 ani. Adolescenţii consumă mult ali¬ 
mentar şi de aceea nutriţia şi programul de masă sunt de o deosebită importanţă. 

Psihologic, adolescentul se caracterizează printr-o bogată imaginaţie, el „visează cu 
ochii deschişi“, dar şi prin creşterea puterii de judecată. în schimb, memoria este deficitară. 

In acest interval de timp individul dezvoltă interese şi abilităţi speciale, fără însă a avea 
tenacitatea şi capacitatea de a finaliza o acţiune. Semnificativ, între băieţi şi fete nu există 
diferenţe marcante în ce priveşte inteligenţa. 

Emoţional, adolescenţii sunt foarte sensibili şi de aceea se pot simţi foarte uşor lezaţi 
când se manifestă atitudini ostile faţă de ei. De asemenea, ei dovedesc interes pentru 
competitivitate şi sunt dispuşi să participe la orice acţiune care le-ar permite să-şi eta¬ 
leze cunoştinţele şi abilităţile. 

Social, adolescenţii se caracterizează prin autodefinirea sinelui în relaţie cu socie¬ 
tatea în totalitatea ei, iar identitatea apare ca o poziţie a lor faţă de lumea în care trăiesc. 
Din acest status apar probleme specifice adolescenţei: tensiunea dintre individ şi 
societate, câştigarea independenţei faţă de părinţi, alegerea carierei şi a stilului de viaţă, 
viaţa sexuală. întrucât adolescentul îşi construieşte identitatea în raportul său cu familia 
şi societatea, el exersează experienţe proprii pentru că numai astfel trăieşte cu convin¬ 
gerea despre oportunitatea lor. Definim astfel adolescenţa ca vârsta marilor experienţe 
şi experimente cruciale, iniţiate şi trăite pentru prima oară de către individ. Trecerea prin 
aceste experienţe este o condiţie indispensabilă în pregătirea adolescentului în asumarea 
de roluri şi statusuri ca viitor adult (Schifimeţ, 1987, p. 193). în acest sens trebuie delimi¬ 
tat între percepţia adolescenţilor despre mediul lor, o descriere a ceea ce fac, cu cine se 
întâlnesc şi în ce locuri, şi percepţia despre ceea ce simt subiectiv despre experienţele lor. 

Un loc esenţial în adolescenţă îl ocupă relaţiile sociale. La această vârstă indivizii 
dezvoltă dorinţa de libertate şi de explorare a spaţiilor necunoscute, dincolo de ceea ce 
este spaţiul familial şi cel şcolar sau al vecinătăţii imediate. Se dezvoltă abilitatea de a 
interacţiona cu alţii sau cu comunităţi de tineri, intr-un proces contradictoriu ce decurge 
din discriminarea de vârstă, trăită intens de adolescent. 

Relaţiile părinţilor cu adolescenţii au particularităţi ce le deosebesc de raporturile 
din copilărie. Dacă în copilărie insul este integrat în actul satelitizârii de familie, cu efecte 
benefice pentru creşterea şi dezvoltarea sa, în adolescenţă el caută să fie autonom faţă de 
familie. Părinţii nu mai sunt modele, dimpotrivă, ei devin obiectul unor critici severe, ceea 
ce este natural, pentru că la această vârstă spiritul critic este definitoriu, iar exersarea lui 
cu privire la conduita şi mentalitatea părinţilor ajută la fonnarea abilităţilor de interacţiune 
concomitent cu aspiraţia adolescentului către individualism. între părinţi şi adolescenţi 
relaţiile pot fi tensionate, ajungând până la ruperea lor, situaţie generată de neînţelegerea 
din partea părinţilor a problemelor reale ale adolescentului şi de spiritul excesiv de auto¬ 
nomie al adolescentului. Părinţii, şi în general adulţii, caută să-l socializeze pe adolescent 
orientându-1 spre viitor, spre viaţa de adult, acordând o importanţă redusă problemelor spe¬ 
cifice vârstei lui. Or, adolescentul se confruntă cu aspecte, pentru el grave, ale vieţii lui de 
adolescent, şi, de aceea, el este preocupat întâi de rezolvarea acestora, fiind mai puţin inte¬ 
resat de pregătirea pentru roluri ce le va exersa în viitor. Adolescentul trăieşte în prezent 
concomitent cu orientarea sa spre viitor. Asigurarea unui echilibru necesar între cele 
două stări trăite de adolescent este oportună pentru toate mediile sociale. 

Identitatea adolescentului se fomiează şi se afirmă în grupuri de aceeaşi vârstă. Func¬ 
ţiile acestor structuri organizatorice se referă la: testarea maturităţii individului, preve¬ 
derea unor norme şi comportamente de organizare a activităţii comune, asigurarea cadrului 
de emancipare a insului de familie. în cadrul grupului de aceeaşi vârstă, adolescentul 

are şansa câştigării, prin eforturi proprii şi prin demonstrarea abilităţilor şi talentelor 
sale, a unui status personal, care diferă de statusul atribuit, de pildă, cel de membra al unei 
familii. în acest fel, grupurile de aceeaşi vârstă îi sprijină pe adolescenţi să-şi formeze o 
imagine despre sine prin conferirea unor statusuri. 

Prin mişcările din interiorul grupului şi prin contribuţia la fonnarea acestuia, ado¬ 
lescenţii îşi stabilesc propriile nonne şi standarde de comportament adolescentin, ceea 
ce le pennite să devieze de la normele parentale. Normele de grup le oferă direcţiile de 
conduită şi o cale de evaluare a propriilor acţiuni în comun cu ceilalţi membri ai gru¬ 
pului. în acest fel, adolescentul îşi verifică atitudinea reală faţă de influenţa grupului 
asupra concepţiei şi comportamentului său. De asemenea, el conştientizează ce poate 
prelua din grup pentru a folosi în experienţele sale sociale. 

Grupul de aceeaşi vârstă acţionează ca o instanţă de socializare puternică prin rapor¬ 
tarea adolescentului la familie. Relaţiile de familie evoluează natural în direcţia inde¬ 
pendenţei adolescentului. De fapt, înşişi părinţii, cel puţin instinctiv, îşi dau seama de 
dezvoltarea autonomă a copiilor lor de la o anumită vârstă. Dificultăţile apar în momentul 
critic al trecerii de la starea de copil la starea de persoană capabilă să acţioneze singură. 
Grupul de aceeaşi vârstă serveşte ca instanţă de socializare ce asigură distanţarea de 
părinţi. Adolescenţii din mediul rural au o independenţă mai mare decât cei din mediul 
urban, datorită posibilităţii părinţilor de cunoaştere a mişcării adolescentului în spaţiul 
rural. în grupul de aceeaşi vârstă, adolescentul poate să judece părinţii ca oameni, prin 
comparare şi exersare de roluri şi statusuri ca om independent de familie, dar dependent 
de membrii grupului de aceeaşi vârstă şi de ceea ce se întâmplă aici. 

Grupul de aceeaşi vârstă reprezintă cadrai în care adolescenţii se testează pe ei înşişi, 
asumându-şi sau impunându-li-se de către ceilalţi o varietate de roluri. în acest mod ei 
pot experimenta sentimente, abilităţi, valori şi stiluri de viaţă. Observând şi discutând 
despre modul cum reacţionează membrii grupului referitor la felul cum el gândeşte sau 
se comportă, adolescentul capătă conştiinţa modificărilor în comportamentul său. în grup, 
el are şansa să trăiască şi să se verifice în marile experienţe cruciale, care-1 vor orienta 
acţionai, moral şi axiologic. 

Se înţelege, nu trebuie exagerată influenţa grupului de aceeaşi vârstă. Adolescentul 
nu rupe orice legătură cu celelalte instanţe de socializare, cu familia, şcoala şi alte insti¬ 
tuţii. Dimpotrivă, el compară permanent acţiunea grupului cu acţiunea altor factori de 
socializare. 

Structura socială a grupului de aceeaşi vârstă este alcătuită din două niveluri: clica 
şi colectivitatea de adolescenţi. Clica este o reţea cu un număr mic de persoane prietene 
(2-4) care le conferă securitate şi înţelegere. Colectivitatea este o unitate socială mai 
largă. Spre deosebire de clici, care se întâlnesc zilnic, colectivele se reunesc la sfârşitul 
săptămânii cu prilejul diverselor evenimente (petreceri, seri de dans, excursii, activităţi 
sportive, spectacole etc.). Activităţile în colective au un caracter formal mai pregnant 
faţă de clici unde relaţiile sunt numai de ordin informai. 

Dezvoltarea grupurilor în adolescenţă cunoaşte câteva faze distincte. Fiecare dintre ele 
organizează şi reglează relaţiile sociale ale adolescentului. In prima fază, în perioada pu¬ 
bertăţii, se constituie grupuri izolate alcătuite numai din băieţi sau numai din fete. Intre aceste 
grupuri are loc o interacţiune. întâlnirile lor sunt, de regulă, spontane, axate pe discuţii sau 

jocuri sportive. Următoarea fază reprezintă începutul consolidării întâlnirilor la care parti¬ 
cipă grupuri de acelaşi sex şi se înfiripă primele interacţiuni între băieţi şi fete. Este mo¬ 
mentul participării băieţilor şi fetelor la petreceri, dar se acordă prioritate discuţiilor în 
grupuri de acelaşi sex. Ambele sexe se simt nesigure şi incomodate cu privire la expri¬ 
marea opţiunilor lor. Fiind împreună, în diverse ocazii, băieţii şi fetele se cunosc reciproc. 

Al treilea stadiu marchează începutul organizării clicilor heterosexuale, dar aceiaşi 
adolescenţi pot rămâne în continuare membri ai gmpului de acelaşi sex. în această fază, 
adolescentul balansează între cele două tipuri de structuri organizaţionale. Un rol impor¬ 
tant îl are influenţa exercitată de alt adolescent în a-1 atrage spre grupuri heterosexuale, 
sau este stimulat să facă această opţiune numai datorită prezenţei unui congener în ase¬ 
menea grupuri. 

Următorul stadiu se distinge prin afirmarea legăturilor dintre clici şi colectivitatea 
constituită din clici. în această fază relaţiile din grupuri sunt complexe şi contradictorii. 
Adolescentul este determinat să adopte o anumită conduită pentru care nu este pregătit 
sau nu este dispus s-o accepte. Stabilirea raporturilor cu persoane de sex opus are la bază 
motivaţii diverse, din care se desprinde concordanţa dintre imaginea oferită de familia 
proprie atât prin părinţi şi alţi membri, cât şi prin modelele transmise în familie cu privire 
la relaţiile dintre sexe, şi imaginea raporturilor cu alţi oameni. Implicarea în grupul de 
aceeaşi vârstă este, în mare măsură, dependentă de valorile şi nonnele din familie. 
Dincolo de tendinţa unor părinţi de a decide grupul în care să se integreze adolescentul, 
trebuie spus că însuşi adolescentul filtrează grupurile conform aspiraţiilor şi intereselor 
sale. Se pot manifesta atitudini de respingere a gmpului de aceeaşi vârstă şi din cauza inca¬ 
pacităţii adolescentului de a se acomoda cu interacţiunea heterosexualâ, fiind dependent 
de relaţia în grupul de acelaşi sex. Din această perspectivă, fetele dovedesc o integrare 
mai rapidă decât băieţii în grupurile heterosexuale. 

O dată cu sfârşitul perioadei de activitate comună, de regulă şcolară, se produce 
dezintegrarea clicii, iar locul ei este luat de relaţiile între cupluri heterosexuale. 

Evoluţia relaţiilor între băieţi şi fete în cele cinci faze este mai mult decât o sociali¬ 
zare pentru interacţiunea heterosexualâ. Practic, se experimentează toate marile probleme 
umane şi sociale. Petrecerea unei bune perioade de timp, împreună cu persoane de sex 
opus constituie o cale importantă de însuşire a rolurilor sociale şi de exersare a unor statu- 
suri sociale. 

Tendinţa adolescentului spre autonomie, asociată cu participarea sa la grupurile de 
aceeaşi vârstă detennină afirmarea unui spaţiu cultural propriu acestei perioade de vârstă, 
în procesul interacţiunii dintre adolescenţi acţionează, după cum s-a observat, nomie, 
valori şi principii diferite de cele din familie şi din societate. Cultura adolescenţilor dă ex¬ 
presie modului particular de realizare a relaţiilor dintre ei şi sistemul de valori promovat. In 
cadrul gmpului de adolescenţi cultura societăţii este modificată confonn preceptelor morale 
şi sociale proprii. întrucât adolescenţii selectează nonne şi valori din societate, ei caută să 
le dea acestora un sens inedit. In acest fel, cultura globală capătă dimensiuni noi în cadrul gm¬ 
pului de aceeaşi vârstă, se îmbogăţeşte cu conţinuturi ce aparţin membrilor acestui grup. 

Afirmarea culturii proprii adolescenţilor este calea spre exprimarea independenţei, 
atât de necesară în această perioadă de vârstă. Această cultură se constituie ca mod fun¬ 
damental al identităţii adolescenţilor. De fapt, conştiinţa propriei identităţi se clădeşte de 

către cultura adolescenţilor, prin raportare continuă la familie şi la societate, pentru că 
numai astfel se distinge cu claritate specificul gândirii şi acţiunii adolescentului. Socia¬ 
lizarea adolescenţilor se realizează şi în cadrul propriei culturi, iar pentru unele categorii, 
aceasta rămâne esenţială, şi ne referim aici la adolescenţii fără familie, la cei care au 
rupt orice comunicare cu familia sau trăiesc separat de părinţi. 

Adolescenţii, prin cultura lor, oferă alternative culturale şi alternative de stil de viaţă 
la cultura transmisă de instanţele de socializare, fără ca aceasta să ducă la manifestarea 
unor conflicte cu generaţiile adulte, sau cu societatea în întregul ei. Comportamentul cul¬ 
tural al adolescenţilor este generat, într-o bună măsură, de posibilitatea exersării mai multor 
roluri fără a se decide definitiv asupra unuia dintre ele. Setul de valori proprii acţionează 
ca factor de selecţie a rolurilor însă datorită statusului investit de societate - de persoană 
ce se pregăteşte să-şi asume responsabilităţi viitoare, adolescentul rămâne în poziţia de 
„ucenic“, care asimilează ceea ce-i transmit societatea şi familia. De aceea, influenţa cul¬ 
turii adolescentine este, de multe ori, mediată de mediul în care trăieşte individul. 

Cultura adolescentină este benefică în socializarea adolescentului, iar neglijarea sau 
repudierea ei prejudiciază eficacitatea influenţei celorlalte instanţe de socializare, a fami¬ 
liei şi a şcolii, în special. Integrarea elementelor culturii adolescenţilor în actele educa¬ 
tive conferă acestora o credibilitate mai mare pentru adolescenţi. 

în adolescenţă individul se confruntă cu un set de probleme sociale ce decurg, îna¬ 
inte de orice, din relaţiile cu familia versus relaţiile cu grupul de aceeaşi vârstă, sau cu me¬ 
diul în care trăieşte. Tendinţa manifestă către autonomie poate conduce la nerespectarea 
nici unei norme sau la încălcarea oricărui principiu cunoscut în cadrul familiei sau al 
şcolii. O înţelegere îngustă a libertăţii îi determină pe unii adolescenţi să comită fapte 
antisociale. Predispuşi inevitabil spre devianţă, adolescenţii ajung să nu ţină seama de 
cerinţele controlului social. Din cauza interdicţiilor puse de părinţi sau de şcoală, ado¬ 
lescentul acţionează pe principiul fructului oprit, căutând să cunoască şi să trăiască exact 
ce i se interzice. Se neglijează de către societate că la această vârstă individul ţine să arate 
celorlalţi curajul şi îndemânarea de a face faţă la situaţii foarte dificile. Bravada, lăudă¬ 
roşenia, dorinţa de a epata şi de a imita pe ceilalţi pentru a fi în pas cu ei pot conduce la 
comportamente deviante, care în anumite contexte devin conduite de delincvenţâ. 

Adolescenţa se caracterizează şi printr-un anumit mod de comunicare. Mai întâi, să 
remarcăm lărgirea ariei de comunicare, de la dialogul predominant cu părinţii la vârsta 
copilăriei mici, apoi, în şcoala primară, comunicarea permanentă cu cadrele didactice, la 
comunicarea cu toate mediile sociale, aceasta fiind una din modalităţile esenţiale de mani¬ 
festare a autonomiei şi identităţii individului. Un aspect deosebit de important îl consti¬ 
tuie tendinţa spre exprimarea într-un limbaj propriu vârstei. Jargonul şi argoul sunt fomie 
tipice de comunicare ale adolescenţilor. Limbajele grupurilor de adolescenţi se disting 
de limba standard a societăţii. Sunt adoptate gesturi, moduri şi maniere de vorbire. In anu¬ 
mite contexte, adolescenţii creează un antilimbaj, ca mod de comunicare opus celui oficial. 
Sunt create cuvinte noi, sau se defonnează sensurile temienilor obişnuiţi, sau se preiau 
direct din sociodialecte periferice sau din alte limbi. Diferenţele de limbaj privesc mai 
ales morfologia şi lexicul şi în mai mică măsură sintaxa şi fonetica. 

La această vârstă, din cauza trăsăturilor amintite, există interes pentru consumul de 
droguri şi stupefiante, fenomen ce s-a înrădăcinat în societatea românească după anul 

1989. Nu mai puţin semnificativ este consumul de alcool caracteristic, la actualele gene¬ 
raţii de adolescenţi, pentru ambele sexe. O latură peremptorie a oricărei petreceri organi¬ 
zate de adolescenţi rămâne consumul de alcool. Asociat acestor fenomene este şi fumatul, 
care a luat proporţii îngrijorătoare la adolescenţi indiferent de apartenenţa la sex. Lipsiţi 
de o educaţie adecvată în familie sau în şcoli, adolescenţii au un comportament precar de 
consum, fără acel spirit de discernământ atât de necesar în condiţiile diversificării pro¬ 
duselor alcoolice, de tutun şi alimentare, inclusiv sub aspectul calităţii. 

Delincvenţa juvenilă constituie una dintre problemele specifice perioadei adoles¬ 
centine. încălcarea nonnelor şi a legilor este generată de nevoia afirmării individualităţii 
personale, dar şi de necunoaşterea consecinţelor actelor săvârşite. De aceea, esenţială în 
abordarea delincvenţei juvenile este cunoaşterea motivaţiilor ce au stat la baza actelor 
antisociale şi a contextelor în care s-au produs. în acest fel se poate stabili caracterul acţiu¬ 
nilor adolescentului deoarece nu toate actele sale simt în mod evident îndreptate împo¬ 
triva ordinii şi stabilităţii sociale. în acelaşi timp, trebuie remarcată creşterea ponderii 
delincvenţei juvenile în ansamblul actelor antisociale după anul 1989. Un fenomen accen¬ 
tuat în această perioadă este cel al sinuciderilor în rândul adolescenţilor. 

8.2.3. Tinereţea 

Este perioada cuprinsă în intervalul 19-25 de ani, când preocuparea individului este 
depăşirea momentului critic al adolescenţei. Trecerea de la adolescenţă la tinereţe este 
un proces contradictoriu. Prelungirea şcolarităţii, creşterea ponderii serviciilor şi intere¬ 
sului puternic pentru învăţământul superior, impactul cu mass media, în special televizi¬ 
unea, fac pe unii inşi să-şi prelungească starea de adolescent, astfel că în societatea ac¬ 
tuală există şi o perioadă postadolescenţâ. Aceasta fiinţează la toate grupurile, în primul 
rând la cele din învăţământul superior unde se reunesc, în continuare, adolescenţii. Dar 
postadolescenţa este identificabilă în multe privinţe cu tinereţea. 

Fizic, indivizii la această vârstă sunt maturizaţi. Ei sunt fiinţe cu un corp dezvoltat, 
iar înfăţişarea fizică este armonios constituită. Creşterea şi stările emoţionale s-au stabi¬ 
lizat. Tinerii dovedesc putere şi multă energie, fiind capabili de eforturi susţinute în înde¬ 
plinirea unor acţiuni. 

în tinereţe capacitatea mintală este la nivelul maxim de înţelegere şi productivitate 
intelectuală. Nu întâmplător studiile universitare, care cer pregătirea performantă într- 
un domeniu specializat, au loc în perioada tinereţii. în comparaţie cu adolescenţii, tinerii 
acordă atenţie planificării viitorului lor intr-un mod mai concret şi mai lucid. Acum 
individul decide asupra carierei sale şi în legătură cu orientările sale sociale. 

Privind relaţiile sociale, în tinereţe se constată interesul pentru relaţii în cuplul hetero- 
sexual, aceasta fiind şi modalitatea de cunoaştere a partenerului de viaţă. Raporturile cu 
alte grupuri sunt reduse, de regulă, acestea sunt asociate cu relaţiile din cuplu. Există, 
neîndoielnic, o deschidere spre comunicarea cu cât mai multe grupuri, cu cât mai multe 
instituţii, însă în ceea ce priveşte relaţiile interumane ele sunt accentuate în cuplu şi în 
raporturile acestuia cu alte cupluri şi alte grupuri. 

Tinerii manifestă multă independenţă şi ţin să li se recunoască această autonomie. 
Dorinţa de libertate este strâns asociată cu aspiraţia spre siguranţa personală. Stabilizarea 
proceselor de creştere şi maturizare impune nevoia de siguranţă. 

în tinereţe, relaţiile cu familia cunosc modificări detemiinate de specificul comporta¬ 
mentului la această vârstă. Datorită acceptării de către părinţi a autonomiei tânărului, 
relaţiile dintre ei şi tânăr au alte nomie. Cooperarea, comunicarea, sprijinul reciproc, afec¬ 
ţiunea, toate acestea iau locul contradicţiilor existente în perioada adolescenţei. 

Problemele sociale ale tinereţii sunt rezultatul fie al continuării unor comportamente 
deviante din adolescenţă, fie al dificultăţilor întâmpinate în realizarea idealurilor şi aspi¬ 
raţiilor. La această vârstă se manifestă puternic şomajul, lipsa de locuinţă, venituri insu¬ 
ficiente, locuri de muncă inadecvate nivelului de pregătire, bariere birocratice în ascen¬ 
siunea socială şi profesională, întemeierea familiei. Stresul este prezent la un număr tot 
mai mare de tineri din cauza solicitării intense în activităţile depuse în mai multe locuri 
de muncă sau ca urmare a nerezolvării unora dintre problemele elementare ale exis¬ 
tenţei cotidiene. 

8.2.4. Vârsta adultă 

Perioada adultă din viaţa omului se înscrie în intervalul de timp 26-65 de ani. Conţi¬ 
nutul psihologic şi social al acestei vârste nu este atât de concret şi vizibil cum este cel 
al copilăriei şi al adolescenţei. Deoarece nu cunoaşte procesele de creştere, vârsta adultă 
se distinge prin stabilitate emoţională, fizică şi intelectuală. Adultul se remarcă prin matu¬ 
ritate, prin capacitatea de a decide singur asupra sa şi asupra lumii în care trăieşte. El dis¬ 
pune de întreaga libertate şi i se asigură de către societate şi grupul său toate drepturile 
umane. Aşadar, adultul este o persoană liberă de a lua decizii şi de a-şi asuma responsa¬ 
bilităţi. Din această cauză adultul poartă răspunderea pentru creşterea şi îngrijirea gene¬ 
raţiilor noi, şi pentru asigurarea condiţiilor de viaţă generaţiilor vârstnice. 

Cea mai mare parte a vieţii unui adult este consacrată muncii. Există o motivaţie a 
muncii derivată din nivelul de calificare profesională, sau din condiţiile muncii, dar, toto¬ 
dată, adultul este condiţionat de exercitarea unei ocupaţii pentru că el are responsabi¬ 
litatea asigurării veniturilor pentru familie. Munca este un mijloc de subzistenţă. Adultul 
este obligat să dea soluţii, pemianent, la toate aspectele vieţii personale şi sociale, să 
elaboreze strategii de acţiune, şi, mai ales, să acţioneze (Schifimeţ, 1997, p. 8). Autocu- 
noaşterea, spiritul critic, autocontrolul sunt trăsături ale personalităţii adultului. 

în ceea ce priveşte relaţiile sociale, adultul are o multitudine de raporturi formale şi 
infonnale. El trăieşte zilnic în reţeaua de relaţii interumane şi sociale, fie într-o poziţie 
de lider, fie în situaţia subalternă. Dintre toate vârstele, adulţii sunt cei care contribuie 
decisiv prin deciziile şi comportamentele lor la activitatea de structurare a relaţiilor sociale. 
Ca structură formală, societatea este „creaţia“ adulţilor, iar toate deciziile, din toate sec¬ 
toarele vieţii sociale, aparţin adulţilor. Conflictele sociale sunt generate, în principal, de 
către adulţi. înseşi direcţiile evoluţiei societăţii sunt trasate de către adulţi, şi de aceea 
celelalte grupuri de vârstă îşi îndreaptă nemulţumirile către adulţi ca reprezentanţi ai 
puterii sociale. 

Caracteristic vieţii adulte este preocuparea constantă faţă de familia sa proprie. 
Debutul familiei are loc în cuplul conjugal, fără copii. Bărbatul şi femeia se unesc pe 
baza afinităţilor de cultură, a similarităţii de interese, atitudini, credinţe şi valori. Cum una 
dintre funcţiile familiei este cea de procreare, naşterea copiilor constituie evenimente ce 

modifică radical viaţa de familie. Relaţiile dintre soţi se distribuie în relaţiile cu copiii. 
Creşterea copiilor impune apariţia a noi poziţii în care se situează adulţii părinţi. O dată 
cu intrarea primului copil în instituţii preşcolare, familia este şi ea axată pe îngrijirea 
copilului în noul său rol. Traversarea de către copil a perioadei de pubertate şi trecerea spre 
adolescenţă face din familie un mediu preocupat de tot ce rezultă din statusul copilului 
ca adolescent. Prezenţa tânărului marchează relaţiile cu adulţii-părinţi, iar familia cu¬ 
noaşte problemele specifice tinereţii. Din momentul în care primul copil pleacă şi până 
la părăsirea familiei de către ultimul copil, familia este central de lansare a copiilor în 
viaţa socială. După petrecerea acestor evenimente avem de a face cu familia postpa- 
rentală, adică toţi copiii au părăsit familia (J.P. Dworetzky şi Nancy J. Davis, 1988, p. 
451). După cum se poate observa, familia începe ca un cuplu şi apoi se măreşte cu noi 
membri, creând noi roluri şi multiplicând numărul de relaţii interpersonale. Familia se 
stabilizează pentru o perioadă, ca după aceea să se restrângă până când ultimul copil 
părăseşte casa părintească. Familia vârstnică ajunge din nou la viaţa în cuplu. Această 
evoluţie a familiei la vârsta adultă vizează, indiscutabil, familia nucleară. în familiile 
extinse, relaţiile interfamiliale cunosc alt traseu astfel încât convieţuiesc toate generaţiile 
din aceeaşi familie. 

Perioada adultă nu este omogenă de-a lungul celor 45 de ani cât durează. Cel puţin 
trei faze se disting în evoluţia adultului. Prima, de la 26 de ani la 40 de ani, se impune 
prin interese puternice pentru perfecţionarea calificării, pentru stabilizare profesională 
şi a locului de muncă. In acest răstimp, individul este supus examinărilor periodice şi par¬ 
ticipă la toate acţiunile de obţinere a gradelor profesionale, împlinindu-se astfel profesi¬ 
onal. De altfel, în acest interval de timp adultul are o mare putere de muncă şi o rezistenţă 
puternică la efort şi la condiţiile grele de muncă. 

în acest timp apar copiii, adulţii trebuind să facă faţă problemelor legate de creş¬ 
terea nou-născuţilor. In acest context, familia trece prin mari încercări datorită crizei de 
timp, a distribuirii sarcinilor casnice între cei doi soţi, a presiunilor exercitate de locul 
de muncă, dar nu mai puţin importantă rămâne lipsa de calificare în gestionarea situa¬ 
ţiilor neprevăzute generate de creşterea şi îngrijirea copiilor. 

Perioada de 40-50 de ani se distinge, pentru adult, ca interval al valorificării depline 
a nivelului de pregătire şi a abilităţilor profesionale. La locurile de muncă adulţii ocupă 
poziţii de conducere, ca unnare a capacităţilor şi experienţei lor. în acest interval de 
timp, practic întreaga generaţie a adultului este la „putere“, adică deţine pârghiile deci¬ 
zionale în mod firesc datorită schimbului de generaţii. 

în ce priveşte sănătatea, acest interval de vârstă este marcată de unele boli, la băr¬ 
baţi fiind mai frecvent infarctul şi alte boli cardiovasculare, iar la femei apar manifestări 
ale bolilor organelor genitale. Persoanele de sex feminin cunosc modificări în fiziono¬ 
mie şi în greutate, unele dintre ele, din diverse cauze, devin supraponderale. 

Relaţiile sociale sunt eminamente formale, birocratice datorită solicitărilor deter¬ 
minate de responsabilităţile sociale sau cetăţeneşti. Familia continuă să fie central de 
interes al adultului. în această perioadă, copiii frecventează şcoli postelementare, părinţii 
confrantându-se cu problemele dificile ale adolescenţei copiilor lor. în unele familii se 
produc modificări în relaţiile dintre soţi, care pot ajunge până la destrămare. Oricum valo¬ 
rile esenţiale ale acestui interval de vârstă sunt iubirea şi munca (cariera). 

Perioada de 50-65 de ani, ultima fază a vieţii adulte, se remarcă prin prezenţa accen¬ 
tuată a adulţilor în viaţa publică şi în activitatea profesională. O mare importanţă o au 
experienţa, capacitatea de a lua decizii şi asumarea răspunderii. Spre sfârşitul interva¬ 
lului de timp, adulţii ies la pensie, precizând că deocamdată în România femeile se 
pensionează la 57 de ani, iar bărbaţii la 62 de ani. A fost adoptat un act nomiativ care 
reglementează vârsta de pensionare, pentru femei la 62 de ani, pentru bărbaţi la 65 de 
ani, România aliniindu-se în acest fel la standardele europene. 

Relaţiile sociale continuă să fie ca şi în fazele precedente, dar pe măsura apropierii 
de momentul ieşirii din activitate scade intensitatea lor. în familie intervin modificări 
determinate de noile statusuri sociale şi profesionale ale copiilor deveniţi, la rându-le, 
adulţi şi părinţi. Apariţia nepoţilor conferă adulţilor din acest interval de vârstă un nou 
rol, cel al bunicilor. Divorţurile scad pentru această perioadă, iar relaţiile dintre soţi se 
bazează mai mult pe stimă, sprijin reciproc şi înţelepciune. 

Starea sănătăţii la unii adulţi este staţionară, iar la alţii se manifestă precar. Decesele 
sunt mai numeroase decât în perioadele precedente. Dispariţia unuia dintre soţi produce 
stări de anxietate, de insatisfacţie şi pesimism. 

Descrierea succintă a perioadei adulte a evidenţiat poziţia de sandwich a adultului 
în raporturile cu celelalte grupe de vârste. Adultul are libertatea individuală de gândire, 
decizie şi acţiune. îşi asumă responsabilităţi nu numai pentru sine, ci şi pentru ceilalţi. 
Dezvoltarea socială, evoluţia ştiinţei şi tehnicii au ca efect perimarea cunoştinţelor pe 
parcursul frecventării şcolii. Pentru depăşirea unui asemenea impediment s-a impus cu 
necesitate organizarea educării adulţilor în concordanţă cu trebuinţele lor de emancipare. 
Educaţia adulţilor a devenit o forţă principală a dezvoltării sociale în lumea actuală. 

8.2.5. Bătrâneţea 

Perioada din viaţa individului după 65 de ani este bătrâneţea. Limitele de încadrare 
a bătrâneţii variază de la o societate la alta, dar se acceptă că în jurul vârstei de 65 de ani 
omul cunoaşte procese accelerate de îmbătrânire. Esenţială în discutarea bătrâneţii din 
epoca modernă este imaginea sa fundamental negativă. în societăţile tradiţionale, bătrânii 
se bucurau de prestigiu, ei fiind persoanele cu cel mai înalt status, semnificativ fiind 
vestitul sfat al bătrânilor, inclusiv în societatea românească, semn al încrederii în forţa 
lor de a gândi soluţii la problemele comunităţii, pe baza experienţei şi calificării câşti¬ 
gate de-a lungul vieţii. Departe gândul de a fetişiza modul tradiţional de apreciere a 
bătrânilor, dar comparându-1 cu epoca actuală, ar rezulta o diferenţă puternică de menta¬ 
litate şi comportament faţă de ei. Actualmente, bătrânii s-au constituit într-o problemă 
socială. Ieşirea lor din viaţa activă, la o anumită vârstă, detemiină, pe de o parte, din partea 
societăţii, considerarea lor ca nişte „întreţinuţi“, pe de altă parte, din partea bătrânilor, 
sentimentul inutilităţii şi al marginalizării. 

Este neîndoielnic că procesul de îmbătrânire este punctul dezagregării fizice şi al 
unor factori sociali din care se detaşează, indiscutabil, viaţa profesională. Regimul ali¬ 
mentar, reacţiile emoţionale legate de evenimente familiale, factorii de igienă, calitatea 
mediului acţionează asupra ritmului de îmbătrânire. Revenind la participarea activă în 
viaţa profesională, trebuie spus că aceasta diferă de la ocupaţie la ocupaţie. Sunt domenii 

profesionale (aviaţie, balet, armată etc.) de unde ieşirea la pensie se face cu mult înainte 
de vârsta considerată de pensionare în alte sectoare. îmbătrânirea cunoaşte aici situaţii 
specifice, dependente în bună măsură de personalitate, de motivaţii şi contexte sociale 
şi culturale. 

Schimbările şi evenimentele importante care contribuie la fiinţarea bătrâneţii sunt: 
ieşirea la pensie, separarea de copii, decesul partenerului de viaţă, dependenţa de ceilalţi. 

Problema fundamentală după pensionare este cea a poziţiei sociale a bătrânului, în 
lipsa unui status social şi profesional. Instituţional, în România, există puţine structuri 
care să ofere pensionarului posibilitatea continuării activităţii dincolo de instituţia unde 
a fost angajat până la pensionare. în cadrul familiei i se rezervă de către copii, sau o face 
din proprie iniţiativă, creşterea şi îngrijirea nepoţilor. într-adevăr, bătrânii pot fi un 
sprijin real pentru familiile lor. Cu venituri modeste, majoritatea pensionarilor este 
preocupată să-şi asigure condiţiile de viaţă prestând munci în diverse locuri. Astăzi 
economia subterană se foloseşte de munca pensionarilor. 

Din cauza prefacerilor derivate din necesitatea unei noi organizări politice şi eco¬ 
nomice, societatea românească se confruntă cu o problemă socială necunoscută până 
acum: existenţa unui număr mai mare de pensionari decât numărul persoanelor active. 
Şi în ţările dezvoltate numărul persoanelor în vârstă este cu mult ridicat faţă de numărul 
persoanelor tinere, ceea ce i-a făcut pe specialişti să vorbească despre o generaţie oxi¬ 
dată. în România, tendinţele pentru următorii ani arată o creştere a procesului de îmbă¬ 
trânire demografică (S. Râdulescu, 1994b, p. 147). 

Tendinţele proiectate pentru următorii ani 


Anul 

Ponderea populaţiei vârstnice în totalul 
populaţiei (%) 

Raport de dependentă (la o mie) 

1993 

16,7 

274 

2000 

17,6 

300 

2010 

17,1 

290 

2020 

18,4 

310 

2025 

17,8 

320 

2030 

19,0 

325 

2035 

19,6 

333 


în anul 2035 populaţia vârstnică va creşte, probabil, la 36% din totalul populaţiei 
actuale. 

Instituţiile sociale pentru bătrâni sunt cu totul insuficiente, iar imaginea despre 
acestea este, de regulă, una negativă. Bătrânii şi familiile lor refuză să fie îngrijiţi în 
azile tocmai datorită stigmatului ce există în mentalul colectiv despre aceste structuri 
organizaţionale. 

După anul 1989 au apărut asociaţii şi fundaţii pentru bătrâni şi s-a înfiinţat şi un 
Partid al Pensionarilor. 

8.3. Raporturile între generaţii 

8.3.1. Generaţia 

Orice societate cunoaşte o diversitate de structuri şi de raporturi, unele mai clare şi 
evidente, altele mai vagi, dar nu mai puţin importante pentru viaţa socială şi individuală. 
Generaţia se înscrie în acest ultim tip de relaţii, ea fiind una dintre cele mai vechi realităţi 
prin care s-a explicat comportamentul uman. Raporturile dintre părinţi şi copii se instituie 
în factori de studiere şi cunoaştere a unor procese sociale. Comunitatea de vârstă a consti¬ 
tuit de mult timp un cadru de manifestare a aspiraţiilor şi trebuinţelor unui grup uman. 

Cuvântul generaţie origineazâ din grecescul genos şi este reflectat în verbul genesthai, 
care înseamnă „intrarea în existenţă 44 . Aşa cum s-a remarcat în literatura consacrată 
domeniului generaţionist, conceptul de generaţie continuă să fie unul din constructele 
sociale nebuloase, care nu este încă bine clarificat teoretic şi empiric. Noţiunea de 
generaţie face parte din fondul de cuvinte al limbajului cotidian, fiind utilizată la toate 
nivelurile vieţii sociale, economice şi spirituale. Ea este acceptată, cu deosebire, cu 
sensul de „organizator 44 ale vieţii cotidiene. 

Există multă reţinere în a utiliza conceptul de generaţie. Uneori, prin el se denu¬ 
meşte eronat o anumită realitate. în orice caz, generaţia desemnează pe cei apropiaţi de 
vârsta unui ins, camarazii sau semenii implicaţi într-o activitate comună, care împărtă¬ 
şesc aceeaşi sferă de activitate, cunosc aceeaşi influenţă socială şi culturală. Oamenii se 
simt legaţi între ei prin comunitatea de credinţe şi aspiraţii, sunt martorii aceloraşi 
evenimente şi au primit aceeaşi educaţie formală. în cazul generaţiei, avem un mod 
interesant de constituire a unei viziuni şi a unei maniere de a gândi istoria, de către un 
grup social difuz şi neorganizat alcătuit. 

Este cert că orice analiză generaţională vizează problematica vârstei, însă vârsta tre¬ 
buie studiată în contextul structurilor sociale. Chestiunea esenţială este cum se reali¬ 
zează relaţia dintre timp şi vârstă. Sunt cel puţin patru direcţii de examinare a conceptului 
de generaţie: 

1. descendenţa din anumiţi părinţi. Orice ins se naşte într-o familie, iar o primă şi fun¬ 
damentală raportare a copilului este cea faţă de părinţi şi, în consecinţă, apare sentimentul 
de diferenţiere datorat modului specific de percepere a scurgerii timpului: părinţii 
îmbătrânesc, iar copiii capătă forţă şi putere, energie şi capacitate de acţiune autonomă; 

2. generaţia văzută ca mod particular de plasare în ciclul de viaţă (vechea generaţie 
şi generaţia tânără); 

3. generaţia văzută prin prisma cohortei de naştere (generaţia ’60, generaţia ’90 etc.); 

4. generaţia concepută ca un grup cu rol decisiv în istorie (de pildă, generaţia 
paşoptiştilor). 

Primele două perspective pun accentul pe vârstă şi pe rădăcinile biologice ale gene¬ 
raţiei, celelalte tind să sublinieze importanţa timpului socioistoric şi impactul acestuia 
cu grupul de vârstă în societate. 

Vom stărui asupra celor trei dimensiuni din a căror combinare poate fi studiată o 
generaţie: ciclul de viaţă, cohorta şi perioada istorică, precizând că generaţia o con¬ 
cepem ca element esenţial al vieţii cotidiene, dar ca instrument secund dar nu secundar 
în analiza istorică. 

Raporturile între generaţii sunt fundamentul pe care se desfăşoară întreaga viaţă 
socială, economică, culturală. Istoria însăşi are loc pe fundalul creat de succesiunea 
generaţiilor. 

8.3.2. Evoluţia individului în raport de vârstă 

Individul uman cunoaşte o evoluţie caracterizată prin procese de creştere, matu¬ 
rizare şi declin. Fiecare fază a dezvoltării individuale acţionează asupra comportamen¬ 
tului unui grup de vârstă. Trecerea de la o fază la alta se soldează cu transformări în 
modul de a gândi şi acţiona al unui grup de vârstă. Este interesant că, deşi copilăria este 
cea mai diferenţiată şi distinctă fază din evoluţia ciclului de viaţă, totuşi nu se discută 
despre o generaţie a copiilor, sau mai exact spus, nu se accentuează pe impactul acesteia 
cu societatea. Diferenţierile există şi sunt puternice, dar lipseşte acea conştiinţă a tim¬ 
pului, a epocii, esenţială în conştientizarea deosebirilor. în copilărie, individul cunoaşte 
fenomenul satelitizării, benefic pentru el dacă părinţii îi dau posibilitatea reală de a se 
socializa concordant cu aspiraţiile şi nevoile sale. 

Faza, din ciclul de viaţă, cu impact asupra raporturilor intergeneraţionale este tine¬ 
reţea. în această etapă gândirea devine treptat mai complexă, se manifestă capacitatea 
de înţelegere şi evaluare a realităţii, precum şi o puternică tendinţă spre criticism, 
expresie a nevoii de a căuta explicaţii la fenomene şi procese conştientizate. O năzuinţă 
acută în tinereţe este tendinţa către autonomie, autoidentificare şi autorealizare. Strădu¬ 
inţele pentru identitate şi independenţă sunt părţi ale proceselor de creştere şi exprimă 
nevoia de desatelitizare. Consecinţele evoluţiei către tinereţe şi în tinereţe se concreti¬ 
zează în diferenţe faţă de generaţiile ascendente. întrebarea este: viziunile şi comporta¬ 
mentele specifice tinerilor în comparaţie cu cele ale adulţilor sunt ipso facto efectele 
ciclului de viaţă? Este limpede că nu putem institui o legătură directă, de altfel simpli¬ 
ficatoare, între ciclul de viaţă şi modul de a fi al tinerilor. Problematica generaţiilor există 
întotdeauna, dar ea apare în raport de epocă, de relaţiile sociale. 

Studierea generaţiilor în contextul ciclului de viaţă contribuie la decelarea unor 
aspecte ce ţin de evoluţia biologică a unui grup, evoluţie centrată pe acumulări şi creş¬ 
teri în plan individual. în plan psihologic, ciclul de viaţă dezvăluie mutaţii de la o etapă 
la alta, care au un rol specific în delimitarea diferitelor grupuri de vârstă, cu accente 
particulare pentru fiecare interval de vârstă. 

8.3.3. Cohorta 

Este definită ca număr de indivizi care au caracteristici comune. Analiza cohortei 
înseamnă studiul grupului de indivizi care au anumite caracteristici de-a lungul unei 
perioade de timp. Noţiunea de cohortă are un sens demografic, ea fiind utilizată în 
investigarea diferitelor grupări de populaţie (de exemplu, toţi copiii născuţi în acelaşi 
an, sau toate femeile căsătorite în acelaşi an). în demografie, cohortele sunt utile în indi¬ 
carea tendinţelor de schimbare, pe temien lung, în populaţie. 

Pentru problematica generaţiilor sunt oportune analizele referitoare la efectele de 
cohortă. Din punctul de vedere al studiului generaţionist, o cohortă este un grup de 

persoane născute în acelaşi interval de timp care sunt în aceeaşi fază de viaţă şi cunosc 
experienţe sociale similare pe măsură ce se maturizează împreună de-a lungul aceleiaşi 
perioade de timp. O cohortă reprezintă o categorie socială „în ea însăşi" în timp ce actele 
unei generaţii sunt produse „pentru ea însăşi". Generaţia este legată decisiv de influenţa 
schimbării. O generaţie dezvoltă conştiinţa de grup şi manifestă atitudini şi comporta¬ 
mente deosebite de acelea ale altor grupuri din societate. 

Interpretările bazate pe cohortă şi pe ciclul de viaţă pun în lumină importanţa unui 
moment din evoluţia individului şi a grupurilor în conturarea unui comportament sau 
mod de a gândi. Aşa, de pildă, tinereţea este considerată perioada când se manifestă 
conştiinţa de sine, autonomia, gândirea proprie. Care este diferenţa dintre analiza de 
cohortă şi analiza bazată pe ciclul de viaţă? Perspectiva ciclului de viaţă se centrează pe 
procese de dezvoltare inerente şi schimbările existente în individ, iar interpretarea de 
cohortă accentuează experienţele sociale cunoscute de indivizii născuţi intr-un timp dat. 
Dimensiunea temporală din analiza ciclului de viaţă este biopsihosocialâ, pe când în vizi¬ 
unea analitică a cohortei scala temporală este timpul social. Trebuie reţinut însă că ambele 
modele teoretice au în vedere un grup de vârstă născut într-o perioadă dată a istoriei. 

Socializarea cohortei fiinţează încă de la naştere. Fiecare cohortă are o compoziţie 
distinctă. Pe lângă compoziţia demografică, orice cohortă dezvoltă un număr de nomie 
specifice, experienţe proprii care influenţează gândirea, natura şi direcţia de manifestare 
a atitudinilor şi comportamentelor. Este în afara oricărei îndoieli că evenimentele istorice 
au efecte diferite asupra oricărei cohorte, în funcţie de faza în care se află ea în ciclul de 
viaţă şi de experienţa de socializare. Grupurile de cohortă există deci în contextul acţiu¬ 
nii unor factori din afara lor. într-o măsură sau alta orice eveniment sau schimbare în struc¬ 
turile sociale detemiină orientarea într-o anume direcţie a evoluţiei unei cohorte de vârstă. 

Când societatea se schimbă rapid şi grupurile de vârstă se dezvoltă în diverse împre¬ 
jurări, iar evenimente excepţionale marchează profund grupurile sociale, atunci perce¬ 
perea şi interpretările asupra fenomenelor şi proceselor sociale pot diferi de la o cohortă 
la alta, ceea ce determină ca o diferenţă de numai câţiva ani de naştere să aibă un efect 
puternic asupra unui grup de vârstă. Sunt bine cunoscute deosebirile dintre cohortele de 
vârstă în timpul războaielor, al revoluţiilor sociale şi spirituale. Aceasta este o dovadă 
în plus că vârsta acţionează ca factor modelator numai în măsura în care este implicată 
în evenimente şi fapte sociale. Modul de acţiune al unui grup de vârstă este definit de 
structurile sociale şi de evoluţia acestora. De aceea, acest grup prin el însuşi, din punct 
de vedere epistemologic şi social nu exprimă nimic mai mult decât o fază din ciclul 
vieţii. Studierea lui înseamnă investigarea contextelor sociale şi istorice. 

Analiza cohortei acreditează ideea confomi căreia baza gândirii, acţiunii şi compor¬ 
tamentului se fomiează în tinereţe, idee ce trebuie nuanţată în raport de evoluţia fiecărei 
cohorte, de condiţiile istorice, sociale, culturale şi politice ale acesteia şi, mai ales, de 
particularităţile oricărui individ. Studiile de psihologia învăţării arată că omul asimi¬ 
lează pemianent de-a lungul întregii vieţi şi, prin urmare, cel puţin la nivel informa¬ 
ţional, el poate cunoaşte modificări. în afirmarea rolului întemeietor al tinereţii în ciclul 
de viaţă, importante sunt condiţiile socio-culturale de formare a individului la această 
vârstă, care poate să orienteze în mod hotărâtor profilul unui individ sau grup. 

8.3.4. Conştiinţa generaţionistă şi mentalitatea 

Studiile generaţioniste acordă un rol insignifiant sau pur şi simplu neglijează unul 
din elementele fundamentale ale generaţiei: conştiinţa generaţionistă. Conştiinţa gene- 
raţionistâ determină afirmarea unei generaţii în procesele conflictuale cu alte grupuri de 
vârstă sau în conflictele din interiorul unui grup de vârstă. 

Chestiunea definirii conştiinţei generaţioniste este una dintre cele mai dificile pro¬ 
bleme ale cercetării generaţiilor. De altfel, dificultatea descrierii exacte şi adecvate a 
generaţiei stă în conturarea conştiinţei generaţioniste. Transformarea unei cohorte în gene¬ 
raţie este efectul existenţei acestei conştiinţe de generaţie. Dar nu există încă o paradigmă 
acceptată în ceea ce priveşte structura conştiinţei generaţioniste care să ordoneze atitu¬ 
dini şi concepte în gândirea specifică oricărei generaţii. 

Nu încercăm să clarificăm întreaga problematică a conştiinţei generaţioniste. Vrem 
doar să subliniem că un real folos în analiza ei l-ar putea reprezenta ideile şi tezele despre 
mentalitatea colectivă, aşa cum apar ele la istoricii orientaţi către un asemenea mod de 
a trata faptele istorice. Fiind în discuţie un grup (mulţime vagă), greu măsurabil, credem 
că mentalităţile colective caracteristice unui grup de vârstă constituie un element hotă¬ 
râtor în conştiinţa generaţionistă. Precizăm că nu reducem conştiinţa generaţionistă la 
mentalitatea colectivă. 

Este ştiut că alături de conştiinţa de clasă şi conştiinţa naţională există şi o conştiinţă 
istorică, o conştiinţă a propriului prezent ca expresie a spiritului timpului pe care-1 trăim 
şi simţim. Această conştiinţă istorică include conştiinţa de generaţie. Dacă luăm în con¬ 
siderare deosebirile între ciclul de viaţă, cohortă şi generaţie putem consemna existenţa 
unei conştiinţe de vârstă (adecvată ciclului de viaţă şi cohortei), a conştiinţei de gene¬ 
raţie (adecvată acelor grupuri de vârstă care conştientizează existenţa proprie intr-un 
context social şi istoric) şi a conştiinţei societate (adecvată întregii societăţi). Există inter¬ 
ferenţe între aceste tipuri de conştiinţă, părţi ale conştiinţei istorice. Conştiinţa de gene¬ 
raţie apare în legătură cu modul de existenţă şi acţiune al unui gmp de vârstă direcţionat 
de un anumit sistem de valori, şi idei, reflectate în comportamentele şi reacţiile sale. 

Această structurare a conştiinţei istorice implică valorificarea ideilor despre mentali¬ 
tăţile colective dezvoltate de Şcoala Analelor din Franţa, cu deosebire de către F. Braudel, 
Emmanuel Le Roy Ladurie, G. Duby, R. Mandrou etc. Confomi acestei orientări idea¬ 
tice nu există o cultură de masă văzută simplu ca versiune simplificată a gândirii 
sofisticate a elitei intelectuale. Mentalitatea colectivă face parte, aşa cum a încercat să 
demonstreze F. Braudel (1985), din şirul mişcărilor lente, altfel spus, al duratei lungi. 
Realitatea istorică trebuie cercetată sub unghiul condiţiilor vieţii şi al atmosferei men¬ 
tale, deci al modurilor de a simţi şi a gândi al mentalităţii şi memoriei colective. 

Mentalitatea colectivă nu se reduce la statutul de reacţii inconştiente, ea este ansam¬ 
blul în care se conturează o formă a culturii populare. Mentalitatea colectivă nu este un 
înlocuitor al ideologiei deoarece ideologia, aşa cum a arătat R. Mandrou, „acoperă 
câmpul reprezentărilor intelectuale mai mult sau mai puţin conceptualizate". Prin menta¬ 
litate se poate cunoaşte ce gândesc şi ce simt oamenii. Acelaşi R. Mandrou scria că 
istoria mentalităţilor colective este mai mult interesată de istoria pasiunilor populare, a 
prejudecăţilor şi sensibilităţilor, de credinţele colective şi mai puţin de înţelegerea 
ideilor „marii gândiri". Mentalitatea colectivă nu este o compilaţie a jocului intelectual 

jucat de elitele intelectuale în trecut şi nici o colecţie de reziduuri ale culturii acestor 
elite. Aşadar, cultura populară nu este concepută ca o simplificare a gândirii complicate 
a elitei intelectuale. Mentalitatea este asociată cu cultura populară, cu ideile despre om 
în viziunea populară şi cu bagajul mental al generaţiilor trecute. Sintetic, mentalitatea 
este un set de gânduri, de puncte de vedere, de modele de interpretare a realităţii, aşa 
cum apar în raporturile cotidiene. Ea exprimă o anumită viziune despre viaţă a oame¬ 
nilor în contexte istorice concrete. Cercetarea mentalităţilor reliefează modul în care se 
reflectă în mental realitatea şi cum reprezentarea modifică această realitate. 

Cele mai profunde credinţe şi valori pot fi, paradoxal, dezvăluite prin unele dintre 
aspectele cele mai puţin răsunătoare ale culturii. Cunoaşterea mentalităţii colective este 
încercarea de a merge către surprinderea structurilor fundamentale ale comportamen¬ 
tului uman într-o anumită perioadă istorică, aşa cum apare el şi nu cum este decelat de 
structuri intelectuale elaborate. 

O bună parte a ştiinţelor sociale se autoanalizează şi autopercepe prin activităţi 
intelectuale specifice (studiul şi cercetarea), concentrându-şi eforturile pentru a examina 
ideile şi teoriile elaborate individual, iar perspectiva asupra societăţii se realizează în 
măsura în care aceste idei sunt puse în relaţie cu viaţa socială sau sunt văzute din un¬ 
ghiul impactului lor asupra structurilor sociale. Istoria mentalităţilor mută accentul pe 
studiul oamenilor care nu au „idei elaborate" sau sisteme de gândire aşezate în scheme 
şi concepte. Ea se referă la activităţile obişnuite, adică la acele activităţi de la temelia 
vieţii umane în scurgerea ei de-a lungul timpului, lipsite de mutaţii sau rupturi funda¬ 
mentale, dar caracterizate prin acumulări permanente, imperceptibile, dar cu efect pe 
termen lung. 

Conceptul de mentalitate colectivă este util şi pentru investigarea faptelor sociale 
contemporane, deci el poate să surprindă tendinţe de evoluţie ale unor grupuri ce trăiesc 
în realitatea actuală. Există o cultură a cotidianului, a vieţii umane şi sociale desfăşurată 
continuu în virtutea mecanismelor de producere şi reproducere a noului şi a vechiului, 
a schimbării. în orice situaţie sau moment istoric viaţa umană şi socială curge dincolo 
de orice alte constrângeri. Se constituie, prin urmare, o mentalitate, deci un mod de a 
da expresie acestei vieţi sociale şi umane. 

Această incursiune în conceptul de mentalitate are darul de a pune în lumină utili¬ 
tatea lui în analiza conştiinţei generaţioniste. Studiile generaţioniste s-au concentrat pe 
examinarea unor grupuri mari de cohorte de naştere sau asupra unor secţiuni ale lor cu 
semnificaţie socială şi istorică. Analizele asupra generaţiei prin prisma mentalităţii colec¬ 
tive cercetează structurile mentale profunde, valorile fundamentale, seturile de gândire, 
modurile de a vedea lumea pentru a pune în evidenţă ceea ce este caracteristic în chip 
fundamental pentru un grup de vârstă. Ele pot să argumenteze că atitudinile şi ideile 
unei generaţii descendente sunt derivate din cele ale generaţiei ascendente, dar în fomiă 
„deformată", în consens cu trebuinţele şi modelele ei de viaţă. Ca element comun care 
dă unitate generaţiei, mentalitatea dezvăluie raporturile complexe din interiorul unei 
generaţii, dar şi relaţiile acesteia cu alte grupuri de vârstă. 

Conceptul de mentalitate ajută la înţelegerea adecvată a ideii lui Manheim despre 
„plasarea generaţiei" în societate. O generaţie este alcătuită din indivizi crescuţi în aceeaşi 
cultură şi care cunosc aceeaşi experienţă de fomiare. Conştiinţa generaţionistă reală 

există numai în „unitatea generaţionistâ“, aceasta din urmă fiind alcătuită din acei membri 
ai generaţiei reale care trăiesc împreună experienţa lor comună, ideologic şi atitudinal, 
intr-un mod distinct. Această unitate generaţionistă se caracterizează printr-o menta¬ 
litate specifică, prin felul propriu de a gândi, simţi şi acţiona la realitatea socială şi cultu¬ 
rală. Mentalitatea oferă posibilitatea studiului concret al generaţiei subliniind caracterul 
complex şi contradictoriu al structurilor generaţioniste, cât şi al conştiinţei generaţioniste. 

8.3.5. Perioada istorică 

Efectele epocii istorice se regăsesc în modul de a reacţiona al unui grup de vârstă 
faţă de evenimente şi tendinţe socio-culturale existente într-o societate intr-un timp dat. 
In cazul influenţei perioadei istorice asupra evoluţiei unui grup de vârstă, acţionează 
timpul, văzut sub dimensiunea sincroniei, fiind în discuţie contextul social şi global la 
care indivizii şi grupurile reacţionează. Toate aceste procese seculare şi de mare întin¬ 
dere temporală au propria lor dezvoltare (apariţie, creştere, maturizare şi declin). Marile 
faze ale evoluţiei istorice, conflictele sociale, naţionale sau etnice, marile revoluţii spi¬ 
rituale, toate sunt exemple ale felului în care epoca istorică fiinţează şi acţionează asupra 
grupurilor umane şi istorice. Ele au impact asupra cohortei şi generaţiei. Deosebirea 
importantă, aşa cum se remarcă în studiile generaţioniste, este că efectele determinate 
de acţiunea asupra cohortei se datorează influenţelor evenimentelor istorice ale trecu¬ 
tului în timp ce efectele de epocă sunt bazate pe „evenimentele curente 11 la care un grup de 
vârstă răspunde şi reacţionează. Există un context al efectelor de perioadă istorică, regăsite 
în definirea unei situaţii şi se referă la modul cum oamenii îşi organizează viaţa lor. 

Aşadar, pentru experienţa unei generaţii esenţial este contextul socio-cultural dintr- 
o perioadă istorică. Acţiunea epocii asupra unui grup de vârstă nu se realizează mecanic. 
Nu există un simplu transfer de la epocă la generaţie. Efectele epocii pot facilita sau inhiba 
formarea unei generaţii, dar în anumite contexte. Nu abordăm aici influenţele exercitate de 
epocă asupra omului şi grupurilor sociale şi umane, reţinând numai importanţa jucată de 
anumite condiţii care întăresc sau slăbesc impactul unei generaţii cu o perioadă istorică. 

8.3.6. Mecanisme şi procese sociale de constituire a generaţiilor 

Din prezentarea câtorva dintre direcţiile de cunoaştere a generaţiilor s-au desprins 
dominante ale problematicii vârstelor. 

Modul de analiză întemeiat pe ciclul de viaţă urmăreşte cunoaşterea factorilor ce ţin 
de evoluţia individului: nevoi, convingeri, comportamente, stadiile de dezvoltare şi 
schimbare, toate acestea detennină implicarea spontană într-o generaţie. 

Perspectiva analitică asupra cohortei indică sursele de apariţie a generaţiilor, care 
nu sunt legate de procesele creşterii şi evoluţiei biologice. Socializarea experienţei cru¬ 
ciale cunoscute de un grup născut în acelaşi timp contribuie la existenţa unor comporta¬ 
mente diferite de cele ale altor grupuri de vârstă. Cohorta este temelia pe care se consti¬ 
tuie o generaţie, adică ea reprezintă acel cadru necesar de reuniune a unor indivizi plasaţi 
în acelaşi interval de vârstă. Cohorte sunt: absolvenţii de liceu dintr-un an, grupurile care 

satisfac serviciul militar (contingente), clasele şcolare etc. Studierea lor oferă posibili¬ 
tatea cunoaşterii mecanismelor ce acţionează în raporturile dintre membrii ce le alcă¬ 
tuiesc, a poziţiei fiecăruia faţă de viaţă şi societate, a schimbărilor ce intervin în evoluţia 
socială prin implicarea acestor grupuri în viaţa socială. 

în cadrul cohortei se manifestă conştiinţa apartenenţei la un grup, care are mai mult 
caracterul unei constrângeri, al unei situaţii acceptate ca atare. Mai mult, considerăm 
această conştiinţă ca fiind „nebuloasă 41 , „nestatornică", lipsită de stabilitate. De pildă, 
un elev face parte dintr-o clasă şcolară, nu prin voinţa sa, ci prin modul de organizare a 
învăţământului. în această formă instituţională, reflex al necesităţii de a reuni într-un 
grup mai mulţi indivizi de aceeaşi vârstă pentru a fi socializaţi prin procesele de învăţă¬ 
mânt, elevul intră în raporturi multiple cu colegii săi şi îşi formează treptat ideea despre 
existenţa sa şi a celorlalţi, voit sau obligat, în acest cadru determinat de cohortă. 

Efectele perioadei istorice sunt concepute ca factori ce acţionează din afara indivi¬ 
dului şi a cohortei, dintre care reţinem evenimentele istorice şi tendinţele evoluţiei sociale 
şi istorice. Epoca istorică este decisivă în conturarea profilului unei generaţii, dar în 
corelaţie cu o multitudine de factori. 

Studierea problematicii generaţiilor se instituie ca un examen ce reuneşte toate 
aceste perspective dătătoare de seamă pentru apariţia şi modul concret de fiinţare a unei 
generaţii. Dacă ne referim la tinereţe vom observa că ea este faza din ciclul de viaţă 
când indivizii îşi formează orientările lor valorice de bază - fundamentul pentru perce¬ 
perea şi interpretarea evenimentelor istorice pe parcursul întregii vieţi. Caracteristicile 
dezvoltării ciclului de viaţă al tinereţii (energie, capacitate de asimilare a cunoştinţelor, 
căutarea propriei identităţi, autonomie) le stimulează nevoia de schimbare a indivizilor 
aflaţi la această vârstă. Asemenea trebuinţe detemiinate de plasarea tinereţii într-un 
anumit moment al ciclului de viaţă, în combinaţie cu experienţele specifice grupului de 
vârstă în contextul cohortei, interacţionează cu direcţii ale evoluţiei istorice. 

în acest fel se produce activitatea unui grup de vârstă situat la intersecţia evenimen¬ 
telor istorice cu cerinţele dezvoltării individuale şi a grupului. 

Conştiinţa generaţionistâ apare ca reflectare de către un grup de vârstă a diferenţelor 
în comportamente, atitudini şi gândire faţă de realitatea istorică. Orice nouă generaţie 
creşte şi se dezvoltă pe umerii vechii generaţii, dar, pe măsura cristalizării conştiinţei de 
sine, noua generaţie consideră umerii pe care s-a ridicat prea fragili şi aspiră la crearea 
unui spaţiu propriu de gândire şi acţiune. La rându-i şi ea devine temelie pentru noi gene¬ 
raţii, procesul fiind continuu, cu efecte însă pe durată lungă, sesizate numai de unele 
generaţii, plasate în contexte istorice şi sociale cu ritmuri precipitate de schimbare. 

Studiul generaţiilor contribuie astfel la cunoaşterea tineretului din interiorul său (prin 
investigarea raporturilor intergeneraţionale) şi în contextele în care fiinţează (în principal 
raporturile între generaţii). Altfel, tineretul este o noţiune abstractă care desemnează la 
modul foarte general grupuri de vârste situate în faza tinereţii. Dar tinereţea nu exprimă 
nimic altceva decât o dimensiune biologică dacă nu este examinată în contexte sociale 
şi culturale. De altfel, orice vârstă îşi exprimă particularităţile numai în relaţiile cu cele¬ 
lalte vârste tocmai pentru că omul cunoaşte evoluţia multifazicâ prin care se desfăşoară 
procesele de creştere, stabilitate şi declin, cu deosebire biologic, dar cu efecte esenţiale 
asupra întregii configuraţii a personalităţii. 

în tinereţe, evoluţia este rapidă, conştientizată de individ, spre deosebire de copilărie 
când se produc cele mai puternice mutaţii, însă ele nu sunt percepute cu acuitatea spe¬ 
cifică tinerilor. Considerăm cristalizarea conştiinţei de sine, a spiritului de autonomie ca 
elemente decisive în generarea sentimentului de apartenenţă la o generaţie. Aceasta ar 
fi una dintre explicaţiile pentru care problematica generaţiilor este abordată, în principal, 
cu referire la tineret. Grupa de vârstă tânără este cea care pune în relief, prin comporta¬ 
mente, atitudini şi moduri de a acţiona, diferenţele faţă de restul vârstelor, cu deosebire 
cea adultă. Societatea delimitează tinereţea ca una dintre fazele cele mai importante ale 
evoluţiei individuale, iar tineretul ca un grup cu o mare forţă de schimbare. Orice socie¬ 
tate, din perspectiva ideologiei şi a tradiţiilor sale, îşi concentrează eforturile asupra 
tineretului încercând sâ-1 orienteze în cât mai mare măsură către idealurile şi scopurile 
ei. Aşadar, tineretul apare ca o generaţie din însăşi atitudinea societăţii faţă de acesta. 
Rezultă de aici, pe de o parte, exprimarea de către societate a unor cerinţe faţă de pro¬ 
priul tineret, iar pe de altă parte, conştientizarea de către tineret a problemelor sale spe¬ 
cifice în contextul social şi istoric în care fiinţează. Tineretul se manifestă înainte de toate 
prin ceea ce îi este specific în faza pe care o parcurge - tinereţea. El se confruntă cu un 
prezent concret pe care-1 trăieşte ca atare şi îşi delimitează un spaţiu prin raportare la 
acest prezent. Devenirea tineretului este expresia raportului dintre starea sa prezentă şi 
orientarea către viitor. Tinereţea este o fază distinctă şi nu doar una de tranziţie către 
starea de adult. Tineretul este astfel conceput ca grup de existenţă şi se manifestă în mod 
adecvat etapei din ciclul de viaţă al unei vârste. Tinerii sunt mai mult preocupaţi de pro¬ 
blemele lor ce decurg din statutul dat de vârstă decât de viitor. Sau, altfel spus, ei concep 
viitorul pornind de la ceea ce sunt ei ca tineri. 

Trăirea tinereţii este o caracteristică a grupului de tineri. Pe măsura depăşirii unora 
dintre dificultăţile determinate de condiţia de tânăr (pregătire profesională, integrare în 
muncă etc.), tinerii caută să prelungească această stare, conştienţi de forţa şi capacitatea 
date de tinereţe, neasumându-şi integral îndatoririle caracteristice adultului, în unele ca¬ 
zuri observându-se o aparentă dependenţă de adulţi, dar, de fapt, un mod subtil de a-i 
antrena pe adulţi la soluţionarea propriilor probleme. 

Socializarea tineretului în cadrul oferit de raporturile între generaţii implică în mod 
necesar chestiunea selectării, din vasta experienţă umană şi socială, a ceea ce se cuvine 
a fi transmis şi receptat de către tânăra generaţie. Proces deosebit de complex şi dificil, 
învăţarea de către tineri a experienţei generaţiilor precedente este dependentă în mare 
măsură de adulţi, de modul cum aceştia ştiu să ofere cunoştinţe, modele de gândire şi 
acţiune adecvate trebuinţelor şi aspiraţiilor specifice tinerilor. Este foarte important cât 
de receptivi sau pregătiţi sunt adulţii şi societatea în ansamblul ei de a valorifica efectele 
ce decurg din noutatea adusă de generaţia tânără, din schimbările produse prin impli¬ 
carea acesteia la viaţa socială. 

Rezultă din această descriere o problematică a generaţiei, ca realitate psihosocială 
concretă, vie, complexă, dar mult mai greu descifrabilă şi măsurabilă. Această proble¬ 
matică include examinarea importanţei straturilor de vârstă ca elemente ale organizării 
sociale. Cunoaşterea generaţiilor se referă la: 

1. abordarea limitelor grupurilor de vârstă între care fiinţează o generaţie; 

2. delimitarea criteriilor de definire a unei generaţii; 

3. marcarea variaţiilor importante de la o generaţie la alta; 

4. clarificarea ideii dacă generaţia este un element al structurii sociale sau este un 
gen de diferenţiere socială detemiinată de grupele de vârstă; 

5. nivelul de examinare a generaţiilor - macrosocial (cohorte de vârstă) sau micro- 
social (genealogia familială). 

Cadrul generaţional integrează diverse şi contradictorii poziţii, atitudini, comporta¬ 
mente, unde se intersectează dimensiuni ale socialului, psihicului, raţionalului şi afecti¬ 
vului. Orice individ aparţine, conştient sau nu, unui cadru mai larg decât cel familial, 
profesional, de clasă, un cadru nu suficient de clar definit şi de riguros trasat, dar simţit 
şi trăit ca atare. 

Cum definim generaţia? Ea este acel grup de oameni plasaţi intr-un interval de timp 
ce se raportează acţionai, teoretic şi comportamental în acelaşi mod, la realitatea socială 
prin experienţe, simboluri şi valori specifice, exprimate mediat de cultura dominantă, 
ele fiind trăite şi având semnificaţie numai pentru un grup de vârstă sau grupuri de vârste 
situate intr-un context social, care umiâresc aceeaşi finalitate (Schifimeţ, 1985, p. 57). 
Generaţiile nu sunt alcătuite din graniţe temporale rigid impuse de existenţa lor biolo¬ 
gică. Ele sunt grupări spirituale vii, ce-şi au rădăcinile în profunzimea mişcării istorice, 
şi se diferenţiază prin stilul propriu de viaţă şi o anumită viziune asupra realităţii. 

Generaţia este un instrument necesar în ordonarea pe durate istorice şi sociale mai 
mici ce alcătuiesc o etapă istorică a spiritualităţii unei comunităţi umane. Noţiunea de 
generaţie poate fi folosită pentru a desemna sensurile de opoziţie, mutaţie, noutate, origi¬ 
nalitate, pentru a pune în evidenţă relativitatea continuităţii sociale şi istorice. Prin gene¬ 
raţie se înţeleg mai bine şi mai nuanţat conflictul şi schimbarea socială. 

O istorie alcătuită numai din succesiunea generaţiilor ar fî prea simplă şi nerele- 
vantâ pentru vastitatea şi complexitatea actului istoric. Dar şi o istorie lipsită de miş¬ 
carea generaţiilor ar fi văduvită de concreteţe şi de semnificaţia faptelor istorice petrecute 
în alt spaţiu decât cel macrosocial. 

O temă importantă a studiilor despre generaţie o reprezintă conflictul între generaţii. 
Mai întâi, să precizăm că noţiunea de conflict nu este adecvată. între generaţii există, 
aşa cum am văzut, diferenţe, însă acestea, numai în anumite condiţii, se pot manifesta 
ca tensiuni. Conflictul are mai mult un conţinut clasial (conflict de clasă) sau social. Or, 
relaţiile între generaţii nu sunt relaţii între două grupuri clasiale. în fapt, între generaţii 
se manifestă contradicţii cu privire la concepţia, comportamentul şi acţiunea faţă de evo¬ 
luţia fiecărui grup de vârstă, faţă de procesele sociale. Contradicţia între generaţii este un 
element indispensabil al procesului social. O identitate mecanică între trebuinţele şi mo¬ 
durile de acţiune ale generaţiei tinere cu cele ale generaţiei adulte ar duce la stagnare 
socială. Comunicarea între generaţii are loc ca un act desfăşurat între două grupări 
distincte ce convieţuiesc în acelaşi spaţiu şi în aceeaşi durată de timp însă în contextul 
unor tensiuni dintre stabilitate şi înnoire. 



sociologie.qxd 25.03.2004 17:41 Page 119 


Grupurile de vârstă în societate 119 

Bibliografie 

Erikson, Erik, Childhood and Society, Norton, New York, 1953. 

Erikson, Erik, Identity: Youth and Crisis, Norton, New York, 1968. 

Giddens, Anthony, Sociologie, ALL, Bucureşti, 2001. 

Rădulescu, Sorin, Sociologia vârstelor, Editura Hyperion, Bucureşti, 1994. 

Schifimeţ, Constantin, Generaţie şi cultură, Editura Albatros, Bucureşti, 1985. 

Schifimeţ, Constantin, Tineretul, între permanenţă şi înnoire, Editară Politică, Bucureşti, 1987. 
Schifimeţ, Constantin, Educaţia adulţilor în schimbare. Editura Fiat-Lux, Bucureşti, 1997. 


Termeni 

adolescenţa 

bătrâneţea 

ceasul social 

cicluri de viaţă 

cohortă 

comunicare 

conştiinţa de vârstă 

conştiinţa generaţionistă 

conştiinţa societală 

copilăria 

cultura adolescentină 
generaţia 


întrebări recapitulative 

1. Care este diferenţa dintre vârsta socială şi vârsta biologică? 

2. Ce reprezintă nonnele de vârstă? 

3. Ce este ceasul social? 

4. Care sunt teoriile despre stadiile de dezvoltare umană? 

5. Cu câte reflexe se naşte copilul? 

6. Ce marchează perioada pubertăţii? 

7. Care este specificul culturii adolescentine? 

8. Care sunt problemele sociale ale tineretului? 

9. Care sunt fazele vârstei adulte? 

10. Prin ce se distinge bătrâneţea? 

11. Care sunt direcţiile de analiză a generaţiilor? 

12. Care este diferenţa dintre analiza de cohortă şi analiza bazată pe ciclul de viaţă? 

13. Care este temeiul comunicării între generaţii? 


grupul de aceeaşi vârstă 
mentalitate 
nomele de vârstă 
perioadă istorică 
raporturile între generaţii 
socializare 

stadiile de dezvoltare umană 

tinereţea 

vârsta 

vârsta adultă 
vârsta socială 

CAPITOLUL IX 

Genul social (relaţiile dintre sexe) 


9.1. Conceptul de gen social 

Studiul relaţiilor de gen s-a afirmat puternic în deceniile ’80 şi ’90 ale secolului al 
XX-lea Umiare a analizelor din domeniu s-a ajuns la concluzia diferenţierii dintre sex 
şi gen. Modificările privind relaţiile sociale şi interumane din societatea contemporană, 
cu deosebire în spaţiul occidental, au marcat schimbarea radicală a viziunii teoretice, 
din ştiinţele sociale, cu referire la raporturile dintre bărbat şi femeie. Pe această temă s-a 
scris un impresionant volum de lucrări sociologice, antropologice şi politologice. Până 
la acest moment, se discuta despre sex şi relaţiile dintre sexe. Noţiunea de sex are mai 
mult sens biologic şi fiziologic. Temienul de gen semnifică ansamblul trăsăturilor speci¬ 
fice, aşteptate de către societate de la indivizii ce aparţin unui sex. Genul exprimă con¬ 
duite de masculinitate şi feminitate construite social. 

Dintotdeauna, una dintre cele mai clare diferenţieri între oameni este detemiinată 
de apartenenţa la sex, concretizată în împărţirea oamenilor în două mari categorii: bărbaţi 
şi femei. Această diferenţă este întâlnită şi în lumea animală, pentru că masculii şi feme¬ 
lele au organe genitale diferite, şi rolul lor în reproducerea speciei este specific fiecărui 
sex. Spre deosebire de celelalte fiinţe vii în care femelele nu pot fi, în mod real, diferen¬ 
ţiate de masculi, chiar dacă diferă în ce priveşte organele de reproducere, lumea umană 
se caracterizează printr-o sexualitate difomiă, şi exprimă deosebirea între femei şi bărbaţi 
cu privire la mărime şi înfăţişare. Bărbaţii sunt mai înalţi şi au un schelet mai greu decât 
femeile. Femeile au un bazin mai larg, iar bărbaţii au o suprafaţă mai mare a corpului 
alcătuită din muşchi (Ember şi Ember, p. 336). Rezultă că divizarea biologică a umani¬ 
tăţii în bărbaţi şi femei este temeiul pentru cea mai elementară clasificare socială. Studiile 
antropologice au arătat că în orice societate divizarea rolurilor între sexe derivă din 
faptul că femeia naşte şi alăptează copii şi este dependentă de mediul familial. în general, 
în societăţile unde predomină economia de subzistenţă, toate alimentele şi celelalte pro¬ 
duse necesare vieţii fiind procurate prin activitatea familială, s-a constatat implicarea 
puternică a femeilor în muncile aferente, din cauză că bărbaţii erau plecaţi la vânătoare 
sau la război. Nu este mai puţin adevărat că, în unele locuri, bărbaţii s-au ocupat de culti¬ 
varea terenului agricol sau de creşterea vitelor, dar laptele, de pildă, era prelucrat de femeie. 
Din cauză că muncile legate de bucătărie cădeau în sarcina femeii, aceasta se îndelet¬ 
nicea cu activităţile de asigurare a apei şi a materialelor pentru foc. Pe de altă parte, 
bărbaţii sunt investiţi cu conducerea gospodăriilor, a comunităţilor politice, a grupurilor 

de rudenie, iar femeile aşteaptă să fie protejate de un bărbat, soţ sau o rudă, dacă nu este 
căsătorită. In societăţile tradiţionale, femeile erau excluse de la unele ritualuri, precum 
şi bărbaţilor li se interzicea accesul la unele ritualuri. Relaţiile între sexe în societăţile 
vechi nu sunt acceptate decât în cadrul familiei şi nu este de conceput ca femeia sau 
bărbatul necăsătoriţi să aibă raporturi sexuale. 

Observăm că fiecărui sex i s-a acordat un status cu rolurile adecvate încă din pri¬ 
mele tipuri de societate. Rolurile de gen social sunt un set de aşteptări care definesc modul 
în care membrii fiecărui sex trebuie să-şi manifeste comportamentul. După cum s-a putut 
reţine, rolurile între sexe sunt cea mai veche divizare a muncii printre oameni. Socie¬ 
tatea dintotdeauna a stabilit conduitele pentru bărbat şi pentru femeie. Din tabloul de 
mai jos (realizat de G.R Murdock) rezultă cu claritate diferenţele dintre sexe. 


Activitatea 

Numărul societăţilor şi sexul persoanelor 
care au realizat activitatea 

numai 

bărbaţi 

de regulă 
bărbaţi 

indiferent 
de sex 

de regulă 
femei 

numai 

femei 

vânătoare 

166 

13 

0 

0 

0 

prinderea micilor animale 

128 

13 

4 

1 

2 

păstorit 

38 

8 

4 

0 

5 

pescuit 

98 

34 

19 

3 

4 

îngrijirea terenului agricol 

73 

22 

17 

5 

13 

prelucrarea laptelui 

17 

4 

3 

1 

13 

pregătirea şi însămânţarea solului 

31 

23 

33 

20 

37 

ridicarea şi demontarea adăpostului 

14 

2 

5 

6 

22 

strângerea recoltei 

10 

15 

35 

39 

44 

transportul greutăţilor 

12 

6 

35 

20 

57 

bucătărie 

5 

1 

9 

28 

158 

prelucrarea metalului 

78 

0 

0 

0 

0 

construcţia de bărci 

91 

4 

4 

0 

1 

prelucrarea pietrei 

68 

3 

2 

0 

2 

construirea de coşuri 

25 

3 

10 

6 

82 

ţesătorie 

19 

2 

2 

6 

67 

fabricarea şi repararea hainelor 

12 

3 

8 

9 

95 


Din această analiză a antropologului american George R Murdock reiese poziţia 
diferită a fiecărui sex, în raport de tipul de activitate, în cele 244 de societăţi cercetate. 
Muncile cu un mare volum de energie fizică sau care presupun o rezistenţă fizică mai 
mare aparţin bărbaţilor, iar celelalte sunt tăcute de femei, un argument al capacităţii 
fiecărui sex de a rezolva probleme de producţie în funcţie de potenţialul propriu. Sunt 
tipuri de activităţi în care lipsesc femeile (vânătoare, pescuit, prelucrarea metalului), dar 
bărbaţii sunt prezenţi în toate activităţile. 

9.2. Teorii despre genul social 

Literatura de specialitate este bogată în teorii asupra procesului psihologic de for¬ 
mare a identităţii de gen: teoria psihanalitică, teoria învăţării sociale, teoria dezvoltării 
cognitive, teoria schemei de gen. 

Teoria psihanalitică. Freud a fost primul care şi-a pus în mod expres problema cum 
bărbaţii şi femeile îşi transmit feminitatea şi masculinitatea. Opinia lui Freud este că 
importantă în acest proces rămâne identificarea copilului cu părintele de acelaşi sex o 
dată cu descoperirea diferenţelor între organele sexuale, ale bărbatului şi ale femeii. 

Teoria învăţării sociale pune accentul nu pe factorul biologic, ci pe cel social, pe 
alternativa răsplatei şi pedepsei pe care copiii le primesc atunci când se poartă adecvat/ 
inadecvat cu cerinţele comportamentului de gen, aşa cum îl percep ei prin observarea 
modelelor oferite de cei din jur (mai ales în familie). 

Teoria dezvoltării cognitive. Această teorie pleacă de la premisa potrivit căreia copilul 
nu este un factor pasiv în formarea identităţii de gen, ci dimpotrivă, unul activ. Astfel, 
din nevoia de a conferi lumii în care trăieşte o oarecare constantă, copilul se categori- 
zează pe sine ca femeie sau ca bărbat. Aceasta ar fi premisa pe care copilul îşi va 
construi experienţa viitoare şi de care depinde comportamentul său. 

Teoria schemei de gen combină aspecte ale învăţării sociale cu cele ale teoriei dez¬ 
voltării cognitive. Se consideră că J. Piaget are dreptate atunci când susţine că la copiii 
se organizează gândirea în categorii (sau scheme), printre care şi cea a masculinităţii şi 
feminităţii. Odată formulată această schemă copilul va filtra prin ea informaţia reali¬ 
zând conţinutul schemei prin procese ca: imitarea, modelul, pedeapsa, răsplata. 

In orice societate s-au fomiat imagini specifice despre trăsăturile fiecărui sex. Bărbatul 
este o persoană independentă, dominantă, competitivă, agresivă, raţională, iar femeia se 
caracterizează prin supunere, dependenţă, emotivitate, confomiare, afecţiune. Bărbatul 
are un prestigiu mai mare, se bucură de o salarizare mai mare şi ocupă poziţii de mare 
răspundere. Femeia este învestită cu responsabilitate pentru creşterea copiilor şi proble¬ 
mele casnice. 

Societatea modernă a produs mutaţii esenţiale în relaţiile dintre sexe. Implicarea 
femeilor în muncă determină modificarea statusului lor, deoarece în acest fel îşi asigură 
autonomia materială şi financiară şi contribuie în mod egal cu bărbatul la întreţinerea 
familiei. în multe ţări, femeile ocupă poziţii publice importante. Cu toate acestea, există 
o stratificare de gen social, asemănătoare celei de clasă, rasială şi de vârstă, care 
exprimă, de fapt, o inegalitate între sexe. 

Cum se explică inegalitatea între sexe? Ne oprim la două perspective sociologice: 
fimcţionalismul şi teoria conflictuală. Funcţionaliştii consideră că în societăţile prein- 
dustriale au fost „repartizate" femeilor şi bărbaţilor sarcini, obligaţii şi îndatoriri diferite 
întrucât astfel de reglementări erau oportune şi practice. Bărbaţii sunt mai puternici 
decât femeile, dar lipsiţi de responsabilitatea de a naşte şi de a îngriji copiii. Pe de altă 
parte, se porneşte de la premisa că femeile nasc copii şi că îşi petrec mare parte din viaţă 
cu îngrijirea lor. în societăţile premoderne, femeile erau o sursă valoroasă de reproducere, 
iar pierderea unei femei însemna reducerea potenţialului reproductiv al unei comunităţi, 
în schimb, pierderea unui bărbat putea fi uşor refăcută şi astfel nu exista nici o lipsă în 

potenţialul reproductiv al societăţii. De aceea, bărbaţilor li s-au încredinţat sarcini ce ţin 
de forţa fizică: vânătoarea, tăierea lemnelor, protejarea grupului de agresori, iar femeile, 
pentru că năşteau şi se îngrijeau de copii, au practicat ocupaţii legate de prepararea hranei, 
de ţesătorie, fabricarea hainelor. Este important de recunoscut faptul că femeile în 
societăţile preindustriale, prin eforturile lor de procurare şi pregătire a alimentelor, aveau 
în grup, un rol economic mai important decât al bărbaţilor. Rolurile bărbaţilor au tins să 
fie mai prestigioase şi valoroase datorită dependenţei femeilor de protecţia asigurată de ei. 

De îndată ce aceste distincţii între rolurile fiecărui sex au devenit ferme, bărbaţii au 
fost sprijiniţi de norme de grup, care au perpetuat diferenţele între sexe, astfel că ele 
acţionau independent de motivele ce au stat la originea lor, ceea ce a condus la perce¬ 
perea lor mai curând ca modalităţi de comportament ale bărbaţilor şi ale femeilor, decât 
ca mijloace practice de realizare a scopurilor pentru care au fost iniţial produse. 

Perspectiva conflictuală porneşte de la altă premisă în analiza stratificării între sexe, 
anume pune în discuţie faptul că elementul de împărţire a rolurilor sexelor este deter¬ 
minat de potenţialul de reproducere al femeilor. R. Collins subliniază ideea unui conflict 
inerent de interese între femei şi bărbaţi, iar rolurile sexuale pot constitui mecanismul 
prin care un grup domină un alt grup. In parte, dominarea rezultă din puterea mai mare 
a bărbaţilor decât a femeilor, ceea ce-i ajută să-şi folosească puterea în avantajul lor 
pentru a menţine dominaţia. Prin procesul de socializare este exercitată o formă subtilă 
de putere şi este realizat controlul. în majoritatea societăţilor, femeile au învăţat şi sunt 
învăţate să accepte dominarea bărbaţilor şi propriile lor poziţii subordonate ca fiind 
potrivite şi dezirabile. 

După desfăşurarea proceselor de industrializare şi urbanizare, forţa fizică a devenit 
mai puţin semnificativă în realizarea sarcinilor profesionale, iar sexul a devenit mult 
mai puţin un criteriu util în realizarea scopurilor. De aceea, în noile condiţii, mai efi¬ 
cientă este distribuirea sarcinilor pe baza aptitudinilor personale decât a apartenenţei la 
sex. De exemplu, în perioada celui de al doilea război mondial, multe femei au exercitat 
ocupaţii pentru a suplini pe bărbaţii plecaţi pe front, prilej cu care au dovedit aceleaşi 
competenţe şi performanţe ca şi bărbaţii. Din perspectiva conflictualistă, rolurile sexuale 
au devenit câmp de luptă pentru câştigarea resurselor: locuri de muncă şi prestigiu. Com¬ 
petiţia economică pentru locurile de muncă a fost transferată în ideologia antifeministă 
care argumentează că femeile nu sunt la fel de capabile ca bărbaţii să presteze o activi¬ 
tate profesională. 


9.3. Probleme sociale ale relaţiilor dintre sexe 

înainte de a prezenta situaţia inegalităţii sexelor în România, prezentăm unele date 
despre aceeaşi temă din S.U.A., ţară în care se duce o luptă susţinută pentru asigurarea 
egalităţii reale între sexe. Aici, educaţia a fost multă vreme factorul esenţial al mobili¬ 
tăţii sociale, mai ales pentru membrii grupurilor minoritare şi pentru cei dezavantajaţi. 
Totuşi, în S.U.A., până în anul 1850, femeile au fost excluse din colegii, pentru că nu li 
se recunoştea nevoia de educaţie deoarece carierele lor erau de „mamâ“ şi „casnică". în 

anul 1873, Curtea Supremă a S.U.A. a respins dreptul femeilor de a avea o licenţă în 
drept. Este interesant că inegalitatea sexuală este un fenomen întâlnit în toate mediile, 
inclusiv în casele regale (Thomas J. Sullivan, Kenrick S. Thompson, 1990), cel mai clar 
exemplu este tradiţia din Anglia în care fetele pot fi moştenitoare ale tronului doar dacă 
nu există nici un descendent de sex masculin. în aceeaşi manieră se ridică problema 
inegalităţilor dintre sexe şi intr-o instituţie, cum sunt închisorile. în închisorile din statul 
Kentucky deţinuţii de sex feminin, în comparaţie cu cei de sex masculin, nu aveau ace¬ 
leaşi privilegii: nu puteau atârna pe pereţi pozele celor dragi, nu puteau să se machieze, 
nu puteau da telefoane, primeau o calificare profesională elementară, iar în munca desfă¬ 
şurată în afara închisorii erau prost plătite. 

Din anul 1950, numărul americanilor cu pregătire superioară s-a triplat; totuşi, nu¬ 
mărul bărbaţilor cu pregătire universitară este ridicat faţă de cel al femeilor. Ocupaţio- 
nal, femeile sunt situate în partea de jos a ierarhiei statusurilor. în anul 1986, venitul mediu 
pe an al unui bărbat american (muncitor cu normă întreagă) era de 25.894 dolari, iar pentru 
o femeie era doar de 16.843 dolari, venitul femeii fiind de 60% din cel al bărbatului. 

Trebuie spus că inegalitatea între sexe este pretutindeni recunoscută a fi o problemă 
importantă. Tot mai multe femei caută să realizeze o carieră profesională şi văd discrimi¬ 
narea sexuală ca pe un important obstacol în calea emancipării lor profesionale şi so¬ 
ciale. Creşterea numărului familiilor monoparentale conduse de femei detemiinâ apariţia 
dificultăţilor în asigurarea veniturilor necesare întreţinerii familiei lor. 

în S.U.A. au apărat numeroase legi care contribuie la mecanismele prin care să se 
realizeze egalitatea între sexe. Ideea plăţii egale pentru valori comparabile întâlneşte 
greutăţi în aplicarea ei pentru că sunt imposibil de comparat diferite profesii între ele, şi 
numai piaţa liberă este cea care ar trebui să fixeze cuantumul de retribuţie pentru munca 
depusă. Dacă femeile nu sunt mulţumite de muncile slab retribuite, ele ar trebui să 
participe la concursuri de posturi mai bine plătite. Proporţia femeilor în S.U.A. în totalul 
forţei de muncă creşte, dar ele sunt încă privite ca „mână de lucru secundarâ“. Ele sunt 
plătite mai prost decât bărbaţii pentru prestarea aceloraşi munci şi sunt izolate în 
domenii de activitate ce implică un status social scăzut şi locuri de muncă prost plătite. 
Studiile în domeniu au arătat că pe măsură ce mai multe femei se angajează într-un loc 
de muncă la început rezistenţa faţă de ele scade, pentru ca în momentul în care proporţia 
femeilor depăşeşte 15%, să reapară rezistenţa împotriva femeilor deoarece bărbaţii simt 
că posibilităţile lor se reduc în comparaţie cu cele ale femeilor. Un alt fapt interesant 
relevă că dacă se angajează mai multe femei de aceeaşi categorie managerială într-o 
companie, aceasta este etichetată ca muncă pentru femei şi această categorie devine mai 
puţin influentă, iar bugetul alocat acelei ocupaţii este puternic diminuat, fiind mult mai 
dificil în viitor a se recruta personal pentru acel post. 

în România, inegalitatea între sexe cunoaşte direcţiile generale din orice societate 
însă dispune şi de particularităţi. Femeile alcătuiesc 51% din populaţia ţârii, iar prezenţa 
lor în toate statusurile economice şi sociale este disproporţionat de mică în raport de pon¬ 
derea lor. Tradiţional, copiii erau educaţi în spiritul valorilor derivate din diferenţa dintre 
sexe. Băiatul era educat să fie dominant, să aibă un rol esenţial în luarea deciziilor, iar 
fata se forma în ideea obedienţei faţă de bărbat. Cu toate modificările intervenite, chiar 
în regimul comunist, în relaţiile dintre sexe, se observă perpetuarea unei inegalităţi. 

Deşi numărul absolvenţilor de liceu este aproape egal la cele două sexe, totuşi numărul 
absolvenţilor de universitate este mai mare decât al absolventelor, iar grupul de bărbaţi 
cu titlul de doctor este de câteva ori mai mare decât numărul femeilor cu acest titlu (Ioan 
Mihăilescu, „Sex“, în Dicţionar, 1993, p. 542). Majoritatea tinerelor frecventează facul¬ 
tăţi umaniste sau facultăţi ce pregătesc cadre didactice şi apoi se îndreaptă masiv către 
cariere în învăţământul preuniversitar. 

în ţara noastră, femeile participă aproape în aceeaşi proporţie cu bărbaţii la activi¬ 
tatea productivă şi servicii. Datorită politicii de dinainte de anul 1989, femeile au fost 
angajate în toate sectoarele activităţii sociale şi economice, uneori făcându-se abuzuri, 
neţinându-se seama de posibilităţile reale ale femeii de a ocupa anumite locuri de muncă. 
Această masivă implicare a femeilor în câmpul muncii nu a fost însoţită de măsuri so¬ 
ciale adecvate de absolvire a femeilor de muncile suplimentare din propria gospodărie 
şi de îngrijirea copiilor. 

în afirmarea inegalităţilor între sexe acţionează intens stereotipurile sexuale, care 
accentuează rolul privilegiat al bărbatului. Peremptorie este mentalitatea că bărbatul 
trebuie să aibă un venit mai mare pentru a întreţine familia. Apoi, edificatoare rămâne 
tendinţa femeilor de a ocupa funcţii subalterne. Majoritatea profesorilor universitari, a 
inginerilor, politicienilor, poliţiştilor, cadrelor ofiţereşti sunt bărbaţi, iar alte ocupaţii 
sunt puternic feminizate, cum sunt cele din învăţământul preuniversitar, activitatea de 
secretariat ş.a. Inegalitatea apare şi în raporturile ce se stabilesc în cadrul activităţii 
profesionale, secretarele au şefi, de regulă bărbaţi, asistentele medicale sunt conduse de 
doctori, profesoarele au directori bărbaţi. 

Cu toate drepturile pe care le au femeile în societatea românească, ele sunt obligate 
să presteze 2/3 din timpul total de muncă socială, dar veniturile lor sunt cu 10,9% mai 
mici decât media lucrătorilor (V. Paşti, Mihaela Miroiu, C. Codiţă, 1997, p. 182). Din 
cauza dezvoltării reduse a serviciilor şi datorită mentalităţii despre rolul femeii în gos¬ 
podăria casnică, femeile prestează o muncă în virtutea unui stereotip despre rostul ei în 
familie. Se aduce ca explicaţie dominaţia culturii patriarhale ce dă privilegii bărbaţilor 
îngrijiţi de femei, lipsa educaţiei parteneriale în familie. 

Statusul femeii derivă şi din contextele economice dificile în care funcţionează 
societatea românească. Una dintre consecinţele esenţiale o reprezintă sărăcia astfel încât 
s-a ajuns la transfomiarea femeilor în „exclusele excluselor şi în marginalele margina¬ 
lelor". ( ibidem , p. 183). Câştigurile salariale în ramurile în care femeile sunt majoritare 
sunt sub media pe economie, o premisă importantă în manifestarea inegalităţii dintre 
sexe. Am arătat că are loc creşterea familiilor monoparentale, dar este semnificativ că 
cea mai mare parte dintre acestea sunt sărace. Pe de altă parte, procentul de şomeri este 
mai ridicat în rândul femeilor, şi trebuie spus că riscul de a pierde locul de muncă este mai 
mare la femei. Deşi există prevederi legale clare nu se asigură, cu deosebire în sectorul 
privat, protecţia socială a femeii pentru perioada de naştere şi pentru îngrijirea copiilor. 
Cât priveşte abandonul familial, acesta se datorează în cele mai multe cazuri bărbaţilor, 
iar femeilor le revine întreaga responsabilitate în îngrijirea copiilor. 

Un aspect îngrijorător al relaţiilor dintre sexe îl constituie violenţa domestică, feme¬ 
ile fiind victime ale agresiunii bărbaţilor. Vătămarea şi lovirea soţiei de către soţ este una 
dintre cele mai des întâlnite tipuri de agresiune, infracţiune pedepsită până foarte recent 

numai la solicitarea soţiei care, evident, de teamă sau din jenă, nu reclamă instituţiilor în 
drept fapta comisă de soţ. Urmare a unei viziuni tradiţionale despre relaţiile dintre soţi, 
care acceptă ab initio lovirea de către soţ a soţiei în virtutea drepturilor şi responsabili¬ 
tăţilor pe care acesta le are în organizarea vieţii familiei sale, continuă să persiste con¬ 
cepţia despre justificarea agresiunii ca normală. Trebuie reţinut că această viziune nu este 
exclusiv masculină, ci ea este puternic înrădăcinată la femei. Legile adoptate în ultimul 
timp vor conduce la diminuarea comportamentelor agresive ale bărbaţilor faţă de femei, 
însă aplicarea lor deplină este dependentă mult de schimbarea mentalităţii femeii, care 
să aibă demnitatea şi curajul de a nu accepta să fie agresată, şi să apeleze întotdeauna la 
lege. Neîndoielnic, un rol fundamental îl are în acest sens societatea civilă, care trebuie să 
dea atenţie cu precădere problemelor oamenilor, metodelor de schimbare a mentalităţii lor. 

Accesul femeilor la funcţiile publice este o chestiune destul de complexă. Nu există, 
în plan legislativ sau al deciziilor politice şi guvernamentale nici o restricţie sau vreo dis¬ 
criminare în ce priveşte prezenţa femeii în instanţele puterii. Cu toate acestea, ponderea 
femeilor în funcţii publice este cu totul nesemnificativă. Să amintim că înainte de anul 
1989 proporţia femeilor în toate structurile de conducere politică şi în toate organele exe¬ 
cutive era destul de mare, ajungându-se în unele locuri să depăşească 50%. Numai că această 
promovare se făcea printr-un act de decizie centrală, iar unele femei erau propulsate în 
funcţii de conducere împotriva voinţei lor sau a lipsei unei pregătiri şi cunoaşteri adec¬ 
vate a domeniului. în acelaşi timp, nu se poate nega experienţa managerială, în contex¬ 
tele de atunci, pe care au câştigat-o multe femei în perioada de dinainte de anul 1989. 

Neimplicarea femeilor în funcţii publice are mai multe cauze, care nu ţin neapărat 
de discriminările operate de către bărbaţi, discriminări reale şi de necontestat. Schim¬ 
barea condiţiilor sociale de ascensiune în instanţele supreme ale puterii a făcut ca foarte 
multe femei să nu facă faţă nonnelor şi principiilor ce guvernează lupta politică, o luptă 
nu rareori bazată pe limbaje şi mijloace dure, chiar inumane, şi de mare uzură fizică şi 
nervoasă. Apoi, instabilitatea poziţiilor ocupate în structurile politice constituie un factor 
pentru implicarea femeilor în viaţa politică. Revenirea unui bărbat la vechea ocupaţie 
se produce mai uşor decât ar putea-o face o femeie, la aceasta contribuind, evident, men¬ 
talitatea şi atmosfera ce s-ar crea în jurul ei. 

într-adevăr, în programele politice chestiunile legate de problematica inegalităţilor 
dintre sexe sunt tratate superficial. întrebarea este dacă prin prevederi speciale pentru 
femei nu se perpetuează, inevitabil, o atitudine de discriminare? în fond, un program 
politic în întregul său cuprinde direcţii de acţiune pentru întregul electorat al unui partid, 
soluţiile vizând în aceeaşi măsură pe bărbaţi şi pe femei. Dincolo de orientarea progra¬ 
melor politice trebuie recunoscut că rămâne o problemă a societăţii româneşti actuale 
prezenţa cu totul nesemnificativă a femeii în parlament, în ministere, prefecturi ş.a.m.d. 

Termeni 

discriminare 
feminitate 
gen social 
masculinitate 


întrebări recapitulative 

1. Ce anume detennină cea mai clară diferenţiere între oameni? 

2. Din ce derivă diferenţele de gen social? 

3. Ce sunt rolurile de gen social? 

4. Ce schimbări a adus societatea contemporană în statusul social al femeii? 

5. Cum explică perspectiva conflictualistă relaţiile de gen social? 

6. Ce se întâmplă în S.U.A. din momentul în care proporţia femeilor depăşeşte 15% din locurile 
de muncă de la o instituţie? 

7. Ce proporţie deţin femeile în ansamblul populaţiei din România? 

8. în ce domenii lucrează prioritar femeile din România? 

9. în ce constă discriminarea de gen? 

10. Prin ce se distinge socializarea de gen? 

11. Cât din timpul total de muncă socială este prestat de femeile din România? 

12. Care este aspectul cel mai îngrijorător al relaţiilor dintre sexe? 

13. De ce femeile din România refuză să intre viaţa politică? 

14. Cum reflectă mass media relaţiile de gen? 

15. De ce în mass media lucrează un număr mai mare de femei decât în alte sectoare? 


relaţii între sexe 
sexualitatea 
socializarea de gen 

Relaţiile interetnice, rasiale şi naţionale 


în fiecare societate convieţuiesc persoane aparţinând unor grupuri etnice majoritare 
şi unor grupuri etnice minoritare, iar între ele se stabilesc relaţii din necesitatea comuni¬ 
cării şi integrării sociale, asigurării stabilităţii şi echilibrului sistemului social. 


10.1. Grupul etnic 

Grupul etnic este un grup social ai cărui membri au un semnificativ sentiment al 
identităţii. Componenţii unui grup etnic diferă de alţii prin trăsături caracteristice: obi¬ 
ceiuri, îmbrăcăminte, comportamente, limbă, religie, concepţie despre viaţă. Prin grup 
etnic definim o populaţie distinctă în cadrul unei societăţi mai largi, a cărei cultură este 
diferită de a sa. Membrii unui asemenea grup sunt, se simt, sau par să fie uniţi între ei 
prin legături de natură rasială, naţională sau culturală. Un grup etnic se constituie în func¬ 
ţie de mai multe criterii. El este alcătuit din oameni cu o identitate distinctă, înrădăcinată 
într-un tip particular de istorie. Caracteristic rămâne ce este un membru al acestui grup, 
decât ceea ce face. Un grup etnic este o structură care include persoane din toate grupele 
de vârstă şi de ambele sexe, iar etnicitatea este împărtăşită de toţi. 

Grupurile etnice sunt ascriptive şi exclusive. Calitatea de membru se dobândeşte 
numai dacă persoana respectivă dispune de trăsături atribuite sau ea însăşi şi le atribuie. 
Grupurile etnice se regăsesc în toate societăţile unde deosebirile culturale capătă impor¬ 
tanţă şi impun un mod specific de organizare a acestor diferenţe. 

Temienul de grup etnic a fost utilizat pentru prima oară în S.U.A. pentru a desemna 
pe imigranţii stabiliţi în valuri succesive în această ţară, care se distingeau de ceilalţi 
americani prin limbă, cultură şi religie. La a doua şi la a treia generaţie s-a constatat o 
diminuare a unora dintre deosebirile dintre imigranţi şi populaţia americană. Aceasta a 
fost premisa de la care au plecat cercetătorii şi politicienii în afirmarea tezei despre 
constituirea unei naţiuni americane omogene cultural. In ciuda meltingpot-ului care ar 
fi condus la asimilare, grupurile etnice persistă (Glazer, Moynihan, 1975), ceea ce 
înseamnă că ele rămân o problemă esenţială şi pentru un stat cum sunt S.U.A. 

Prin conceptul de grup etnic se surprinde o realitate socială concretă derivată din 
interrelaţiile şi contactele umane. Membrii unui grup etnic sunt conştienţi de aparte¬ 
nenţa lor prin raportare şi în contact cu membrii altor grupuri etnice. Aceste grupuri se 

afirmă în procesul comunicării şi al contactului continuu cu alte comunităţi etnice. De 
aceea, identităţile de grup etnic sunt definite în relaţie cu cei care nu sunt membri ai gru¬ 
pului. De fapt, discutând despre grupurile etnice, trebuie să facem referire la diferenţa 
dintre grup intern (de apartenenţă) şi grup extern, unde operează diferenţa între conştiinţa 
de NOI şi conştiinţa de EI. Din această delimitare rezultă necesitatea definirii unui 
proces esenţial: etnicitatea, care se naşte şi stăruie dacă există un contact minim între 
două grupuri etnice. Etnicitatea este o dimensiune a relaţiilor între agenţii care se consi¬ 
deră ei înşişi ca distinctiv cultural de membrii altor grupuri cu care au un minimum de 
interacţiune, şi exprimă o identitate socială bazată pe contrastul faţă de alţii, caracte¬ 
rizată prin rudenie fictivă sau metaforică (T. Eriksen, 1993). Etnicitatea este universală. 

Grupurile etnice sunt de două tipuri: primare şi secundare. Primele sunt structuri ai 
căror membri sunt în mică măsură afectaţi de relaţia cu majoritatea, păstrându-şi speci¬ 
ficul lor cultural. Datorită acestei particularităţi, grupurile etnice primare se constituie 
ca o reţea de relaţii de tip familial. Mai mult, ele păstrează trăsăturile de fragment al 
societăţii de origine. Grupurile etnice secundare sunt alcătuite din indivizi izolaţi, care 
depind în întregime, pentru satisfacerea tuturor trebuinţelor lor, de societatea majoritară. 


10.2. Minorităţi 

O temă de mare actualitate este cea a minorităţilor. Din necesitatea clarificării unor 
fenomene şi procese legate de rasă, naţionalitate, naţiune, religie şi limbă a apărut chesti¬ 
unea abordării acestor grupuri stabilite în spaţii naţionale majoritare. Minorităţile sunt 
definite ca grupuri cu atitudini şi comportamente specifice faţă de majoritate. O analiză 
a minorităţilor include, alături de numărul persoanelor, raporturile de putere şi influenţă. 
Numai astfel înţelegem de ce în Africa de Sud, pe o perioadă îndelungată, populaţia 
neagră a fost dominată de grupul alb. în acest caz, sociologii au discutat despre negrii din 
această ţară ca despre un grup minoritar pentru că ei au ocupat o poziţie subordonată în 
cadrul societăţii. Sunt state care nu au, în limbaj statistic, un grup majoritar. Elocvent este 
exemplul Imperiului Austro-Ungar unde doar o naţiune sau două, fără să fie majoritare, 
a dominat pe toate celelalte, care erau majoritare pe teritoriul locuit de acestea. în Transil¬ 
vania, conform recensămintelor organizate de guvernele maghiare, majoritari au fost 
întotdeauna românii, care au avut statut de minoritate decretat de puterea stăpânitoare. 

în Europa, minorităţile naţionale sunt grupuri naţionale identificate în teritorii unde, 
în virtutea unei vieţuiri pe aceste locuri, au pierdut suveranitatea lor asupra ţinuturilor res¬ 
pective în favoarea unei populaţii mai numeroasă de naţionalitate diferită. Se întâmplă 
ca minoritarii, din diverse cauze, să se stabilească în toate zonele teritoriului statului în 
care ei fiinţează. 

Rezultă că un grup minoritar este o populaţie cu o conştiinţă proprie etnică sau/şi 
culturală, cu relaţii stabilite numai între membrii consangvini, căsătoriţi numai cu per¬ 
soane ce aparţin de grupul lor. Sociologul american J.W. Vander Zanden (p. 257) a ana¬ 
lizat grupul minoritar prin cinci trăsături: 

1. Un grup minoritar este un grup ai căror membri cunosc discriminarea, segre¬ 
garea, opresiunea sau persecuţia din partea oricărui grup considerat grup dominant. Din 

cauza diferenţelor de putere dintre cele două grupuri, membrii minoritari sunt dezavan¬ 
tajaţi, iar din această poziţie grupul dominant are avantaje; 

2. O minoritate are o conştiinţă proprie de grup caracterizată printr-o conştiinţă a 
singularităţii. Membrii săi posedă o afinitate socială şi psihologică cu cei ce sunt ca şi 
ei. Această conştiinţă a singularităţii este adesea accentuată prin suferinţe şi greutăţi 
comune grupului; 

3. O minoritate este caracterizată prin trăsături fizice şi culturale care o disting de 
grupul dominant. în virtutea acestor trăsături, membrii săi se reunesc, iar aceasta deter¬ 
mină plasarea lor în poziţii mai puţin dezirabile în structurile societăţii; 

4. O persoană aparţinând unei minorităţi are o poziţie ascriptivă (atribuită), iar ea 
nu poate decide asupra statusului ei. De pildă, un ins nu are cum să aleagă între a fi alb 
sau negru; 

5. Membrii unei minorităţi sunt obligaţi să facă o căsătorie endogamă. Grupul do¬ 
minant caută să descurajeze căsătoriile în interiorul grupului minoritar, iar minoritatea 
încearcă să stimuleze căsătoriile endogame. 

Astăzi se discută mult despre minorităţi, problemele acestora fiind reactivate în 
multe zone din lume. într-adevăr, peste tot există, în cadrul statelor naţionale sau multi¬ 
naţionale, grupuri minoritare. De pildă, albi în Africa şi indieni în India - care se consi¬ 
deră minoritari în ţările unde locuiesc. Indienii nativi din America de Nord sunt apreciaţi 
ca minoritari. 

în Europa, minorităţile naţionale sunt adesea grupuri care trăiesc la graniţa dintre 
statul în care locuiesc şi statul de origine. Iată, de pildă, danezii din landul Schleswig- 
Holstein, germanii din regiunea Sudeţi, suedezii din insulele landului Asland. Prin 
plebiscit, unele grupuri minoritare au ales un anumit stat, situaţie caracteristică pentru 
zona Malmedy, care a ales Belgia în loc de Gemiania, Klagenfurt a intrat în compo¬ 
nenţa Austriei în loc de a fi parte a Iugoslaviei, regiunea Şopron a trecut la Ungaria în 
loc de Austria, regiunea Saar a acceptat să fie încorporată în Gennania în loc de Franţa. 

Minorităţi naţionale fiinţează şi în interiorul unor state, urmare a unor evoluţii isto¬ 
rice. Amintim minoritatea maghiarilor din România, cea a slovenilor în Austria, a ger¬ 
manilor în Gdansk, a albanezilor în Iugoslavia, a românilor în Ungaria etc. 

Din cauza unor circumstanţe sociale şi naţionale, unele minorităţi naţionale s-au 
constituit ca o consecinţă a emigrării dintr-un stat în alte state. Să-i amintim pe kurzi şi 
turci în Gennania şi în alte ţări europene, pe maghrebieni în Franţa, pe chinezi, japo¬ 
nezi, portoricani şi jamaicani în S.U.A. De fapt, în orice stat dezvoltat emigrează anual 
populaţii din alte zone ale lumii, şi care se constituie în minorităţi naţionale. 

Un grup aparte de minorităţi îl constituie europenii proveniţi din vechile metropole 
şi stabiliţi în ţări ce au fost colonii, cu deosebire în ţări din America de Sud, Asia şi Africa. 

Minorităţile naţionale fac parte din grupul mai larg al minorităţilor sociale, alături 
de minorităţile rasiale, lingvistice, politice, religioase. Limba, de pildă, este un factor ce 
detemiină afirmarea unor minorităţi, cum sunt suedezii în Finlanda, germanii în Europa 
de Est. Cel mai clar exemplu îl constituie India, unde numai 14 limbi sunt recunoscute 
ca dominante. Persoanele, care vorbesc alte limbi decât cea dominantă în statul respec¬ 
tiv, devin minoritare. De fapt, grupurile lingvistice minoritare în India includ indivizi 
care vorbesc una din cele 100 de limbi pentru care nu există o fomiă statală. Minoritari 

sunt şi cei care, deşi vorbesc o limbă ce aparţine unei minorităţi, nu locuiesc în statul 
unde limba lor este dominantă. 

Diferenţele religioase generează fiinţarea grupurilor minoritare, în state în care popu¬ 
laţia majoritară aparţine unei alte religii. Conflictele apar între grupurile religioase mino¬ 
ritare şi grupul religios majoritar, considerat, de regulă, exponentul religiei oficiale. Cel 
mai distructiv conflict a fost cel dintre musulmani şi ortodocşi în Bosnia. Minorităţile 
protestante din Spania şi din unele părţi ale Americii de Sud au fost de multe ori 
discriminate. în general, catolicii sunt în minoritate acolo unde protestanţii fonnează 
majoritatea, deşi prejudecata şi discriminarea împotriva lor nu sunt atât de puternice. 
Evreii au fost persecutaţi, ca minoritate religioasă, până în timpurile modeme. 

Un aspect important al problematicii minorităţilor naţionale îl reprezintă drepturile 
şi obligaţiile acestora în cadrul naţional în care ele trăiesc, chestiune mult discutată astăzi 
nu numai în lumea ştiinţei dar, mai ales, în plan politic şi în cel al relaţiilor interna¬ 
ţionale. Este clar că minorităţile naţionale au drepturi ce decurg din statutul lor în relaţie 
cu majoritatea. înainte de toate, persoanele ce aparţin minorităţilor naţionale sunt egale 
în drepturi cu toţi ceilalţi cetăţeni ai unui stat şi nu trebuie supuşi acţiunilor de discri¬ 
minare. în afara drepturilor şi libertăţilor fundamentale ale omului valabile pentru orice 
individ, pentru cei din minorităţile naţionale există dreptul la identitate etnică, dreptul 
la identitate lingvistică, culturală şi religioasă, folosirea limbii materne, practicarea pro¬ 
priei religii, intr-un cuvânt cultură proprie. Numeroase documente europene şi interna¬ 
ţionale stabilesc măsuri de aplicare a acelor decizii prin care se asigură respectarea 
drepturilor minorităţilor. 

O dimensiune esenţială pentru procesul de afirmare a drepturilor minorităţilor naţio¬ 
nale o constituie îndatoririle minorităţilor ca cetăţeni ai unui stat. Propovâduirea şi 
înfăptuirea drepturilor minorităţilor nu pot justifica în nici un fel generarea unor conse¬ 
cinţe negative pentru majoritate. Se discută mult şi se acţionează ca atare pentru înfăptu¬ 
irea drepturilor minorităţilor chiar şi împotriva intereselor fundamentale ale majorităţii, 
dar nu există nici un fel de preocupare faţă de acele mecanisme prin care majoritatea 
poate fi în mod subtil împiedicată să se dezvolte tocmai datorită acţiunii unor grupe 
minoritare de a solicita drepturi pe care statul nu le poate satisface din cauza resurselor 
limitate (fon Diaconu, 1996, p. 136). Documente internaţionale au reglementat relaţiile 
minoritarilor cu statul, prevăzând obligaţia din partea acestora de a manifesta loialitate, 
adică el nu trebuie să întreprindă nimic împotriva statului, peremptorie fiind, de pildă, 
Convenţia cadru a Consiliului Europei adoptată în anul 1994. 

Mai mult, o obligaţie recunoscută a persoanelor minoritare este fidelitatea faţă de 
ţara în care trăiesc, ceea ce înseamnă că ele nu au dreptul de a submina suveranitatea, 
integritatea şi independenţa politică a statelor. S-a acceptat de către statele semnatare ale 
documentelor internaţionale ideea după care exercitarea drepturilor şi libertăţilor pri¬ 
vind conservarea identităţii etnice, lingvistice, culturale şi religioase nu poate fi mptâ de 
îndatoririle ce decurg din statusul de cetăţean al unui stat. în acelaşi sens apare şi ches¬ 
tiunea respectării de către alte state a mecanismelor de funcţionare a raporturilor dintre 
minoritari şi statul pe al cărui teritoriu funcţionează. Statul trebuie să asigure toate con¬ 
diţiile pentru ca cetăţenii săi aparţinând unor minorităţi naţionale să poată comunica şi 
să aibă legături cu naţiunea originară din care s-au desprins, datorită unor contexte 

istorice. Aceasta însă nu permite din partea statului naţiunii originare să exercite pre¬ 
siuni, ajungându-se până la control asupra grupului minoritar din alt stat, transformân- 
du-se astfel în factor de tensiune între state şi de destabilizare internă şi internaţională 
(I. Diaconu, p. 141). 

Menţionarea doar a unor aspecte ale problematicii actuale a minorităţilor naţionale, 
care în bună măsură cade sub incidenţa reglementărilor de drept internaţional, a căutat 
să sublinieze semnificaţia sociologică a relaţiei dintre majoritate şi minoritate. Desfăşu¬ 
rarea acesteia face parte din mecanismele de organizare şi conducere a vieţii sociale a 
unui stat naţional, a cărui menire fundamentală o reprezintă asigurarea funcţionalităţii 
societăţii pe care o guvernează. în lipsa oricărei asumări de responsabilităţi şi îndatoriri, 
unele grupuri minoritare orientate numai spre revendicarea permanentă de drepturi 
prezintă un element de tensiune, iar acţiunea instituţiilor statului este ineficientă. Statul 
trebuie, înainte de orice alt obiectiv, să realizeze condiţiile sociale, economice şi cul¬ 
turale pentru ca fiecare cetăţean al său să dispună liber de drepturile sale fundamentale, 
astfel încât toţi membrii societăţii, indiferent de apartenenţa etnică, să fie motivaţi 
pentru participarea concretă la desfăşurarea vieţii sociale. 

Rolul minorităţilor în schimbarea socială a unei societăţi este un fapt incontestabil, 
dar, după cum o să constatăm mai jos, acest rol trebuie realizat în contexte sociale şi 
statale clare, ce permit într-adevăr o implicare a minoritarilor în procesele de schimbare 
benefice pentru întreaga societate. 

Rolul minorităţilor în schimbarea socială reprezintă un subiect esenţial al studiului 
relaţiilor interetnice, deoarece prezenţa grupurilor minoritare în cadrul unei societăţi 
este un factor al proceselor de schimbare ce se produc aici. Grupurile minoritare sunt 
un stimul constant de schimbare socială din cauza poziţiei lor de factor al diferenţierii 
culturale faţă de majoritate. Cum minoritarii caută să-şi exprime pennanent identitatea, 
rezultă o competiţie între modul lor de a fi şi cel al majoritarilor. Configurarea specifici¬ 
tăţii lor prin cultură, tradiţie, mod de viaţă provoacă deosebiri faţă de valorile şi normele 
societăţii globale, ceea ce poate conduce, în anumite condiţii, la conştiinţa majorităţii 
despre minoritari ca un element de conflict sau de perturbare a ordinii sociale. 

Minorităţile, considerându-se în poziţie subalternă sau superioară faţă de majori¬ 
tate, caută să direcţioneze raporturile cu majoritatea spre scopuri şi trebuinţe, care nu 
întotdeauna concordă cu conduita generală stabilită de instituţiile statului. Minorităţile 
tind să răstoarne stătu quo -ul şi chiar solicită populaţiei majoritare să se readapteze la 
trebuinţele proprii şi modului lor de a le satisface. Ele sunt factori continui de presiune 
prin varii căi asupra majorităţii şi, de aceea, pot impune schimbarea. Mai mult, unele 
minorităţi pot să realizeze coaliţii cu alte minorităţi din societatea în care trăiesc sau din 
alte state pentru a produce modificări. Minoritarii se pot uni în grupuri refomiatoare sau 
revoluţionare pentru optimizarea condiţiei lor sociale şi culturale (cf. „Minorities“, în 
International Encyclopedia of Social Sciences, p. 369). După studiile în domeniu, reiese 
că unele minorităţi includ un număr disproporţionat de indivizi creativi şi inventivi de¬ 
oarece statusul lor marginal îi obligă să caute soluţii de depăşire a acestei condiţii. Este 
interesant, aşa cum a afirmat E. Stonequist, că din punct de vedere sociologic „omul mar- 
ginal“ a fost identificat cu omul creativ. Din necesitatea de a se integra în societate, mem¬ 
brii minoritari adoptă strategii creative faţă de membrii grupului dominant. Preocuparea 

pentru găsirea modalităţilor de modificare a statusului lor social îi detemiină pe minori¬ 
tari să fie creativi. Potenţialul de schimbare exprimat de existenţa minorităţii intr-o socie¬ 
tate este valorificat acolo unde factorii de putere ai majorităţii conservă identitatea acesteia. 
Intr-adevăr, minoritatea este un element al schimbării, dar trebuie subliniat că nu orice 
schimbare produsă de ea este benefică pentru societate şi chiar pentru membrii ei. 


10.3. Atitudini faţă de grupul etnic 

10.3.1. Prejudecata 

în relaţiile interetnice se exprimă atitudini şi comportamente faţă de grupul etnic de 
apartenenţă sau faţă de alte grupuri etnice. Unul dintre cele mai cunoscute fenomene 
este prejudecata. 

Cum este definită prejudecata? Una dintre definiţiile valabile este cea a psiholo¬ 
gului american G. Allport (1954): „Prejudecata etnică este o anticipaţie bazată pe eroare 
şi generalizare inflexibilă. Ea poate fi direct legată de un grup ca întreg sau de un individ 
ca membru al acelui grup“. O altă definiţie este cea a lui Simpson şi Yinger, anume preju¬ 
decata este „o atitudine rigidă, emoţională privind un grup“. 

Termenul de prejudecată vine din latină: prae = înainte, judicum = judecată, ceea 
ce înseamnă judecată înainte de a cunoaşte faptele. Sociologic, prejudecata este un set 
de credinţe, stereotipuri şi emoţii puternice tipic negative despre un grup de indivizi, 
care predispune pe un ins să acţioneze într-un anumit mod faţă de acel grup. Prejudecata 
este cunoaştere, emoţie şi predispoziţie la acţiune în chip prestabilit. 

Credinţele specifice prejudecăţii se caracterizează prin simplicitate şi rigiditate. 
Credinţele despre grupurile etnice iau adesea fomia stereotipurilor - imagini mentale 
proprii, imagini simple şi nesofisticate despre lucruri aproximativ cunoscute. Stereoti¬ 
purile etnice sunt generalizări despre varietatea complexă a problemelor şi specificităţii 
existente în orice grup etnic. Componenta emoţională şi afectivă se referă la faptul că 
prejudecata implică sentimente şi trăiri, de regulă negative şi intense, cu privire la un 
grup etnic. Prejudecata este considerată eminamente negativă. în anumite contexte există 
prejudecata ca atitudine pozitivă faţă de un grup etnic. 

Prejudecata este definită şi ca absenţa raţionalităţii. Omul modem, în calitatea lui de 
fiinţă raţională, este preocupat de acurateţea, corectitudinea şi bogăţia informaţiei despre 
el şi despre alţii. Or, prejudecata apare ca o atitudine retrogradă. 

Oricum, existenţa prejudecăţii este determinată de: 

1. comportamentul etnocentric; 

2. preluarea judecăţii altora despre ceea ce se ştie puţin; 

3. generalizarea unei experienţe personale avute cu persoane din alte grupuri; 

4. selecţia acelor stereotipuri care dau suport credinţelor despre relaţiile cu grupu¬ 
rile străine; 

5. tendinţa de a dezvolta prejudecata împotriva celor care apar drept concurenţi. 



Relaţiile interetnice, rasiale şi naţionale 


135 


10.3.2. Discriminarea 

întâlnim în viaţa socială discriminarea grupurilor etnice. Faţă de prejudecată care 
este, după cum am discutat, o atitudine sau o stare mintală, discriminarea înseamnă 
negarea arbitrară a privilegiilor, puterii şi prestigiului membrilor unui grup etnic, cu 
nimic inferior membrilor din grupurile dominante. Cu privire la relaţia discriminare- 
prejudecatâ, R.K. Merton a identificat patru tipuri de raporturi (cf. Vander Zanden, 
1988, p. 259): 

1. individ în totalitate liberal - persoana fără prejudecăţi care nu discriminează; 

2. individ liberal şovăielnic - o persoană fără prejudecăţi care discriminează ca 
răspuns la presiunile sociale; 

3. bigotul timid - persoana cu prejudecăţi care nu discriminează ca răspuns la pre¬ 
siunile sociale; 

4. bigotul total - persoana cu prejudecăţi care discriminează. 

Discriminarea contribuie la segregare, care este acţiunea de a interzice accesul unor 
grupuri etnice la instituţii publice sau de a comunica cu grupul dominant. Aşadar, alături 
de discriminarea practicată de individ stă discriminarea instituţională. Sociologi americani 
au analizat acest tip de discriminare, făcând referire la practici discriminatorii în şcoli, 
spitale, piaţa muncii. Cu toate eforturile de creare a cadrului legislativ necesar în afirmarea 
egalităţii de şanse pentru toţi membrii societăţii americane, s-a afirmat că de fapt nu 
există o egalitate a şanselor. Dimpotrivă, egalitatea de şanse asigură inegalitatea. Negrii 
şi alte minorităţi sunt preocupaţi nu atât de înlăturarea barierelor pentru a li se asigura 
şanse egale, cât de egalitatea în rezultate, paritate în veniturile familiei, în locuinţă şi 
alte necesităţi pentru a conferi familiei sănătate şi forţă ( ibidem , pp. 259-260). 

Originile comportamentului discriminatoriu se regăsesc în stereotipuri prin care se 
fac generalizări ale unor experienţe concrete prin prisma unor reprezentări colective ale 
grupului, relativ constante şi neinfluenţabile de către alte experienţe. Individul va fi sen¬ 
sibilizat numai de acele manifestări comportamentale aflate în concordanţă cu stereoti¬ 
purile. Discriminarea este de mai multe tipuri: evitarea pasivă, verbalizarea negativă, 
discriminarea activă şi violentă faţă de persoanele sau grupurile discriminate. Atitudinile 
discriminatorii nu sunt exprimate obligatoriu de către grupurile dominante. Preferinţa 
exclusivă pentru propriul grup generează manifestarea discriminării. Opiniile oamenilor 
sunt adesea fragmentare, iraţionale, contradictorii şi ambivalenţe, iar din aceste trăsături 
se naşte, în lipsa altor valori, receptarea subiectivă şi deformată a realităţii. 


10.4. Strategii ale grupurilor dominante 
faţă de grupurile minoritare 

Grupurile dominante acţionează în relaţiile lor cu grupurile minoritare pe baza unei 
strategii şi chiar a unei politici, în scopul impunerii unui mod de acţiune vizavi de proble¬ 
mele specifice minoritarilor. George E. Simpson şi J. Milton Yinger (apuci Vander Zanden, 
p. 261) au identificat şase tipuri de politici faţă de grupurile minoritare: asimilarea, plu¬ 
ralismul, protecţia legală a minorităţilor, transfer de populaţie, subjugarea şi extenninarea. 

1. Asimilarea se referă la fuziunea culturală în care două grupuri se amestecă astfel 
încât devin o singură entitate. în acest caz, graniţele grupului devin mai permeabile. 
Sociologul american Milton G. Gordon (1964) distinge şapte dimensiuni ale asimilării: 
culturală, structurală, maritală, de identificare, atitudine receptivă (absenţa prejudecăţii), 
comportament receptiv (absenţa discriminării) şi atitudine civică (absenţa conflictului 
de valori şi de putere). 

Asimilarea este naturală atunci când are loc în relaţiile directe dintre grupurile 
etnice eterogene. Ea apare din nevoia de consolidare a vieţii sociale, economice şi cul¬ 
turale comune. Căsătoriile mixte sunt calea principală de realizare a asimilării naturale. 
Există şi asimilarea forţată, un sistem de măsuri guvernamentale sau politice privind 
învăţământul, cultura şi alte sectoare ale vieţii sociale ce au ca scop accelerarea artifi¬ 
cială a proceselor de asimilare prin reprimarea sau limitarea în utilizarea limbii şi în 
exprimarea valorilor culturii minorităţilor. 

2. Pluralismul etnic este politica faţă de minorităţi care menţine în dimensiunile lor 
istorice şi culturale grupurile minoritare sau etnice fără să atenteze la specificitatea lor. 
Politicile româneşti pot fi apreciate ca înscriindu-se în tendinţa susţinerii pluralismului 
etnic. 

3. Transferul de populaţie este strategia adoptată în temeiul soluţionării unui con¬ 
flict interetnic puternic. Au loc mutări masive de populaţie în alte teritorii. De pildă, în 
anul 1972, toată populaţia de origine asiatică a fost nevoită să părăsească Uganda. O 
asemenea strategie se aplică şi în cazul manifestării tendinţei de secesiune din partea 
unor minorităţi. 

4. Protecţia legală a minorităţilor înseamnă o strategie prin care se asigură mijloa¬ 
cele juridice, politice şi materiale de ocrotire a lor. 

5. Subjugarea minorităţilor este o strategie care urmăreşte integrarea lor în socie¬ 
tate sau/şi conducerea lor de către majoritate. Există situaţii când un grup etnic majoritar 
este dominat de un grup etnic minoritar. Exemplul cel mai clar a fost politica de apar¬ 
theid din Africa de Sud, care exprima subjugarea, de către grupurile albe, a populaţiei 
negre majoritare. 

6. Exterminarea este aplicată în situaţiile când conflictul interetnic este atât de grav 
astfel încât se apelează la metoda distrugerii fizice a unui grup etnic. Extemiinarea 
înseamnă genocid etnic. Nord-americanii au exterminat mai mult de două treimi din 
populaţia indiană. în Turcia au fost ucişi peste un milion şi jumătate de armeni ce 
locuiau în această ţară. în timpul celui de-al doilea război mondial au fost exterminaţi 
peste şase milioane de evrei, ţigani şi slavi. în anul 1972, tribul Tutsi a ucis 100.000 
membri ai tribului Hutu din Burundi. 


10.5. Rasa 

Temă predominant antropologică, rasa este abordată sociologic prin implicaţiile 
sociale rezultate din raporturile dintre oameni aparţinând diferitelor grupuri rasiale. Rasa 
este un grup natural de oameni care prezintă un ansamblu de caractere fizice ereditare 

comune indiferent de limbajele, obiceiurile şi naţionalităţile lor ( Etimologie generale, 
p. 676). Biologii definesc rasa ca fiind „un grup de indivizi înrudiţi prin intercâsâtorie, 
adică o populaţie care se deosebeşte de alte populaţii prin frecvenţa anumitor trăsături 
ereditare" (L.C. Dunn, în Rasismul în faţa ştiinţei, p. 207). Oamenii diferă între ei în 
foarte multe moduri, unul dintre criterii fiind şi cel al rasei. Aşa cum a rezultat din cele 
două definiţii, rasa are mai mult o bază genetică. De aceea, categorisirea indivizilor numai 
în temeiul unei trăsături umane, cum este culoarea pielii, nu a dus la rezultate ştiinţifice 
scontate, deoarece este dificil de a delimita cu rigoare o populaţie de alta. Referindu-se 
la S.U.A., Stuckert (apuci Vander Zanden, p. 255) a remarcat că 80% dintre negrii ame¬ 
ricani au strămoşi în Europa, 50% dintre mexicanii americani au strămoşi indieni şi euro¬ 
peni; 20% dintre americanii albi estimează că au strămoşi africani sau indieni. 

Rasa nu depinde de caracterele civilizaţiei. Nu există o rasă chineză sau o rasă japo¬ 
neză, o rasă americană sau o rasă latină. Rasa nu este identică cu naţionalitatea sau cu 
etnia. Cercetările de genetică au demonstrat, fără putinţă de tăgadă, că toate rasele sunt 
egale din punct de vedere biologic şi nu au relevat nici o diferenţiere sensibilă în ceea 
ce priveşte dezvoltarea creierului. 

Fiecare rasă poate fi descrisă prin caracteristicile sale fizice: culoarea părului şi a iri¬ 
sului, tipul şi gradul de pilozitate facială (barbă, mustăţi) şi corporală, forma pleoapelor su¬ 
perioare, a nasului şi a buzelor, talia, fomia capului şi a feţei. Diversitatea foarte mare care 
apare în cadrul fiecărei rase se explică probabil prin amestecul puternic al populaţiilor 
umane. Aceasta demonstrează că grupurile de populaţie nu au stagnat sau nu s-au con¬ 
servat întocmai, dimpotrivă, ele au cunoscut o evoluţie în dezvoltare şi un contact cu alte 
grupuri de populaţie, ceea ce a condus la amestecul între ele. Numai aşa se explică de 
ce până acum ştiinţa nu a putut dovedi existenţa unei rase pure. De aceea, trebuie făcută 
diferenţa între noţiunea de rasă biologică şi noţiunea de rasă etnologică sau de rasă 
antropologică. în primul caz, într-adevăr, există diferenţe între oameni aparţinând unor 
rase diferite, dar în al doilea caz nu se poate vorbi de decalaje culturale dintre popoare 
ca efecte ale deosebirilor înrădăcinate în originea lor rasială. în acelaşi mod, nu putem 
discuta despre un tip rasial reprezentativ. Omul datorează rasei doar o moştenire biolo¬ 
gică, exprimată în diferenţe ce ţin de aspectele exterioare ale fiinţei umane. 

O chestiune discutată în studiile despre rasă este legătura dintre rasă şi limbă, identi- 
ficându-se, după cum am menţionat, rasa cu grupuri lingvistice. Este clar că înrudirile 
de limbă nu mai prezintă astăzi o condiţie pentru argumentarea înrudirilor de rasă. O 
anumită rasă intră în compoziţia mai multor popoare, care vorbesc limbi diferite, iar o 
limbă poate fi vorbită de mai multe popoare de rase diferite. 

Care sunt factorii de diferenţiere a raselor? Teoria genetică modernă a demonstrat că 
populaţiile umane actuale, indiferent de rasă, sunt descendente dintr-un strămoş comun, 
iar diferenţele dintre indivizii aparţinând unor rase diferite sunt datorate mediilor sociale, 
culturale, naturale, precum şi deosebirilor dintre gene. C. Levi-Strauss a subliniat că există 
mai multe culturi decât numărul raselor umane: „două culturi elaborate de oameni apar¬ 
ţinând aceleiaşi rase se pot deosebi între ele în aceeaşi măsură sau chiar mai mult decât 
două culturi ţinând de grupuri îndepărtate între ele din punct de vedere rasial (C. Levi- 
Strauss, în Rasismul în faţa ştiinţei, 1982, p. 5). Pe de altă parte, trebuie spus că proce¬ 
sele de evoluţie, prin care omul s-a adaptat diverselor medii, nu au determinat, în nici 

un spaţiu, fonnarea unei rase pure. Genetica a demonstrat diversitatea extraordinară a 
populaţiilor şi a speciilor. S-a ajuns la concluzia că numărul combinaţiilor genetice ce 
au apărut sau pot apărea în cadrul speciei umane este considerabil mai mare chiar decât 
numărul atomilor din univers. în cei 46 de cromozomi ai speciei umane există circa 
1.000 de gene şi sunt posibile 102.000 combinaţii genetice, iar numărul atomilor în 
univers este apreciat la 1080. Variabilitatea în cadrul unei populaţii este mai mare decât 
deosebirile dintre diverse populaţii ce aparţin unor rase. 

Astăzi se cunosc trei rase primare: 

- europoidâ (albă); 

- mongoloidă (galbenă); 

- negroidă (neagră) şi 27 de rase secundare. 

Rasele primare sunt grupuri mari care se disting unele de altele printr-un mare nu¬ 
măr de caracteristici uşor de recunoscut, iar localizarea lor geografică este foarte clară. 
Rasele secundare sunt unităţi geografice ale căror trăsături sunt mai puţin tranşante. 

Datorită convieţuirii mai multor grupuri rasiale într-o proporţie semnificativă în 
anumite state, acestea sunt cunoscute ca state multirasiale. Cele mai elocvente exemple 
sunt S.U.A. şi Africa de Sud. Confonn datelor oficiale, în anul 1980 structura pe grupuri 
rasiale în S.U.A. era următoarea: albi - 79,9%, negri - 11,7%, hispanici - 6,4%, asiatici 
şi alte grupuri - 2,0%. în baza acestor date s-a constatat că dacă tendinţele semnalate în 
anul 1980 continuă, o altă structură a populaţiei se conturează peste 100 de ani, adică în 
anul 2080: albi - 49,9%, hispanici - 23,4%, negri 14,7%, asiatici şi alţii - 12,0% (apuci 
Vander Zanden, p. 255). în Africa de Sud, structura populaţiei era, în anii ’80, alcătuită 
din negri - 73,8%, albi - 14,8%, mulatri - 8,7%, asiatici - 2,7%. 



10.6. Rasismul 

Studiul sociologic al raselor este oportun şi prin cunoaşterea comportamentelor 
sociale faţă de rasă. De-a lungul evoluţiei societăţii umane s-au manifestat anumite 
atitudini în legătură cu apartenenţa la o rasă, accentuate puternic după ce europenii au 
descoperit noi civilizaţii şi culturi. Contactul cu indivizii din aceste zone geografice a 
condus la formularea unor aprecieri şi judecăţi despre popoarele din spaţiile amintite, 
în funcţie de normele şi valorile culturii europene, care însă nu se regăseau în compor¬ 
tamentele, gândirea şi credinţele băştinaşilor. în temeiul unor cunoştinţe superficiale s-a 
emis teza superiorităţii europenilor faţă de popoarele din regiunile descoperite, idee ce 
a condus la constituirea, în secolul al XlX-lea, a unei doctrine, numită rasism. Aşadar, 
rasa a fost exploatată ideologic, excesiv şi defomiat, în scopuri străine ştiinţei. Rasismul 
este ansamblul credinţelor referitoare la rasă, şi al acţiunilor sociale bazate pe asemenea 
credinţe, fiind o ideologie care caută să justifice relaţiile de putere între grupurile rasiale 
şi ipostaziază teza despre existenţa unui raport între aceste grupuri, ce trebuie respectat 
şi acceptat. Ideea de bază a rasismului este proclamarea inegalităţii genetice, deci înnăs¬ 
cute şi imuabile, între rase. Rasismul argumentează necesitatea unui sistem de stratifi¬ 
care datorat diferenţelor rasiale. întrucât relaţiile dintre rase, ca şi raporturile dintre 

culturi sau dintre civilizaţii, sunt diriguite de o ordine ierarhică, unele rase sunt conside¬ 
rate superioare şi altele inferioare, ultimele depinzând şi fiind dominate de primele. în 
plan practic, rasismul susţine acţiunea de menţinere a purităţii fiecărei rase, pentru ca 
rasele inferioare să nu afecteze calitatea raselor superioare, iar consecinţa unei asemenea 
decizii este interzicerea relaţiilor sexuale şi căsătoriilor mixte interrasiale. 

Gândirea rasistă a speculat foarte mult confuzia contelui Gobineau care susţinea în 
lucrarea sa Essai sur l ’inegalite des races humaines (1853-1857) că populaţiile nordice 
sunt superioare tuturor celorlalte populaţii, pentru că acestea ar proveni dintr-o rasă 
pură, rasa ariană. Cercetările au dovedit că nu există cu adevărat o rasă ariană. în mile¬ 
niul II î.H. a existat în stepele din actualul Turkmenistan şi din actuala parte a Rusiei de 
sud un grup de popoare ce aveau o limbă şi cultură comune, indo-europeană, din care 
au derivat limbile sanscrită, greacă veche şi latină, precum şi majoritatea limbilor vor¬ 
bite astăzi în Europa, iar expansiunea acestor popoare a cuprins vaste teritorii, în primul 
rând Europa. Numai că ele au cunoscut profunde transformări ce au condus la apariţia 
unor diferenţieri între ele, şi de aceea, nu se mai poate accepta ideea unor popoare ariene. 

în legătură cu problematica raselor trebuie analizată şi atitudinea unor grupuri de 
elite din ţările ce-şi construiesc structurile statale naţionale, care consideră că între indi¬ 
vizi aparţinând unor grupuri etnice diferite există diferenţe înnăscute ce trebuie conser¬ 
vate. Dorinţa lor legitimă de apărare a propriilor culturi poate împiedica efortul de 
instaurare a egalităţii civice şi culturale intre membrii unei societăţi (Max Gluckman, în 
Rasismul în faţa ştiinţei, 1982, p. 353). 

O formă specială de rasism este apartheidul, acţiune de negare a dreptului pentru 
anumite categorii etnice sau rasiale de a se deplasa liber dintr-un spaţiu în altul, dintr-o 
aşezare umană în alta. 

în secolul al XlX-lea şi în prima jumătate a secolului al XX-lea s-a manifestat, mai 
ales în ţările europene, antisemitismul, care devine mişcare politică, în regimul nazist 
din Germania, ce urmărea izolarea evreilor, iar în timpul celui de-al doilea război mon¬ 
dial s-a ajuns la extenninarea lor pe baza unor argumente fără nici o justificare în planul 
concret al relaţiilor dintre oameni, al raporturilor dintre grupurile etnice. 

Şi alte popoare au cunoscut sau cunosc manifestări ostile din partea altor grupuri 
naţionale sau grupuri rasiale. Fără a ne opri asupra tuturor, remarcăm numai fiinţarea 
unor elemente de adversitate exprimate faţă de români după anul 1989, pe baza unor 
stereotipuri şi a unor acţiuni sistematice de răspândire a unor informaţii false despre 
profilul şi comportamentul românilor, iar dacă se continuă asemenea atitudini nu este 
exagerat să ne gândim la posibilitatea apariţiei antiromânismului, pe care-1 putem deja 
detecta la grupurile restrânse fie în interior, fie, mai ales, în exterior. 


10.7. Naţiunea 

în cadrul problematicii relaţiilor interetnice un loc important îl ocupă subiectul des¬ 
pre naţiune. Termenul de naţiune vine de la latinescul naţio care înseamnă naştere, se¬ 
minţie, neam, popor. în zorii istoriei umane, indivizii se reuneau în cete consangvine, 
adică membrii, care le compuneau, se înmulţeau între ei şi se înrudeau între ei. Evoluţia 



140 


Sociologie 


relaţiilor de rudenie a ajuns la forme de cuprindere a unui număr tot mai mare de inşi, 
astfel încât relaţiile de rudenie au încetat treptat să rămână elementul esenţial al confi¬ 
gurării raporturilor dintre oameni. Prohibirea incestului între părinţi şi copii, între fraţi 
şi surori, ca şi interzicerea căsătoriilor în cadrul aceluiaşi grup de rudenie au determinat 
exersarea altor moduri de stabilire a relaţiilor dintre oameni. în acest fel, apare o nouă 
formă de structurare a relaţiilor dintre oameni, şi anume ginta sau clanul de sorginte exo- 
gamicâ. C. Levi-Strauss a afirmat că interzicerea incestului a reprezentat saltul de la 
organic la social. 

Ginta a constituit prima modalitate de organizare a relaţiilor interumane întemeiată 
pe căsătoria contractată cu persoane din afara clanului, ceea ce a determinat dependenţă 
reciprocă a mai multor grupuri care-şi schimbau femeile, iar legăturile dintre ele au că¬ 
pătat cu timpul caracterul unei înrudiri. Datorită căsătoriilor exogamice, treptat, în cadrul 
ginţilor, s-a impus o anumită limită, rolul determinant în stabilirea ei avându-1 femeile. 
Totodată, s-au impus anumite obiceiuri comune, unele credinţe religioase au fost adop¬ 
tate de cvasimajoritatea componenţilor ginţilor, iar anumite evenimente de grup, au 
determinat manifestarea unei solidarităţi între toţi membrii acestei comunităţi. 

Trăirea în comun a unor procese, fapte şi evenimente, convieţuirea pe acelaşi teri¬ 
toriu, angajarea de acţiuni pe un anumit teritoriu, fiinţarea unor legături comerciale şi 
culturale mijlocite prin limba comună, exprimarea particularităţilor în obiceiuri şi tradiţii, 
adică într-un fond spiritual ce s-a transmis de la o generaţie la alta, au contribuit decisiv la 
constituirea unei realităţi specifice a grupurilor ce erau implicate într-o structură culturală. 

încet, consangvinitatea lasă loc relaţiilor întemeiate pe simboluri şi norme comune, 
ce se manifestau pe acelaşi teritoriu. Mai mult, relaţiile de rudenie reale au fost cu timpul 
înlocuite cu relaţii intre oameni derivate din conştiinţa apartenenţei la un anumit grup, 
cu sensul de rudenie, dar, de această dată, cu o valoare simbolică. 

Termenul de naţio, care în sensul său latin şi medieval exprimă o realitate despre 
populaţii de aceeaşi origine şi acelaşi sânge, a fost reluat în epoca modernă şi a fost 
investit cu virtuţi îndepărtate de înţelesul originar. Naţio are, în perioada modernă, un 
conţinut cultural politico-juridic detaşat de orice temei biologic. 

Naţiunile s-au format într-un proces istoric îndelungat prin evoluţia unor grupuri de 
oameni cu o viaţă comună, exprimată în participarea la aceleaşi evenimente, iar comu¬ 
nicarea între ele se făcea prin aceeaşi limbă. Prin urmare, naţiunea nu este o invenţie a 
societăţii modeme, după cum susţine orientarea modernistă (E. Gellner, B. Anderson), 
ci o formă de comunitate umană rezultată din evoluţia în timp a unei grupări ce s-a distins 
prin anumite particularităţi. Definirea naţiunii ca produs al epocii modeme, expresie a 
capitalismului, birocraţiei şi pragmatismului, de către E. Gellner (1997), vrea să argu¬ 
menteze lipsa de originalitate a acesteia. Structurile naţionale ar fi creaţii ale unor grupuri 
interesate în reunirea unor provincii într-un stat naţional, şi astfel ele au câştigat puterea 
politică şi economică necesară pentru dominarea lor. După Gellner, perioada modernă 
a impus statul naţiune, adică un stat dominat de un grup etnic ale câmi însemne de 
identitate, cum sunt limba şi religia, sunt frecvent reflectate în simbolurile sale oficiale 
şi în legislaţie. 

Construcţie europeană de la sfârşitul secolului al XVIII-lea, naţiunea nu poate ti, 
după Gellner, consecinţa firească a evoluţiei unor popoare pentru că ea nu a apărut 

dintr-o trebuinţă intrinsec umană. în viziunea modernistă, naţiunea nu include indivizi 
ce se revendică dintr-un strămoş comun şi de aceea apare chestiunea: ce-i detemiinâ pe 
oameni, în epoca modernă, să accepte să se unească intr-un stat naţional dacă nu a 
existat nici o continuitate între naţiune şi grupurile sau popoarele cărora le aparţine 
majoritatea membrilor naţiunii? 

în aceeaşi direcţie modernistă se înscrie ideea lui B. Anderson, care defineşte naţiu¬ 
nea ca „o comunitate politică imaginată, dar imaginată ca inerent limitată şi suverană 1 ? 
Se cuvine a sublinia că „imaginat 11 nu înseamnă în mod necesar inventat, ci mai degrabă 
desemnează faptul că indivizii care se definesc ei înşişi ca membri ai unei naţiuni nu 
vor şti niciodată mai mult despre concetăţenii lor, chiar dacă îi întâlnesc sau îi aud, deşi 
în mintea fiecăruia stăruie imaginea despre comuniunea lor. 

Pentru că naţiunea este o colectivitate mare, membrii acesteia necunoscându-se şi 
neavând relaţii directe, nu am putea discuta despre existenţa unei structuri reale ci 
despre construcţii ideologice, idee întâlnită şi în concepţia marxistă, care nega pereni¬ 
tatea istorică a naţiunii. 

Spre deosebire de modernişti, o altă orientare teoretică - primordialismul - accen¬ 
tuează teza continuităţii între etnic şi naţiune. Anthony D. Smith a susţinut ideea despre 
naţiunea ca o colectivitate umană derivată din legăturile de limbă, teritoriu, etnicitate şi 
religie, legături ce s-au stabilit între oameni încă din neolitic. De aceea, legăturile amin¬ 
tite sunt primordiale, iar comunităţile etnice sunt entităţi naturale. Naţiunea este un fapt 
organic înrădăcinat în procese sociale, umane şi istorice din cele mai vechi timpuri. Pentru 
antropologul englez, fonnarea naţiunilor a cunoscut modalităţi diferite în Europa, şi el 
distinge între modelul occidental şi cel răsăritean de constituire a entităţilor naţionale, 
în Occident, naţiunea este fonna de organizare a unei comunităţi: teritoriu istoric, comu¬ 
nitatea legalo-politică, egalitatea membrilor, ideologie şi cultură civică comună, elemente 
vitale pentru existenţa unei naţiuni, care fiinţează şi în modelul nonoccidental, la care se 
adaugă alte elemente. Acest din urmă model este gândit ca un model „etnic 11 , deoarece 
în definirea naţiunii esenţiale sunt comunitatea de origine şi cultura autohtonă. în timp 
ce în Vest se susţine că un individ a aparţinut unei naţiuni, dar el poate să aleagă cărei 
naţiuni să-i aparţină, conceptul nonoccidental nu ar accepta o asemenea opţiune. în spa¬ 
ţiul est-european naţiunea este văzută ca o superfamilie fictivă, iar membrii săi acordă 
interes puternic originii şi genealogiilor. Naţiunea îşi are originea intr-un strămoş comun, 
astfel încât toţi componenţii săi sunt incluşi în relaţii de familie, ceea ce-i diferenţiază 
de străini. Accentul pus pe seama legăturilor de familie explică puternicul element 
popular în concepţia etnică despre naţiune. Poporul figurează şi în modelul occidental 
al naţiunii, însă el este conceput ca subiect al comunităţii politice, al legilor şi institu¬ 
ţiilor. în modelul etnic, poporul, când nu este mobilizat pentru o acţiune naţională, este 
considerat obiect al aspiraţiilor naţionaliste. Conducătorii acestor naţiuni îşi justifică 
acţiunile lor şi caută să unească clase şi grupuri separate numai prin apelul continuu la 
„voinţa naţională 11 . Similar locului legii din modelul occidental, în concepţia etnică îi 
corespunde cultura vemaculară, în special limba şi obiceiurile. în acest fel se explică 
rolul proeminent jucat de lexicografi, filologi şi folclorişti în afinnarea ideilor naţionale. 
Ei au reuşit să cristalizeze şi să întărească ideea de naţiune la majoritatea membrilor 
unei societăţi. Aşadar, legături comune străvechi, participare populară, limbi vemaculare. 

obiceiuri şi tradiţii sunt elemente ale concepţiei etnice despre naţiune, conchide Smith. 
Identitatea naţională se manifestă în anumite condiţii: teritoriu istoric comun, mituri şi 
memorie istorică, o cultură populară, drepturi şi obligaţii legale pentru toţi indivizii, o 
economie comună cu mobilitate teritorială pentru locuitori. Rezultă că o naţiune poate 
fi definită ca o anumită populaţie umană care locuieşte un teritoriu şi împărtăşeşte ace¬ 
leaşi mituri, memorie istorică, cultură populară, drepturi şi îndatoriri legale pentru toţi 
şi desfăşoară în comun o activitate economică. 

Recent, naţiunea a fost descrisă ca „o morfologie originală, inventată în Europa 
pentru folosinţă proprie începând cu secolele al XlV-lea şi al XV-lea şi care, în secolul 
al XX-lea a devenit un produs de export în întreaga lume“ (J. Baechler, în Tratat, 1997, 
p. 101). întrebarea este cine a inventat naţiunea? într-adevăr nu toţi locuitorii unui teri¬ 
toriu dat au participat sau au conştientizat apartenenţa lor la un grup naţional. Un rol 
decisiv l-au avut elitele (intelectuale, politice, religioase etc.), care, după cum vom vedea 
mai jos, au acţionat pentru crearea condiţiilor unificării unor grupuri într-un stat naţional. 
Numai că elitele singure nu ar fi putut să influenţeze „masele“, dacă acestea nu aveau 
măcar o cât de vagă conştiinţă a apartenenţei prin limbă, obiceiuri, tradiţii, religie la un 
grup mai mare de oameni cu care puteau împărtăşi aceleaşi credinţe naţionale. Apărarea 
teritoriului de agresori străini a contribuit, indiscutabil, la afirmarea conştiinţei delimi¬ 
tării de alţii. în Occident, luptele purtate, pe perioade mari de timp, între popoarele din 
zonă au determinat ca fiecare popor să îşi întemeieze suveranitatea pe un teren locuit, 
de regulă, de o populaţie omogenă, omogenitate creată prin acţiunea bisericii catolice 
în a limita cât mai mult accesul indivizilor de altă confesiune. 

Observăm că o naţiune se constituie în cadrul unor procese sociale, culturale şi 
spirituale concrete care permit transformarea unei etnii (popor) în grup naţional, cum 
este de pildă, naţiunea română, rezultată din modificările intervenite în structurile etniei 
române. în alte cazuri, naţiunea este produsul consolidării mai multor etnii, cum este de 
exemplu, naţiunea franceză, născută din fuziunea etniilor provensale cu cele din nordul 
Franţei. Naţiunile pot să se nască fie în temeiul evoluţiei unei comunităţi etnice pe o 
perioadă lungă de timp, fie ca unnare a acţiunii unei părţi dintr-o etnie datorită emigrării 
ei în zone îndepărtate de locul originar. Oricum, o naţiune apare în contextul existenţei 
unei limbi comune, unei şcoli obligatorii pentru toţi locuitorii unui teritoriu, al creării 
unei pieţe naţionale în care circulă produsele proprii, iar comercializarea mărfurilor stră¬ 
ine este controlată,. Toate aceste procese susţin statul naţional, organism politico-juridic 
investit să administreze şi să guverneze, pe baza unor legi unice, întregul teritoriu locuit 
de membrii ce alcătuiesc o naţiune. 

Este adevărat, naţiunea ca fonnâ de comunitate umană politico-juridică s-a impus 
în perioada capitalismului. în spaţiul european s-au construit structuri naţionale care 
unificau grupuri de populaţii în temeiul unor scopuri comune şi pe baze istorice şi cul¬ 
turale comune. Burghezia europeană a luptat pentru teritoriu propriu, cu un stat propriu 
care să administreze şi să guverneze pe toţi cei ce se revendicau sau li se fonna credinţa 
că aparţineau aceleiaşi naţiuni. 

în afirmarea ideii naţionale s-a acţionat prin reevaluarea unor tradiţii şi obiceiuri, 
cât şi prin utilizarea unor simboluri care au căpătat dimensiuni şi virtuţi naţionale. Este 
clară preocuparea agenţilor sociali ai unificării naţionale de a integra cât mai multe 

dintre valorile culturii populare în ansamblul culturii naţionale. Deoarece impulsul către 
construirea spaţiului naţional a venit, de regulă, dinspre mediul urban, s-a căutat a se 
valorifica moştenirea claselor ţărăneşti. Este interesant că agenţii sociali din mediul urban 
au decis, în unele ţâri, ce aspecte ale culturii ţărăneşti sunt elemente ale culturii naţio¬ 
nale. Costumele populare, modele florale pictate, muzica tradiţională, mâncărurile ţără¬ 
neşti au devenit simboluri naţionale inclusiv la popoare care n-au dezvoltat asemenea 
simboluri (T. Eriksen, p. 102). De ce agenţii sociali ai proceselor naţionale au apelat la 
cultura „poporului" şi nu au valorificat propria lor cultură? Pentru că naţiunea trebuia 
să se întemeieze pe o identitate a unor grupuri distincte şi stabile pe un anumit teritoriu 
pe care trăiau din timpuri străvechi. Elitele erau, de obicei, cosmopolite, ele comunicau 
cu elitele altor state şi aveau un mod de viaţă asemănător cu acestea mai mult decât cu 
cel al claselor ţărăneşti. în acţiunea de diferenţiere şi de demarcaţie a originalităţii şi 
specificităţii, valorile culturii populare ţărăneşti erau oportune datorită credinţei în uni¬ 
citatea lor faţă de alte culturi, unicitate ce exprima tocmai particularităţile naţionale. în 
acest caz funcţionează un proces de disimulare a elitei, care îşi afirmă identitatea naţio¬ 
nală prin valorile altor grupuri sociale, preluându-le şi adaptându-le confomi intereselor 
sale, ca apoi să se instituie ca factor unificator al tuturor grupurilor dintr-un anumit teri- 
oriu. Această normă generală de constituire a naţiunilor europene cunoaşte, în funcţie 
de contextul social şi naţional concret, unele particularităţi. Ne oprim la un singur 
exemplu, anume la spaţiul transilvan. Din cauza lipsei elitei româneşti în mediul urban, 
aici procesul de integrare a valorilor culturii ţărăneşti în cultura naţională a aparţinut 
agenţilor sociali din mediul rural: preot, învăţător. Conştiinţa naţională românească s-a 
cristalizat, într-adevăr, în satele transilvane, ceea ce explică autoconştientizarea origi¬ 
nilor şi apartenenţei la naţiunea română, dar şi o mai apăsată dimensiune morală a com¬ 
portamentului naţional şi social din această provincie românească. Din acest exemplu 
rezultă particularitatea proceselor de formare a conştiinţei naţionale în raport de con¬ 
texte istorice şi culturale. 

Aminteam de simbolurile naţionale utilizate de orice stat naţional şi menţionăm 
harta, drapelul, instituţii naţionale (teatre, muzee, şcoli, biserică etc.). în cristalizarea 
conştiinţei naţionale, un rol important îl au căile modeme de transport - facilitează 
integrarea indivizilor în spaţiul statului naţional, tipaml - standardizează cunoştinţele şi 
opiniile prin răspândirea aceloraşi idei la întregul public potenţial dintr-o naţiune. 
Astăzi, ziarul, televiziunea şi radioul au un rol fundamental în reproducerea şi întărirea 
sentimentelor naţionale, dar unele grupuri pot să le folosească pentru difuzarea unor 
idei şi atitudini antinaţionale. 

în afirmarea naţiunii se constată reunirea mai multor condiţii: identificarea naţio¬ 
nală, conştiinţa acestei identităţi, confomiarea cu normele şi principiile vieţii naţionale, 
o diviziune a muncii tipică contextelor naţionale, legitimitatea instituţiilor naţionale pe 
întregul teritoriu, participarea celor care se revendică de la o naţiune la toate evenimen¬ 
tele şi acţiunile desfăşurate de către instituţii sau de către reprezentanţii naţiunii, accesul 
tuturor membrilor unei naţiuni la avuţia naţională. 

Asociat chestiunii naţiunii este naţionalitatea. O primă accepţiune a noţiunii de naţi¬ 
onalitate este aceea de colectivitate cu o cultură proprie, dar care nu s-a constituit într-o 
colectivitate politică, adică nu are un stat propriu. Alte accepţiuni vizează conştiinţa 

comună a unui grup de indivizi exprimată în dezvoltarea identităţii şi solidarităţii de inte¬ 
rese. Există şi sensul de „minoritate naţională 11 sau „naţionalitate conlocuitoare 11 , consi¬ 
derată o colectivitate omogenă care trăieşte în graniţele unui stat în care predominant 
este alt grup etnic. După cum am discutat la tema despre minorităţile naţionale, acestea 
se disting prin trăsături proprii derivate din legăturile lor cu naţiunea mamă. Naţiona¬ 
litatea reprezintă unul dintre elementele esenţiale de identificare a indivizilor, adică ea 
desemnează calitatea de apartenenţă a unui individ la un grup naţional. Naţionalitatea 
se dobândeşte prin naştere (transmiterea ei de către părinţi) sau prin naturalizare, o pro¬ 
cedură juridică specială stabilită de fiecare stat. 



10.8. Statul naţional 

O naţionalitate devine o colectivitate politică proprie numai dacă dispune de un stat 
propriu. Statul naţional este o fonnă de organizare politică a unei naţiuni şi a grupurilor 
minoritare ce convieţuiesc cu grupul naţional majoritar pe un teritoriu dat. El exprimă 
interese ale cetăţenilor săi şi acţionează cu mijloace stabilite prin acte legislative în 
vederea protejării membrilor săi. Statul naţional acţionează în graniţele sale etnice, iar 
acţiunea sa umiăreşte, în principal, conservarea şi perpetuarea identităţii naţionale în 
acest cadru geografic. Orice stat naţional caută să-şi identifice frontierele care-i conferă 
caracterul de entitate autonomă în raport cu alte entităţi statale. Trebuie spus că statul 
naţional este un fenomen relativ nou în evoluţia istorică a omenirii. El a apărat în seco¬ 
lele XVI-XIX în Europa, după destrămarea Sfântului Imperiu Roman. Datorită apariţiei 
statului naţional într-o perioadă târzie, există tendinţa de a identifica momentul naşterii 
statului naţional cu timpul genezei naţiunii. După dispariţia sistemului colonial, în a 
doua jumătate a secolului al XX-lea, statul naţional a devenit, în ciuda unor încercări de 
contestare şi de subminare, un organism universal de administrare şi guvernare. Astăzi, 
comunitatea mondială este alcătuită din state naţionale. Stat naţional înseamnă o enti¬ 
tate independentă ce se autoguvernează prin guvern propriu. Unele state sunt multina¬ 
ţionale din cauză că nici un grup naţional nu este majoritar sau datorită faptului că în 
evoluţia istorică a procesului de constituire a acestora nu s-a putut impune pe un teri¬ 
toriu dat o formă statală proprie unei singure naţiuni. State bi sau multinaţionale sunt: 
Belgia (valoni şi flamanzi), Canada (francezi şi englezi), Federaţia Rusă, fosta Cehoslo¬ 
vacie, fosta Iugoslavie. 

România a fost dintotdeauna un stat naţional unitar. Deşi, de-a lungul timpului s-au 
stabilit pe teritoriul românesc grupuri etnice venite dintre alte spaţii geografice şi spiri¬ 
tuale, grupul etnic român şi-a conservat identitatea şi a rămas constant grup majoritar, 
ceea ce a conferit caracterul naţional şi unitar statului român. Afirmarea acestei realităţi 
nu înseamnă nicidecum atitudini de discriminare faţă de alte grupuri etnice din Româ¬ 
nia, ci doar evaluarea, după principii ale ştiinţei dreptului internaţional, a formei de stat 
ce guvernează pe teritoriul românesc. Principiul naţionalităţilor a reprezentat baza proce¬ 
selor de constituire a statului naţional al unui grup etnic majoritar. Astăzi acest principiu 
nu acţionează cu aceeaşi putere ca în secolul al XlX-lea, dar în organizarea administraţiei 

şi a vieţii sociale în statele naţionale nu se poate nega în nici un fel semnificaţia rapor¬ 
tului dintre majoritate şi minoritate Lumea contemporană cunoaşte evenimente şi 
procese de modificare a conţinutului şi formelor de organizare statală a naţiunii. Prin 
dezmembrarea fostei Iugoslavii s-a ajuns la crearea de entităţi statale care nu au nici o 
experienţă istorică. Statul bosniac rămâne deocamdată un stat fără o identitate naţională. 
Alte exemple se referă la statele apărute după dispariţia sistemului colonial. Multe dintre 
state, mai ales în Africa, n-au avut o formă de stat precolonială pe baza căreia să se 
clădească în perioada actuală, şi de aceea ele sunt polietnice. Revenirea la un model de 
construcţie statală bazat pe un proiect etnic înseamnă război civil, secesionism, feno¬ 
mene des întâlnite în Africa, unde se pune accent numai pe diferenţe şi se neglijează 
similarităţile (T. Eriksen). 


10.9. Naţionalismul 

Un aspect important al problematicii naţiunii îl constituie, astăzi, naţionalismul. Am 
menţionat pe E. Gellner şi pe B. Anderson, autori ce stabilesc o asociere puternică între 
ideea despre naţiune ca o invenţie a epocii modeme şi afirmarea naţionalismului. Dar 
ce este naţionalismul? El este ansamblul de idei, atitudini şi sentimente despre modul 
cum un individ sau un grup concepe afirmarea unei naţiuni sau a unui grup naţional. El 
exprimă atitudinea de solidaritate şi identificare cu naţiunea, ataşamentul faţă de aceasta, 
disponibilitatea individului de a se sacrifica pentru binele naţiunii. Naţionalismul se 
manifestă ca mod de percepere a semnificaţiei unei naţiuni pentru un grup care-şi 
exprimă dragostea şi judecata pozitivă. Trebuie făcută diferenţa între naţionalism ca 
atitudine şi sentimentele de adeziune firească la o naţiune şi naţionalismul care exacer¬ 
bează importanţa unei naţiuni în defavoarea altei naţiuni. De asemenea, anumite grupuri 
dintr-un stat naţional pot să utilizeze valorile reale ale patriotismului în scopuri proprii 
şi cu efecte negative pentru naţiunea în numele căreia îşi arogă drepturi. 

Este adevărat că naţionalismul, aşa cum au subliniat unii autori, Gellner de pildă, a 
apămt din reacţia la procesele de industrializare din ţările occidentale şi la actele de 
dezrădăcinare a indivizilor din comunităţile lor locale. Observăm la capitolul despre 
tipurile de societate că industrializarea a determinat o foarte mare mobilitate geografică, 
emigrarea unui mare număr de oameni din locurile lor de baştină spre spaţiile indus¬ 
triale unde se angajau. în acest fel, vechile mecanisme sociale ale rudeniei şi ale aparte¬ 
nenţei religioase nu mai puteau asigura fomie sociale de organizare capabile de exprimare 
a identităţii individuale şi de grup. Industrializarea a implicat în mod necesar omogeni¬ 
zarea culturală prin instruirea în cadrul şcolii a unui număr tot mai mare de indivizi. în 
acest fel, oamenii, în noul context social şi economic, cel al spaţiilor industriale, au căpă¬ 
tat conştiinţa implicării lor într-o comunitate bazată pe o cultură comună împărtăşită de 
către toţi intr-un cadru statal comun. 

Locul relaţiilor de rudenie şi al comunităţii săteşti este luat de loialitatea indivizilor 
şi ataşamentul faţă de statul naţional şi sistemul juridic care reglementează raporturile din¬ 
tre indivizi în noua lor calitate de cetăţeni. Naţionalismul apare ca suport indestructibil 

al statului modem pentru că el oferă securitate şi stabilitate indivizilor dezrădăcinaţi din 
mediul lor originar şi transcende alienarea sau ruptura între individ şi societate, pe care 
le-a produs modernizarea. Continuitatea cu trecutul este una dintre ideile esenţiale ale 
naţionalismului. 

în ceea ce priveşte spaţiul răsăritean, problematica naţionalismului are, fără îndo¬ 
ială, un specific al său, datorat modului de constituire a naţiunii. în virtutea principiului 
naţionalităţilor, naţionalismul în acest spaţiu european s-a impus ca o gândire asupra 
căilor de întemeiere a statelor naţionale în cadrul unor structuri imperiale. Dacă în Occi¬ 
dent, naţionalismul a apărut ca un răspuns la nevoia de identitate a individului dislocat 
de procesul industrializării din spaţiul său originar, în Răsărit naţionalismul s-a născut 
din nevoia stringentă de apărare a unei comunităţi de agresiunea şi dominaţia exterioară 
sieşi. în acest sens, aici se discută despre o trezire a conştiinţei propriei identităţi, adică 
o renaştere a vieţii caracteristice unei comunităţi naţionale. Nu este exagerată ideea că 
în răsăritul Europei a existat într-adevăr o conştiinţă a naţiunii în imperiul bizantin, ceea 
ce a permis mai târziu să fie reluată în condiţiile afirmării ideii naţionale. 

Principiile Marii Revoluţii Franceze privind constituirea statelor naţionale au găsit 
în spaţiul răsăritean un teren propriu datorită existenţei unui fond de sentimente, atitu¬ 
dini de solidaritate între membrii ce locuiau acelaşi teritoriu. Trebuie spus că apariţia 
statelor naţionale răsăritene a fost detemiinată de ideologia naţionalistă potrivnică 
organizării de tip imperial care înlătura diferenţele naţionale şi împiedica afirmarea ideii 
naţionale. Agenţii ideologiei naţionaliste au fost cei ce afirmau valorile culturii naţio¬ 
nale (istorici, folclorişti, lingvişti) şi în mică măsură burghezia ca exponent al noilor 
procese economice, aşa cum se întâmpla în Occident. 

Neînţelegerea particularităţilor de formare a spiritului naţional în spaţiul răsăritean 
conduce la o evaluare simplistă a acestuia printr-un model, de regulă cel occidental. Se 
confundă naţionalismul cu şovinismul şi xenofobia, inclusiv în cazul în care ideologia 
derivată din acesta a însoţit formarea statelor naţionale şi destrămarea structurilor impe¬ 
riale (G. Geană, „Naţionalism", în Dicţionar, 1993, p. 382). Nu este însă de neglijat recrudes¬ 
cenţa unor mişcări naţionaliste după căderea regimurilor comuniste care cuprind şi reacţia, 
uneori violentă, a minorităţilor etnice faţă de statul naţional, contestându-i viabilitatea 
şi încercând să obţină o autonomie care le „enc la vizează" în spaţiul naţiunii majoritare. 

Rezultă că naţionalismul poate fi utilizat în scopuri politice, astfel încât prin el sunt 
posibile acţiuni secesioniste sau iredentiste, de expansiune teritorială, de purificare etnică, 
de afirmare a misionarismului sau de civilizare a altor popoare. 

A rezultat, din analiza concepţiilor asupra naţiunii, ideea, mult răspândită astăzi, despre 
lipsa de fundament a manifestărilor de naţionalism sau de patriotism. Fiinţa umană nu ar 
dispune de un fond natural din care să derive sentimentele şi atitudinile naţionale. Omul 
este în primul rând o individualitate, iar comportamentele sale vizează, înainte de orice, 
acţiunea sa în conformitate cu drepturile lui fundamentale, fără ca acestea să aibă vreo 
legătură profundă cu comunitatea naţională sau etnică. 

Moderniştii şi marxiştii caută să argumenteze teza despre caracterul exterior şi tem¬ 
porar al naţiunii. Este oare fiinţa umană neînzestratâ cu trebuinţa interacţiunii cu ceilalţi 
în fomia comunităţii etnice sau naţionale? La această întrebare au dat răspuns cercetările 
genetice. 

Antropologul american Gary Johnson a pornit de la premisa ştiinţifică validată că 
altruismul este genetic predetemiinat şi evolutiv selectat, pentru ca să explice mecanis¬ 
mele de extindere ale acestui tip de comportament la grupări mari de indivizi între care 
nu există relaţii de rudenie. Astfel, el subliniază că „selecţia de rudenie" ce acţiona 
asupra hominizilor nu putea fi eliminată evolutiv în scurtul răstimp de când oamenii tră¬ 
iesc în societăţi de mari dimensiuni, ci continuă să opereze la un anumit nivel chiar în 
interiorul societăţilor contemporane urbanizate. Dar pentru ca selecţia să poată fi opor¬ 
tună este nevoie de existenţa unor mecanisme de recunoaştere, iar Johnson enumera 
patru posibile mecanisme: 

1. recunoaşterea genelor între ele prin intemiediul purtătorilor lor, iar recunoaşterea 
rudelor ar avea loc total independent de experienţa anterioară a organismului; 

2. mecanismul distribuţiei spaţiale de recunoaştere depinde de asocierea între 
rudenie şi distribuţia în spaţiu. Indivizii dintr-un spaţiu sunt probabil rade. Toţi cei dintr- 
o localizare particulară devin beneficiarii comportamentului altruist din cauză că există 
o mare probabilitate ca ei să fie rade; 

3. asocierea este cel mai obişnuit mecanism de recunoaştere între indivizi. începând 
să cunoască aspectul, mirosul sau vocea unui anumit asociat, individul deosebeşte, în 
cadrai interacţiunilor ulterioare, radele de cei care nu sunt rade. Ca şi în cazul distribu¬ 
ţiei familiale, acest mecanism poate produce erori: unii indivizi introduşi în familie pot 
fi acceptaţi ca rade şi ulterior trataţi astfel; 

4. potrivirea fenotipicâ exprimă posibilitatea ca un individ să recunoască rudele 
prin învăţarea propriului fenotip, adică a însuşirilor vizibile ale unui individ determinate 
ereditar. 

Aceste patru mecanisme de selecţie a rudeniei dovedesc că probabilitatea unui 
individ de a se angaja într-un comportament altruist faţă de un altul din aceeaşi specie 
este în funcţie de coeficientul de înrudire dintre părinţi şi de rata cost/beneficiu. Gradul 
de înrudire este operaţionalizat prin mecanismele de recunoaştere. Cei identificaţi ca 
nonrade sunt trataţi drept competitori, iar ceilalţi ca potenţiali colaboratori. 

Mecanismele de recunoaştere sunt baza tuturor comportamentelor sociale, iar cel 
mai important dintre ele este mecanismul întemeiat pe asociere şi potrivire fenotipicâ. 
Fenotipul include comportamentul şi caracteristicile fizice (mersul, expresiile faciale). 
Astfel se poate prevedea că atunci când oamenii trăiesc în condiţii egale, ei vor face 
deosebiri de apartenenţă la o rasă. în interiorul rasei, diferenţele vor fi între subtipuri 
rasiale, iar înăuntrul acestora pe baza aspectului fizic. Rezultă că oamenii sunt progra¬ 
maţi genetic pentru a fi intoleranţi faţă de fenotipuri comportamentale diferite. Feno¬ 
tipul comportamental include comportamentul verbal şi nonverbal al individului, în 
temeiul căruia se produc discriminările. 

în consecinţă, dacă discriminările comportamentale dintre oameni apar prin aso¬ 
ciere şi potrivirea fenotipicâ, cei doi factori se vor întări unul pe altul, iar în baza unei 
experienţe similare, apropiaţii vor tinde să aibă similarităţi comportamentale, iar acestea 
la rândul lor întăresc asocierea. Indiscutabil, nu orice discriminare se produce automat 
şi inevitabil, ci experienţa indivizilor şi a colectivităţii influenţează nivelul, tipul şi 
obiceiul discriminării pentru că influenţează percepţia similarităţilor şi diferenţelor. în 
orice caz, discriminările comportamentale de un anumit tip sunt inevitabile chiar dacă 

am înlătura discriminările rasiale, etnice, clasiale, deoarece însăşi structura unei socie¬ 
tăţi distinge între oneşti/neoneşti, competenţi/necompetenţi etc. 

Din teoria originilor evoluţioniste ale discriminărilor rezultă ideea despre patrio¬ 
tism construit prin procesele de socializare în grupurile mari, ca urmare a ataşării dispo¬ 
ziţiilor altruiste de evenimente, oameni sau obiecte care nu sunt în mod natural legate 
între ele. Intr-adevăr, dispoziţiile întărite prin selecţia naturală sunt suportul compor¬ 
tamentului patriotic. 

Patriotismul este atitudinea rezultată din interferarea proceselor de socializare şi 
dispoziţiile selectate natural, cu deosebire prin selecţia de rudenie şi altruismul reciproc, 
însă dispoziţiile naturale sunt insuficiente pentru manifestarea patriotismului, ele tre¬ 
buie să fie reactivate în procesele de socializare prin diverse acţiuni şi simboluri. 

Gary Johnson consideră că patriotismul poate fi privit ca un străvechi fenomen 
organic, esenţial pentru evoluţia spre o viaţă complexă. Apariţia formelor de viaţă com¬ 
plexă din organismele unicelulare a necesitat ca unităţi organice de nivel inferior să fie 
stimulate spre loialitate faţă de unităţile superioare, principiu ce operează astăzi în toate 
sistemele organice complexe, inclusiv în corpurile umane în care celulele albe se sacri¬ 
fică în lupta cu celulele inamice. Evoluţia de la simplu la complex a vieţii sociale a nece¬ 
sitat stimularea comportamentelor loiale ale indivizilor faţă de sistemele mai adaptate. 
De aceea, patriotismul este esenţial pentru existenţa entităţilor colective actuale. 

Antropologul american aduce o contribuţie importantă la explicarea unui fenomen 
controversat astăzi din varii direcţii teoretice şi ideologice. Prin ideea despre compor¬ 
tamentul altruist ca fond genetic al oricărei fiinţe, Gary Johnson a dat patriotismului un 
fundament natural. Comportamentul altruist, extins la nivelul unei societăţi, este meca¬ 
nismul prin care se modelează dispoziţiile altruiste. Patriotismul este, deci, un compor¬ 
tament cu o bază sociologică întărită în procesul de învăţare socială, proces început din 
copilărie când primele cuvinte învăţate sunt cele de „mamă“ şi „tatâ“, persoanele cele 
mai apropiate ce oferă dragoste şi securitate. Utilizarea lor ulterioară în diferite contexte 
favorizează transferul sentimentelor altruiste faţă de persoane sau grupuri în care nu 
există nici o legătură de rudenie. Patriotismul se naşte din această nevoie de altruism 
programată genetic în orice fiinţă umană, modelată în procesul de socializare. 


10.10 Structura pe naţionalităţi a populaţiei României 

Pentru înţelegerea evoluţiilor cunoscute de grupurile etnice din România prezentăm 
câteva date comparative între recensământul din anul 1930 şi cel din anul 2002. 

Mai întâi, să vedem care este structura etnică a populaţiei României în evoluţia ei 
din anul 1930. 

Structura etnică a populaţiei României 


Naţionalitatea 

Anul 

1936 

1956 

1966 

1977 

1992 

2002 

români 

77,85 

85,74 

87,66 

88,12 

89,42 

89,47 

maghiari 

9,99 

9,18 

8,48 

7,95 

7,11 

6,60 

germani 

4,44 

2,20 

2,00 

1,67 

0,52 

0,02 

ţigani 

1,70 

0,60 

0,34 

1,05 

1,80 

2,46 

ucraineni 

0,32 

0,35 

0,29 

0,26 

0,30 

0, 02 

ruşi lipoveni 

0,35 

0,22 

0,21 

0,15 

0,20 

0,01 

turci 

0,18 

0,08 

0,09 

0,11 

0,10 

0,01 

sârbi, croaţi 

0,35 

0,25 

0,23 

0,20 

0,01 

0,01 

tătari 

0,20 

0,12 

0,12 

0,11 

0,10 

0,01 

evrei 

3,16 

0,84 

0,22 

0,11 

0,04 

- 

slovaci 

0,35 

0,13 

0,12 

0,10 

0,10 

0,01 

bulgari 

0,46 

0,07 

0,06 

0,05 

0,05 

- 

altele 

- 

0,24 

0,13 

0,01 

0,14 

1,38 


Evoluţia populaţiei României din anul 1930, anul când s-a realizat primul recen¬ 
sământ al României reîntregite, reliefează creşterea constantă a populaţiei româneşti con¬ 
comitent cu scăderea la fel de constantă a populaţiilor maghiare, germane, evreieşti şi a 
altor grupuri naţionale, cu excepţia ţiganilor. Trebuie spus că această creştere a popu¬ 
laţiei româneşti s-a realizat fără a se adopta în acest sens măsuri speciale. 

Diminuarea ponderii grupurilor etnice de evrei şi de germani s-a datorat emigrării 
şi ratei scăzute a natalităţii la aceste categorii. 

Emigrarea puternică a germanilor şi a evreilor în anii ’60-’80 a fost detenninată mai 
mult de motive ideologice specifice sistemului comunist şi nu din cauza discriminării 
acestora. în regimul de dinainte de anul 1989, minorităţile naţionale dispuneau de drep¬ 
turi, care în cele mai multe cazuri au fost respectate. în limitele impuse de acel sistem 
social s-au înfiinţat şcoli în limbile minorităţilor, s-au publicat cărţi semnate de autori 
ce aparţineau minorităţilor naţionale în cadrul unei edituri (Kriterion) consacrată exclu¬ 
siv acestui tip de literatură, şi de către alte edituri (Dacia din Cluj-Napoca, Facla din 
Timişoara etc.), s-au transmis emisiuni în limba maghiară şi în limba germană la Televi¬ 
ziunea Română, difuzate săptămânal, şi la postul naţional de radio, precum şi la postu¬ 
rile zonale. în temeiul principiilor politice ale regimului comunist, reprezentanţi ai unor 
minorităţi au fost aleşi în instanţele supreme de partid şi au fost numiţi în funcţii guver¬ 
namentale, pe baza unui algoritm respectat. 

După anul 1990, în noile contexte ale statului de drept şi ale economiei de piaţă, 
minorităţile naţionale din România s-au organizat în structuri politice sau guvernamen¬ 
tale proprii, cu o largă autonomie de acţiune. Maghiarii dispun de Uniunea Democratică 
a Maghiarilor din România, cu un număr important de reprezentanţi în parlamentul ţârii. 
Fiecare grup naţional are un reprezentant în Camera Deputaţilor. Prin Constituţie şi prin 

legi organice se asigură învăţământul în limbile minorităţilor, finanţat de către statul 
român. Asociaţii, fundaţii, societăţi culturale ale diferitelor minorităţi conservă şi perpe¬ 
tuează valori ale culturii lor. 


Structura naţională în mediul urban şi în mediul rural 



Din tabelul de mai sus se poate vedea creşterea constantă a populaţiei româneşti în 
ambele medii rezidenţiale, cea mai puternică fiind în aşezările urbane, precum şi o 
creştere a ţiganilor, cu deosebire în mediul rural. Populaţia maghiară a scăzut faţă de 
anul 1930 în mediul rural şi în mediul urban. O scădere spectaculoasă se constată la 
„alte grupuri“ din mediul urban. 

Din analiza structurii populaţiei României pe naţionalităţi distribuită pe zonele 
istorice se desprinde cu claritate ponderea foarte ridicată a românilor în toate zonele 
istorice, iar proporţiile lor, ceva mai scăzute în Crişana-Maramureş şi în Transilvania 
depăşesc cu mult două treimi din totalul populaţiei. Ponderea mai scăzută a românilor 
în Muntenia se explică prin includerea capitalei - Bucureştiul - în această zonă istorică. 
Asemenea oricărui mare oraş din lume, Bucureştiul integrează, într -0 proporţie mai 
mare, toate grupurile naţionale ce trăiesc pe teritoriul României. Este de reţinut numărul 
mai mare de ţigani în zonele de vest ale ţârii (Transilvania, Banat, Crişana-Maramureş). 

Informaţiile despre naţionalităţile din România distribuite pe zone istorice relevă, 
pe de o parte, evoluţia istorică specifică, în anumite perioade istorice, din care cauză 
prezenţa unor naţionalităţi este mai mare, iar pe de altă parte, predominanţa continuă a 
românilor în toate zonele şi convieţuirea lor cu alte grupuri naţionale. Creşterea popu¬ 
laţiei româneşti în toate regiunile se explică prin rata natalităţii mai ridicate la aceştia, 
dar şi prin procesele de mobilitate spaţială şi socială determinate, în principal, de indus¬ 
trializare şi urbanizare, procese care au stimulat deplasarea unor mari grupuri de popu¬ 
laţii dintr-o zonă în alta, cu deosebire în acelea unde se creau locuri de muncă în număr 
mai mare şi mai bine plătite. 

Românii deţin proporţii de peste 90% în patru din cele şapte regiuni istorice, peste 
98% în 25 de judeţe şi 95% în majoritatea oraşelor şi comunelor. în două judeţe românii 
deţin o pondere mică: Harghita (14%) şi Covasna (23%). Cât priveşte celelalte naţiona¬ 
lităţi, reţinem ca un fapt sociologic cel de retromigraţie al germanilor, care revin înce¬ 
pând cu anul 1991 la aşezările lor din România. 

Termeni 

antagonism etnic 

asimilare 

discriminare 

grup etnic 

minoritate etnică 

naţionalism 

naţionalitate 


naţiune 

pluralism etnic 

prejudecată 

rasă 

rasism 

segregare 



întrebări recapitulative 

1. Ce este gmpul etnic? 

2. Prin ce se distinge minoritatea etnică? 

3. Ce caracter are etnicitatea? 

4. Care sunt tipurile de grupuri etnice? 

5. Care sunt trăsăturile grupului minoritar? 

6. De ce unele minorităţi includ un număr disproporţionat de indivizi creativi şi inventivi? 

7. Ce detenninâ existenţa prejudecăţii etnice? 

8. Care sunt cele patru tipuri de raporturi privind relaţia discriminare-prejudecată? 

9. In ce constă pluralismul etnic? 

10. Câte tipuri de asimilare etnică sunt? 

11. Cum definesc moderniştii naţiunea? 

12. Cum concep primordialiştii naţiunea? 

13. Care este diferenţa dintre constituirea naţiunii în Occident şi edificarea naţiunii în Europa de Est? 

14. Care sunt simbolurile naţionale utilizate de orice stat naţional? 

15. Ce este naţionalitatea? 

16. Ce este statul multinaţional? 

17. Cum reflectă mass media din România relaţiile interetnice? 

CAPITOLUL XI 

Familia şi căsătoria 


11.1. Definiţie şi clasificare 

Familia este un tip de comunitate umană alcătuită din persoane legate între ele prin 
relaţii de consangvinitate şi rudenie, care trăiesc împreună, cooperează şi au grijă de 
copii. 

Grupul familial poate fi restrâns sau lărgit în raport de funcţiile economice sau 
funcţiile de altă natură exercitate de membrii săi, dar şi de contexte istorice şi culturale. 
Indiferent de mărimea ei, familia este o instituţie regăsită în orice societate din orice 
timp, ceea ce nu este valabil pentru alte tipuri de instituţii: religioase, economice, poli¬ 
tice, educaţionale, medicale. Nu există societate fără relaţii familiale. 

De-a lungul istoriei s-au cunoscut mai multe tipuri de familie: 

1 .familia pe grupe mari, care cuprinde grupuri de perechi căsătorite, trăind laolaltă 
în cadrul aceleiaşi gospodării. De pildă, la slavii din sud o asemenea fomiă de familie 
o reprezintă zadruga sau la chinezi este de notorietate convieţuirea mai multor cupluri 
în acelaşi spaţiu de locuit; 

2. familia extinsă, formată dintr-un cuplu împreună cu rudele apropiate. într-o ase¬ 
menea familie coabitează una sau două generaţii ascendente sau descendente. De aseme¬ 
nea, relaţiile dintre soţi sunt mediate de relaţiile fiecăruia dintre ei cu rudele existente în 
cadrul familiei (părinţi, nepoţi etc.); 

3 . familia nucleară este alcătuită dintr-un cuplu conjugal (soţ-soţie) împreună cu 
copiii, care trăiesc separat de celelalte rude apropiate, într-o locuinţă proprie. 

Această ultimă fomiă de familie predomină în societatea contemporană. Este sem¬ 
nificativ că fiecare membru al cuplului conjugal provine la rândul lui dintr-o familie 
nucleară. în afirmarea familiei nucleare un rol decisiv l-au avut schimbările generate de 
industrializare şi urbanizare. Angajarea într-o ocupaţie şi aspiraţia către o cât mai bună 
pregătire profesională şi spre obţinerea de performanţe cât mai înalte au contribuit la 
structurarea relaţiilor de căsătorie în forma familiei nucleare. 

Relaţia dintre bărbat şi femeie poate fi structurată în patru moduri: 

1. monogamia (cuplul conjugal); 

2. poligamia (un bărbat, soţ cu mai multe soţii); 

3. poliandria (o femeie, soţie cu mai mulţi soţi); 

4. grupul de cupluri (doi sau mai mulţi soţi cu mai multe soţii). 

Monogamia este fomiă de familie preferată în societăţile civilizate. 

Poligamia este prezentă în anumite culturi. Dintr-un studiu al antropologului ame¬ 
rican George Murdock, pe 565 de societăţi, a reieşit că 80% dintre acestea au cunoscut 
această formă de căsătorie (apuci Richard T. Schaefer, 1983, p. 298). 

O problemă importantă în sociologia familiei o reprezintă modul cum este gândită, 
de către individ şi societate, descendenţa, cu corolarul ei rudenia. în orice cultură, copiii 
sunt introduşi în raporturile de rudenie. Rudenia este relaţia cu alţi inşi proveniţi dintr- 
un strămoş comun. Rudenia biologică este consangvină (bazată pe legături de sânge) 
sau afină (rezultată din căsătorie). Există şi o rudenie spirituală (nâşia, frăţia de cruce) 
bazată pe raporturi detemiinate de participarea la un eveniment deosebit din viaţa indi¬ 
vidului (naştere, căsătorie etc.). 

Rudenia este învăţată şi ea nu este în întregime determinată prin legături biologice 
sau maritale. Revenind la descendenţă, să amintim că ea este totalitatea inşilor în linie 
directă care se trag dintr-un cuplu conjugal sau dintr-o persoană. Principiul descendenţei 
atribuie indivizii la grupuri de rudenie confonn relaţiei lor cu mama sau cu tatăl. Cele 
mai multe societăţi, 64% după Murdock, preferă numai o linie de descendenţă (R. Schae¬ 
fer, p. 299). Descendenţa patrilineală indică faptul că numai tatăl este cel ce este consi¬ 
derat important în afirmarea individualităţii unei persoane şi în stabilirea moştenirii, şi 
proprietăţii. în descendenţa matrilineală numai rudele mamei sunt importante şi mama 
este responsabilă pentru evoluţia descendenţilor. Există şi descendenţa bilineală, adică 
atât mama, cât şi tatăl au aceeaşi importanţă în stabilirea descendenţei. 

Rezidenţa familială este un aspect esenţial al relaţiilor intrafamiliale şi interfami- 
liale, pentru că societăţile umane se deosebesc între ele şi prin modul de locuire a tine¬ 
rilor căsătoriţi. în orice societate există norme sociale privitoare la rezidenţa noii familii. 
Astfel, rezidenţa patrilocală este caracteristică noii familii care locuieşte împreună cu 
familia soţului, iar rezidenţa matrilocală defineşte familia tânără care locuieşte la 
locuinţa familiei soţiei. Trebuie spus că în societatea românească a dominat familia cu 
reşedinţa patrilocală. în prezent, chiar şi în condiţiile dificile de asigurare a unei locu¬ 
inţe, predomină neolocalismul, adică tânăra familie locuieşte independent de părinţi. 

în familie, autoritatea este exercitată în chip diferit în funcţie de societate. In struc¬ 
turile sociale tradiţionale, autoritatea aparţinea persoanei celei mai în vârstă. în perioada 
matriarhatului, mama dispunea de mai multă autoritate. în societatea modernă autorita¬ 
tea este egal distribuită între soţi. 


11.2. Funcţiile familiei 

Familia fiinţează ca urmare a rolului pe care-1 are atât pentru cei doi soţi, cât şi 
pentru ceilalţi membri ai săi. Un bărbat şi o femeie se reunesc intr-o familie în scopul 
realizării unor scopuri clare derivate din trebuinţele fiecăruia şi din oportunităţi sociale. 

a. Reproducerea. Familia este locul de procreere şi de naştere a copiilor. Prin func¬ 
ţia de reproducere, familia contribuie hotărâtor la menţinerea şi supravieţuirea uma¬ 
nităţii şi a societăţii. 

b. Funcţia economică rezultă din necesitatea asigurării condiţiilor materiale nece¬ 
sare vieţii de familie şi creşterii copiilor. în familiile tradiţionale, soţul aducea principalele 

venituri în familie şi aceasta era cauza pentru care el dispunea de autoritate, iar soţia era 
ocupată cu gospodăria şi depindea economic de soţ. în societăţile preindustriale, funcţia 
economică a familiei a fost şi mai pregnantă datorită producerii de bunuri în familie de 
către toţi membrii săi, iar veniturile proveneau din aceste bunuri. în societatea actuală 
ambii soţi sunt angajaţi în câmpul muncii, fiecare contribuind deci la veniturile familiei. 
Apoi, trebuie remarcată prezenţa serviciilor în gospodărie, ceea ce a redus mult din 
munca femeii în casă. Evident, această ultimă remarcă se cuvine a fi văzută în condiţiile 
reale de existenţă a fiecărei familii. După anul 1989, în România, din cauza proceselor 
de schimbare profundă în statusul economic şi social al oamenilor, se observă o reve¬ 
nire, în unele familii cu posibilităţi materiale şi financiare reduse, la asigurarea unor 
bunuri prin producerea lor în gospodăria proprie. 

în statusul economic şi social al femeii au intervenit modificări: creşterea posibili¬ 
tăţilor de egalizare a poziţiilor de putere şi autoritate între soţ şi soţie în cadrul familiei, 
creşterea posibilităţilor femeilor de a avea o carieră socială şi profesională proprie. Apar 
însă şi aspecte negative: diminuarea rolului social al familiei, sărăcia conţinutului vieţii 
de familie, diminuarea îngrijirii copiilor în ceea ce priveşte afecţiunea şi supravegherea. 

c. Socializarea. Familia constituie mediul primar de îngrijire a copiilor încă din pri¬ 
mele momente ale vieţii. Procesul de dezvoltare a copilului este de lungă durată, şi după 
cum am subliniat la tema despre socializare, autonomia reală a acestuia îi este acordată 
de către societate la vârsta maturizării intelectuale şi sociale, anume la 18 ani. Pe tot 
acest traseu, de la copilărie până la perioada independenţei sale, individul are nevoie de 
socializarea exercitată de către familie. Părinţii şi cei din familie transmit copilului 
limba, nomie, valori, principii de conduită. 

d. Funcţia sexuală. Familia reglementează comportamentul sexual. Societatea însăşi 
influenţează normele de viaţă sexuală în familie. După cum vom vedea, această funcţie 
cunoaşte unele particularităţi în societatea contemporană. 

e. Funcţia educativă se manifestă în efortul familiei de a educa pe membrii săi con¬ 
form unor nonne proprii şi cu scopul pregătirii lor de a se integra în societate. Nu sunt 
puţine cazurile în care familiile educă pe membrii lor în spiritul tradiţionalismului şi al 
conservatorismului. 

fi Asigurarea cadrului de manifestare a afectivităţii. Un bărbat şi o femeie îşi reu¬ 
nesc destinele pentru a trăi într-un mediu al intimităţii şi al căldurii sufleteşti, ca şi pentru 
sprijinul reciproc şi asigurarea securităţii personale. 


11.3. Problemele sociale ale familiei 

Dacă familia se constituie pentru a răspunde unor nevoi ale soţilor şi apoi ale co¬ 
piilor, nu este mai puţin semnificativă chestiunea dificultăţilor derivate din viaţa de 
familie. Am menţionat problemele ridicate de statusul economic şi social al femeii care 
îi diminuează mult prezenţa ei afectivă în familie, cu deosebire în relaţiile cotidiene cu 
copiii. La acestea se adaugă modificările din relaţiile între soţi. întrucât soţia lucrează 
acelaşi volum de timp ca şi soţul este clar că implicarea ei în muncile gospodăreşti nu 
se poate face decât în perioada de după îndeplinirea obligaţiilor profesionale, ceea ce-i 

măreşte efortul fizic şi intelectual. în asemenea circumstanţe, poziţia soţului în familie 
se schimbă. Dar această schimbare se produce lent, iar femeii îi revin cele mai multe 
dintre treburile familiei. Intervine, indiscutabil, mentalitatea bărbatului orientată pe o 
anumită înţelegere tradiţională a masculinităţii concomitent cu perpetuarea de către 
femeile însele a mentalităţii despre poziţia lor în familie. 

Societatea contemporană, prin modalităţile de stimulare a mobilităţii profesionale 
şi spaţiale, a detemiinat ca oamenii să poată lucra în alte localităţi decât cea în care 
locuieşte familia lor. Are loc o separare, temporară, a unuia dintre soţi de familie. 

Un subiect al sociologiei familiei îl reprezintă divorţul, fenomen detenninat de o 
multitudine de cauze şi motivaţii personale şi sociale. Posibilitatea femeii de a-şi asi¬ 
gura singură un venit din exercitarea unei ocupaţii este un factor ce acţionează în hotă¬ 
rârea pentru despărţire. Intervin şi multele dificultăţi materiale şi sociale, cu deosebire 
în această perioadă, cu efecte directe asupra raporturilor dintre soţi. Trebuie adăugat şi 
rolul jucat de schimbările profunde din societatea românească de după anul 1989 în 
decizia de a divorţa. Rigiditatea impusă de regimul de dinainte de anul 1989 în relaţiile 
familiale concretizată în punerea multor obstacole în despărţirea oficială a soţilor a 
influenţat, fără îndoială, motivaţia desfacerii căsătoriilor, imediat după revoluţie, din 
partea unui număr de familii. Oricum, se constată, în perioada actuală, o creştere, fără 
precedent în istoria noastră, a ratei divorţurilor. 

O problemă socială de extremă gravitate o reprezintă violenţa în familie şi, coro¬ 
larul ei, abuzul faţă de copii. Violenţa vizează agresivitatea soţului faţă de soţie, dar şi 
faţă de ceilalţi membri ai familiei, generată de trăsăturile de personalitate, de nivelul de 
educaţie, de modelele parentale cunoscute în copilărie, de comportamentul soţiei şi forţa 
ei în a interzice o asemenea conduită din partea soţului, de tipul de comunicare între 
membrii familiei, de respectul ce şi-l acordă fiecare. Faţă de copii, violenţa se poate ma¬ 
nifesta şi din partea mamei. Stresul social generat atât de mediul social, cât şi de eveni¬ 
mente din viaţa personală (divorţ, pierderea slujbei, exercitarea unei ocupaţii inadecvate 
nivelului de aspiraţii şi de pregătire profesională) accentuează comportamentul violent 
şi abuziv faţă de copii. Mulţi dintre copiii aşa-zis ai străzii provin din familiile unde au 
suferit violenţe şi abuzuri. 

Am subliniat că astăzi predomină în societăţile dezvoltate familia nucleară, cu 
consecinţa importantă a despărţirii acesteia de părinţi. De aici rezultă o gravă problemă 
socială: cea a bătrânilor. în societatea românească putem observa, în majoritatea fami¬ 
liilor, o comunicare pennanentă între familiile tinere şi părinţi ca şi acordarea de sprijin 
bătrânilor de către copiii lor. în S.U.A., 80% dintre persoanele în vârstă nu au primit 
nici o îngrijire de la membrii familiei (James W. Vander Zanden, p. 360). Contextele so¬ 
ciale postdecembriste au erodat şi la noi relaţiile dintre copii şi părinţi, fără însă a putea 
susţine manifestarea acestei situaţii ca o tendinţă generală în societatea românească. Nu 
este mai puţin adevărat că bătrânii nu dispun de un sistem de îngrijire asociat cu un bu¬ 
get personal adecvat, şi de aceea sprijinul oferit de copii rămâne fundamental. Indiscu¬ 
tabil, acţiunea de îngrijire a bătrânilor de către copiii lor ajunşi adulţi cu responsabilităţi 
sociale şi răspunderi familiale faţă de proprii copii se produce cu multe dificultăţi. Această 
generaţie sandwich, încadrată între generaţia propriilor copii şi generaţia propriilor părinţi, 
este nevoită să gestioneze situaţii şi probleme sociale şi umane cu mijloace, pentm cei 
mai mulţi, precare. 

11.4. Stiluri alternative de viaţă familială 

Faţă de viaţa de familie există din partea unor persoane tendinţa de a construi alt tip 
de relaţii între bărbat şi femeie, care să răspundă trebuinţelor lor sociale, biologice şi 
emoţionale. 

Celibatul reprezintă opţiunea individului de a trăi singur, aceasta fără să însemne 
numaidecât că s-ar produce ca umiare a unor constrângeri exterioare. Celibatul include 
persoane care nu întreţin relaţii sexuale permanente, şi persoane care au relaţii sexuale 
cu alte persoane celibatare. Acest stil de viaţă este unul dintre factorii care duc la scă¬ 
derea natalităţii, ceea ce a determinat în majoritatea ţărilor adoptarea de acţiuni de 
descurajare a acestuia: taxe pe celibat, impozite mai mari pentru celibatari, restricţii în 
obţinerea de credite pentru locuinţe din fondurile publice sau chiar restricţii în accesul 
lor la unele cariere profesionale. 

Coabitarea consensuală este o fomiă de cuplu alcătuit din persoane de sex opus 
între care nu există relaţii de căsătorie. Din punct de vedere funcţional, cuplul consen¬ 
sual nu diferă prea mult de familia nucleară, el îndeplinind toate funcţiile familiei. Acest 
stil de viaţă este adoptat de tineri mai ales, fiind pentru ei un mod de exersare a vieţii în 
cuplu şi de pregătire pentru viaţa de familie. 

Căsătoria fără copii este o altă alternativă. Dacă tradiţional, acest mod de convie¬ 
ţuire familială era nesemnificativ, el a crescut foarte mult astăzi. Cauza principală pentru 
familiile tinere de a nu avea copii rezidă în mijloacele insuficiente de asigurare a con¬ 
diţiilor de creştere a acestora. Familia fără copii este şi familia cuplului nefertil. 

Familiile monoparentale sunt, în cea mai mare parte, rezultatul divorţului şi, într-o 
mică măsură, al decesului unuia dintre părinţi sau al naşterilor în afara căsătoriei. în unele 
ţări ponderea acestor familii este destul de ridicată. în S.U.A., în anul 1985, 26,3% din 
familii erau familii cu un singur părinte (J.W. Vander Zanden, 1988, p. 363). Aceste familii 
se confruntă, inevitabil, cu dificultăţi mult mai numeroase decât familiile nucleare 
complete. 

Cuplurile de homosexuali se constituie ca o alternativă la căsătorie. în unele ţări s- 
a acceptat căsătoria între persoane de acelaşi sex. Manifestarea acestui mod de raporturi 
între bărbaţi sau între femei trezeşte în opinia publică românească atitudini de respin¬ 
gere, dată fiind educaţia populaţiei în cvasimajoritatea ei în spiritul valorilor derivate 
din raporturile fireşti dintre bărbat şi femeie. într-o societate democratică se lasă liber¬ 
tatea fiecăruia de a-şi decide modul de a trăi şi a acţiona, iar acceptarea acestor cupluri 
de homosexuali este oportună numai dacă ele acţionează în cadrul legal al societăţii. 

Am prezentat stiluri alternative de viaţă în familie pentru a observa complexitatea 
raporturilor ce se stabilesc între bărbat şi femeie şi pentru a înţelege mecanismele utili¬ 
zate de societate în soluţionarea problemelor rezultate din aceste raporturi. Se desprinde 
concluzia că orice societate funcţionează numai în măsura în care evoluează concordant 
cu cerinţele vieţii de familie. 

Termeni 

coabitarea consensuală 
familia 

familia extinsă 
familia monoparentală 


întrebări recapitulative 

1. Ce este familia? 

2. Ce tipuri de familie se cunosc? 

3. Care sunt cele patru moduri de structurare a relaţiei dintre bărbat şi femeie? 

4. Care sunt stilurile de viaţă alternative? 

5. Ce este familia monoparentală? 

6. Ce detenninâ divorţul? 

7. Care este specificul familiei extinse? 

8. Care sunt funcţiile familiei? 

9. Care sunt problemele sociale ale familiei în România? 

10. Cum sunt reflectate în mass media din România familia şi căsătoria? 


familia nucleară 
familia pe grupe mari 
socializarea 

stiluri de viaţă alternative 



CAPITOLUL XII 

Educaţia 


12.1. Conceptul de educaţie 

Sociologic, educaţia este un fenomen social rezultat din acţiunea unor indivizi asupra 
altor indivizi în scopul transmiterii culturii prin învăţare individuală şi colectivă. Aşadar, 
educaţia este un raport între oameni: unii pregătesc pe alţii, în procese de transmitere, 
influenţare, modelare. Ea se produce în cadrul unei interacţiuni, act esenţial pentru exis¬ 
tenţa educaţiei. în această interacţiune o persoană sau un grup de persoane urmăreşte pre¬ 
gătirea altor persoane, iar acestea acceptă sau sunt obligate să primească această pregătire. 

Educaţia nu este numai acţiunea de transmitere a valorilor şi experienţei de viaţă la 
noile generaţii. Ea este prezentă la toate categoriile de vârstă. în consecinţă, educaţia 
cunoaşte mai multe forme în raport de contexte sociale şi niveluri de organizare. Edu¬ 
caţia acţionează exclusiv asupra fiinţei umane şi este un proces eminamente uman. Prin 
educaţie se exprimă educabilitatea, adică perseverarea omului în efortul său de emanci¬ 
pare şi de a dobândi experienţă ca fiinţă umană conştientă de existenţa sa. în sfera edu¬ 
caţiei intră toate influenţele şi acţiunile conştiente de fonnare şi dezvoltare a fiinţei umane. 
Orice act educativ are o finalitate evidentă. 

Educaţia se distinge prin trăsăturile ei intrinseci: caracterul ei specific uman, univer¬ 
salitatea, istoricitatea, caracterul pemianent, diferenţierea ei în funcţie de contextele reale 
în care acţionează, caracterul naţional. Din aceste particularităţi decurge poziţia educaţiei 
de factor fomiativ, ea nefiind dresaj sau domesticire. Educaţia pune la dispoziţia indi¬ 
vidului mijloacele necesare socializării lui. 

Una dintre căile de educaţie o reprezintă însuşirea unei limbi naturale, pentru că edu¬ 
caţia însăşi are loc într-o anumită limbă. De aici rezultă semnificaţia limbii în educaţie. 
Raportul dintre limbă şi societate a fost studiat de către sociologi. De pildă, Basil Bemstein 
a analizat codul restrâns şi codul elaborat al limbii folosite de grupuri de elevi. Sociologul 
englez a examinat în ce mod sistemele simbolice sunt efecte şi factori de reglementare ai 
structurilor sociale. In viziunea sa, diferite fonne sau coduri de vorbire simbolizează fonna 
relaţiilor sociale „creează pentru vorbitori diferite ordine de relevanţă şi relaţie" ( Sociolo¬ 
gia educaţiei, p. 89). Bemstein crede, la fel ca şi K. Marx, că sistemul de clasă socială a 
marcat puternic distribuţia cunoaşterii în societate. Numai o mică parte a populaţiei a fost 
socializată la nivelul metalimbajelor, controlului şi inovaţiei, în acest fel asigurându-i-se 
acces la principiile schimbării intelectuale. Restul populaţiei a fost socializată, în dome¬ 
niul cunoaşterii, pentru însuşirea operaţiilor legate de context, fiindu-i interzis accesul la 
achiziţiile intelectuale noi. Există, spune Bemstein, un cod restrâns - ansamblul 

semnificaţiilor implicite deduse din numărul mic de infonnaţii pe care copiii din grupuri 
defavorizate îl reţin din predare ca urmare a particularităţilor culturale ale comunităţii lor, 
şi un cod elaborat- capacitatea de a individualiza toate infonnaţiile concordant cu o anu¬ 
mită situaţie. S-a ajuns la concluzia că elevii din familii muncitoreşti ar avea un handicap 
din cauza limbajului lor. Şcoala transmite cunoştinţe în alt limbaj decât cel din familiile 
de origine. Copiii din familii defavorizate întrebuinţează numai codul restrâns, ei comu¬ 
nică mai mult despre experienţa practică şi sunt interesaţi în mai mică măsură de ideile 
abstracte. Cei din familiile clasei de mijloc se folosesc de ambele coduri. Codurile elabo¬ 
rate îi orientează pe copii către semnificaţii universaliste, iar codurile restrânse îi îndreaptă 
spre semnificaţii particulariste. Codurile elaborate sunt mai puţin legate de o structură 
locală, şi, de aceea, ele conţin potenţialitatea de schimbare. Codurile restrânse sunt mai 
apropiate de o structură socială locală şi au un potenţial redus de schimbare. „Unul din 
efectele sistemului de clasă este acela că limitează accesul la codurile elaborate" (, ibidem , 
p. 91). Teoria lui Bemstein despre cele două coduri lingvistice a reliefat sistematic dife¬ 
renţele dintre limbajul fomial şi limbajul public, după cum rezultă din tabelul de mai jos. 

Tipurile de limbaj după teoria lui Basil Bemstein 

LIMBAJ FORMAL LIMBAJ PUBLIC 

(limbajul claselor superioare) (limbajul claselor populare) 

1. Precizie în organizarea gramaticală şi a 1. Fraze scurte, simple ca gramatică, adesea 

sintaxei; neterminate, cu o sintaxă săracă; 

2. Nuanţe logice vehiculate printr-o frază cu o 2. Folosirea simplă şi repetitivă a conjuncţiilor sau a 
construcţie gramaticală complexă, în care se locuţiunilor conjuncţionale (deci, atunci, fiindcă etc.); 
utilizează o serie de conjuncţii şi propoziţii 

subordonate; 

3. Întrebuinţarea frecventă a propoziţiilor care 3. Întrebuinţarea rară a propoziţiilor subordonate 

indică relaţii logice, de exemplu propoziţii servind la împărţirea categoriilor folosite iniţial în 

indicând proximitatea spaţială şi temporală; sprijinul subiectului; 

4. Folosirea frecventă a diatezei impersonale; 4. Incapacitatea de a rămâne la un subiect clar pe 

parcursul unui enunţ, ceea ce duce la dezorganizarea 
conţinutului şi a informaţiei; 

5. Alegerea riguroasă a adjectivelor şi a 5. Folosirea rigidă şi limitată a adjectivelor şi a 

adverbelor; adverbelor; 

6. impresii personale verbalizate prin 6. Folosirea rară a construcţiei impersonale în frazele 

intermediul structurii relaţiilor dintre fraze şi în sau în propoziţiile condiţionale; 

interiorul frazei, deci într-o manieră explicită; 

7. Simbolism expresiv diferenţiind în detaliu 7. Folosirea frecventă a enunţurilor în care justificările 

semnificaţiile la nivelul frazelor, în loc să întă- şi concluziile se întrepătrund astfel încât să producă o 
rească termenii dominanţi sau să însoţească afirmaţie categorică; 

enunţurile într-o manieră nediferenţiatâ; 

8. Folosirea limbajului care atrage atenţia 8. Numeroase afirmaţii şi expresii indicând faptul că 

asupra unui sistem complex de concepte, interlocutorului i se cere să acorde o valoare particu- 

ierarhizate în vederea organizării experienţei; Iară enunţului precedent: „Nu-i aşa?“, „îţi dai seama?", 

„Vezi?". Acest procedeu ar putea fi numit „retorică a 
consimţământului sau a chemării la consens"; 

9. Alegeri individuale operate frecvent în formulările 
proverbiale; 

10. Impresii individuale în stare implicită în organiza¬ 
rea frazei; este un limbaj cu o semnificaţie implicită. 


Apud Baylon şi Mignot, p. 256. 

Copiii deprinşi sâ comunice în coduri de vorbire elaborate răspund mai bine stimu- 
lilor educaţiei şcolare formale decât ceilalţi, adică ei se adaptează mediului şcolar pentru 
că ştiu să comunice în stilul cerut de şcoală. Cercetări ce au studiat limbajul copiilor din 
clasa de mijloc şi din clasa muncitoare au confirmat diferenţele sugerate de Bemstein 
(Giddens, 2001, p. 449). Dar aşa după cum s-a spus (Baylon şi Mignot, p. 257), teoria 
lui Bemstein are la bază ideologia clasei de mijloc. însuşirea codului elaborat ar fi o cale 
de ascensiune socială. Bemstein a neglijat că majoritatea oamenilor nu părăseşte mediul 
de origine şi nici chiar clasa socială de care aparţine. Criticile fonnulate cu privire la teoria 
lui Bemstein vizează termenii lingvistici folosiţi de el. El a acordat o atenţie prea mare 
consecinţelor sociale ale diferenţelor lingvistice, şi a susţinut ideea că prin diferenţele de 
coduri dintre locutori sunt perpetuate clasele sociale. Teoria lui Bemstein nu ia în discuţie 
realitatea, anume că diferenţierea lingvistică este generată de conflictele dintre clase. 

în Franţa, P. Bourdieu şi J.C. Passeron, în lucrarea La Reproduction , au analizat feno¬ 
menul capitalului cultural prin studiul gradului de stăpânire de către studenţi a limba¬ 
jelor cursurilor universitare. Definiţia temienilor, amploarea câmpului semantic al unui 
temien, rigoarea conceptuală a cuvintelor folosite de profesori, diversitatea limbajelor 
de idei specializate produc decalaje de comunicare între profesori şi studenţi. Succesul 
şcolar reflectă aptitudinea de a folosi limbajul însuşit prin învăţare, şi aparţine celor care 
au făcut studii clasice. 

Capitalul cultural este examinat în cadrul teoriei violenţei simbolice. Premisa acestui 
demers sociologic este ideea că „acţiunea pedagogică este în mod obiectiv o violenţă 
simbolică, în sensul că raporturile de forţă între gmpurile sau clasele constitutive ale 
unei fonnaţiuni sociale sunt fundamentul puterii arbitrare care este condiţia instaurării 
unui raport de comunicare pedagogică, respectiv de impunere şi inculcare a unui arbitrar 
cultural după un mod arbitrar de impunere şi inculcare“ (Bourdieu, Passeron, în Socio¬ 
logia educaţiei..., p. 187). Efectul simbolic al acţiunii pedagogice se exercită numai în 
cadrul unui raport de comunicare. Acţiunea pedagogică are funcţia de menţinere a ordinii, 
de reproducţie a structurii raporturilor de forţe între grupuri sau clase. Ea tinde, prin 
inculcare sau prin excludere sâ impună grupurilor dominate recunoaşterea culturii domi¬ 
nante ca legitimă. Orice sistem de învăţământ instituţionalizat produce şi reproduce un 
arbitrar cultural al cărui producător nu este el însuşi, dar contribuie la reproducţia so¬ 
cială a raporturilor dintre grupuri sau clase. Ierarhiile sociale sunt determinate de presti¬ 
giul capitalului cultural. Societatea se autoreproduce cultural în structuri culturale de 
legitimare, pemianentizare şi evaluare. La fel ca orice alt capital, capitalul cultural cere 
bani, muncă şi timp, adică investiţii, iar societatea, fiind interesată de asigurarea funcţio¬ 
nalităţii ei, a ordinii şi stabilităţii, creează pemianent mijloacele necesare conservării capi¬ 
talului cultural moştenit, dar şi creării unor noi valori culturale. Capitalul cultural fiinţează 
în trei fonne: încorporat, obiectivat, instituţionalizat. Capitalul cultural încorporat este 
suma de scheme stabile de percepţie, de gândire, de acţiune stabile integrate în societate 
sau în individ. Capitalul cultural obiectivat este ansamblul de obiecte culturale - scrieri, 
monumente, picturi - în care se obiectivează capitalul cultural încorporat. Capitalul cultural 
instituţionalizat este ansamblul instituţiilor care legitimează capitalul cultural obiectivat. 

Cele trei tipuri de capital cultural se regăsesc în educaţie, inclusiv cea şcolară. Con¬ 
cluzia lui P. Bourdieu este că educaţia este un instrument de transmitere a puterii între 

generaţiile clasei dominante. Viziunea despre capitalul cultural şi teoria violenţei simbo¬ 
lice exprimă realităţi sociale concrete. Dar ancheta lui Bourdieu s-a oprit numai la exami¬ 
narea unei generaţii. Includerea în lot a generaţiei bunicilor şi indivizilor din clasa bur¬ 
gheză care nu obţin diplome universitare ar fi oferit o altă concluzie cercetării amintite. 
S-ar fi relevat mobilitatea ascensională a categoriilor celor mai sărace spre poziţii sociale 
mijlocii sau superioare conferite de deţinerea diplomelor, dar şi a mişcării descendente 
a copiilor din familii înstărite spre statusuri sociale de mijloc sau inferioare celor ale 
părinţilor. O altă obiecţie ce se poate aduce acestei teorii vizează accentul pus pe limba 
standard. Or, oamenii folosesc limba ca mijloc de comunicare în funcţie de trebuinţele 
lor. Limbajul însuşit în şcoală nu acoperă toată bogăţia de semnificaţii a comunicării 
dintr-o societate. Apoi, întrebarea este dacă nu este necesară modificarea relaţiei dintre 
limbajul pedagogic şi celelalte limbaje, cu adaptarea comunicării din şcoală la cerinţele 
comunicării din societate. 

Am amintit despre existenţa mai multor fomie de educaţie, asupra cărora stăruim 
în continuare. Una dintre ele este educaţia instituţională, care determină fiinţarea educa¬ 
ţiei formale, educaţiei informale şi a educaţiei nonformale. Educaţia formală se desfă¬ 
şoară în cadrul instituţiilor şcolare sau în alte instituţii de educaţie publică, unde esenţial 
este procesul de educaţie în temeiul unor programe prestabilite sub îndrumarea unui 
personal specializat. Relaţia educator-educat se desfăşoară pe baza unor nonne şi regula¬ 
mente stabilite de factorii de putere ai societăţii. Educaţia nonformală sau educaţia extra- 
şcolarâ se referă la orice fomiă de instruire pe care educatorul şi educatul o susţin deli¬ 
berat, iar ambele părţi acceptă să comunice între ele în afara sistemului educativ şcolar. 
Educaţia informată sau educaţia indirectă are loc fără o afirmare voită a educării din 
partea educatorului şi din partea educatului, ea acţionând spontan în cadrul relaţiilor şi 
interacţiunilor sociale. 

în raport de ciclul de viaţă există educaţia preşcolară, educaţia şcolară şi educaţia 
adulţilor. Din acelaşi unghi de abordare se recunoaşte manifestarea educaţiei de-a 
lungul întregii vieţi a individului - educaţia continuă sau pemianentă. Aceasta răspunde 
unor nevoi reale ale individului şi ale societăţii, expresie a schimbărilor ce se produc în 
viaţa socială, în tehnologie şi în economie. 

Dacă luăm în discuţie criteriul psihologic, educaţia se diferenţiază în educaţie intelec¬ 
tuală, educaţie fizică, educaţia afectivităţii etc. 

Din punctul de vedere al domeniului în care acţionează, există educaţie generală, 
educaţie profesională, educaţie culturală, educaţie pentru civilizaţie. 

Discutând despre varietatea tipurilor de educaţie abordăm de fapt, diversitatea actelor 
educative pentru că educaţia este, înainte de orice, o acţiune a unui individ sau grup 
asupra altui individ sau grup. Rezultă că prioritară în educaţie este acţiunea şi, în subsi¬ 
diar, influenţa ei asupra individului. 

12.2. Funcţiile educaţiei 

Educaţia îndeplineşte anumite funcţii în viaţa socială, ceea ce-i conferă un statut în 
orice societate. 

O primă funcţie constă în îngrijirea copiilor. Fără o îngrijire organizată sistematic 
şi pennanent din partea familiei şi a instituţiilor sociale, nu s-ar putea asigura creşterea 
şi dezvoltarea fizică şi intelectuală a copiilor. Trebuie arătat că fiinţa umană cunoaşte 
cel mai îndelungat proces de îngrijire şi de creştere. 

Funcţia de transmitere a experienţei de viaţă şi de muncă exprimă imperativul 
educării noilor generaţii în spiritul moştenirii lăsate de generaţiile anterioare. Continui¬ 
tatea între generaţii şi continuitatea istorică nu sunt posibile fără această asimilare de 
către tineri a experienţei acumulate în timp. Prin asumarea acestei funcţii de către actul 
educativ se realizează stabilitatea şi echilibrul social, fără ca aceasta să însemne o 
preluare mecanică a moştenirii, dimpotrivă ea are loc în cadrul raporturilor contradic¬ 
torii între generaţii (Schifimeţ, 1985). 

Funcţia de pregătire a copilului ca membru al societăţii cade în sarcina actului edu¬ 
cativ. Viaţa socială nu ar fi posibilă dacă omul nu ar cunoaşte cum este organizată socie¬ 
tatea, dacă nu ar fi conştient de locul lui în viaţa socială, de drepturile şi răspunderile 
ce-i revin. 

Orice societate are un ideal de om către care tinde şi pe care-1 construieşte. De 
aceea, copilului i se fonnează o personalitate adecvată cerinţelor societăţii, iar acesta 
dobândeşte fizionomia morală a timpului în care trăieşte. în acest fel, copilul devine o 
fiinţă conştientă de rolul şi locul său în societate, dar şi de limitele procesului de inte¬ 
grare socială, pe care caută să le înlăture sau măcar să diminueze din efectele sale 
asupra evoluţiei personalităţii lui. 

Prin educaţie se transmit valorile culturale, iar această funcţie îl ajută pe individ să- 
şi însuşească limba maternă şi, prin intermediul ei, valorile societăţii sale, concomitent 
cu asimilarea valorilor culturale de pretutindeni. 

Educaţia are ca scop dezvoltarea capacităţii de asimilare, înţelegere şi interpretare 
a valorilor culturale. Este semnificativ că valorile transmise de la o generaţie la alta au 
un impact mai puternic cu individul decât cunoştinţele transmise pe căile de comunicare 
în masă. Prin cultură, tânărul este introdus în societate şi iniţiat în idealurile de viaţă, 
aspiraţiile, mentalităţile comunităţii naţionale. 


12.3. Sistemul de învăţământ 

Am amintit că educaţia se desfăşoară în instituţiile şcolare. In acest cadru, educaţia 
este realizată de către persoane specializate, cadrele didactice. în instituţiile şcolare co¬ 
pilul cunoaşte un nou tip de socializare, diferită în conţinut şi ca modalitate de cea din 
familie. Intrarea copilului în şcoală exprimă procesul de trecere de la cadrul interacţiunii 
directe între copil şi părinţi la integrarea sa în raporturile umane şi sociale abstracte cu 
învăţătorii şi profesorii. 

Pentru sociologia educaţiei, sistemul şcolar este obiect de analiză din perspectiva 
relaţiilor acestuia cu societatea, cu componentele ei, cu procesele de mobilitate profe¬ 
sională şi socială. Sunt studiate implicaţiile şcolii în schimbarea socială, reproducerea 
inegalităţilor culturale şi conservarea capitalului cultural de către instituţiile şcolare, 
intervenţia factorilor sociali şi de putere în conţinutul activităţii şcolare, rolul şcolii în 
asigurarea unui status profesional şi social. 

Sistemul şcolar din România cunoaşte, asemenea celorlalte instituţii, ample procese 
de schimbare, declanşate din necesitatea ca învăţământul să devină o forţă reală a 
dezvoltării ţării. 

Nu putem să nu menţionăm o caracteristică a sistemului de învăţământ românesc 
reflectată în evoluţia postbelică, anume trecerea lui prin refomie radicale, obturarea 
comunicării cu tradiţiile deosebit de valoroase ale şcolii româneşti interbelice. Intr-o 
jumătate de veac, învăţământul românesc a fost supus la modificări radicale, suficientă 
fiind, ca exemplu, reforma din anul 1948, introdusă ca urmare a impunerii, prin con¬ 
strângere, a unui model străin de şcoala românească fără să se lase loc, măcar în unele 
domenii, continuării experienţelor productive din sistemul românesc Sociologic, în 
acest caz, avem de a face cu un fenomen de aculturaţie forţată, cu procese de înstrăinare 
spirituală, cu forme de învăţământ rupte de conţinutul real şi de contextele concrete 
româneşti. Programele de dezvoltare a şcolii din perioada de după anul 1963 când s-a 
renunţat la instituţiile străine, au ţintit o creştere a calităţii pregătirii şcolare şi vocaţio- 
nale şi o adaptare a şcolii la cerinţele societăţii româneşti. 

Din cauza preeminenţei ideologicului şi a constrângerilor impuse de autorităţi, 
sistemul de învăţământ din anii ’60-’80 a fost limitat în acţiunea sa de influenţare a 
dezvoltării sociale şi economice. Studiile intreprinse asupra sistemului de învăţământ 
din acel timp au relevat disfuncţionalităţi, cu deosebire în ceea ce priveşte valorificarea 
de către societate a competenţelor pregătite şcolar. 

Dacă până în anul 1989 conducerea şi organizarea învăţământului erau centralizate, 
în perioada postdecembristâ, se caută adoptarea celor mai eficiente modalităţi de asigu¬ 
rare a autonomiei instituţiilor de învăţământ, de modificare a programelor şcolare în con¬ 
sens cu transfonnările sociale, de aliniere a şcolii româneşti la standardele internaţionale. 
Proces dificil şi de durată, refonnarea şcolii româneşti decurge inevitabil din experienţa 
autohtonă şi din nevoile reale ale societăţii româneşti. în acest sens, merită a fi remarcată 
chestiunea decalajului dintre condiţiile materiale şi ritmul accelerat al refomiei educa¬ 
ţionale, între calitatea resurselor umane din şcoala românească şi exigenţele schimbării. 

în aceeaşi perioadă s-au produs fenomene necunoscute sau cu o intensitate redusă 
înainte de anul 1989: abandonul şcolar în creştere de la an la an, analfabetismul activ şi 
cel pasiv, fuga de la şcoală, scăderea dramatică a numărului de copii din medii ţărăneşti 
şi muncitoreşti în învăţământul liceal şi universitar, cu deosebire la unele specialităţi. 

De mare interes pentru analiza sociologică rămâne evoluţia şcolară a generaţiilor 
înainte de anul 1989 şi după acest an. în perioada comunistă s-a urmărit ca toate persoa¬ 
nele dintr-o generaţie să fie şcolarizate, ajungându-se până la cuprinderea tuturor 
copiilor în învăţământul obligatoriu de 10 ani, ceea ce a condus la manifestarea unor pu¬ 
ternice diferenţe de pregătire şcolară între generaţii. Astfel, când la începutul perioadei 
comuniste se generaliza şcoala de patru ani, mase de adulţi se alfabetizau; când s-a 
trecut la generalizarea învăţământului de 7-8 clase, adulţii tineri erau în majoritatea lor 

absolvenţi ai şcolii primare de 4 ani; când s-a generalizat şcoala de 10 clase, majoritatea 
adulţilor promovaseră fie patru clase, fie şapte clase. în anii ’80 majoritatea tinerilor 
absolviseră liceul, iar cei mai mulţi dintre adulţi frecventaseră şcolile generale de 7 
clase. Ce se întâmplă în perioada postdecembristă? Nu este greu de observat scăderea 
interesului pentru instrucţie şi o neîncredere în utilitatea diplomei şcolare. 

Datorită disfuncţionalităţilor din sistemul de învăţământ şi din societate se prefigu¬ 
rează o nouă situaţie a generaţiilor: majoritatea tinerilor să fie absolvenţi ai şcolii gene¬ 
rale, iar majoritatea adulţilor să fie posesorii diplomei de absolvent al liceului (Schifimeţ, 
1997, p. 28). Explicaţia acestei posibile realităţi sociale stă în motivaţia slabă pentru 
pregătirea şcolară, dar şi în precaritatea mijloacelor materiale şi financiare a familiei din 
medii defavorizate. Diferenţele de bogăţie acţionează deja puternic între copiii din şcoli. 
Apoi, nu putem neglija discrepanţele dintre calitatea pregătirii în mediul rural şi în 
mediul urban, reapărând din nou cu intensitate chestiunea socială a şcolii din sat. 

O temă sociologică rămâne atractivitatea modalităţilor de pregătire prin şcoală, 
având în vedere impactul intens al mijloacelor de comunicare în masă, mai ales al 
televiziunii prin care copilul şi tânărul îşi fac o imagine proprie despre lume şi despre 
ei înşişi. 

Termeni 

capital cultural 
cod elaborat 
cod restrâns 
educaţie formală 


educaţie informală 
educaţie nonfonnală 
sistem de învăţământ 


întrebări recapitulative 

1. Cum se defineşte sociologic educaţia? 

2. Care sunt trăsăturile educaţiei? 

3. Care clasă socială dispune, după Basil Bemstein, de codul elaborat? 

4. Ce este capitalul cultural? 

5. Care sunt fonnele capitalului cultural? 

6. Care sunt tipurile de educaţie? 

7. Care sunt funcţiile educaţiei? 

8. Cum caracterizaţi educaţia în societatea socialistă? 

9. Prin ce se distinge sistemul de învăţământ românesc după anul 1989? 

10. Cum reflectă mass media din România sistemul naţional de educaţie? 




CAPITOLUL XIII 

Religia 


13.1. Conceptul de religie 

Religia se referă la moduri de gândire, sentimente şi acţiuni care au legătură cu 
supranaturalul. După cum spune E. Durkheim, credinţele şi practicile religioase sunt 
strâns legate de lucrurile sacre şi opuse profanului. Sacrul este extraordinarul, miste¬ 
riosul şi chiar pericolul potenţial, ceva care iese din normal, din viaţa cotidiană. Rudolf 
Otto (1992, p. 13), scrie: „Sacrul este înainte de toate o categorie de interpretare şi eva¬ 
luare a ce nu există ca atare, decât în domeniul religios... Ea este o categorie complexă 
şi, prin urmare, poartă în sine un element de un gen cu totul aparte, unul care se sustrage 
raţionalului... şi care rămânând complet inaccesibil înţelegerii conceptuale... este... ceva 
inefabil“. De obicei, sacrul, în sens figurat, este sinonim cu moralul, cu ceva desăvârşit 
de bun. Kant vorbeşte de voinţa sacră, voinţă care dintr-un impuls al datoriei se supune 
fără şovăire legii morale; la fel se vorbeşte de caracterul sacru al datoriei, al legii, avându- 
se de fapt în vedere necesitatea practică şi caracterul ei de obligaţie general valabilă. Dar, 
spune Otto, o asemenea utilizare a cuvântului „sacru“ nu este una religioasă. Sacrul le 
include pe toate, „dar el conţine şi un surplus, al cărui sentiment îl avem. Sacrul este 
presimţit, este viu în toate religiile, şi constituie partea lor cea mai intimâ“. El este trăit 
cu o vigoare extraordinară în religiile semitice, şi în primul rând în cele biblice. Aici are 
numele propriu de qadosh, căruia îi corespund hagios şi scinctus sau sacer. în cele trei 
limbi (ebraică, greacă şi latină) aceste cuvinte implică ideea de bine şi a binelui absolut, 
adică ajuns pe cea mai înaltă treaptă a dezvoltării şi maturizării sale. Dar acest „sacru“ 
este rezultatul unei treptate schematizări şi saturări etnice a unui reflux sentimental, origi¬ 
nar şi specific, care, în sine, poate fi neutru şi chiar indiferent. La începuturile dezvoltării 
acestui element toate cele trei expresii însemnau cu totul altceva decât ceea ce este bun. 
Traducerea lui qadosh prin „bun“ este o răstălmăcire raţionalistă. De aceea este necesar 
un alt nume, iar Otto propune numinos de la numeri', o categorie specială a interpretării 
şi evaluării şi o stare sufletească numinoasâ ca una ce-şi face apariţia atunci când această 
categorie este întrebuinţată, adică atunci când un obiect este resimţit ca numinos. Această 
categorie este cu desăvârşire sui generis, ea, ca oricare dat originar şi fundamental, nu 
poate fi definită în sensul riguros al cuvântului, ci poate fi doar analizată. Nu-i poţi ajuta 
pe oameni s-o înţeleagă decât încercând să-i călăuzeşti pe calea analizei. 

Mircea Eliade aduce o perspectivă inedită în lucrarea sa Sacrul şi profanul. Sacrul 
este o categorie a religiozităţii opusă profanului, o categorie specifică unei existenţe 

religioase de tip arhaic sau tradiţional, care relevă o anumită modalitate ontologică intr-un 
spaţiu şi intr-un timp, socotite esenţialmente pure şi sfinte, aşa cum le relevă credinţa 
generalizată pentru începuturile lumii. Spre deosebire de Otto, care pune accent pe 
iraţional, omul trăind „experienţa terifiantă şi iraţională", ce se bazează pe „sentimentul 
temerii religioase" faţă de forţele supranaturale, Eliade discută sacrul având în vedere 
Homo religiosus. Acesta crede întotdeauna că există o realitate absolută, sacrul, care 
transcende lumea aceasta, dar care se manifestă în ea şi, prin unnare, o sanctifică şi o 
face reală. El crede că lumea are o origine sacră şi că experienţa umană îşi actualizează 
toate potenţialităţile în măsura în care este religioasă, adică, participă la realitate. 

Profanul este opusul sacrului. Omul modem s-ar caracteriza, după Eliade, drept fiinţă 
ce se face pe sine însăşi şi nu reuşeşte să se facă pe sine în întregime decât în măsura în 
care se desacralizează şi desacralizeazâ lumea. Sacrul este obstacolul prin excelenţă în 
faţa libertăţii sale. Omul nu va deveni el însuşi decât în măsura în care se va fi demis- 
tificat radical. Omul modem este areligios, dar mai dispune încă de o întreagă mitologie 
camuflată şi de numeroase ritualuri degradate. 

Experienţa religioasă are loc în spaţiu şi timp. Spaţiul sacral se referă la primele 
fonne ale sacralitâţii lumii. Hierofaniile relevă centre şi puncte fixe ale spaţiului sacra¬ 
lizat: locuri privilegiate, locuri sfinte, semne ale spaţiului. Consacrarea unui loc se dato¬ 
rează credinţei în „repetarea cosmogoniei". Timpul sacru este un timp mitic repetabil şi 
recuperabil, dar şi etern. El este recuperabil în rituri şi sărbători atunci când se repetă 
ca în primele lui apariţii. Se regenerează prin repetarea lui în formele originare, prin 
timpul /es'h'v şi structura festivităţilor, prin mituri ca modele exemplare ce relevă istoria 
sacră a misterelor cosmice, ca şi prin activitatea eroilor civilizatori. Sacrul şi profanul, 
„constituie două modalităţi de a fi în lume, două situaţii existenţiale asumate de către 
om de-a lungul istoriei", scrie Eliade. 

Aşadar, religia diferă de alte aspecte ale vieţii sociale pentru că ea se referă la un 
sistem de convingeri şi credinţe în ceva care nu este disponibil pentru observare. O pro¬ 
blemă importantă este cum disting oamenii religia de secular şi de magie. Iniţial s-a 
crezut că religia se referă la un univers care are legătură cu obiectele experienţei directe. 
O concepţie sociologică elaborată asupra religiei aparţine lui Durkheim, în lucrarea 
Formele elementare ale vieţii religioase. El explică religia în termenii socialului. Durkheim 
respinge interpretarea religiilor ca răspuns la speculaţia despre misterul universului şi 
se axează pe studiul relaţiei dintre activităţile religioase, cum este ritualul, şi alte insti¬ 
tuţii sociale. Pentru el, religia era o metaforă pentru societate sau pentru condiţiile indis¬ 
pensabile ale vieţii în societate. 

în societăţile simple ritualul are o funcţie morală, aşa cum şi modernii acordă reli¬ 
giei o dimensiune morală şi una explanatorie. Ritualul este, după Durkheim, expresia 
interdependenţei oamenilor care trăiesc într-o societate. Şi dacă ritualul este direcţionat 
către o fiinţă personificată, aceasta nu poate fi decât societatea însăşi. 

Durkheim consideră că simbolurile religioase sunt ataşate adesea grupurilor sociale, 
astfel încât atunci când cineva studiază structura societăţii trebuie să se întrebe ce gru¬ 
puri formează unităţile de ritual, şi trebuie să se întrebe, când studiază ritualul, în ce 
moduri statusul persoanelor particulare sau al grupurilor este reflectat în roluri de ritual. 
Religia este definită de Durkheim ca sistem unificat de credinţe şi practici cu privire la 

lucrurile sacre, credinţele şi practicile tuturor acelora care aderă la ele, şi se reunesc într- 
o singură comunitate-biserica. 

Conceptul de religie îşi are originea etimologică în cuvântul latin, religio prin care 
se defineşte teamă, scrupul, pietate, lealitate, dar şi superstiţie şi frică faţă de zei. De ase¬ 
menea, aşa cum scrie V. Kembach (1995), religia înseamnă credinţă religioasă, cult, 
ceremonie, sacralitate, jurământ, loc sacru. Religia are şi sens de refugiu mistic în supra¬ 
natural, printr-un sistem de credinţe în doctrina transcendentală, dar şi încercarea omului 
de a cunoaşte în afara raţiunii forţele cosmice de care se simte dominat şi de a li se supune 
în mod conştient. Religia a apărut din animatism, animism, totemism, fetişism, demono¬ 
logie şi mitologie, curente prin care omul ar fi încercat să domine forţele ambientale şi 
să răspundă întrebărilor fundamentale despre viaţă şi moarte, destinul individual, fenome¬ 
nele din cer. Religia este considerată şi ca instrument de modelare spirituală a conştiinţei. 
Orice religie este un sistem coerent de postulate care admit, în planul cunoaşterii mistice, 
prin credinţă necondiţionată, existenţa şi forţa autonomă şi totală a unei lumi suprana¬ 
turale divine, creatoare şi diriguitoare a lumii vizibile şi invizibile reale al cărei destin îl 
conduce prin legi stabilite sau prin voinţă. Se afirmă în literatura de specialitate, de pildă 
Kembach, că încercările de a defini religia ca atare au fost împiedicate de o neclaritate 
semantică. Se confundă religia chiar cu mitologia, cu filosofia, cu superstiţia şi cu magia, 
toate acestea fiind, în diferite perioade, cadre sau instrumente de constituire a religiei 
fără ca religia să se confunde cu ele. J.G. Frazer a formulat o schemă de succesiune în 
evoluţia gândirii umane: magie-religie-ştiinţă, religia fiind condiţionată de o dezvoltare 
superioară a inteligenţei, teză respinsă de alţi cercetători, care consideră că în societăţile 
primitive coexistă atât praticile magice şi actele religioase, cât şi unele elemente de 
ştiinţă empirică şi chiar în societăţile modeme se menţin practici elementare de magie. 

Să stăruim asupra câtorva concepte folosite des în studiile despre religie: magie, 
supranatural, credinţă, superstiţie, mana. 

Magia este un sistem de ceremonii şi acţiuni detemiinate de credinţa în puterea 
magului de a acţiona asupra realităţii obiective cu ajutoml forţelor supranaturale, prin 
mijloace oculte şi paranormale. Magia se bazează pe credinţa în existenţa unor forţe în 
natură numite, de unele popoare, mana. Ce este mana ? în credinţele melanisiene, mana 
este o forţă supranaturală, impersonală şi nediferenţiată constituind punctul de plecare 
al primelor stadii religioase ale omenirii primitive: animatismul şi animismul. Temienul 
a fost pus în circulaţie de către R.F1. Codrington: „religia melanisienilor, în înţeles de 
credinţe, constă în convingerea că pretutindeni acţionează o forţă supranaturală ţinând 
de domeniul invizibilului; practic ea se traduce prin utilizarea unor mijloace de atragere 
a acestor forţe de partea solicitantului. Este credinţa într-o forţă cu totul deosebită de 
puterea fizică, ce acţionează în cele mai diferite chipuri, şi binefăcător şi nefast, avan¬ 
tajul maxim constând în a o poseda şi controla 11 , (cf. Kembach, p. 341). 

Revenind la magie, subliniem că este o practică prin care forţele supranaturale pot 
fi invocate ca să acţioneze în favoarea sau împotriva omului. Magia primitivă are un 
raport direct cu anumite activităţi practice: tămăduirea bolilor, relaţiile de dragoste, atra¬ 
gerea vânatului şi peştelui, acţiuni militare, practici agresive (omorârea duşmanului prin 
străpungerea imaginii lui plastice sau prin arderea unui obiect ce îi aparţine); practicarea 
purificării în al cărei ritual se include obligatoriu noţiunea de tabu, adică interzicerea 

atingerii unor obiecte, locuri sau fiinţe considerate fie sacre, fie necurate. Orice descân¬ 
tec sau vrajă face parte din magie. Există două tipuri de magie: 

- magie albă, adică obişnuită, ale cărei procedee principale rezidă în forţa sonoră a 
rostirii (nume, incantaţii, cuvinte magice fără sens, de pildă „abracadabra", blesteme) şi 
în forţa creatoare a imaginii, realitatea fiind manevrată prin simbolurile reprezentărilor 
ei plastice; 

- magia neagră este procesul invocării demonilor în sprijinul săvârşirii actelor magice 
(unul din procedeele curente ale magiei negre: numele unui om era înscris pe frunzele us¬ 
cate de laur, care apoi se ardeau, ca să abată o nenorocire asupra purtătorului acelui nume). 

J.G. Frazer delimitează magia în magie teoretică (pretins ştiinţifică) şi practică 
(pretins artă). C. Levi-Strauss (1970, p. 151) consideră că deosebirea esenţială dintre 
magie şi ştiinţă constă în faptul că una postulează un determinism global şi integral, pe 
când cealaltă operează prin diferenţierea nivelurilor dintre care numai unele admit 
fonne de determinism, dar şi în faptul că „gândirea magică şi practicile rituale" pot fi 
„expresia unei perceperi inconştiente a adevărului determinismului privit ca mod de 
existenţă a fenomenelor ştiinţifice aşa astfel încât determinismul să fie în totalitatea lui 
bănuit şi închipuit, înainte de a fi cunoscut şi respectat". 

Superstiţia este falsa credinţă despre necunoscut, reprezentând sindromul comple¬ 
xului de inferioritate în faza misterului. Ea răstălmăceşte realitatea. Ea nu intră în 
magie, dar foloseşte practici magice elementare. Superstiţiile constituie o infrareligie de 
uz individual. O regăsim în multe religii încă din antichitate. 

Varietatea credinţelor religioase. Cercetătorii admit existenţa unei enonne varietăţi 
de credinţe şi practici religioase. Societăţile diferă în modurile, tipurile de fiinţe supra¬ 
naturale sau forţe în care cred şi caracterul acestor fiinţe, prin structura sau ierarhia aces¬ 
tor fiinţe, în ceea ce fac real ele şi ce se întâmplă după moarte, precum şi în căile prin 
care supranaturalul este conceput în interacţiune cu oamenii. 


13.2. Funcţiile religiei 

Asemenea oricărui fenomen social religia îndeplineşte anumite funcţii într-un context 
social detemiinat. 

Funcţia cognitivă este conferită de rolul ei în cunoaşterea lumii. Am discutat deja 
despre forma mitologică a religiei în cunoaştere. în principal, cunoaşterea realizată de 
religie este antropomorfică, datorită explicaţiilor, prin trăsăturile fiinţei umane, despre 
existenţă. 

Funcţia acţională a religiei este virtutea ei de a oferi insului modalităţi de influ¬ 
enţare a forţelor supranaturale. 

Funcţia de diminuare a anxietăţii este capacitatea religiei de a reduce spaima trăită 
de om în faţa unor evenimente sau situaţii necontrolate de el. 

Religia are şi funcţii sociale importante. Mai întâi amintim implicarea religiei în 
problemele cotidiene din viaţa individului şi a societăţii cum este, de pildă, promovarea 
comportamentelor de sănătate şi descurajarea unor practici negative (de exemplu, 

consumul de alcool şi de tutun). în temeiul unor practici şi norme proprii ea intervine 
în reglementarea relaţiilor între generaţii. Aşadar, concomitent cu afirmarea credinţei 
într-o forţă divină, religia se angajează prin instituţiile ei, în rezolvarea unor chestiuni 
esenţiale ale vieţii personale şi ale vieţii sociale. 

Datorită caracterului ei puternic comunitar, religia contribuie la configurarea com¬ 
portamentului uman în cel puţin patru procese distincte (Ellison, Sherkat, 1995, p. 1257). 
Primul vizează implicarea religiei în intemalizarea normelor cu privire la stilurile de 
viaţă personală şi de conduită. încălcarea acestor norme poate să ducă la vinovăţie. 
Apoi, colectivităţile religioase pot constitui grupuri de referinţă pentru membrii lor. în 
al treilea rând, nerespectarea standardelor unei comunităţi religioase este sancţionată. în 
fine, implicarea puternică în activităţile religioase şi în grupuri religioase reduce oportu¬ 
nitatea de a participa la alte activităţi. Toate aceste patru procese sunt, de fapt, meca¬ 
nisme religioase de control social. 

Alături de această funcţie a grupurilor religioase de configurare a comportamen¬ 
tului este rolul lor în integrarea socială a individului. Sprijinirea activităţii credin¬ 
cioşilor, cultivarea prieteniei, asistarea de către biserică a persoanelor cu nevoi speciale, 
participarea pemianentă la congregaţiile religioase, toate contribuie la formarea, prin 
religie, a unui comportament prosocial. 

O funcţie importantă a religiei constă în constituirea şi conservarea identităţii etnice 
sau naţionale. Biserica a fost printre primele instituţii ce au promovat idealul naţional. 
Mişcările naţionale au găsit un sprijin real în biserică şi în credinţa religioasă. In acelaşi 
context trebuie subliniat rolul bisericii în prezentarea unor tradiţii, în susţinerea şi 
afirmarea unor valori culturale şi spirituale. Contribuţia bisericii la dezvoltarea culturii 
este fundamentală. însăşi civilizaţia modernă, în tendinţa ei spre secularizare, a fost dez¬ 
voltată din valori religioase şi cu sprijinul bisericii. Catolicismul şi cu deosebire pro¬ 
testantismul au realizat, în zorii epocii modeme, omogenitatea religioasă şi implicit 
omogenitatea naţională şi au impulsionat constituirea naţiunilor şi organizarea lor în 
state naţionale prin normele impuse credincioşilor astfel încât au fost eliminaţi cei de 
altă confesiune în spaţiul occidental. 

Religia este liant al vieţii sociale prin capacitatea ei de reunire a unor mari colec¬ 
tivităţi sub semnul aceloraşi valori, aspiraţii şi idealuri exprimate în credinţa comună în 
divinitate. Din cauza atragerii de către factorii politici a instituţiilor religioase în alte 
acţiuni decât cele care ţin de cult, s-a ajuns ca în numele credinţei religioase să fie 
declanşate conflicte sociale şi naţionale, unele de o gravitate excepţională. Amintim 
conflictul dintre catolici şi protestanţi în Irlanda de Nord, ce durează de sute de ani, 
războiul din spaţiul ex-iugoslav declanşat de grupuri aparţinând cultelor creştin-orto- 
dox, catolic şi musulman. în acest caz avem de a face cu neglijarea funcţiei religioase, 
anume aceea de a crea pace şi amionie între oameni, dincolo de diferenţele lor naţio¬ 
nale, sociale, culturale, istorice etc. Tocmai această funcţie fundamentală a oferit posibi¬ 
litatea religiei şi bisericii de a menţine, în regimurile totalitare, valorile religioase, de a- 
şi exercita atributele de instituţie de cult, de a păstra identitatea naţională şi spirituală, în 
pofida dificultăţilor puternice impuse de ideologia ateistă şi materialistă. Datorită efor¬ 
turilor de persuasiune şi perseverenţei reprezentanţilor bisericii s-a reuşit în România 
comunistă clădirea unor lăcaşuri de cult, repararea lor, precum şi tipărirea unui număr 
impresionant de publicaţii şi cărţi religioase. 

13.3. Organizaţii religioase 

Credinţele, normele şi ritualurile au loc în structuri organizaţionale unde oamenii se 
întâlnesc pentru a participa la activitatea unui cult şi pentru a stabili relaţii cu persoane 
ce aparţin de acelaşi cult. 

Biserica este o organizaţie religioasă care tinde să includă cei mai mulţi membri ai 
societăţii. Ea are o structură birocratică la fel ca orice altă instituţie. Apartenenţa la o 
biserică derivă mai mult dintr-o legătură prin naştere la un cult religios, decât ca urmare 
a unei decizii conştiente. Bisericile sunt, de regulă, conservatoare în ceea ce priveşte 
modul de organizare şi ierarhie. Raporturile lor cu factorii politici şi cu guvernele poartă 
amprenta secularizării, dar ele se derulează în amionie şi comunicare. Chiar şi în zonele 
unde se propovâduieşte libertatea tuturor cultelor trebuie spus că este acceptată exis¬ 
tenţa unei biserici naţionale sau a unei religii oficiale, datorită nevoii de exprimare a 
identităţii naţionale şi statale prin religie. 

Bisericile ortodoxe îşi au baza în comunitatea credincioşilor ce fiinţează prin parti¬ 
ciparea la liturghie. Ele sunt autocefale şi de aici derivă autonomia lor. Biserica ortodoxă 
este una sfântă, sobornicească şi apostolească alcătuită din totalitatea credincioşilor bo¬ 
tezaţi, care se împărtăşesc din aceleaşi sfinte taine. Ea funcţionează pe principiul succe¬ 
siunii apostolice. In fruntea ierarhiei ecleziastice se află patriarhul. Toţi episcopii au 
aceeaşi putere. O importanţă deosebită în organizarea bisericii ortodoxe are structura 
sinodală de reunire a tuturor episcopilor. Biserica ortodoxă este structurată în patriarhii, 
mitropolii, arhiepiscopii, episcopii, protoerii şi parohii. Viaţa călugărească este organizată 
în mănăstiri şi schituri. în bisericile ortodoxe nu există ordine şi congregaţii religioase. 

Biserica catolică este comunitatea credincioşilor asociată cu comunitatea credinţei, 
a sacramentelor şi fidelitatea faţă de evanghelie. Ca şi biserica ortodoxă, ea funcţio¬ 
nează pe principiul succesiunii apostolice. Episcopii săi sunt consideraţi succesorii 
primului episcop al Romei, apostolul Petru. Şeful suprem al bisericii catolice este Papa, 
ales pe viaţă, şi dispune de puteri monarhice, iar acţiunile lui au un caracter infailibil. 
Totodată, el este şi şef de stat, al Cetăţii Vaticanului. Conducerea administrativă a bise¬ 
ricii catolice cade în seama curiei alcătuită din 11 congregaţii cardinalice, 3 tribunale 
pontificale, oficiile curiei şi comisiile pontificale. Legătura dintre papă şi dioceză este 
făcută de episcopi reuniţi în jurul papei în consiliul ecumenic (I. Mihăilescu, „Biserică“, 
în Dicţionar, 1993, p. 75). Comunitatea de bază a bisericii catolice este parohia, o subdi¬ 
viziune teritorială a diocezei. Catolicismul cunoaşte ordinele şi congregaţiile cu ierarhie 
şi legi proprii şi care depind direct de papă. 

Bisericile şi confesiunile protestante au structuri ecleziastice care decurg din socie¬ 
tatea în care funcţionează. Astfel, sunt sisteme de organizare de tip episcopal, caracte¬ 
ristice bisericilor anglicane, bisericii lutheriene şi metodiste, desprinse de anglicanism. 

Sistemul prezbiterian sinodal este alcătuit dintr-o ierarhie de adunări şi de consilii 
în care unitatea fundamentală este parohia, administrată de un consiliu prezbiterian care 
alege pastorul, iar la nivel regional şi naţional se aleg consistoriile constituite din pastori 
şi laici. 

Un alt tip de organizare este cel congregaţionist, în care există doar nivelul local de 
structurare. Alianţa refomiată şi biserica baptistă sunt astfel organizate. 

Cea mai mare extindere o cunosc anglicanismul, luteranismul, calvinismul, meto- 
dismul şi baptismul. Biserica anglicană este condusă de o singură ierarhie. Deciziile 
conducerii bisericii trebuie să fie confirmate în parlament şi ratificate de rege, care este 
şeful suprem al bisericii. Trebuie reţinut că laicii se reunesc în adunări anuale la nivel 
naţional şi în conferinţe diocezane, dar fără să decidă în probleme de dogmă. Anglica¬ 
nismul funcţionează în Anglia şi în ţările foste colonii engleze. Bisericile episcopale 
luterane şi metodiste dispun de o ierarhie episcopală şi de o structură sinodală în care 
sunt incluşi şi laicii. Luteranismul fiinţează în Germania, în ţările scandinave, în ţările 
baltice, Elveţia şi în alte zone din lume. Metodismul activează în S.U.A. şi Canada, iar 
într-o mică răspândire este cunoscut în Marea Britanie şi în ţări ale Europei Centrale. 
Biserica baptistă se organizează pe principiul alegerii de către credincioşi ai bisericii şi 
separat de structurile statului. 

Există, aşadar, o varietate de structuri în organizarea vieţii religioase creştine, aceasta 
ca urmare a evoluţiei concepţiilor creştine de-a lungul timpului. Biserica romano-cato- 
lică are cea mai puternică ierarhie şi se manifestă şi sub forme de organizare statală. 
Papa, conducător al statului Cetatea Vaticanului, apare ca reprezentant al lui Dumnezeu. 
Biserica ortodoxă are o organizare mai flexibilă, deciziile importante aparţin Sfântului 
Sinod al fiecărei biserici naţionale. Nu există un şef suprem al ortodoxiei. Celelalte tipuri 
de biserici de care pomenim reflectă modul de organizare stabilit de doctrina religioasă, 
o organizare orientată spre comunitatea religioasă de bază, anume parohia. 

13.3.1. Denominarea 

Este o grupare religioasă care cuprinde un mare număr de credincioşi, dar niciodată 
nu ajunge să includă în structurile ei majoritatea populaţiei unei ţări. Acest grup acceptă 
existenţa celorlalte religii şi recunoaşte normele şi valorile societăţii în care ele fiin¬ 
ţează. O religie poate avea o biserică într-o ţară şi statut de denominare în altă ţară. De 
pildă, catolicismul are statut ecleziastic în Italia şi Spania şi statut de denominare în 
România. Denominarea acordă atenţie tuturor dimensiunilor vieţii credincioşilor, cu 
deosebire educaţiei religioase a tinerilor. 

13.3.2. Cultele religioase 

Reprezintă o grupare religioasă organizată pe principiul relaţiilor directe cu membrii 
lor în modalităţi care nu ţin cont întotdeauna de normele şi valorile societăţii în care 
fiinţează. Sunt culte religioase care se manifestă prin acte de devianţă, iar membrii lor 
dovedesc o devoţiune fanatică. Preocupate în mică măsură de doctrină, cultele sunt 
structurate în zonele în care tradiţiile au un rol nesemnificativ. De asemenea, ele apar în 
perioade de schimbare socială. Deşi fiecare cult are reguli proprii şi sisteme de educaţie, 
multe dintre ele se bazează pe metoda introspecţiei şi autodescoperirii. Cultele apar ca 
o alternativă la fonnele de viaţă spirituală derivate din civilizaţia materială şi indus¬ 
trială, ele căutând să răspundă unor nevoi psihologice ale unor grupuri umane. 

13.3.3. Sectele 

Sunt comunităţi religioase desprinse dintr-o religie, restrânse ca număr şi ca influ¬ 
enţă, opuse normelor şi valorilor societăţii. Ele resping celelalte religii ca fiind false, iar 
societatea este judecată ca aparţinând forţelor răului. Aceste forme de organizare a vieţii 
religioase caută să dea răspuns unor trebuinţe reale ale individului sau grupului, specu¬ 
lând dificultăţile personale sau sociale. De regulă, ele apar acolo unde nu funcţionează 
structurile sociale şi unde biserica nu are o influenţă puternică. 

Sectele fiinţează ca alternative la biserici, adică la formele de organizare şi institu- 
ţionalizare religioasă. Figura centrală o reprezintă preotul sau profetul. Sectele apar ca 
modalităţi de perfecţionare a omului. Din această poziţie ele promit salvarea în lumea 
de apoi a celor ce s-au impus prin puritate şi perfecţiune astfel încât vor fi aleşi să stea 
alături de Dumnezeu. Există peste 350 de secte care au putut fi inventariate (I. Mihăi- 
lescu, „Sectă“, în Dicţionar, 1993, p. 535). Amintim câteva dintre sectele mai cunoscute: 

- anabaptiste (Biserica Fraţilor, Biserica Fraţilor Uniţi după Evanghelie); 

-mişcările de deşteptare (Adunarea Fraţilor, Armata Salvării, Mişcarea Penti¬ 
costală); 

- milenariste (adventişti de ziua a şaptea, Martorii lui Iehova); 

- mormonii, vindecătorii etc. 


13.4. Religia şi schimbarea socială 

Dată fiind funcţionarea bisericii în temeiul unor dogme, al Sfintei Tradiţii şi al învă¬ 
ţării Sfinţilor Părinţi, se pune întrebarea cum religia poate produce schimbarea? Există 
mai multe moduri în care religia exprimă schimbarea. Ea poate fi concepută ca opusă mo¬ 
dernizării sociale şi culturale. Ca pildă amintim regimul islamic din Iran, dar şi, în general, 
sectele religioase ce militează pentru împotrivirea faţă de valorile şi normele societăţii şi 
orientarea întregii vieţi religioase, sociale şi politice numai către tradiţii, către fomie vechi 
de organizare şi conducere. Se afirmă direct preeminenţa religiosului, asemenea perioadei 
medievale, aceasta fiind şi un răspuns la secularizare. Trebuie subliniat că statul islamic 
iranian cunoaşte o anumită evoluţie de la momentul edificării sale în anul 1979, anume se 
încearcă o adaptare a modelelor şi normelor islamice la cerinţele societăţii contemporane. 
Probabil, în viitor, generaţiile noi vor aduce alte viziuni asupra organizării şi funcţionării 
acestui stat islamic. Nu putem evita realitatea fiinţării lui; el răspunde unor trebuinţe şi 
tendinţe din spiritualitatea poporului iranian şi din particularităţile evoluţiei societăţii 
iraniene ce au determinat refugiul în religie şi adoptarea de decizii derivate din religie. 

O altă direcţie de manifestare a religiei ca factor al schimbării este dată de impli¬ 
carea ei socială. Este prea bine cunoscută teza sociologului german Max Weber despre 
rolul spiritului eticii protestante în dezvoltarea capitalistă. El a pornit de la constatarea 
că revoluţia industrială a avut loc iniţial în ţările protestante: Anglia, Ţările de Jos, Ger¬ 
mania, şi a concluzionat că etica protestantă a fost impulsul vital care a produs această 
schimbare fundamentală. Analiza capitalismului a evidenţiat caracteristici derivate din 

raţionalitatea activităţii economice şi sociale. Circulaţia bunurilor, acumulare de capital, 
profit, investirea din profit în producţie, toate acestea sunt de regăsit la capitalişti. După 
Max Weber, ar exista o relaţie nemijlocită între puritanismul propovăduit de etica 
protestantă şi profilul capitalistului. în timp ce catolicismul gândeşte sărăcia ca o cale 
spre mântuire, realizată într-o lume viitoare, protestantismul declară că bogăţia perso¬ 
nală este un simbol al alegerii celor ce vor fi predestinaţi pentru mântuire. Prin muncă 
intensă şi creşterea bogăţiei, calviniştii credeau că ei sunt cei aleşi să fie mântuiţi. Acest 
spirit se distinge prin chibzuinţă, cumpătare, respingerea oricăror forme de plăcere. Din 
acest mod de trai a rezultat spiritul de investire a capitalului în producţie. Important este 
că protestantismul a acceptat individualismul şi tipul democratic de organizare a rela¬ 
ţiilor interumane şi a societăţii. 

Teza lui Max Weber despre rolul determinant al religiei protestante în dezvoltarea 
capitalismului a fost criticată de unii sociologi, remarcându-se neglijarea de către gândi¬ 
torul german a existenţei fonnelor capitaliste în alte perioade istorice şi în alte zone 
geografice decât cea în care s-a manifestat spiritul eticii protestante. Alte obiecţii vizau 
insuficienta analiză a factorilor economici şi politici în procesul de industrializare (Jean 
Baechler, „Religia“, în Tratat, 1997, pp. 506-507). Dincolo de observaţiile critice, justi¬ 
ficate de altfel, reţinem că Max Weber accentuează raţionalitatea şi acţiunea individuală 
în explicarea societăţii modeme, în principal a capitalismului. 

O altă direcţie de explicare a religiei, ca element al schimbării, este oferită de renaş¬ 
terea unor tradiţii religioase în spaţiul american după anul 1980 (Vander Zanden, p. 387). 
Sunt discutate aspecte referitoare la reînvierea campusurilor religioase unde studenţi din 
toate religiile au manifestat un interes puternic pentru problemele spirituale, concretizat 
în participarea la cursuri de teologie, implicarea în activităţi voluntare în sprijinul credin¬ 
cioşilor, prezenţa la serviciile religioase din campusuri. In acelaşi sens este menţionat 
locul deosebit ocupat de religie în transmisiile şi emisiunile de televiziune astfel încât 
se discută de biserica electronică, o nouă modalitate de participare a americanilor la 
serviciile religioase. Majoritatea programelor religioase de la televiziune sunt fundamen- 
taliste pe linia mişcării protestante conservatoare şi evanghelice. 


13.5. Religia în România 

Cea mai mare parte din populaţia ţării s-a declarat de religie creştin ortodoxă, 
conform Recensământului din anul 2002. Considerată în vechiul regat (înainte de anul 
1918) ca Biserică naţională, Biserica Ortodoxă Română şi-a păstrat acelaşi statut şi în 
perioada interbelică, cel puţin în opinia publică, deşi Legea cultelor din anul 1928 nu a 
sancţionat această poziţie. Evoluţia societăţii româneşti a condus la creşterea numărului 
de ortodocşi, 86,8% din populaţie fiind de religie ortodoxă. Un eveniment decisiv în 
afirmarea acestei ponderi a fost desfiinţarea cultului greco-catolic în anul 1948 şi 
trecerea adepţilor acestuia la ortodoxie. 

Cultul greco-catolic a apărut ca urmare a unirii unei părţi a clerului ortodox din 
Transilvania cu Biserica Romei, în contextul presiunilor puternice exercitate de Curtea 

de la Viena. Din 1700, anul constituirii cultului greco-catolic, acesta a cunoscut o istorie 
deosebit de complexă din care se desprinde contribuţia sa esenţială la afirmarea idea¬ 
lului naţional românesc, la redeşteptarea conştiinţei naţionale a românilor, la crearea 
unor valori ale culturii române. Recunoscută legal imediat după revoluţia din decembrie 
1989, biserica greco-catolicâ caută să-şi redobândească poziţia ei în societatea româ¬ 
nească în cadrul unui context social diferit de cel al constituirii sale. 

Compararea situaţiei fiecărei religii în anul 1930 şi în anul 2002 relevă modificări 
importante cunoscute de toate cultele. Cu excepţia bisericii ortodoxe nici o altă religie 
nu a cunoscut creşteri a numărului de adepţi. Societatea românească actuală manifestă 
interes pentru religie şi biserică, sondajele de opinie evidenţiază constant încrederea 
românilor în biserică, apreciată ca instituţie fundamentală în statul român. 


Structura pe culte religioase a populaţiei României 
(conform recensământului din anul 2002) 



Anul 


1930 

1992 

2002 

ortodoxă 

69,9 

87,6 

86,8 

greco-catolicâ 

9,9 

1,0 

1,0 

romano-catolică 

8,2 

5,0 

4,7 

reformată 

5,0 

3,5 

3,2 

mozaică 

3,4 

- 

- 

evanghelică-lutherană 

2,2 

0,2 

0,1 

unitariană 

0,5 

0,3 

0,3 

baptistă 

0,3 

0,5 

0,6 

mahomedană 

0,3 

0,2 

0,3 

evanghelică, creştină după evanghelie, 
evanghelică de confesiune augustină 

- 

- 

0,3 

adventişti 

0,1 

0,3 

0,4 

penticostali 

- 

1,0 

1,5 

creştini de rit vechi 

- 

0,1 

0,1 

ortodocşi de rit vechi 

- 

0,1 

Termeni 

biserică 

catolicism 

confesiune 

credinţă 

culte religioase 

denominare 

etică protestantă 

magie 

mana 

monoteism 


ortodoxie 

politeism 

profan 

sacru 

schimbare socială 
secte 

superstiţie 

supranatural 

tradiţie 



întrebări recapitulative 

1. Ce este religia? 

2. Care este diferenţa dintre sacru şi profan? 

3. în ce lucrare Emile Durkheim analizează religia? 

4. Care sunt funcţiile religiei? 

5. Ce este magia? 

6. Ce este superstiţia? 

7. De ce există o varietate a credinţelor religioase? 

8. Prin ce se distinge religia creştin ortodoxă de religia catolică? 

9. Ce este denominarea? 

10. Care sunt relaţiile dintre ortodocşi şi greco-catolici în România? 

11. Care sunt sectele din România? 

12. Ce înseamnă politeism? 

13. în ce constă rolul religiei în schimbarea socială? 






CAPITOLUL XIV 

Cultura 


14.1. Conceptul de cultură 

Datorită multor accepţiuni ce i se acordă definirea termenului de cultură este o 
operaţie dificilă. în lucrarea lui Alfred L. Kroeber, The Nature of Culture (1952), sunt 
identificate 163 de definiţii ce pot fi delimitate în şase categorii de sensuri - descriptive, 
istorice, nonnative, psihologice, genetice, structurale - deci o varietate de accepţiuni, 
ceea ce a detemiinat pe un sociolog francez să vorbească despre o „junglă conceptuală" 
(Bemard Valade, „Cultura", în Tratat , 1997, p. 521). 

Etimologic, conceptul de cultură provine de la latinescul cultura, care însemna la 
romani cultivarea pământului. în schimb. Cicero a caracterizat filosofia drept o cultură 
a spiritului, sens preluat şi dezvoltat în ideea că o cultură reprezintă cultivarea valorilor 
umane, dezvoltarea şi emanciparea spiritului uman. In secolul al XVIII-lea, Voltaire a 
fonnulat ideea „cultivons notre jardiiT, care conferă un înţeles nou culturii: cultivarea 
minţii, a raţiunii şi a însuşirilor umane, viziune dominantă în secolul al XlX-lea. Cultura 
constituie procesul de asimilare a unor valori eterne, derivate, cu precădere, din dome¬ 
niul artelor şi literaturii. Tot ce nu este în acest cadru nu merită interes. în această optică, 
problemele vieţii cotidiene nu ar avea tangenţă cu sfera culturii. Abordarea sociologică 
şi antropologică a lărgit mult conţinutul culturii. 

Cultura este orice produs al gândirii şi activităţii umane. Din această descriere re¬ 
zultă că ea cuprinde toate produsele materiale şi nemateriale ale omului. O unealtă, fie 
ea cât de simplă, la fel ca şi o idee cât de rudimentară fac parte din cultură deoarece ase¬ 
menea produse au un sens dat de om. Orice realizare a omului este cultură datorită acţiu¬ 
nii sale confomie unui plan, fie el chiar extrem de simplu. De aceea cultura se deose¬ 
beşte de natură. Ea este modul fundamental de satisfacere a trebuinţelor umane. Pentru 
ca un produs să fie inclus în cultură, el trebuie mai întâi să se obiectiveze. Nu orice gând 
sau imagine plăsmuită de om este cultură. Acestea capătă caracter cultural numai dacă 
sunt concretizate intr-un obiect pus în circulaţie. O viziune asupra lumii elaborată de o 
persoană sau de un grup devine componentă a unei culturi atâta timp cât o acceptă sau 
o resping alte persoane, adică o supun unei judecăţi de valoare din diverse unghiuri. în 
această accepţiune, cultura este ansamblul elementelor unei societăţi, fie în fonna moşte¬ 
nirii trecutului, fie în forma creaţiilor prezentului. Să precizăm că discutând cultura ca 
sumă a produselor umane care circulă în societate, nu este negată potenţialitatea cultu¬ 
rală, dar şi aceasta este obiectivată numai în procesul de comunicare şi de circulaţie. 

Abordarea sociologică şi antropologică a culturii vine să întregească imaginea asupra 
unei realităţi vaste şi complexe şi să conteste unele concepţii unilaterale despre relaţiile 
dintre comunităţi naţionale. Consecinţă a unui mod de concepere a umanităţii, etnocen- 
trismul s-a întemeiat pe principii restrictive. După cum sublinia C. Levi-Strauss, antichi¬ 
tatea desemna prin termenul de barbar tot ce nu era integrat în cultura greacă sau în cul¬ 
tura greco-romană. în aceeaşi direcţie, Occidentul a adoptat denumirea de sălbatic privind 
popoarele din afara spaţiului său. Cuvântul sălbatic, originat în sintagma „din pădure“ 
evocă un tip de viaţă animală, opusă culturii umane, după cum cuvântul barbar are în 
vedere confuzia şi lipsa de articularitate a cântecului păsărilor, contrapuse sensurilor 
semnificative ale limbajului uman. Refuzând umanitatea celor desemnaţi a fi „barbari“ 
sau „sălbatici", se adoptă, de fapt, una dintre atitudinile lor tipice. Cultura cuprinde pro¬ 
dusele întregii umanităţi care se particularizează în timp şi spaţiu. Cultura este o realitate 
pentru orice fiinţă umană şi pentru fiecare grup uman sau social şi, de aceea, R. Linton 
a definit-o ca a doua natură. 

Una dintre definiţiile recunoscute de către sociologi, antropologi şi culturologi este 
cea a lui E. Tylor: „Cuvântul cultură sau civilizaţie, în sensul său etnografic cel mai răs¬ 
pândit, desemnează acel tot complex ce cuprinde ştiinţele, credinţele, artele, morala, 
legile, obiceiurile şi celelalte aptitudini şi deprinderi dobândite de om, ca membru al so¬ 
cietăţii". Antropologul american accentuează în definiţia sa originea şi caracterul culturii 
(B. Valade, op. cit., p. 532). Definim cultura ca ansamblu de comportamente, credinţe, 
valori, atitudini şi idealuri învăţate şi împărtăşite de toţi membrii unui grup sau ai unei 
societăţi, care îi ghidează în viaţa socială şi personală. 

Cultura se referă, deci, la moştenirea socială alcătuită din modele de gândire, simţire 
şi acţiune caracteristice unei populaţii sau unei societăţi, inclusiv expresia acestor modele 
în lucruri concrete. Cultura este compusă din cultura nonmaterială : creaţii abstracte cum 
sunt valorile, credinţele, simbolurile, normele, obiceiurile şi instituţiile, şi din cultura 
materială : produsele fizice sau obiecte cum sunt vasele de argilă, computere, monezi. 
Cultura reflectă ideile şi orice acţiune a omului, ceea ce reliefează existenţa unei lumi 
proprii fiinţei umane. 

Relaţia dintre cultură şi societate este una de interdependenţă. Cultura există numai 
prin oameni, iar societatea solicită culturii furnizarea pentru membrii săi a setului de 
idei diriguitoare în comportamentul şi gândirea acestora. Se identifică societatea cu 
cultura? Fiecare dintre ele este o realitate umană distinctă aflate într-o reţea de comu¬ 
nicare continuă, existenţa uneia este strâns asociată de existenţa celeilalte. 

Cultura procură societăţii schema de interpretare a experienţelor şi ghidarea acţiu¬ 
nii, iar societatea reprezintă ţesătura reală a relaţiilor dezvoltate de grupurile umane şi 
sociale. Ca fond moştenit, cultura oferă grupurilor sociale şi indivizilor modele de acţi¬ 
une şi de gândire. Este inutilă descoperirea din nou a teoremei lui Pitagora, ea face parte 
din cultura umanităţii. Individul şi societatea trebuie doar să cunoască această teoremă 
şi, pe această bază, să-şi organizeze viaţa sau să gândească în spiritul ei. Rezultă că so¬ 
cietatea evoluează fără a fi nevoie de reluarea, descoperirea sau invenţia tuturor ideilor, 
valorilor şi tehnicilor, deoarece acestea sunt transmise de către cultură. 

Fiecare generaţie trebuie să înveţe şi să selecteze din această moştenire ceea ce este 
oportun pentru cursul vieţii sociale şi individuale. Sub acest unghi funcţia culturii este 

asemănătoare cu funcţia reprezentată de hartă, folosită de om în raportarea la ceilalţi, 
altfel spus, ea îl ajută pe om să dea răspuns la contextele de viaţă personală şi socială, 
şi cum să caute calea benefică în integrarea socială. 

Dacă în lumea animală adaptarea la mediu are loc numai pe baza instinctelor, în so¬ 
cietate acest proces se desfăşoară raţional, omul conştientizează scopul acţiunii sale şi, pe 
acest temei, el are o conduită adecvată situaţiilor reale şi ştie cum să acţioneze, de pildă, 
pe stradă, într-o biserică, la o petrecere, intr-un spital, la o înmormântare. Prin urmare, 
omul ia din cultură modele de comportament şi concepţiile ce stau la baza conduitei sale. 
Intr-adevăr, atitudinea adoptată la o înmormântare este reflexul normelor şi valorilor 
însuşite. Intr-un anumit fel se comportă o persoană din cultura asiatică şi în alt fel o per¬ 
soană din cultura românească faţă de acest eveniment, dar ambele persoane au unele note 
comune constând în sobrietate, exprimarea durerii şi tristeţii, îmbrăcăminte adecvată etc. 

Revenind la relaţia dintre societate şi cultură, se cuvine să subliniem că societatea 
este o colectivitate de oameni relativ independentă care ocupă acelaşi teritoriu şi parti¬ 
cipă la o cultură comună (Vander Zanden, p. 59). Cultura include obiceiurile unui popor 
iar aceste obiceiuri sunt produse de ansamblul indivizilor din societate. Aşadar, discu¬ 
tăm despre o societate ca reţeaua reală de relaţii sociale aşa cum apare ea în grupuri 
umane, iar cultura oferă cheia înţelegerii modului de structurare a societăţii de către 
membrii care o compun. 

Studiul culturii se realizează cu concepte fundamentale întâlnite în antropologia 
culturii şi în sociologia culturii. Model cultural, valoare culturală, ethos, configuraţie 
culturală, tradiţii, valoare sunt prezente în orice abordare a fenomenului cultural. 

Conceptul de model cultural a fost elaborat de Ruth Benedict în cartea sa Patterns 
of Culture. Antropologul american argumentează necesitatea cunoaşterii temperamen¬ 
tului popoarelor, acel substrat afectiv şi ideologic în temeiul căruia o colectivitate naţi¬ 
onală capătă o fizionomie proprie, deosebit de importantă în înţelegerea instituţiilor şi 
comportamentelor. Acest fenomen a fost numit de R. Benedict „pattem“, definit ca prin¬ 
cipiul existent în orice cultură, care determină armonizarea elementelor ei componente. 
Cunoaşterea unei culturi este studiul modului de organizare a acestor elemente în fomie 
culturale şi în valori. O dată cu descoperirea modelului cultural înţelegem mai bine de 
ce o cultură este ceea ce este şi de ce nu are o altă fizionomie, de ce membrii unei so¬ 
cietăţi au un anumit stil de viaţă şi de ce ei resping ideologiile şi tradiţiile străine de ei. 

Modelul cultural dispune de o individualitate. Trebuie spus că unii antropologi 
folosesc termenul de model cultural diferit de cel de „pattem“. Melville Herskovits 
desemnează prin termenul de focus tendinţa fiecărei culturi de a dezvolta unele din 
componentele ei. Apoi, se cuvine a arăta că există modele culturale sistemice, modele 
de cultură în totalitatea ei, modele de stil. 

Temienul de ethos indică spiritul unui popor, cum este, de pildă, umorul la români, 
spiritul metodic al neamţului etc. Cultura este cunoscută prin studiul temelor culturale, 
care reprezintă principiile explicite sau implicite, declarate sau încurajate de societate, 
care influenţează orientarea activităţilor membrilor acesteia şi modelează comporta¬ 
mentul. Exemple de teme culturale semnificative: „superioritatea fizică, mentală şi morală 
a bărbatului asupra femeii“, „ingeniozitatea, generozitatea, curajul sunt virtuţile morale 
fundamentale 11 . 

Valoarea culturală este modul optim de comportare şi acţiune intr-o comunitate, 
care îi îndreaptă pe oameni către acţiuni culturale, pentru că numai astfel li se conferă 
calitatea de membri ai comunităţii. 

Schemele culturale desemnează modul particular al indivizilor aparţinând aceleiaşi 
societăţi de a simţi, a gândi şi a acţiona. Schema culturală este mai eficientă decât cea 
de model cultural datorită aplicabilităţii mai clare la realităţile sociale, culturale şi 
naţionale la care face referire. 

La aceste concepte adăugăm pe cel de personalitate de bază elaborat de R. Linton 
(1968). Ea reprezintă acea configuraţie psihologică, proprie membrilor unei societăţi, 
întruchipată într-un stil de viaţă în raport cu care ei îşi construiesc imaginile despre 
lume, îşi organizează strategiile de acţiune. Linton a afirmat teza despre limita de care 
individul trebuie să ţină seama în cadrul propriei culturi. întrucât viaţa personală şi 
socială a individului se desfăşoară după un număr de norme, reguli şi valori, nu este 
necesar ca el să cunoască şi să folosească întregul patrimoniu al culturii. 

în orice societate cultura are un substrat fundamental, un patrimoniu comun de idei, 
principii, obiceiuri şi acestea sunt constantele universale - locuinţa, hrana, comuni¬ 
carea, arta şi jocul, limba, gândirea, activitatea economică, religia, familia, educaţia. Tot 
în cultură intră fondul propriu unei categorii distincte de indivizi, elementele ei parti¬ 
culare, o ideologie şi modele de comportament unice (elementele alternative), cât şi 
metodele proprii fiecărui individ de a răspunde la provocările mediului (elementele 
individuale). Elementele universale şi cele speciale ale culturii constituie o condiţie sine 
qua non de existenţă a acesteia, pe când cele alternative sunt secundare. 


14.2. Componentele culturii 

înţelegerea sociologică a culturii este facilitată de cunoaşterea componentelor aces¬ 
teia. Ea se exprimă prin dimensiunile ei, aşa cum sunt exprimate de relaţiile interumane 
şi sociale, de acţiunile oamenilor. Este neîndoielnic că animalele dispun de simţuri: 
miros, auz, vedere, mult superioare celor aparţinând oamenilor. Omul este din multe 
puncte de vedere mai puţin dotat ca animalele. Şi totuşi, omul reuşeşte să domine me¬ 
diul său natural şi social, lumea fizică sau organică. De ce? Pentru că el are instrumen¬ 
tele şi mijloacele ce-i permit să acţioneze nu doar instinctual, dar, mai ales, conştient, 
raţional. Fiinţa umană se distinge prin creativitate, capacitatea de a adăuga la realitatea 
naturală elemente noi, care nu se regăsesc în natură; ele sunt creaţii exclusiv umane. 
Componentele culturii sunt integral umane, iar individul şi societatea se identifică în 
ele. Omul este om în măsura în care în relaţiile cu ceilalţi apelează la componentele 
culturii şi îşi organizează conduita pe baza lor. Saltul de la natură la om s-a făcut prin 
instrumentele eminamente umane. însăşi societatea integrează în conţinutul şi formele 
ei componentele culturii. 

14.2.1. Simbolul 

Este o componentă a culturii datorită capacităţii omului de a-1 crea şi de a-1 utiliza. 
Orice act social şi individual are şi o dimensiune simbolică. Reamintim că o perspectivă 
teoretică de notorietate, interacţionismul, a conceput comunicarea sinelui cu el însuşi şi 
cu alţii prin simboluri semnificative universale. Fiinţa umană este una impregnată puter¬ 
nic de simbol. Ce este simbolul? Este orice obiect care exprimă un alt obiect sau este 
pus în locul acestuia. Simbolurile sunt containerele culturii şi de aceea cultura este perce¬ 
pută ca un sistem de simboluri înţelese. Ele ajută la reprezentarea obiectelor, evenimentelor 
şi oamenilor. Să luăm exemplul porţii. Ea este locul de trecere dintre două spaţii pe 
care-1 închide şi deschide. Sensurile ei sunt însă şi dincolo de această accepţiune. Poarta 
reprezintă locul de trecere dintre două lumi, dintre cunoscut şi necunoscut, dintre bine 
şi rău, adevăr şi frumos. Alt exemplu, simbolul mamei, în afară de „femeie care are 
copii“, ea desemnează o mare varietate de sensuri. însăşi ţara este reprezentată prin 
noţiunea de mamă. 

Simbolurile sunt coduri puternice de reprezentare. Ele au o varietate de forme: ges¬ 
turi, picturi, steaguri, icoane, insigne, unifomie. Steagul conferă identitatea unei naţiuni, 
crucea este simbolul salvării prin FIristos, clădirile monumentale au semnificaţia puterii 
sau a bunăstării. Culorile sunt folosite ca simboluri sociale. Prin folosirea simbolurilor 
în comunicare, individul se adresează fondului colectiv de semnificaţii împărtăşit cu cei 
cu care dialoghează. De altfel, publicitatea utilizează constant simbolurile, iar obiectele 
publicitare, ele însele, servesc ca simboluri sociale. De asemenea, mimica are o impor¬ 
tantă funcţie de simbol social deoarece ea exprimă stări umane: bucuria, tristeţea, mânia, 
indiferenţa, surpriza, îndoiala, deprimarea, satisfacţia. Gesturile sunt mişcări ale corpului 
care exprimă idei, sentimente, situaţii concrete sau imaginare. Ele conferă expresivitate 
comunicării verbale. S-a dovedit, în cercetări de psihologie, că simbolurile nonverbale 
ocupă 80% din comunicarea umană. De fapt, cunoaşterea omului şi a grupului se 
realizează prin contactul cu simbolurile nonverbale. Oamenii apar în faţa celorlalţi cu 
gesturile şi mişcările lor din care rezultă un contur al comportamentelor lor. Omul are 
capacitatea de a crea, manipula şi folosi simbolurile în modelarea conduitei lor proprii 
şi în influenţarea altora. Filosoful E. Cassirer observa că omul trăieşte într-un univers 
simbolic: „Omul nu mai poate înfrunta realitatea în mod nemijlocit, el nu o mai poate 
privi faţă în faţă. Atât de mult s-a învelit pe sine cu forme lingvistice, cu simboluri mito¬ 
logice sau rituri religioase, astfel încât nu poate vedea sau cunoaşte nimic decât prin 
mijlocirea acestui mediu artificiali 

14.2.2. Limba 

Este un sistem alcătuit din modele de sunete-cuvinte şi propoziţii, cu înţelesuri 
specifice. Limba este probabil cel mai clar şi complex produs al omului. Ea este vorbită 
şi este simbolică, şi din aceste particularităţi decurg funcţiile ei pentru om şi pentru socie¬ 
tate. Limba este folosită pentru a exprima orice cu referire la tot ce priveşte gândirea, 
trăirea, acţiunea şi viaţa umană. Limba are, deci, o funcţie fundamentală de comunicare. 
Limbajul dă expresie posibilităţilor deosebite de comunicare ale omului. Există o 
diferenţă între limbă ca sistem de sunete şi limbă ca mijloc de comunicare 

Limba creează cultură, mărturie stau creaţiile literare din toate epocile istorice, iar 
limbajul însuşi este determinant al oricărei producţii culturale. Prin limbă omul edifică 
un mediu al său, diferit total de cel natural. Societatea fiinţează ca o structură de limbaje, 
pentru că fiecare component al ei se distinge printr-un limbaj şi comunică cu celelalte 
într-un limbaj specific. Nucleul procesului de socializare a fiinţei umane sunt limba şi 
limbajul. O integrare în grup şi în societate este oportună numai în măsura însuşirii lim¬ 
bii. De aceea, învăţarea limbii materne este o condiţie indispensabilă pentru desfăşu¬ 
rarea benefică a socializării. Nivelul de maturitate istorică şi intelectuală este exprimat 
şi de capacitatea de comunicare şi de utilizare a limbajelor proprii sau a celor ale socie¬ 
tăţii, în activitatea socială. 

Limbajul este calea folosită în înfăptuirea oportunităţilor umane. De fapt, el este 
tichetul de admitere în viaţa socială şi în umanitatea deplină. Lipsa tichetului lingvistic 
înseamnă lipsa de acces la societate şi umanitate. Limba are un rol esenţial în determi¬ 
narea conţinutului unei activităţi, în exprimarea comportamentului etnic al unui popor 
şi a modului de viaţă al unei naţiuni. Cu ajutorul limbii se detennină stadiul de evoluţie 
istorică a unei comunităţi naţionale, precum şi nivelul ei de autonomie. Limba este defi¬ 
nitorie pentru orice popor şi reprezintă unul dintre elementele fundamentale de diferen¬ 
ţiere a grupurilor. Pentru acelaşi lucru sau fenomen se foloseşte o sumedenie de cuvinte. 
De pildă, arabii au 6.000 de expresii pentru cămilă (Vander Zanden, p. 63). Un popor 
dintr-o insulă filipineză are o denumire pentru fiecare din cele 92 de varietăţi de orez. 
în româneşte, pentru „necaz“, confomi Dicţionarului de sinonime, sunt menţionate 
aproape 100 de nuanţe. Rezultă că diferenţele în vocabular ale unor comunităţi diferite 
înseamnă moduri proprii de exprimare a aceloraşi realităţi. Pe de altă parte, din nevoia 
comunicării între oameni, dincolo de diferenţele naţionale, s-a impus, în fiecare epocă 
istorică, o limbă comună (internaţională). Latina până în perioada modernă, franceza în 
secolele XVIII şi XIX, engleza în secolul al XX-lea, sunt exemple de limbi de circulaţie 
internaţională. 

Limbajul acţionează asupra gândirii şi viziunii despre lume. Limitele limbajului 
exprimă limitele umanului. Prin limbaj se realizează, indiscutabil, o selecţie din reali¬ 
tate, a ceea ce fiecare om crede sau este obligat să accepte. Limba este o creaţie naturală, 
iar fondul ei de cuvinte se încheagă în procesul evoluţiei societăţii şi a culturii. Ea nu 
este produsul unui grup, adică nu este posibilă impunerea unei limbi artificiale şi este 
ineficientă căutarea unor modele lingvistice ce ar urma să fie adoptate de întreaga colec¬ 
tivitate. Peremptorie rămâne, pentru cazul discutat, încercarea curentului latinist de im¬ 
punere a unei limbi române „pur latine 11 , curăţată de orice altă influenţă, idee generoasă 
însă potrivnică dezvoltării organice a limbii române, tezaur al unui întreg popor şi nu al 
unui grup. în aceeaşi măsură merită amintită perioada bolşevică din România când, pe 
de o parte, se cerea scoaterea unor cuvinte din vocabularul limbii române, care nu ar 
mai fi reflectat realităţi concrete, deoarece acestea ar fi fost înlăturate o dată cu instau¬ 
rarea comunismului, de pildă „coadă 11 , „sărac 11 ş.a., iar pe de altă parte, se argumenta, 
împotriva adevărului istoric şi lingvistic, presupusa origine slavă a limbii române. De 
aici rezultă utilizarea limbajului şi a limbii ca mijloace de manipulare a opiniei publice. 
Rămânând în acelaşi cadru, se cuvine să amintim degradarea limbajului, banalizarea şi 
rutinizarea lui în comunicarea politică. S-a crezut că numai în comunism se utiliza o 

limbă de lemn. Or, s-a constatat că indiferent de regim, evident, cu specificul de rigoare, 
limba discursului politic este o deformare a limbii naţionale. Uzul până la abuz al unor 
cuvinte precum democraţie, libertate, stat de drept, economie de piaţă, justiţie, egalitate 
duce la stereotipuri în comunicare şi în gândirea cotidiană. Poate fi evitat limbajul 
„uniformizat“ din politică? Răspunsul nu este simplu, însă cu certitudine trebuie respectat 
modul gramatical corect de exprimare, indiferent de publicul spre care se îndreaptă 
mesajul unei teme abordate. 

întrucât limba nu este rezultatul unei convenţii, după cum s-a arătat, ea dispune de 
sensurile conferite natural în interacţiunea dintre oameni, în comunicarea dintre grupuri, 
în procesul creaţiei spirituale şi al construcţiei materiale. Există un limbaj al grupului 
sau al unei colectivităţi, cum sunt limbajul profesional, limbajul juvenil, limbajul maha¬ 
lalei, limbajul studenţesc sau limbajul academic, limbajul ştiinţific, limbajul artistic, 
limbajul literar, limbajul arhitectural, limbajul medical, limbajul politic etc. în acelaşi 
perimetru se înscrie şi limbajul specific fiecărui mijloc de comunicare: televiziune, 
presă, radio. Această varietate de limbaje reflectă diversitatea modurilor de comunicare 
şi ea fiinţează în contextul unui limbaj comun tuturor membrilor unei societăţi. 

14.2.3. Norme 

Cultura se distinge, în dimensiunea ei de existenţă eminamente umană şi socială, 
prin modele acceptate sau impuse indivizilor în scopul raţionalizării comportamentelor 
individuale şi sociale. Convieţuirea oamenilor într-o societate este proiectată de cultura 
lor în modelele ce au caracter de normă. Primele structuri sociale s-au constituit din 
momentul când grupurile de hominizi au dispus de cultură, adică de principii ce au diri¬ 
guit trăirea în comun, acceptate ca atare de către toţi membrii grupului. în interacţiunea 
interumanâ şi intergrupalâ, indivizii au învăţat acele nomie, pentru că numai astfel 
devenea posibilă funcţionarea raporturilor dintre ei. Dincolo de particularităţile biopsi- 
hice, de trebuinţele specifice, de interesele proprii, oamenii au căzut de acord sau li s-a 
impus să acţioneze în temeiul unor norme. Toate culturile au moduri de a susţine şi în¬ 
tări ceea ce au comun, concomitent cu descurajarea şi pedepsirea a ceea ce ele consideră 
că este inadecvat unui comportament colectiv, acceptat, pentru funcţionarea societăţii. 

Ce sunt normele? Ele reprezintă reguli şi modele care determină ce comportament 
este corespunzător sau nu este corespunzător într-o situaţie dată, confonn standardelor 
de comportament cerute de o cultură. O normă, pentru a funcţiona, trebuie să fie accep¬ 
tată şi înţeleasă de individ sau de grup. Normele au un sens după care oamenii se orien¬ 
tează în reţelele sociale şi culturale, astfel încât ei să ajungă la acceptarea reciprocă a 
convieţuirii într-un spaţiu social. Obligaţiile de rol intr-un grup social sunt definite de 
normele sociale ale gropului (Theodorson & Theodorson, 1969, p. 277). 

Normele sunt şi scopuri. Li se atribuie calităţi şi funcţii, ele capătă caracterul unor 
realităţi construite şi, de aceea, ele reprezintă standarde prin care sunt judecate acţiunile 
umane şi sunt sancţionate comportamentele. 

Etimologic termenul de normă are originea în cuvântul grec nomos, care înseamnă 
ordine. Conceptul de normă pare să aibă şi o altă rădăcină, tot greacă, în zeiţa Nemesis, 
care îndeplinea misiunea de a reglementa respectarea împărţirii lumii între zei. Nernos 

se referă la ordinea umanului spre deosebire de physis, care desemnează ordinea naturii. 
Diferenţa aceasta dovedeşte că încă din antichitate societatea era concepută ca structură 
diriguită de norme pentru menţinerea ordinii şi sancţionarea abaterii de la reguli şi îm¬ 
potriva ordinii. Norma socială are consecinţe, urmare a rolului ei în raţionalizarea vieţii 
sociale (S. Rădulescu, 1994a, p. 59): crearea de drepturi, obligaţii şi interdicţii, menţine¬ 
rea sociabilităţii umane prin dirijarea convergentă a acţiunilor şi conduitelor individuale, 
evitarea conflictelor şi tensiunilor prin limitarea acţiunii individuale şi întărirea coezi¬ 
unii, susţinerea sentimentelor de solidaritate socială şi fortificarea securităţii individuale 
şi sociale, stabilirea regulilor de conduită pentru individ şi grup privind comportamentul 
dezirabil. Toate aceste efecte se regăsesc în orice cultură, iar concretizarea lor are loc 
diferit în flecare cultură. 

Funcţiile normelor sunt un reflex al culturii în care ele fiinţează. Există un număr 
de funcţii prezente în orice societate: exprimarea şi promovarea cerinţelor funcţionale 
ale unui sistem, expresie acţională a cunoştinţelor acumulate, mod simplificat de 
decizie, modalitate simplă de exercitare a controlului, crearea consensului şi reducerea 
incertitudinii (Cătălin Zamfir, „Norma“, în Dicţionar, 1993, p. 396). 

în societate acţionează o varietate foarte mare de nomie, unnare a complexităţii 
reţelelor sociale. Conform unor clasificări există unnâtoarele categorii de norme (S. 
Rădulescu, 1994a, p. 61): după domeniul de activitate - profesionale, tehnice, politice, 
economice, ştiinţifice; în funcţie de gradul de generalitate - generale şi particulare; în 
funcţie de conţinut - prescriptive, care indică ce trebuie făcut, şi prescriptive, care 
stipulează ce nu trebuie făcut; din punct de vedere al valabilităţii şi funcţionalităţii - 
ideale, care prescriu conduite identificate cu cele mai de seamă valori şi idealuri, şi 
reale, care funcţionează ca determinante ale comportamentului; după modul de manifes¬ 
tare - explicite sau implicite, intime sau colective, formale sau infonnale, legitime sau 
ilicite; după sancţiunile cu care se asociază - sociale sau juridice, difuze sau globale, 
spontane sau organizate, represive sau restrictive; după gradul de independenţă şi 
libertatea de alegere acordată subiectului acţiunii - cu caracter conservator sau liberal. 
Dintre toate numai normele juridice acţionează obligatoriu pentru toţi membrii societă¬ 
ţii, iar restul are valabilitate parţială în raport de activitate, grupuri sociale, tipuri de 
sancţiuni. Diversitatea de norme derivă din pluralitatea situaţiilor oportune a fi regle¬ 
mentate în scopul asigurării ordinii în fiecare sferă a vieţii sociale şi a societăţii în totali¬ 
tatea ei. Prin urmare nu sunt suficiente nonnele generale ale societăţii, ci este nevoie de 
standarde de comportament în orice sector. 

Normele juridice vizează pe orice membru al societăţii în calitatea sa de cetăţean, 
pe când restul normelor dă expresie unor trebuinţe de ordine şi raţionalizare particulare. 
Natural, între nonnele juridice şi celelalte norme trebuie să fie o concordanţă, altfel se 
ajunge la crearea dezordinii rezultate din contradicţia dintre ele. Sunt însă contexte în 
care acest conflict se poate manifesta. Atâta timp cât o sferă a vieţii sociale este diriguită 
de anumite norme benefice, schimbarea normelor juridice este necesară deoarece regle¬ 
mentările de drept rezultă din nevoia de funcţionalitate eficientă a întregii societăţi, deci 
şi a sectorului cu ale cărui norme este în dezacord. 

O formă aparte de normativitate reprezintă obiceiurile. Ele sunt un comportament 
construit în funcţie de normele unei comunităţi pentru că altfel s-ar produce o încălcare 

a principiilor după care se desfăşoară viaţa de obşte. Vecinătatea la români, obişnuinţa 
ca în fiecare duminică toţi membrii comunităţii să meargă la biserică, participarea la 
evenimente sociale sau familiale sunt obiceiuri. Persoanele care nu se conformează 
obiceiurilor sunt privite ca fiind diferite de comunitate. 

Unele obiceiuri cărora li se ataşează o semnificaţie morală sunt socotite vitale pentru 
fiinţarea şi supravieţuirea societăţii. Violarea lor este aspru pedepsită. în societatea 
tradiţională, cei care încalcă aceste obiceiuri sunt etichetaţi ca răi sau păcătoşi, iar din 
această cauză trebuie să moară sau să fie privaţi de libertate, sau să fie torturaţi. Socie¬ 
tatea instituie interdicţii clare, tabuuri, cu privire la acte ce sunt prohibite. Incestul, violul, 
atentatul la viaţa personală, tentativa de atac la securitatea grupului sau comunităţii sunt 
interzise şi încălcarea lor se sancţionează cu pedepse aspre mergând până la pedeapsa 
cu moartea. 

Nonnativitatea socială se impune, cu deosebire în societatea modernă, prin legi. 
Sursa actelor legislative este, cu precădere, în sistemul de valori morale ale societăţii. 
Legile sunt reguli impuse de un grup specializat al statului, alcătuit din oameni care au 
dreptul şi obligaţia de a folosi toate mijloacele, inclusiv forţa, în menţinerea ordinii şi 
stabilităţii sociale. Spre deosebire de obiceiuri şi tradiţii, legea este o reglementare a 
raporturilor sociale în mod deliberat. Spre deosebire de „dreptul viu“, aşa cum l-a 
denumit Guşti, legea este o construcţie raţională. Dreptul viu sau dreptul obişnuielnic 
este ansamblul obiceiurilor juridice transmise din generaţie în generaţie prin care s-a 
reglementat viaţa socială a comunităţilor, în lipsa unor texte juridice scrise. Dreptul 
obişnuielnic se aplică în acordarea unor drepturi de moştenire, în cazurile de înstrăinare, 
de hotărnicie, sancţionarea delictelor, relaţiile individuale cu obştea. De altfel, în obştea 
sătească acţiona obiceiul pământului, dreptul de folosire în comun (în devălmăşie) a 
pământului, apelor şi pădurilor, adică, „stăpânirea de-a valma“ derivată din patrimoniul 
comun al locuitorilor satului, umiare a unei moşteniri de neam. Sociologul român D. 
Guşti (1968, p. 403) concepea astfel dreptul viu: „dreptul existent efectiv în cadrul unui 
grup social şi care cuprinde, în măsuri diferite, legea scrisă, legea pământului şi chiar 
creaţia populară". Pentru funcţionarea structurilor societăţii se impune aplicarea legilor 
scrise şi a dreptului obişnuielnic, din cauză că normele juridice, deşi universale, nu pot 
răspunde la toate aspectele specifice ale mecanismelor de fiinţare a relaţiilor sociale. 

14.2.4. Valori 

Dacă normele sunt reguli pentru un comportament adecvat stabilităţii şi funcţio¬ 
nalităţii gmpului sau societăţii, valorile sunt realităţi abstracte cu privire la ceea ce este 
dezirabil, corect şi bun, aşa cum sunt apreciate o faptă bună, un obiect, o acţiune, o idee 
etc. de către majoritatea membrilor societăţii. Valorile furnizează modelele de judecată 
după care sunt evaluaţi oamenii, obiectele şi evenimentele. Adevărul, binele, frumosul 
sunt repere absolute în orice colectivitate. Petre Andrei (1973, p. 246) a afirmat ideea 
că obiectul judecăţilor de valoare îl constituie chiar valorile, iar cultura este cea care 
orientează valorile. 

Sociologic, valoarea este o relaţie socială, adică ea rezultă din procesul interacţiunii 
oamenilor. Un sistem valoric este expresia unei comunităţi, şi se constituie ca totalitate 

a valorilor unui grup sau a unei societăţi. Indiscutabil, există o diferenţă între valorile 
individuale şi valorile grupului sau ale societăţii. Valorile sociale sunt valori dominante 
şi ele ghidează comportamentul individual. Fundamentul valorilor îl constituie viaţa 
socială. Petre Andrei a discutat despre două tipuri de valori sociale: valorile derivate din 
funcţiile constitutive şi cele reglatoare ale societăţii - valorile juridice, economice, poli¬ 
tice şi etice, şi valorile originare în cadrul realităţii sociale - valori istorice, valori este¬ 
tice şi valori religioase. Din tipologia sociologului român rezultă varietatea axiologică 
a societăţii şi din societate. Ce caracterizează valorile sociale? Finalitatea socială a 
aprecierii cuprinse în valorile sociale este liantul tuturor acestora. Trebuie remarcat rolul 
pe care Petre Andrei îl acordă voinţei sociale în afirmarea valorilor. 

Florence Kluckhohn a elaborat un model alcătuit din cinci orientări valorice: 

1. predispoziţii înnăscute (rău, nici râu - nici bun, bun); 

2. relaţia omului cu natura (omul în armonie cu natura, omul supus naturii, omul 
integrat naturii); 

3. dimensiunea timpului (orientare spre trecut, spre prezent, spre viitor); 

4. tipul de personalitate (în devenire, există, acţionează); 

5. tipul de relaţii cu semenii (linealâ, colectivă şi individuală). 

Toate aceste cinci orientări valorice acţionează asupra individului şi a societăţii în 
orice cultură, dar accentul pus pe unul dintre cele trei moduri, în cadrul fiecărui tip, este 
dependent de o anumită cultură. De pildă, luând numai un exemplu, românul este, de 
regulă, într-o armonie cu natura. Pe de altă parte, valorile capătă şi expresia normati- 
vităţii, ele devin criterii şi norme pentru societate. 


14.2.5. Tradiţii 

S-a desprins din analiza culturii dimensiunea ei cumulativă, concretizată în moşte¬ 
nirea culturală. Mecanismul cel mai important prin care societatea transmite acest patri¬ 
moniu cultural îl reprezintă tradiţiile. De pildă, obiceiurile sunt o moştenire a unui grup 
sau a unei societăţi preluată de cel puţin trei generaţii. Prin urmare, pentru ca un obiect 
să fie integrat într-o tradiţie este necesar transferul lui de la o generaţie la alta, adică 
verificarea oportunităţii lui în durată lungă de timp. Prin tradiţie se poate transmite orice 
valoare, idee, conduită umană, evident, cu particularităţile fiecăreia. Obiecte ale tradiţiei 
sunt tipuri de acţiune, construcţii, limba, obiceiuri, simboluri. 

Din perspectiva fiecărei sfere a culturii, suntem îndrituiţi să susţinem specificitatea 
tradiţiei, exprimată în trăinicia ei în timp. în creaţiile spirituale, tradiţia dăinuie în eterni¬ 
tate. Operele literare şi artistice perene sunt un izvor de elemente ale tradiţiei. Moşte¬ 
nirea lor este transmisă de-a lungul întregii istorii a artelor şi literaturii. Publicul din 
frecare epocă receptează aceste opere din unghiul trebuinţelor sale şi găseşte în aceste 
creaţii răspuns la aspiraţiile şi idealurile sale. 

Pentru religie tradiţia este însăşi dogma, iar Sfânta Tradiţie (Predanie) reprezintă 
învăţătura dată de Dumnezeu, prin viu grai. Bisericii. O parte din această învăţătură a 
fost tezaurizată în scrieri în care este prezentată dogma. Există şi Tradiţia apostolică, 
învăţătura primită de apostoli direct de la Iisus Hristos. Tradiţia bisericească reprezintă 
învăţătura dată de apostoli primilor episcopi, pentru ca apoi aceştia s-o transmită mai 



sociologie.qxd 25.03.2004 17:41 Page 189 


Cultura 189 

departe până astăzi. Această învăţătură cuprinsă în Tradiţia bisericească a căpătat forma 
definiţiilor sinoadelor ecumenice, în scrierile Sfinţilor părinţi şi în cărţile de slujbă ale 
bisericii. Asemenea creştinismului, a cărei tradiţie am remarcat-o mai sus, orice religie 
se înrădăcinează intr-o tradiţie. O asemenea tradiţie, cum este cea ortodoxă, comunică 
cu spiritul timpului şi dă răspuns la problemele fiecărei epoci. Părintele D. Stăniloae a 
argumentat necesitatea înţelegerii învăţăturii Bisericii şi în relaţie cu fiecare perioadă 
istorică: „Ne-am silit să înţelegem învăţătura Bisericii în spiritul Părinţilor, dar, în 
acelaşi timp, să o înţelegem aşa cum credem că ar fi înţeles-o ei astăzi. Căci ei n-ar fi 
făcut abstracţie de timpul nostru, aşa cum n-au făcut de al lor“ (D. Stăniloae, p. 5). 

în sfera culturii materiale şi a celei ştiinţifice, moştenirea se perimează mai repede 
şi, de aceea, tradiţiile durează mai puţin. Există şi în aceste domenii valori perene (de 
pildă piramidele, geometria lui Euclid, teorema lui Pitagora etc.). 

în orice tip de societate, viaţa oamenilor şi evoluţia grupurilor sociale sunt orientate 
de mecanismul prin care se asigură stabilitatea şi prin care se produce schimbarea. Este 
de mult cunoscut că este posibilă o autentică prefacere socială şi culturală numai dacă 
ea este generată de structuri statornice. Nevoia de înnoire rezultă dintr-un cadru concret 
al unei comunităţi umane interesată în sincronizarea cu epoca sau cu timpul prezent. 
Omul este o fiinţă eminamente culturală, distingându-se prin tezaurizarea creaţiilor sale 
într-o moştenire transmisă din generaţie în generaţie. Acest patrimoniu, caracteristic 
pentru orice popor sau naţiune, capătă expresia tradiţiei, obiceiurilor, miturilor etc. 
Dintre ele, tradiţia conferă specificitatea cea mai clară unui grup uman sau social. Orice 
popor şi-a construit spaţiul spiritual şi a edificat un câmp cultural prin dezvoltarea unor 
tradiţii proprii. 

Ce este tradiţia? Este un ansamblu de valori, norme, principii, concepţii, instituţii şi 
acţiuni durabile în timp, de regulă de-a lungul a cel puţin trei generaţii. Etimologic, prin 
temienul de tradiţie este desemnată orice transmitere a moştenirii de la o generaţie la alta. 

Chestiunea esenţială o reprezintă ce şi cât se transmite din această moştenire? Răs¬ 
punsul la această întrebare detennină şi modul cum este conceput rolul tradiţiei în dez¬ 
voltarea unei comunităţi. Dincolo de această atitudine, rămâne ca un fapt indiscutabil 
prezenţa tradiţiei ca element fundamental al vieţii sociale, ea manifestându-se în toate 
componentele şi nivelurile de organizare a socialului. Datorită acţiunii agenţilor sociali, 
concretizată în acumularea socială şi culturală, tradiţia se impune ca factor al evoluţiei 
unei societăţi. Moştenirea trecutului, istoria, memoria contribuie la direcţionarea desfăşu¬ 
rării evenimentelor, comportamentelor, concepţiilor individuale, sociale şi de grup. în 
tradiţie se oglindesc generaţiile anterioare prin instituţii, obiceiuri, moduri de a simţi şi 
a gândi, tipuri de acţiune ce fiinţează ca normă de conduită şi de concepere a mersului 
societăţii de către generaţiile prezente. Ea reprezintă reperul, stabilul în raportarea pre¬ 
zentului la un viitor. Tradiţia este totodată sintagma obişnuită în viaţa cotidiană a grupu¬ 
rilor şi comunităţilor. 

Este indiscutabilă pentru orice individ şi grup necesitatea organizării propriei acţiuni 
în funcţie de exigenţele tradiţiilor, de impactul lor cu realitatea umană, socială şi naţio¬ 
nală. Fiind o continuare a trecutului în prezent, fiinţând ca moştenire, tradiţiile influenţează 
direct viaţa socială şi individuală. Ele apar în concepţia oamenilor ca fapte constrân¬ 
gătoare, acceptate ca atare, cărora nu ai cum să te opui. Există diferenţe de reacţie faţă 

de forţa puternică a tradiţiilor, determinate de tipul de comunitate de care aparţin indi¬ 
vizii. Intr-o comunitate restrânsă, în care toţi membrii participă la viaţa cetăţii împreună, 
raporturile dintre ei sunt directe, de cunoaştere reciprocă permanentă. Deoarece com¬ 
portamentul fiecăruia este vizibil şi măsurabil de către toţi ceilalţi sau de către marea 
majoritate, poziţia în comunitate este în mare măsură dependentă de modul cum res¬ 
pecţi obiceiurile, nonnele şi principiile comunităţii. De aceea, satul se remarcă prin res¬ 
pectarea strictă a tradiţiilor. Sancţiunea, uneori destul de severă, a devianţei de la tradiţii, 
contribuie la exercitarea funcţiilor lor faţă de toţi locuitorii satului. Interesant, deşi satul 
contemporan cunoaşte influenţa inevitabilă a mediului urban, atât prin contactele directe 
ale locuitorilor, cât şi prin mass media, el continuă să rămână şi să fie considerat depozi¬ 
tarul principal al tradiţiilor în societatea modernă. Nu facem aici aprecierea de valoare a 
acestor tradiţii, subliniem numai rolul remarcabil al tradiţiei în arealul sătesc, rol care-1 
plasează într-o situaţie conflictuală cu spiritul urban, axat, în principal, pe schimbare, 
modernizare, toleranţă. întrebarea ce se pune: oraşul este mai puţin disponibil pentru 
asimilarea tradiţiilor? Evident că nu, cel puţin pentru ţara noastră. Problemă deosebit de 
complexă, impactul vieţii urbane cu tradiţia dezvăluie condiţia de factor hotărâtor al 
tradiţiei şi pentru comunitatea urbană în asigurarea continuităţii ei. Legitimitatea ca şi 
identitatea unei comunităţi, deci şi ale celei urbane, sunt conferite, în mod necesar de 
către tradiţiile lor. Oricât ar fi o comunitate disponibilă la nou, la schimbare, ea nu se 
poate afirma în lipsa unor tradiţii proprii apte să exprime specificitatea ei. De altfel, 
însăşi succesiunea generaţiilor, aşa cum am menţionat, conduce la afirmarea tradiţiei în 
viaţa socială, datorită nevoii reale a fiecărui grup generaţional de a transmite grupurilor 
ascendente experienţa şi moştenirea lor în scopul conservării şi protejării fiinţei umane. 
Noile generaţii sunt socializate de către cele vechi cu valorile, normele şi principiile ce 
le exprimă pe ele însele, deoarece numai astfel este posibilă continuitatea generaţionalâ. 

Una dintre dimensiunile esenţiale ale problematicii tradiţiilor este dată de capaci¬ 
tatea acesteia de a integra inovaţia. Nu rare sunt cazurile de ipostaziere a tradiţiilor ca 
factori ai conservatorismului, opuse progresului, neglijându-se că nici un progres nu 
este posibil fără ca el să fie produs pe o bază socială şi culturală trainică. Tradiţiile cu¬ 
prind aspecte reproductive, repetitive, dar acestea nu acoperă întregul lor conţinut. Există 
tradiţii care sunt, prin modul lor de constituire şi fiinţare, un potenţial de schimbare şi, 
în consecinţă, un element al schimbării. De fapt, tradiţia în sine nu este nici conserva¬ 
toare, nici progresistă. 

Stagnarea sau mişcarea ce ar putea rezulta din ele este consecinţa modului de a 
gândi şi a acţiona al indivizilor şi grupurilor. O serie de condiţii şi contexte determină 
tipul de manifestare a tradiţiilor: teama de schimbare, mentalitatea, lipsa conştiinţei nece¬ 
sităţii de schimbare, irelevanţa noului în raport faţă de stabilitate, influenţa unor instituţii 
sau grupuri umane şi sociale, incapacitatea de sesizare a noului, trăirea unor evenimente 
şi experienţe individuale şi sociale nefaste pentru destinul personal şi naţional, rutina, 
iată doar câteva dintre elementele ce explică atitudinea faţă de implicarea tradiţiei în 
afirmarea progresului. 

Nu toate tradiţiile sunt semnificative într-o perioadă istorică. Există tradiţii vii şi 
tradiţii moarte, deci tradiţii oportune pentru viaţa şi gândirea membrilor unei societăţi, 
cărora le impun un mod de a fi şi a acţiona, însă totul se decide de către un grup sau o 

comunitate. De aceea, este neproductivă încercarea de a judeca din afara unei comu¬ 
nităţi în ce măsură o tradiţie sau alta este benefică pentru aceasta, după cum exprimarea 
unei aprecieri despre implicarea mai mare sau mai mică a tradiţiei într-o societate, fără 
a ţine seama de contextul concret de valorizare a ei, nu se susţine decât ca o tentativă de 
justificare a unei viziuni etnocentriste din partea unei comunităţi faţă de altă comunitate. 

întărind încă o dată ideea că nu orice tradiţie este productivă, trebuie remarcată opţi¬ 
unea, ce aparţine doar comunităţii sau grupului, spre ce fel de tradiţie se poate orienta. 
O tradiţie este vie în măsura în care ea contribuie efectiv la susţinerea valorilor prezen¬ 
tului, la prefaceri reale spre binele individului şi al societăţii. Trăinicia unei tradiţii într- 
un anumit loc înseamnă existenţa unor mecanisme psihologice şi sociologice prin care 
tradiţia se impune în calitatea ei de regulator al vieţii oamenilor, iar noul este decantat 
de cerinţele nonnelor, principiilor şi valorilor moştenite. Este dificil, cel puţin în cazul 
unei comunităţi naţionale înscrisă pe traiectul modernizării, de a considera hotărâtor 
dictatul tradiţiei, fără nici o manifestare a noului. Schimbarea se produce, dar ea este 
filtrată de tradiţii, acolo unde sunt puternice, iar forţa noului fiind moderată se impune 
mai lent. De aici frustrările şi stările conflictuale ce se pot naşte, mai ales, la nivel 
individual, însă şi la nivel de grup, faţă de ritmul încet al prefacerilor, aşteptate de o 
parte dintre membrii comunităţii să se producă rapid, pentru a răspunde unor cerinţe 
culturale, sociale sau ale modului de viaţă. 

Tradiţia poate să împiedice spiritul de inovaţie al unui popor? Aşa cum subliniam 
mai sus, tradiţia în sine nu are cum să se opună la introducerea noului. Totul depinde de 
concepţia care stă la baza atitudinii faţă de rolul tradiţiei. Cu certitudine însă o comuni¬ 
tate în evoluţie, fie ea şi naţională, simte necesitatea schimbării, iar pentru aceasta actorii 
sociali sunt responsabili faţă de modul cum este valorificată capacitatea tradiţiilor vii de 
a propulsa spiritul timpului, adică progresul, consonant cu trebuinţele ei reale. 


14.3. Cultura populară 

Conceptul de cultură populară se remarcă prin polisemia de sensuri. Ea se interfe¬ 
rează cu noţiunile de cultură orală, cultură vie, cultura cotidiană, identitate culturală. Nu 
rareori ea este opusă culturii cultivate definită prin universalitate şi permanenţă, pe când 
cultura populară ar fi neformală, efemeră şi neformulabilâ. 

Cultura populară se structurează la fel ca orice tip de cultură. Ea este un sistem de 
obiecte (opere), modele de referinţă (sisteme culturale) şi norme (criterii de valoare). 
Orice cultură se înscrie în raporturile de comunicare şi de schimb unde se produc rela¬ 
ţiile de opoziţie, contaminare (influenţare) şi asimilare. Cultura populară nu face excepţii 
şi nu poate să evolueze altfel. 

Cultura populară prin comportamentele, nonnele simbolice, practicile cotidiene 
fiinţează paralel faţă de cultura globală a societăţii. Ea exprimă valori existente în alte 
perioade de timp care persistă în condiţiile prezentului. Cultura populară este ansamblul 
de modele culturale şi nomie simbolice, constituind sisteme deschise în relaţiile cu 
dinamica socială şi politică şi care exprimă, în fonne diverse şi multiple, relaţiile 

interindividuale, raportul cu timpul şi spaţiul, coduri lingvistice, producţii reale şi ima¬ 
ginare (G. Poujol, R. Laboune, 1979, p. 10). Această definiţie omite elementul esenţial 
al culturii populare: identitatea culturală. Cultura populară apare înainte de toate ca 
expresie elocventă a identităţii unui grup sau a unei societăţi. Fiind centrată pe etnie, ea 
se instituie ca formă de reprezentare a acesteia. Fără a cădea în exagerările ce decurg 
dintr-o interpretare forţată a etnicului, vrem să remarcăm rolul jucat de cultura populară 
în punerea în lumină a trăsăturilor etnice ale unui popor prin dăinuirea şi continuitatea 
lor în sistemul diverselor forme de manifestare spirituală populară. Cultura populară con¬ 
centrează datul etnic şi-l redă în obiceiuri, tradiţii şi în mentalităţi. Identitatea culturală 
a unei naţiuni se revendică, aşadar, şi din creaţia sa anonimă, din ceea ce poporul pro¬ 
duce în anumite condiţii istorice. 

Cultura populară cunoaşte evident o evoluţie, ea fiind în actualitate prin valori ce 
consonează cu cerinţe şi aspiraţii actuale, fără a renunţa la specificitatea ei, de păstră¬ 
toare a identităţii naţionale. 

Asistăm astăzi la mutaţii esenţiale în cultura populară ca în orice alt domeniu al 
culturii. Arta populară este creată şi în afara cadrului rural, ceea ce reprezintă expresia 
interesului faţă de ea din partea unui larg public. A crescut interesul social şi turistic 
pentru produsele folclorice, iar abundenţa de produse folclorice, precum şi creşterea 
numărului de producători (creatori) este peremptorie pentru interesul faţă de cultura 
populară. 

Evident, o serie de factori au contribuit la această situaţie. Se menţionează, de regulă, 
industrializarea şi urbanizarea, care ar fi detemiinat distrugerea vieţii specifice raportu¬ 
rilor sociale tradiţionale. Au apărut nonne care au creat alte structuri de colectivitate şi 
de consum. însă nu au dispărut tehnicile şi motivele artei populare. Noile condiţii deter¬ 
minate de urbanizare, industrializare, nivel de instrucţie au creat noi nevoi de fabricare 
şi consum al produselor de artă populară. în acest fel, arta folclorică este un fenomen 
viu, cu consecinţe directe asupra spiritualităţii contemporane. Arta populară cuprinde 
creaţia şi difuzarea obiectelor de artă populară, tehnici tradiţionale de artă folclorică, 
utilizarea unor motive şi a unor obiecte caracteristice. 

în acest context apare problema raportului dintre funcţionalitatea şi valoarea este¬ 
tică a unui obiect de artă populară. Iniţial, obiectul de artă populară are o funcţionalitate 
anume. însă aceste obiecte nu sunt căutate astăzi pentru funcţionalitatea lor, ci pentru 
valoarea lor artistică. O lingură de lemn, de pildă, pentru mulţi nu reprezintă în zilele 
noastre nici un interes funcţional. Ea este achiziţionată cu deosebire pentru dimensiunea 
ei estetică. Publicul are deci nevoie de obiecte cu puternice valenţe estetice. Din această 
cauză, creatorul este stimulat şi tentat în acelaşi timp să-şi deplaseze interesul său profe¬ 
sional către estetic. în consecinţă, el adaugă noi elemente estetice din dorinţa de a răs¬ 
punde unei anumite cerinţe a publicului. Avem aici de-a face cu paradoxul esteticului 
în creaţia populară. Pe măsură ce se intensifică interesul pentru arta populară la un mare 
număr de oameni, obiectul de artă populară devine prea estetic, sau altfel spus, cu exces 
de estetic. Dacă la obiectele create tradiţional esteticul consona firesc cu funcţionalul, 
ele neputând fi despărţite, astăzi esteticul este omniprezent şi omniscient. La obiectele 
tradiţionale esteticul se degajă de la sine din ele însele, contribuind la funcţionalitatea 
lor reală, pentru că exprimă o trebuinţă a unui anumit grup care se folosea într-un anumit 

scop de acel obiect. Am putea numi acest estetic ca fiind funcţional, dătător de seamă 
pentru finalitatea obiectului respectiv. 

în arta populară clasică, dominantă este trăsătura ei colectivă, şi face parte inte¬ 
grantă din viaţa cotidiană, fiind practicată de o manieră activ-creativă de către membrii 
comunităţii. Creatorul şi receptorul sunt orientaţi de acelaşi gust derivat din modele 
comune de învăţare. De asemenea, produsele artei populare au aceeaşi semnificaţie în 
viaţa fiecărui membru al comunităţii. Dar comunităţile tradiţionale au dispărut. Modul 
de viaţă care a servit ca bază a unor activităţi de creaţie a culturii populare s-a diminuat 
foarte mult, iar în unele locuri el s-a transfomiat radical. 

Pe de altă parte, impactul tehnicii se face resimţit şi în acest domeniu. în consecinţă, 
a apărut o mare cantitate de produse folclorice în afara colectivităţii originare. Mai mult, 
au apărat grupuri sociale care îşi câştigă existenţa din producerea şi comercializarea 
acestor produse. A apărat o reţea de magazine destinate special vânzării unor asemenea 
produse. în unele unităţi comerciale se valorifică creaţii de artă populară. în acest fel, 
s-a creat un mediu specific, un gust anume orientat de aceste structuri prin care se 
creează şi se valorifică arta populară. Este semnificativ cum un interes pentru un anumit 
gen de cultură a determinat organizarea unui sistem de producţie care, de fapt, în esenţa 
lui, nu are nimic de-a face cu cultura populară. Nu avem în vedere numai câştigul ma¬ 
terial ce rezultă din vânzarea acestor produse. Luăm în seamă şi deformările care au loc 
prin lărgirea, până la anulare, a conceptului de artă populară. 

Evoluţia culturii populare şi atitudinea grupurilor sociale exprimă într-o manieră 
sui-generis teoria formelor fără fond. Se pot formula astfel o serie de raporturi între 
fonnâ şi fond: 

- fond vechi de cultură populară - formă nouă de cultură populară; 

- formă veche de cultură populară - fond nou de cultură populară; 

- fonnă nouă de cultură populară - fond nou de cultură populară; 

- fond de cultură populară - formă din afara artei populare; 

- fond din afara artei populare - formă de cultură populară; 

- fond vechi de artă populară şi formă veche din afara artei populare; 

- formă veche de cultură populară şi fond vechi din afara artei populare; 

- fond nou de cultură populară şi formă din afara culturii populare; 

- fond nou din afara culturii populare şi formă nouă de cultură populară; 

- fond vechi de cultură populară şi formă nouă din afara culturii populare; 

- fond nou din afara culturii populare şi formă veche de cultură populară; 

- fond vechi din afara culturii populare şi formă nouă de cultură populară. 

Toate aceste forme sunt regăsite, într-o formă sau alta, în creaţiile culturii populare 
de astăzi. 

Cultura populară constituie expresia unui mod particular de civilizaţie, cea ţără¬ 
nească. Persistenţa acestui tip de civilizaţie determină influenţa culturii populare şi, de 
aceea, ea apare ca o realitate concretă în spiritualitatea contemporană, ca o entitate a peis¬ 
aj ului cultural şi ca o formă subalternă faţă de alte tipuri de cultură. Cultura populară 
fiinţează prin sine în forme specifice răspândite în toate mediile sociale şi rezidenţiale. 

14.4. Subcultura 

în cadrul unei societăţi există culturi specifice fiecărei categorii sociale. Diversi¬ 
tatea culturală rezultă în mod necesar din diversitatea structurilor sociale. Un ins se 
implică în multe sisteme organizaţionale şi dispune de statusuri şi roluri diferite pentru 
fiecare din instituţiile sau grupurile în care este integrat. Individul se află într-o situaţie 
culturală complexă: pe de o parte, el aparţine unui sistem cultural al societăţii şi acceptă 
valorile acestuia, pe de altă parte, cunoaşte, ca membru al diverselor grupuri, stiluri de 
viaţă, nonne, tradiţii diferite de cele de la nivelul culturii globale a societăţii. Aşadar, 
concomitent cu o cultură a tuturor membrilor societăţii fiinţează culturi specifice gru¬ 
purilor - subculturile. Ele derivă din contextele particulare de manifestare a modului de 
viaţă caracteristic unor structuri sociale, profesionale sau etnice. în consecinţă, sunt sub- 
culturi etnice, religioase, de vârstă, ocupaţionale, teritoriale etc. 

Subcultura dă expresie procesului de interacţiune dintre societate şi cultură. în acest 
fel, se explică mecanismele sociale şi psihologice de funcţionalitate a vieţii sociale prin 
rolul jucat de cultură în concepţia şi comportamentul uman. Fiinţa umană are trebuinţe 
generale, indiferent de contexte, concretizate în constantele universale ale culturii, însă 
acestea sunt înfăptuite în anumite medii şi condiţii. Să luăm exemplul nevoilor de locu¬ 
inţă şi de îmbrăcăminte. Nu este greu de observat că acestea sunt necesităţi universale 
— orice om trebuie să locuiască intr-un anume spaţiu care sâ-1 protejeze de vicisitudinile 
mediului, şi să se îmbrace. Modul de locuire, tipul de locuinţă, funcţionalitatea acordată 
fiecărei componente a locuinţei, aşezarea acesteia, genul de construcţie şi materialele 
de construcţie, toate sunt reflexul unei viziuni specifice despre locuinţă a unui grup sau 
a unei comunităţi. în acelaşi mod, putem discuta şi despre îmbrăcăminte, de o varietate 
foarte mare, tocmai ca unnare a ideilor, atitudinilor şi acţiunii faţă de stilul vestimentar. 
Aşadar, subcultura fiinţează oriunde se manifestă sau se exprimă diferenţele între oameni, 
între grupuri, între societăţi, între culturi intr-un cadru construit şi dominat de o cultură. 
Nu orice context al deosebirilor conduce spontan la afirmarea subculturilor. în familie 
există diferenţe între copii şi părinţi, însă nu este posibilă subcultura deoarece şi părinţii 
şi copiii sunt orientaţi de aceleaşi interese ale vieţii de familie. Subcultura există acolo 
unde structura relaţiilor dintre membrii unui grup se instituie ca element acceptat sau 
impus de influenţa activă, directă şi indirectă, asupra indivizilor, grupurilor, colectivi¬ 
tăţilor la toate nivelurile. Individul ca şi grupul reacţionează într-un mod specific la aceste 
influenţe, putând crea o zonă nouă, caracteristică trebuinţelor sale care nu se reduc la 
acelea ale unei societăţi date. Din interacţiunea activă şi reciprocă dintre individ şi socie¬ 
tate rezultă întregul său sistem de atitudini, comportamente, opinii, aspiraţii, moduri de a 
gândi. Demnă de amintit în acest context, este remarca lui R.K. Merton: „Adesea copiii 
descoperă şi asimilează norme şi valori implicite care n-au fost prezentate ca reguli care 
se impun“. Din această perspectivă, orice societate oferă posibilităţi membrilor săi să 
creeze un spaţiu cultural propriu. însăşi succesiunea generaţiilor, element principal al 
existenţei şi perpetuării vieţii sociale, constituie un factor hotărâtor în delimitarea unor 
zone subculturale ale societăţii. Tendinţa obiectivă a unei generaţii de a depăşi vechea 
generaţie este un element important al afirmării subculturii. Dar despre rolul generaţiei 
în întemeierea unei realităţi culturale specifice discutăm într-un capitol separat. 

Limitele celor mai multe dintre investigaţiile consacrate subculturii constau în redu¬ 
cerea ei la cadrul interacţiunilor indivizilor, neglijându-se totalitatea elementelor siste¬ 
melor sociale şi a structurilor sociale aflate pe o anumită treaptă de dezvoltare istorică, 
în care sunt integraţi indivizii. Nediferenţierea aspectelor obiective de cele subiective 
ale subculturii conduce la o viziune mecanicistă despre viaţa socială, la acceptarea 
subculturii ca simplă implicare a unui individ într-un anume sistem de valori, norme şi 
comportamente, fără a se sesiza că individul nu le acceptă ah initio, ci le adaptează în 
funcţie de propriile sale scopuri şi mijloace, ca şi de schimbările sociale. Implicarea 
individului într-un asemenea sistem nu reprezintă numai identificarea cu modelele 
propuse de acesta, ci şi un mijloc de a ajunge la cultura societăţii pentru a-şi expune 
propriile sale aspiraţii şi opţiuni în faţa societăţii, pentru a-şi afirma acele calităţi pe care 
cultura mai largă nu le recunoaşte încă. Subcultura constituie deci şi acel cadru referen¬ 
ţial ce permite individului sau unui grup de indivizi să reevalueze imaginea despre ei 
înşişi, într-un context social mai larg, să propună noi stiluri, moduri şi comportamente 
de viaţă care pot să concorde cu cele ale vieţii sociale sau să intre în conflict cu acestea. 

Se impune să ne oprim mai mult asupra acestei probleme. Fiecare societate în evo¬ 
luţia ei dă naştere la evenimente şi fenomene noi, care exprimă răspunsul membrilor ei 
la problemele cu care ea se confruntă, răspuns ce se obiectivează în norme şi valori care 
influenţează acţiunea socială. Orice cultură legitimează anumite roluri şi instituţii. Deoa¬ 
rece, în orice situaţie, acţiunea socială necesită selectarea anumitor roluri care depind 
de modul de definire şi de semnificaţia unei experienţe, atunci sursele semnificaţiei vor 
apărea deosebit de importante în înţelegerea cauzei pentru care unele roluri sunt legiti¬ 
mate. Margaret Mead sublinia că graniţele unui grup sunt constituite în parte din „uni¬ 
versul său de discurs", adică sfera, extinderea şi ierarhizarea semnificaţiei atribuită unui 
simbol sau unui sistem de simboluri. în acest caz, am putea enunţa ipoteza că prin sub- 
cultură anumite simboluri nesemnificative pentru cadrul social pot să capete semnificaţii 
deosebite, constituind, în acelaşi timp, baza pentru construcţia de noi simboluri şi deci, 
crearea unei noi culturi. în acelaşi context este de amintit şi trecerea de la cultura glo¬ 
bală la subcultură prin intennediul rolului. Drepturile şi obligaţiile desemnate printr-un 
rol specific într-o cultură globală pot fi exagerate, extinse sau distorsionate în sistemul 
normativ subcultural. Wolfgang şi Ferracutti dau exemplul rolului bărbatului într-o cultură. 
Acest rol este legal şi funcţional, similar atât în cultura globală, cât şi în subcultură, dar 
aceasta din unnă poate să perpetueze drepturi determinate de rol, acceptate în trecut de 
cultura globală, dar interzise apoi de ea. 

Rezultă că subcultura se poate constitui şi ca un cadru ce conservă valori şi norme 
altă dată viabile şi funcţionale în societatea globală, însă repudiate. 

Subcultura trebuie pusă în strânsă legătură cu schimbarea socială.Aşa cum am văzut, 
de cele mai multe ori, subcultura se reduce la ceea ce este particular unui grup (tineret, 
devianţă etc.). Dar, orice schimbare socială, înţelegând prin aceasta, în primul rând, 
orice modificare în structurile sociale, poate duce la subcultură. Schimbarea produsă 
poate fi văzută ca o subcultură atunci când ea se referă la un grup interesat de acea 
schimbare, sau în acceptarea acelei schimbări în al cărei sens el acţionează. Nu vrem să 
spunem că o subcultură apare numai în condiţiile unor schimbări sociale evidente. Atât 
timp cât experienţa şi concepţia grupului, precum şi comportamentul faţă de experienţă 

sunt coordonate, cultura socială şi procesele subculturale vor subzista. însă orice nouă 
experienţă socială poate să intre în conflict cu vechile explicaţii culturale şi semnifica¬ 
ţiile instituţionale de a reacţiona la aceasta, ceea ce duce la manifestarea, mai întâi, a unei 
subculturi al cărei sistem de valori şi nomie poate să fie integrat în ansamblul social larg. 
Dacă acceptăm că indivizii sau grupurile conservă idei şi instituţii care corespund mo¬ 
dului lor de înţelegere, atunci o perspectivă nouă asupra subculturii ar putea-o deschide 
teoria intercunoaşterii (Cătălin Mamali, 1974), care, prin sublinierea dublului status de 
observat şi observator al individului, permite întemeierea subculturii ca un cadru de 
cunoaştere a celuilalt şi cunoaşterea de sine, dând astfel posibilitatea depăşirii viziunii 
unilaterale care reduce conţinutul acesteia, de obicei, la un sistem de valori, norme şi 
comportamente deviante. 

Subliniam mai sus că nu este suficient de clară, în teoriile despre subcultură, relaţia 
dintre omogenitate şi eterogenitate. Mai mult, unii teoreticieni, printre care Wolfgang şi 
Ferracutti, susţin că subcultură s-ar manifesta numai în societăţile eterogene, conceptul 
de eterogen nefiind delimitat cu rigoare. De obicei, eterogenitatea este considerată ca 
diversitate de valori, atitudini şi comportamente în contexte sociale diferite în cadrul 
societăţii globale. Omogenitatea este redusă la uniformitate, înţeleasă ca identitatea ele¬ 
mentelor componente ale unei structuri. Această înţelegere a omogenităţii ca unicitate 
(de pildă, o cultură socială unică) şi a eterogenităţii ca diversitate, întemeiată, în prin¬ 
cipal, pe stări conflictuale sociale sau de clasă, o întâlnim la gânditori de orientare mar¬ 
xistă, ca şi la gânditori de alte orientări. 

Cercetări sociologice şi antropologice realizate cu deosebire în spaţiul anglo-saxon 
au evidenţiat existenţa subculturilor în anumite medii sociale şi culturale. în aceste 
spaţii sociale oamenii trăiesc un mod de viaţă diferit de cel standard la nivelul societăţii 
globale. Limbajul lor este diferit de cel al societăţii, distingându-se ca jargon - cuvinte 
proprii numai acestor grupuri sociale. Ei au atitudini specifice, valori şi abilităţi derivate 
din poziţia şi activităţile lor în societate. în literatura consacrată subculturii se exempli¬ 
fică prin situaţia muncitorilor industriali. Aceştia au avut atitudini şi convingeri potriv¬ 
nice faţă de conducerea întreprinderilor şi au constituit sindicate ca alternativă la puterea 
oficială. A rezultat o subcultură muncitorească, axată pe aceleaşi orientări faţă de munca 
lor, faţă de patroni, sindicate etc. S-a demonstrat că fiecare grup social are un set de 
abilităţi, convingeri, aspiraţii, interese, limbaj şi valori proprii. Subculturile sunt generate 
de eterogenitatea socială, şi, de aceea, ele au o anumită influenţă asupra comportamen¬ 
telor unui grup social. Ele sunt, fără îndoială, o cale de soluţionare a problemelor speci¬ 
fice unei categorii sociale. 

în societăţile egalitariste asistăm la realizarea unei omogenităţi sociale pentru toate 
grupurile şi categoriile sociale. Omogenizarea prin cultură, de exemplu, înseamnă distri¬ 
buţia echitabilă a competenţelor culturale între grupurile sociale, realizată printr-un 
raport de egalitate între aceste grupuri faţă de structura culturală instituţionalizată. Dar 
omogenizarea socială şi culturală presupune diversitatea mergând până la eterogenitate, 
deoarece indivizii, grupurile şi subgrupurile au particularităţi proprii, unele nerepe¬ 
tabile. Asimilarea, reproducerea şi producerea valorilor şi nonnelor sunt detenninate de 
un complex bio-psiho-social. Subcultură apare deci la acest nivel particular al socia¬ 
lului, în care se manifestă factorul uman, cu o varietate de conţinuturi şi fonne, fiind 

vorba de „grupuri de oameni bogate în detenninări, policrome, ce coboară până la grupu¬ 
rile mici, şi chiar la relaţiile interpersonale sau sociusuri, adică la indivizi detemiinaţi, 
asociaţi cu un rol de status social“ (Achim Mihu, 1971). Această bogăţie de determinări 
şi situaţii în care se află individul conduce la afinnarea subculturalului în condiţii so¬ 
ciale diverse. Subcultura este un element intrinsec şi al societăţilor omogene social, ea 
înglobând trăsături specifice acestui tip de societate, fiind generată nu atât de structura 
socială şi de clasă, ci de factori care se manifestă la întretăierea individualului, socia¬ 
lului şi psihologicului. 

Prin îngemănarea perspectivei schimbării sociale, a dinamismului social şi a intercu- 
noaşterii, credem că reuşim să infirmăm presupoziţia că subculturile sunt doar devieri de 
la cultura societăţii, ele fiind, în principal, realităţi sociale cu implicaţii teoretice, metodo¬ 
logice şi practice importante. Deşi nu putem accepta întru totul punctul de vedere al lui 
David Amold, care susţine că subculturile ar fi culturi totale în miniatură, aderăm la 
ideea sa conform căreia studiul subculturilor este mai eficient decât investigarea culturii 
întregi a societăţii, oferind posibilitatea detectării elementelor concrete care alcătuiesc 
o cultură şi care o definesc ca o realitate dinamică, eterogenă, complexă, strâns legată 
de condiţii sociale şi istorice concrete. Se impune să desprindem acele dimensiuni ale 
subculturii care decurg din nevoia obiectivă a omului sau a unui grup de a inova, de a 
produce schimbări, de a crea ceva nou în toate sectoarele societăţii. 

Cercetarea empirică a subculturii se impune prin necesitatea delimitării cu rigoare 
a problematicii subculturale. De obicei, constatăm utilizarea conceptului de subcultură 
pentru a desemna anumite fenomene sociale (urbanism, delincvenţâ, religiozitate etc.) 
fără a se reuşi însă demonstrarea specificităţii subculturale a acelor fenomene, conceptul 
de subcultură fiind mai mult o etichetă cu un conţinut inadecvat. Prin studierea subcul¬ 
turilor facilităm descifrarea proceselor de schimbare care au loc în componentele unei 
societăţi. De altfel, o asemenea investigaţie se pretează în mai mare măsură decât altele 
la abordarea mulţi şi interdisciplinară a vieţii sociale datorită posibilităţii pe care o oferă 
conceptul de subcultură de a surprinde dimensiuni multiple ale socialului, individua¬ 
lului şi psihologicului în interacţiunea lor. De asemenea, evaluarea teoretică şi empirică 
a subculturalului ar înlătura o anumită unilateralitate şi simplificare a vieţii sociale da¬ 
torate delimitării rigide a societăţilor, cum este de pildă cea între societăţile omogene şi 
eterogene, dovedindu-se prin studiul subculturii, complexitatea şi dinamismul oricărui 
tip de societate. 

Un domeniu încă puţin investigat este cel al funcţiilor subculturii. Succint, acestea 
ar fi: integrarea, comunicarea, adaptarea, socializarea, inovarea, conservarea, crearea de 
noi valori şi nomie. Studiul lor concret ar oferi o imagine mai clară a rolului subculturii 
în viaţa socială. Aceasta nu înseamnă, bineînţeles, că o teorie asupra subculturii poate 
avea pretenţia să fie unica teorie asupra unei societăţi, însă ea poate contribui la analiza 
mai nuanţată a vieţii sociale. 

14.5. Contracultura 

Termenul de contracultură a fost elaborat de J. Milton Yinger. Contracultura este 
concepută ca realitate socială ce se opune valorilor dominante dintr-un grup. Membrii 
structurilor organizaţionale ce aparţin contraculturii îşi exprimă direct, uneori cu mij¬ 
loace violente, opoziţia faţă de un sistem social. Derivată din procesele specifice socie¬ 
tăţii industriale, contracultura s-a afirmat prin respingerea valorilor şi normelor modului 
de viaţă capitalist, şi ca o cale de autoexprimare şi de realizare a libertăţii individuale. 

Contracultura s-a manifestat puternic în anii ’60 ai secolului al XX-lea în mişcări 
sau în alte forme de protest ale generaţiei tinere. Menţionăm numai gruparea hippy, cu 
mare ecou în epocă şi cu efecte puternice în societăţile occidentale, şi într-un mod difuz 
în societăţile comuniste. De altfel, conceptul de contracultură a fost elaborat şi utilizat 
în cercetarea socio-umană în epoca puternicelor manifestări ale tineretului occidental. 
Contracultura a apărut ca reacţie la tendinţele de distrugere a mediului înconjurător 
printr-o politică industrială haotică şi expansionistă. De aceea, multe grupări contracul- 
turale au luat naştere ca urmare a interesului pentru ecologie. 

Contracultura este un set de credinţe şi valori orientate către contestarea intensă a 
valorilor culturii dominante finalizate în comportamente bazate pe alternative exclusi¬ 
viste. Indivizii ce aparţin de grupurile contraculturale adoptă atitudini nonconfonniste 
care pot lua, în anumite condiţii, forme violente. Unele contraculturi neagă oportuni¬ 
tatea raţionalităţii şi a eficacităţii, resping ştiinţa şi accentuează iraţionalul şi misticul, 
apreciate ca benefice în trăirea intensă, autentică a vieţii. 

Contracultura este caracteristică şi devianţei ce fiinţează ca alternativă la structurile 
societăţii globale. Respingerea oricărei ordini, a oricărui tip de organizare şi conducere, 
a raţionalului şi a raţionalităţii sociale, a autorităţii şi reglementărilor sociale reflectă 
opoziţia faţă de legitimitatea vieţii sociale pentru acţiunile grupurilor contraculturale. 

Contracultura poate, în anumite contexte sociale şi spirituale, să declanşeze schim¬ 
bări radicale într-o societate, totul depinzând de capacitatea ei în a impune normele şi 
valorile ei unor grupuri mari de oameni, care să participe efectiv la transformările pro¬ 
vocate de contracultură. 


14.6. Multiculturalitatea 

Cultura, ca mod de a trăi distinct al unui grup, conferă identitate individuală şi socială. 
Ea realizează echilibrul între valorile existenţei şi valorile pragmatice. Fiecare grup şi 
fiecare ins are un cod cultural propriu. Subculturile şi contraculturile evidenţiază puternic 
spaţiul particular de exprimare a identităţii unui grup, iar în anumite contexte, cu deose¬ 
bire în cazul contraculturii, această identitate este exclusivă, fără nici o comunicare cu cei¬ 
lalţi. Conştiinţa de NOI şi EI este marcată puternic, astfel încât este respinsă orice altă cul¬ 
tură contrară valorilor şi nonnelor proprii grupurilor subculturale sau contraculturale. 

în afară de aceste tipuri de cultură fiinţează în orice societate mai multe culturi în 
raporturi bipolare unele cu altele. Din acest unghi de examinare se desprind unnătoarele 
culturi specifice: cultură naţională - cultură universală, cultură rurală - cultură urbană, 

cultură tradiţională - cultură modernă, cultură şcolară - cultură extraşcolară, cultură ge¬ 
nerală - cultură profesională, cultura de grup - cultura societăţii, cultura generaţională 
- cultura societală, cultura masculină - cultura feminină etc. (Schiiîmeţ, 1985). Toate 
aceste culturi se diferenţiază între ele, dar sunt intr-un proces de comunicare, existenţa 
uneia fiind organic dependentă de existenţa celeilalte. O cultură urbană nu poate fiinţa 
fără o cultură rurală şi invers, o cultură rurală nu este posibilă fără o cultură urbană într- 
o societate contemporană. 

Evoluţia societăţii modeme a afirmat, printre altele, o cultură unică la colectivităţi 
cât mai mari. Procese tipice modernizării - industrializarea şi urbanizarea - au deter¬ 
minat fenomene adecvate: unifomiizarea, masificarea, anularea diferenţelor. De aceea, 
asimilarea şi integrarea socială au fost modalităţile decisive în impunerea modelului 
monocultural axat, în principal, pe educarea în spiritul unei culturi, de regulă, dominante, 
care reflecta modul de viaţă şi concepţiile unei colectivităţi mari de oameni eterogeni 
spiritual şi comportamental. Modelul monocultural cuprinde într-o sinteză toate tendin¬ 
ţele culturale de pe un anumit areal. Constituirea statelor naţionale a avut la bază această 
conştiinţă a apartenenţei la o cultură comună, în care se regăsesc toţi cei dintr-o comu¬ 
nitate naţională. 

Modelul monocultural s-a dovedit potrivnic evoluţiei culturale a unor grupuri 
naţionale aflate în cadrul unor state multinaţionale sau multirasiale. 

Anii ’60 din secolul al XX-lea au relevat carenţele educaţiei monoculturale. S-a 
constatat o subestimare a diversităţii lingvistice sau culturale. Drept urmare, s-a argu¬ 
mentat oportunitatea educaţiei multiculturale. Esenţa acesteia este legată de existenţa în 
orice societate a unei diversităţi. Obiectivul fundamental al educaţiei multiculturale: 
evitarea, prin mijloace specifice, a transformării acestei diversităţi în surse generatoare 
de tensiuni şi conflicte între minoritate şi majoritate. Educaţia multiculturală încurajează 
inserţia diversităţii etnice, lingvistice şi culturale în procesele de educaţie. Concepţia care 
stă la baza acestei educaţii este cunoaşterea propriei culturi şi a apartenenţei etnice şi 
culturale care ar antrena ameliorarea rezultatelor şcolare, ar permite egalitatea şanselor 
şi ar diminua prejudecăţile rasiale şi discriminarea. Educaţia multiculturală pune accent 
pe copii şi tineri cu dificultăţi. 

Limita educaţiei multiculturale constă în faptul că pedagogia multiculturală confundă 
recunoaşterea diversităţii în particularităţile alimentare şi în modul de viaţă cu compre¬ 
hensiunea intereulturală. Cea mai gravă critică este că modelul multicultural nu ar recu¬ 
noaşte existenţa rasismului ca trăsătură a societăţii, ci situează în interiorul propriei culturi 
problemele întâlnite de elevii aparţinând minorităţilor. Problemele sociale sunt reduse 
la probleme individuale şi obiectul educativ este de fapt unul asimilaţionist. 

Anii ’80 au condus spre ideea interculturalităţii axată pe educaţia antirasistâ. Are 
loc o rasializare a discursurilor şi a politicilor educative, şi se face referire explicit la 
diferenţa rasă/etnie, la diminuarea inegalităţilor şi discriminărilor. 

Interculturalitatea spre deosebire de multiculturalitate reflectă mai clar relaţia dintre 
viziunile individuale, de grup şi sociale despre NOI şi EI. De la acest raport se pleacă 
în discuţia despre unele procese şi fenomene contemporane. De pildă, Robert Miles, 
1991 (Rasism after „Race Relations “) susţine că astăzi asistăm nu la o recrudescenţă, ci 
la o intensificare a naţionalismelor şi culturalismelor, detemiinate de criza statului naţiune 
în momentul în care mondializarea Europei este evidentă. 

Termeni 

constantele universale 

contracultură 

cultură 

cultură materială 

cultură nonmaterialâ 

cultură populară 

eterogenitate socială 

ethos 

limbaj 

limbă 


model cultural 

multiculturalitate 

normă 

omogenitate socială 
personalitate de bază 
schemele culturale 
simbol 
subcultură 
tradiţie 

valoarea culturală 




întrebări recapitulative 

1. Ce este cultura? 

2. Care este deosebirea dintre cultura nonmaterială şi cultura materială? 

3. Ce este modelul cultural? 

4. Ce sunt constantele universale ale culturii? 

5. Prin ce se distinge personalitatea de bază a unei culturi? 

6. Care este diferenţa dintre limbă şi limbaj? 

7. Ce este norma? 

8. Ce este simbolul? 

9. Ce diferenţă există între subcultură şi contracultură? 

11. Care este deosebirea dintre multiculturalitate şi eterogenitate socială? 

12. Ce raport există între limbă şi societate? 

13. Care sunt cele cinci orientări valorice? 

14. Ce este tradiţia? 

15. Care este specificul culturii populare? 

16. Cum reflectă mass media din România valorile culturii naţionale? 

Comunicare şi societate 


15.1. Comunicarea socială 

Oamenii au evoluat de la comunicarea prin semne şi semnale la comunicarea prin 
limbaj. în timp, ei au dobândit capacitatea de a scrie, de a tipări şi de a transmite dincolo 
de timp şi de spaţiu. Fiecare din mijloacele de comunicare a determinat modificări fun¬ 
damentale în gândirea umană individuală şi în dezvoltarea culturală a societăţii. Comu¬ 
nicarea prin limbaj a conferit grupurilor care au folosit-o un avantaj excepţional faţă de 
predecesorii lor, după cum comunicarea prin scris, tipar şi mass media a oferit societăţii 
contemporane anumite avantaje faţă de predecesori. 

Oamenii comunică între ei pentru a rezolva probleme ale comunităţii sau ale socie¬ 
tăţii. Instituţional se adoptă decizii de reglementare a tuturor sectoarelor dintr-o societate, 
dar nu este suficient pentru modificarea comportamentului uman individual. Comuni¬ 
carea socială caută să-l detennine pe fiecare om să fie responsabil pentru conduita sa. 
Ea îl infomiează dar îl şi formează. 

Sociologii studiază comunicarea ca proces ce reflectă anumite determinări sociale 
şi anumite mecanisme psihologice, efectele reale ale comunicării pentru societate, 
modul cum comunicarea este expresia valorilor şi idealurilor sociale. 

Studiile iniţiale despre comunicare au pornit din domeniul psihologiei sociale. Cari 
Flovland, Paul Lazarsfeld şi Flarold D. Laswell abordează mijloacele de comunicare 
prin concepte ştiinţifice psihosociale. Studiul The People s Choice (Cum aleg oamenii) 
realizat de Paul Lazarsfeld, Bemard Berelson şi Hazel Gaudet a avut ca obiectiv iden¬ 
tificarea factorilor ce detennină opţiunea alegătorilor şi a formulat teza că oamenii votează 
adesea la fel cum votează anturajul lor, şi a demonstrat eficienţa contactelor personale. 
Flarold D. Laswell a studiat conduita comunicatorului. El şi-a pus problema conţinu¬ 
tului şi a canalelor prin care comunicatorul transmite mesajele sale. în viziunea autorului 
american, pentru a descrie un act de comunicare, trebuie răspuns la întrebările: cine, ce 
spune, prin ce canal, cui, cu ce efect? 

Există cinci tipuri de comunicare: 

1. comunicare intrapersonalâ - emiţătorul şi receptorul sunt indistincţi. Dialogul cu 
noi înşine este un act de comunicare; 

2. comunicarea interpersonală diadică se produce între doi participanţi, fiecare dintre 
ei influenţându-1 pe celălalt. Ea are mai multe funcţii: persuadarea interlocutorului, auto- 
cunoaşterea, descoperirea lumii exterioare, stabilirea şi menţinerea de relaţii semnificative 

cu alte fiinţe umane derivate din nevoia de incluziune, nevoia de control, nevoia de 
afecţiune; 

3. comunicarea de grup; 

4. comunicarea publică - un emiţător unic şi o multitudine de receptori; 

5. comunicarea de masă - un producător instituţionalizat de mesaje adresate unor 
destinatari necunoscuţi. Se caracterizează printr-un feed beack incomplet şi produs după 
mult timp faţă de comunicarea interpersonală sau publică. (Mihai Dinu, pp. 77-91). 

Orice comunicare este un raport, pentru că ea are loc între un comunicator şi un 
receptor. Denis McQuail (p. 17) afirmă că toate relaţiile de comunicare - transfer de 
informaţie, transfer de semnificaţie, împărtăşirea în comun a unor opinii, idei, reprezen¬ 
tări, „tranzacţia" între locutori - sunt relaţii sociale. Relaţiile de comunicare dau naştere 
la alte tipuri de relaţii sociale. Comunicarea este cauză sau efect al unei multitudini de 
relaţii sociale şi structuri interacţionale. Contactele în cadrul familiei sau între vecini 
sunt efecte ale comunicării. Formarea unui public din indivizi dispersaţi şi care gândesc 
divergent este cauzată de comunicare. Societatea este văzută ca un ansamblu de semni¬ 
ficaţii comune. Mare parte a culturii este o activitate interpretativă. „.. .societatea există 
ca un corp de cunoştinţe, împărtăşite în diferite grade de membrii societăţii. Această 
cunoaştere are o anumită distribuţie în sens statistic şi există variaţii şi discontinuităţi 
care reflectă probabil poziţia în societate şi experienţa socială" ( ibidem , p. 19). 

Există o structură socială a comunicării detemiinată de condiţiile în care ea are loc: 

1. proximitatea - persoanele aflate în apropiere probabil vor comunica mai mult 
între ele decât cele situate la distanţă mare; 

2. similaritatea - cei aflaţi în aceleaşi împrejurări sociale sau care împărtăşesc ace¬ 
leaşi idei sau convingeri este probabil să comunice mai mult decât cei care se deosebesc 
din toate punctele de vedere; 

3. apartenenţa la grup - există o comunicare mai intensă în interiorul grupului, unde 
există conştiinţa de NOI, decât între grupuri. 

Un punct de vedere sociologic semnificativ exprimă Emmanuel Pedler. Studiind 
comunicarea, el nu se concentrează aşa cum fac alţi autori, pe comunicarea de masă. El 
subliniază că tehnicile electronice cele mai perfomiante stau la originea unor noi inega¬ 
lităţi şi a unor noi fomie de inegalitate. Utilizarea unor instrumente de comunicare este 
detemiinată de experienţele comunicatorilor. în acelaşi mod apare şi comunicarea în 
limba naturală. Convorbirea are loc în contexte de o mare diversitate, chiar şi atunci 
când limba naturală este vorbită de o mare colectivitate. Ideile autorului francez vin să 
confirme cercetări în domeniu, inclusiv în România, anume practicile culturale şi achi¬ 
ziţia de mijloace culturale deţin o pondere mai ridicată la persoanele cu un statut edu¬ 
caţional superior decât la cele cu un nivel elementar de instrucţie şcolară. 

Sociologii, antropologii şi lingviştii au studiat raportul dintre structurile lingvistice 
şi structurile sociale. Fiecare grup naţional are o limbă proprie - limba standard - unul 
din indicatorii fundamentali de diferenţă faţă de alte grupuri naţionale, ce exprimă, 
indubitabil, identitatea proprie şi conştiinţa naţională. Limba naţională este limba oficială 
intr-un stat. în cadrul unei limbi naţionale există dialecte, graiuri, regionalisme, jargoane, 
argouri, toate sunt moduri specifice de comunicare prin limbă a unor grupuri sociale, pro¬ 
fesionale sau de vârstă. Eterogenitatea socială se regăseşte în eterogenitatea lingvistică. 

Stratificarea socială generează diversitate în modul de comunicare lingvistică. Este 
limpede că multitudinea limbajelor derivă din natura grupurilor şi categoriilor existente 
într-o societate. Studiul variaţiilor sociale şi al dialectelor sociale, sau sociolecte relevă 
inegalităţi sociale reflectate în folosirea limbii, datorate diferenţelor de avere sau de 
venituri sau de status, precum şi din distribuirea inegală a puterii (C. Baylon, X. Mignot, 
p. 247). Comunicarea într-o limbă se face în raport de statusul, rolul şi grupul de refe¬ 
rinţă. Există un comportament verbal. Orice persoană îşi adaptează stilul de comunicare 
verbală în funcţie de context. Un avocat se adresează într-un anume fel clientului, în alt 
mod în faţa instanţei, iar acasă vorbeşte într-un limbaj specific grupului primar şi poziţiei 
sale în familie. Ca tată, adoptă un stil de comunicare specific cu proprii săi copii. De 
câte ori suntem nevoiţi să ne integrăm într-un grup nou trebuie să ne schimbăm stilul 
de comunicare pentru a răspunde cerinţelor noului context. O condiţie a reuşitei sociale 
este dată de competenţa lingvistică a persoanei. Cine ştie să comunice poate avea şanse 
mai mari de ascensiune în viaţa socială. 

Este limpede că procesul de comunicare are efecte asupra întregii societăţi. Sunt cel 
puţin trei teorii de explicare a modului cum se produce influenţa comunicării în socie¬ 
tate: teoria agendârii ( agenda-setting ), teoria spiralei tăcerii (Schweigespirale) şi teoria 
prăpastiei cognitive. 

Teoria agendârii. Dacă până în anii ’70 accentul a fost pe cunoaşterea efectelor 
comportamentale, astăzi atenţia cade pe efectele cognitive ale media asupra societăţii. 
Comunicarea mediatică acordă interes problemelor sociale: „Mass media fixează agenda 
publică; ele sunt acelea care, ca urmare a sistemului lor de selecţie şi focalizare a faptelor 
sociale, desemnează prioritatea subiectelor de discuţie de pe ordinea de zi“ (Cuilenburg, 
ş.a. pp. 261-262). Mass media detemiinâ ce subiecte merită să fie cunoscute, iar publicul 
le dă atenţie lor. 

Teoria spiralei tăcerii. Elaborată de E. Noelle-Neumann, această teorie pleacă de la 
premisa că opinia publică îl determină pe individ să nu-şi expună opiniile sale. Acesta 
crede că într-o societate importante sunt opiniile majorităţii. Cercetătoarea gemianâ dis¬ 
cută separat despre influenţele televiziunii în raport de celelalte mijloace de comunicare. 
Televiziunea este un mijloc non-selectiv - telespectatorii privesc imaginile fără a-şi 
pune întrebări despre ele, şi din această cauză, ea are un impact mai mare cu publicul 
decât îl are presa. Persoana cu o opinie minoritară tace, nu reacţionează faţă de infor¬ 
maţiile transmise de televiziune. Dimpotrivă, indivizii care cred că opinia lor este şi a 
majorităţii exprimă public punctul lor de vedere. 

Teoria prăpastiei cognitive şi a creşterii diferenţiate a cunoaşterii. în esenţă, această 
teorie argumentează decalajul de consum mediatic dintre „cei care ştiu“ şi „cei care nu 
ştiu“. în prima categorie intră indivizii interesaţi pemianent de fenomenele sociale şi de 
reflectarea lor în presă, în timp ce pentru a doua categorie de public televiziunea este mij¬ 
locul principal de infomiare. Prin consumul mediatic, persoanele cu venituri ridicate şi 
educaţie superioară au un nivel de infomiare mult mai ridicat decât persoanele cu un sta¬ 
tut social inferior. Mass media oferă primului grup o posibilitate mai mare de cunoaştere. 

Semnificativă pentru ideile de mai sus este modalitatea de comunicare în statul 
socialist. Comunicarea socială era influenţată de ideologia partidului stat care impunea 
numai un anumit tip de dialog în societate. Orice intervenţie publică trebuia să unneze 

toate canoanele discursului oficial. Cu deosebire în anii ’50 comunicarea se făcea în 
cadrul strict al normelor ideologiei comuniste. Un fenomen cu profunde implicaţii în 
planul comunicării sociale l-a reprezentat cenzura. Nimic nu se putea transmite public 
fără controlul riguros şi dogmatic al organelor abilitate. Orice tipăritură, inclusiv meniu¬ 
rile, invitaţiile de nuntă, anunţurile mortuare, era avizată pentru imprimare. întrebarea 
este dacă în acele timpuri se poate vorbi de o comunicare reală? Pentru marile manifes¬ 
tări publice - congrese, conferinţe, simpozioane - intervenţiile erau scrise de un grup 
stabilit de dinainte, deci de cei consideraţi că ştiau ce trebuie şi ce nu trebuie spus, iar 
vorbitorii erau obligaţi să citească numai ceea ce a fost aprobat ca text. Pe de altă parte, 
să spunem că au fost tolerate anumite spaţii publice cum au fost, de exemplu, cele 
religioase unde s-a discutat mai mult sau mai puţin liber. Au existat presă, radio, televi¬ 
ziune, toate transmiteau însă mesaje ale ideologiei oficiale. 


15.2. Societatea şi comunicarea de masă 

Sociologii şi-au pus chestiunea comunicării sociale încă din secolul al XlX-lea. G. 
Tarde în L ’opinion et la foule a sesizat o nouă temă pentru studiul sociologic - conver¬ 
saţia, definită cea mai generală şi cea mai constantă dintre acţiunile umane. Rezultatul 
ei este opinia. Factor de opinie cel mai continuu şi mai universal, conversaţia „este agentul 
cel mai puternic al imitaţiei, al propagării sentimentelor, ideilor, modului de acţiune" 
{cf Tratat de sociologie, p. 601). G. Tarde discută de mai multe tipuri de conversaţie - 
obligatorie, facultativă, conversaţia luptă, conversaţia schimb. Este relevată, apoi, exis¬ 
tenţa reţelelor de comunicare concordante cu tipuri de organizare, cu structuri sociale şi 
cu principii. Tarde conturează şi o clasificare a conversaţiei, făcând diferenţa între 
„cozeria" între inferiori şi superiori, rude şi persoane străine, persoane de acelaşi sex sau 
de sex diferit, specificităţile naţionale. 

Raportul dintre comunicare şi sociabilitate a fost examinat de sociologul german G. 
Simmel în lucrarea Grundfragen der Soziologie - Individuum and Gesellschaft {între¬ 
bări fundamentale ale sociologiei - individul şi societatea, 1917). Sunt analizate sensurile 
ce se acordă conversaţiei. Conversaţia „este (în fonna ei cea mai pură şi sublimată) îm¬ 
plinirea unei relaţii care nu doreşte, într-un fel, decât să existe ca relaţie şi în care ceea 
ce nu este, altminteri, decât ca o simplă fomiă a acţiunii reciproce devine un conţinut care 
îşi este suficient" {cf. Tratat de sociologie, p. 601). 

Studiul despre raporturile de reciprocitate este dezvoltat de G. H. Mead. Schimbul între 
persoane situate intr-o interacţiune este efectul genezei conştiinţei de sine şi al compor¬ 
tamentului individului. în lucrarea sa Mind, Seif and Society {Gândire, sine, societate, 
1934), Mead afirmă că apariţia conştiinţei îşi are originea în actul social unde are loc 
cooperarea. Viaţa socială este un ansamblu de interacţiuni în cadrul cărora percepţia şi 
reprezentarea altuia se produc sub forma aşteptărilor şi anticipărilor, previziunilor şi 
strategiilor, comparabilă cu un dialog interiorizat în care viaţa mentală şi viaţa colectivă 
se identifică. Comunicarea interindividuală se desfăşoară prin roluri şi gesturi. Rolul este 
sistemul de drepturi şi obligaţii, dar şi efectuarea, desfăşurarea şi înlănţuirea gesturilor. 

Gestul este acea componentă a actului care stimulează reacţia celorlalţi participanţi la o 
activitate socială. El generează influenţa pe care un individ o poate exercita asupra altuia. 

Impactul mass media cu societatea a detenninat o abordare sociologică a mijloa¬ 
celor de comunicare în masă. Un punct de vedere predominant sociologic aparţine lui 
Jean Cazeneuve: mijloacele de comunicare în masă şi-ar asuma funcţia care altădată 
ţinea de sacru: „prin intermediul mijloacelor de comunicare, socialul însuşi devine 
spectacol, umanitatea îşi trăieşte viaţa şi se priveşte totodată trăind ca un obiect“ (cf. 
Tratat de sociologie, p. 617). 

Mijloacele de comunicare sunt văzute de funcţionalism ca sisteme sociale. Ele 
funcţionează într-un sistem social şi, astfel, conţinutul lor este dependent de condiţiile 
sociale şi culturale ale unei societăţi. Analiza structural-fimcţională a sistemelor sociale 
vizează pattem-urile de acţiune ale indivizilor sau subgrupurilor care se raportează unul 
la altul în cadrul sistemului social. Sistemul social este un complex de acţiuni stabile, 
repetitive şi specifice derivate din cultura şi orientările psihologice ale actorilor. Siste¬ 
mul social, sistemul cultural şi sistemele de personalitate sunt tipuri de abstracţii, toate 
regăsite în comportamentele simbolice şi manifeste ale fiinţelor umane. 

Publicul este prima componentă a sistemului social al comunicării de masă. El nu 
este o masă omogenă orientată numai spre un anumit tip de conţinut al comunicării de 
masă. Dimpotrivă, este stratificat, diferenţiat şi dependent de structurile sociale. Publicul 
are trebuinţe, interese, aspiraţii şi idealuri proprii. O altă componentă o reprezintă distri¬ 
buitorii conţinutului comunicării de masă. Fiecare mijloc are un anumit mod de transmi¬ 
tere a infomiaţiilor. Există o diversitate de distributori: la nivel local, regional, naţional 
şi internaţional. Producătorii şi sponsorii lor alcătuiesc o altă componentă a sistemului 
mass media. Agenţiile de publicitate fac legătura dintre sponsor, distributor, producător 
şi organizaţiile de marketing 

Mass media au apărut în societatea modernă ce se defineşte şi ca societatea de masă. 
Acest tip de societate se referă la relaţia dintre indivizi şi ordinea socială. Societatea de 
masă include indivizi ce se află într-o stare de izolare psihologică faţă de ceilalţi, imper¬ 
sonalitatea predomină în interacţiunile dintre indivizi. Societatea modernă este alcătuită 
din colectivităţi de indivizi izolaţi, interdependenţi doar prin legături fonnale. Slăbirea 
legăturilor tradiţionale, creşterea raţionalităţii şi diviziunea muncii au condus la edifi¬ 
carea unor societăţi cu indivizi lipsiţi de o identitate culturală clară. în epoca mulţimilor 
acţiunea colectivă ar fi dominată de emoţii în dauna raţiunii. Factorii detenninanţi ai 
civilizaţiei ar fi impulsurile individului şi nu legăturile stabile ale ordinii sociale. 

Trebuie diferenţiat între societatea de masă şi comunicarea de masă. Este clar că ele 
nu se suprapun. Comunicarea de masă nu este un efect al societăţii de masă. Am spune 
că ambele sunt consecinţa dezvoltării tehnologice. întâi a apărut societatea de masă, 
urmare a evoluţiei modeme, apoi, o dată cu inovaţiile tehnologice, s-a ajuns la comu¬ 
nicarea de masă. 

Astăzi publicul nu ia contact direct cu produsul cultural ci este intemiediat de un 
aparat. în acest sens trebuie remarcată creşterea cheltuielilor pentru cumpărarea de 
aparate electronice de transmitere a creaţiilor culturale (Bemard Miege, p. 21). 

Influenţa mijloacelor de comunicare în masă a fost analizată ca element funda¬ 
mental de transfomiare a societăţii industriale. Efect al acestei societăţi, ea impune un 

anumit mod de a gândi şi a trăi al omului modem. Mijloacele de comunicare în masă 
au determinat apariţia unei industrii culturale. Theodore Adomo apreciază că industria 
culturală creează „barbaria stilizată". Herbert Marcuse consideră această industrie ca 
instrument de opresiune şi face din individ un om unidimensional. în societatea indus¬ 
trială masele sunt manipulate de mijloacele de comunicare. Cultura de masă este ansam¬ 
blul comportamentelor, miturilor şi reprezentărilor, produse şi difuzate printr-o tehnică 
industrială, regăsită îndeosebi în mijloacele de comunicare în masă. Mass media sunt 
instrumentele prin care se difuzează şi se promovează cultura mediocrităţii şi uniformi¬ 
tăţii. Ele transmit produse standardizate, ca urmare a cerinţelor derivate din producţia în 
serie destinată masei. Producătorii se orientează după legile pieţei şi de aceea ei stimu¬ 
lează comunicarea şi consumul. Efectele mass media sunt demagogia, facilitatea şi 
mediocritatea. Pentru că ocupă un loc indiscutabil în timpul liber al oamenilor, cultura 
de masă ar acţiona ca un narcotic social, din cauza conţinuturilor sale ce promovează 
evaziunea. 

Marshall McLuhan introduce o altă perspectivă, anume efectele diferite ce le poate 
avea acelaşi mesaj asupra societăţii şi a indivizilor în funcţie de mijloacele de comuni¬ 
care: „mijlocul de comunicare este mesajul". După sociologul canadian relevanţă are 
modul cum este transmis mesajul şi nu conţinutul lui. El face distincţia între mijloace 
de comunicare „calde" şi mijloace de comunicare „reci". Bogăţia de informaţii este 
opusă participării receptorului, aceasta ar fi o lege a tuturor mijloacelor de comunicare: 
cu cât o tehnică de difuzare colectivă este mai bogată în infomiaţii, cu atât mai puţin va 
solicita participarea receptorului, şi avem de a face cu un mijloc „cald". Când tehnica 
folosită este săracă în informaţii, participarea receptorului este mai mare, iar mijlocul 
de comunicare este „rece". Exemple de mijloace de comunicare „calde": textul tipărit, 
radiodifuziunea, cinematograful şi fotografia, iar mijloace „reci" sunt televiziunea, con¬ 
versaţia directă, conversaţia telefonică. Mijloacele de comunicare au, în viziunea lui 
McLuhan, scopul de a schimba atât omul cât şi societatea, adică prin ele se adoptă un 
alt mod de înţelegere şi percepere. Datorită răspândirii mijloacelor electronice de comu¬ 
nicare, a fost posibilă transmiterea instantanee a informaţiei la nivelul globului pămân¬ 
tesc. Sociologul canadian a susţinut, pornind de la această constatare, că mijloacele 
electronice fac ca întreaga lume să capete aspectul unui sat global unde toţi locuitorii 
ştiu despre tot ce se întâmplă în orice punct al planetei. 

Jurgen Habermas dezvoltă teoria sferei publice prin care abordează cadrele externe 
şi contextuale ale comunicării. După sociologul gemian, actul comunicării se produce 
exclusiv în societate. Sistemul comunicaţional este un instrument de control social. în 
lucrarea sa Sfera publică şi transformarea ei structurală. Studiul unei categorii a socie¬ 
tăţii burgheze, Habermas argumentează că domeniul social susţine orice act de comuni¬ 
care. Sfera publică este definită ca zonă de dezbatere publică în care pot fi discutate 
probleme de interes general şi se pot forma opinii. Sociologul gemian susţine că sfera 
publică s-a dezvoltat mai întâi în saloanele şi cafenelele din marile oraşe occidentale, 
unde se dezbâteau probleme ale zilei pomindu-se de la ştirile din ziare. Burghezia a 
opus principiul publicităţii practicii secretului promovat de statul monarhic. Ea a edi¬ 
ficat spaţiul de mediere între societatea civilă şi stat - sfera puterii publice. Dezbaterea 
era organizată de grupuri mici, iar problemele politice erau rezolvate în discuţiile 

publice, pentru că aici se întâlneau indivizi cu drepturi egale. Evoluţia industriei cultu¬ 
rale centrată pe divertisment a limitat dezvoltarea democratică în societăţile modeme 
unde dominantă devine publicitatea comercială. Administrată şi manipulată, publici¬ 
tatea nu mai acţionează pentru formarea opiniei publice. Ea creează un consens fabricat 
sau detemiină raţionalizarea spaţiului public pentru interesele puterii politice, iar 
discuţia publică a opiniilor private este mult diminuată. Sfera publică devine astfel o 
înşelătorie. Rolul mediilor de informare ar trebui să fie crearea unei sfere publice, spaţiu 
al exprimării opiniei publice şi al dezbaterii publice. 

Bemard Miege considera că spaţiul public contemporan nu mai este cel format în 
societăţile europene începând cu secolul al XVII-lea şi de-a lungul secolului al XVIII- 
lea, aşa cum susţine J. Habennas. După autorul francez, sunt patru niveluri de analiză 
a spaţiului public: 

1. spaţiul public este locul de derulare a unor acţiuni comunicaţionale care-şi au 
originea în patru modele de comunicare apărute succesiv. 

2. spaţiul public contemporan este dominat de mass media audiovizuale, dar cu¬ 
noaşte şi o diversitate determinată de strategiile de comunicare ale diferitelor instituţii 
sociale, înmulţirea mijloacelor tehnice de comunicare, modificările din mass media. 

3. se produc schimbări importante în relaţiile dintre spaţiul public şi spaţiul privat. 
Individualizarea practicilor de comunicare este susţinută de transfomiarea în marfa 
individualizată a conţinutului noilor reţele. 

4. Spaţiul public se bazează pe un anumit tip de acţiune. 

Cele patru modele de comunicare în acţiune sunt: presa de opinie (apărută în seco¬ 
lul al XVIII-lea); presa comercială de masă (apărută în ultima parte a secolului al XlX-lea); 
mass media audiovizuale, mai ales televiziunea cu influenţă puternică în a doua jumă¬ 
tate a secolului XX; relaţiile publice generalizate a căror dezvoltare a început din anii ’70 
(Bemard Miege, p. 184). Apariţia unui model de comunicare nu înseamnă că modelele 
existente vor dispărea sau vor căpăta un statut marginal. După Bemard Miege, astăzi 
s-au impus relaţiile publice generalizate. Statele, întreprinderile şi marile organizaţii poli¬ 
tice şi sociale folosesc tehnicile de gestionare a socialului şi apelează la tehnicile de co¬ 
municare şi strategii de comunicare din ce în ce mai perfecţionate. Ele sunt catalizatori 
ai schimbărilor sociale şi culturale. 

Jean Baudrillard argumentează că televiziunea a transfomiat viaţa umană şi socială 
pentru că ea reflectă lumea şi arată ce este această lume. De pildă, procesul lui O.J. 
Simpson acuzat de asasinarea soţiei sale a fost transmis în direct la televiziune în S.U.A. 
şi a fost umiărit în mai multe ţări. în acest fel procesul nu a avut loc numai în sala de 
tribunal, el a fost un eveniment de televiziune. Acest exemplu îi foloseşte lui Baudrillard 
să vorbească despre hiperrealitate. „Realitatea 11 este succesiunea de imagini de pe ecra¬ 
nele televizoarelor din întreaga lume făcând din procesul lui Simpson un eveniment 
global. Mass media este omniprezentă şi omniscientă şi creează o nouă realitate - hiper¬ 
realitate - alcătuită din conduita oamenilor şi imagini ale mediilor de informare. Lumea 
hiperrealitâţii este construită din simulacre - imagini care îşi au originea în alte imagini. 
Noile media schimbă realitatea socială. Analistul francez a făcut referire în acelaşi mod 
la războiul din Golf. înainte de declanşarea ostilităţilor el a publicat articolul Războiul 
din Golf nu poate avea loc. După sfârşitul războiului, el a scris un alt articol Războiul 

din Golf nu a avut loc. în ambele articole Baudrillard afirma că acest război era un 
spectacol televizat în care George Bush şi Saddam Husssein urmăreau materialele 
filmate de postul TV CNN pentru a vedea ceea ce se „petrece" cu adevărat (cf. Anthony 
Giddens, 2001, p. 411-412). 

John Thompson distinge între trei tipuri de interacţiune: 1. interacţiunea faţă în faţă, 

2. interacţiunea mediată bazată pe folosirea tehnologiei mediatice - ziar, impulsuri 
electronice. Acest tip de interacţiune este întins în timp şi spaţiu; 3. Cvasi-interacţiunea 
mediată, este tipul de relaţii sociale create de mass media. Ea se întinde în timp şi spaţiu 
dar nu îi leagă pe indivizi în mod direct. Thompson crede că mass media schimbă ra¬ 
portul dintre public şi sectorul privat din viaţa socială şi individuală. Spre deosebire de 
Habemias, Thompson apreciază că domeniul public este mai întins decât altădată. Dar 
cvasi-interacţiunea mediată este mai limitată, mai îngustă şi direcţionatâ într-un singur 
sens decât interacţiunea socială obişnuită. 


15.3. Societate informaţională 

Dezvoltarea rapidă a electronicii şi a telecomunicaţiei a detemiinat naşterea unei 
societăţi cu o foarte mare cantitate de informaţie difuzată pe cele mai diverse canale. 
Societatea informaţională este societatea unde oamenii au competenţa de a folosi tehno¬ 
logia infonnaţională. Un raport al Organizaţiei Internaţionale pentru Colaborare şi Dezvol¬ 
tare Economică (OECD) din anul 1976 arăta că telecomunicaţia internaţională a crescut 
cu 18%, adică o dublare la patru ani, iar un alt studiu al aceleiaşi organizaţii remarca 
pentru perioada 1985-1995 o creştere de aproximativ de 6%. Aceeaşi creştere se mani¬ 
festă în domeniul cărţii, al articolelor ştiinţifice (Cuilenburg ş.a., p. 57). Acest tip de socie¬ 
tate se caracterizează prin organizarea activităţii sociale şi economice pe baze infomiatice 
şi comunicaţionale. Majoritatea angajaţilor se ocupă de activităţi de creare, transmitere 
şi utilizare a informaţiei. Informaţia este produs dar şi mijloc de producţie. în Olanda 
40% din populaţia activă se ocupă de informaţii ca mijloc de producţie. Ponderea secto¬ 
rului informaţional în economia olandeză este de 45%. în S.U.A. activitatea informa¬ 
ţională ocupă 63% din zilele lucrătoare, 67% din costurile de muncă şi 70% din totalul 
orelor de muncă. în Uniunea Europeană mai mult de 60% din locurile de muncă vor fi 
legate de infomiaţie, două treimi din capital vor proveni din activităţi preponderent 
informaţionale (Cuilenburg ş.a., p. 62). 

în anii ’70 ai secolului al XX-lea sociologii au examinat evoluţia societăţilor puter¬ 
nic industrializate şi au constatat că acestea intrau într-o altă fază de dezvoltare. în anul 
1973 Daniel Bell în cartea sa The Corning of Post-Industrial Society a formulat concep¬ 
tul de societate postindustrialâ şi a defmit-o prin cinci trăsături: 

1. trecerea de la o activitate economică axată pe producerea de bunuri materiale la 
o economie bazată pe servicii; 

2. preponderenţa clasei profesionale şi tehnice în structura populaţiei active; 

3. importanţa decisivă a cunoştinţelor teoretice ca sursă de inovaţie şi management; 

4. orientarea spre implementarea şi deprinderea tehnologiei; 

5. apariţia unor noi tehnologii intelectuale. 

Teza fundamentală a lui Bell este prioritatea cunoaşterii în societatea postindus- 
trială faţă de prioritatea muncii în societatea industrială. Cunoaşterea devine principalul 
mijloc de producţie în societatea postindustrială. 

Societatea postindustrială în perspectivă istorică 


Caracteristici 

Societatea agrară 

Societatea industrială 

Societatea postindustrială 

Mod de producţie 

cultivare 

fabricaţie 

servicii 

Sector economic 

primar - 
agricultură, 
minerit, pescuit, 
sector forestier, 
petrol şi gaz 

secundar- 
producţie de bunuri 
materiale, consum 
îndelungat sau scurt, 
industrie grea 

terţiar- transport, servicii civile; 

sectorul patru - comerţ, finanţe, 
asigurări, bunuri imobiliare; 

sectorul cinci - asistenţă 
medicală, cercetare, recreaţie, 
învăţământ, administraţie de stat 

Motorul inovator 

energiile naturale 
(energie eoliană, 
hidroenergie, 
energie musculară) 

descoperirea de noi 
surse de energie (pe¬ 
trol, gaze, cărbune şi 
energie nucleară) 

informaţie, calculatoare şi 
sisteme de transmitere a 
informaţiilor 

Mijloace strategice 

materie neprelucrată 

capital 

cunoaştere 

Tehnologie 

artizanat 

tehnologie maşinală 

tehnologie intelectuală 

Ocupaţia de bază 

muncitor agricol sau 
muncitor manual 

muncitor semica- 
lificat, tehnician 

om de ştiinţă, profesiuni tehnice 
de înaltă calificare 

Metoda de lucru 

bun simţ, a încerca 
şi a învăţa din erori, 
experienţă 

Empirism, 

experimente 

teorii şi abstracţiuni, modele, 
simulări, teoria deciziilor, 
analiza de sisteme 

Orizont temporal 

orientarea 
spre trecut 

adaptările ad-hoc 

orientarea spre viitor, 
scenarii şi planuri de viitor 

Finalitate 

lupta cu natura 

lupta cu natura 
modificată 

lupta între persoane 

Principiul director 

tradiţionalism 

creştere economică 

codificarea cunoştinţelor 
teoretice 


Apud Daniel Bell, The Corning of Post-Industrial Society, 1989, p. 94. 


La debutul societăţii informaţionale s-a crezut că va creşte nivelul de informare şi 
de cunoaştere al tuturor membrilor societăţii. Oricine poate să înveţe şi, astfel să se 
emancipeze intelectual. Se vorbea chiar de un „secol de aur al comunicării şi informa- 
ţiei“, aşadar se manifesta un optimism indiscutabil faţă de virtuţile actului de răspândire 
a informaţiei. Există contrargumente care dovedesc că explozia informaţională nu este 
un panaceu pentru soluţionarea problemelor sociale. Mai întâi, trebuie spus că informaţia 
rămâne relativ constantă. Dacă oferta de informaţie cunoaşte o creştere exponenţială, 
iar nivelul de cunoaştere se ridică, efectul exercitat de informaţie asupra comportamen¬ 
tului rămâne aproximativ de aceeaşi mărime. Rezultă că nivelul de cunoaştere nu este 
direct proporţional cu oferta de informaţii, datorită mai multor cauze. Oferta creşte prin 
dublarea aceleiaşi informaţii. Ilustrativ este numărul mare de ziare care transmit aceeaşi 

ştire. O altă cauză este multiplicarea informaţiilor inutile, funcţionând fenomenul redun¬ 
danţei. Informaţiile joacă un rol fundamental în luarea unei decizii, dar oamenii iau 
zilnic hotărâri care exprimă, de fapt, defomiarea sensurilor reale ale informaţiei. Există 
un decalaj între cunoaştere şi comportament. De pildă, abundenţa informaţiei despre 
cancer nu duce la eliminarea fumatului din societate, conduită contrară atitudinii faţă de 
această boală. Optimizarea deciziilor depinde în mică măsură de valoarea infomiaţiilor. 
Al doilea contrargument: informaţia are şanse de a deveni un fel de „bombă neexplodatâ“. 
Informaţiile nu au efectul aşteptat, iar infonnatizarea societăţii dezvăluie că tot mai 
multe informaţii nu răspund nici unei situaţii concrete în care trebuie luată o decizie, dar 
ele însele pot crea probleme. Infonnaţia îşi va pierde funcţia infonnativă. La televiziune, 
în campaniile publicitare se transmite infonnaţie fără destinatar şi fără semnificaţie. Con¬ 
sumul de informaţie creşte mult mai încet decât oferta, la care se adaugă incapacitatea 
de a selecta informaţia socialmente necesară. Posturile de televiziune se înmulţesc mai 
repede decât ritmul de apariţie a ştirilor. De aceea se vorbeşte de fenomenul suprainfor- 
matizării (Cuilenburg ş.a., p. 82), adică prea multă informaţie, prea mare ofertă faţă de 
cerere. Suprainformatizarea dereglează relaţiile dintre infonnaţie şi efectele sale. „Mai 
multă infomiaţie înseamnă mai puţină infonnaţie“, acesta este paradoxul societăţii infor¬ 
matizate. Informatizarea nu duce în mod cert spre o societate mai bine informată sau 
mai eficientă. Să luăm exemplul asistenţei medicale. Nu este sigur că, deşi informaţia 
despre pacienţi creşte, medicul poate să ştie mai mult despre un bolnav. Un alt aspect 
ridicat de societatea informaţională este unnătorul: valoarea creşterii volumului de infor¬ 
maţii depinde de optimizarea sistemelor infonnaţionale prin asigurarea, la nivel social, 
a plurifonnităţii informaţiilor şi a liberului acces la informaţii. Cele două condiţii exprimă 
necesitatea ca oferta informaţională să aibă în vedere toate curentele de opinii dintr-o 
societate. Fără un acces liber la infomiaţii, pluriformitatea nu are valoare. Există o con¬ 
tradicţie: accesul liber la informaţie este un indicator fundamental al democraţiei, dar 
tehnologia infonnaţională modernă limitează acest acces. Este limpede că economia de 
piaţă stimulează consumul şi, în mică măsură, determină participarea socială şi politică 
a oamenilor. Libertatea ţine de sistemul politic şi nu de calculatoare. 

Societatea infomiaţională nu este mai bine infomiată decât alte societăţi. Oferta mai 
mare de informaţii nu înseamnă şi o creştere a gradului de infonnare a societăţii. Oferta 
poate creşte prin mărirea numărului de căi de transmitere a aceleiaşi informaţii. Supra¬ 
informatizarea duce la saturaţie. Publicul este atât de des solicitat să primească infor¬ 
maţii, astfel încât el, de fapt, nu mai are libertatea de alegere. 

Infonnatizarea nu produce o valoare socială mai mare informaţiei. Noile media pot 
duce la inegalităţi de infonnare. Posibilităţile financiare şi abilitatea generează inegali¬ 
tatea socială. Apoi, să reţinem pericolul ce decurge din computerizare: tot ce este infor¬ 
maţie stă în calculatoare. „Informaţiile manevrate de calculatoare devin sacrosancte" 
(Cuilenburg ş.a., p. 86). 

Deşi mass media ocupă un loc important în viaţa cotidiană, ele nu sunt singurele 
mijloace de comunicare pentru public. Impactul mass media cu publicul depinde de 
capacitatea acestuia de prelucrare a informaţiei. Se oferă zilnic o mare cantitate de infor¬ 
maţie, dar oamenii nu pot să o asimileze în întregime, fiind nevoiţi să selecteze ceea ce 
este oportun pentru ei. Sistemul nervos central prelucrează doar un procent din infomiaţia 



Comunicare şi societate 


211 


primită. Selectivitatea este de facto şi motivată (Cuilenburg ş.a., p. 241). Selectivitatea 
de facto exprimă tendinţa publicului de a selecta informaţia conform predispoziţiilor, 
iar selectivitatea motivată este selecţia conştientă. 

Un proces specific lumii actuale este globalizarea mediilor de informare. Ştirile se 
transmit instantaneu pe tot globul. Programele de televiziune şi filmele sunt preluate de 
mari pieţe internaţionale, sute de milioane de oameni urmăresc aceleaşi seriale sau pro¬ 
grame. Există un sistem internaţional de producere, distribuţie şi consum al infonnaţiei. 
Media americană are o influenţă foarte puternică în domeniul mijloacelor electronice. 
Telecomunicaţiile pentru sistemele bancare, tranzacţiile monetare mondiale, canale de 
transmisii TV şi radio sunt în cea mai mare parte deţinute de către americani. Interna¬ 
tional Business Machines (IBM) din S.U.A., este una din cele mai mari corporaţii 
transnaţionale, cu o influenţă decisivă asupra fluxului informaţional internaţional. Se 
apreciază că nouă zecimi din toate înregistrările deţinute în baze de date din întreaga 
lume sunt accesibile guvernului american şi altor organizaţii din S.U.A. Nouă din zece 
cele mai mari firme de publicitate din lume sunt nord-americane. Jumătate dintre agen¬ 
ţiile mari din Canada, Germania, Franţa, Marea Britanie şi Australia sunt americane. în 
multe state din Asia, Africa şi America de Sud, cele mai mari agenţii sunt americane. 
Primele zece agenţii de publicitate din lume sunt transnaţionale. Cea mai mare compa¬ 
nie de media din lume, Time-Warner, se ocupă cu activităţi de producerea de filme, 
televiziune, video, editare de cărţi şi înregistrări muzicale. La aceasta se adaugă impe¬ 
riile Murdoch, Berlusconi, corporaţia japoneză Sony, care deţine CBS Records şi studio¬ 
urile Hollywood, grupul german Bertelsmann, proprietar al RCA Records şi a unui vast 
grup de edituri din Statele Unite şi corporaţia editorială franceză Hachette (cf Anthony 
Giddens, 2001, p. 417). 

Prioritatea ţârilor industrializate, înainte de toate a S.U.A., în producţia şi difuzarea 
de media a detenninat fiinţarea imperialismului mediatic ce a condus la afirmarea impe¬ 
rialismului cultural. Produsele lor culturale sunt răspândite peste tot pe glob. Controlul 
ştirilor de către agenţiile occidentale a generat ideea despre „concepţia de tip Lumea 
întâia“ în informaţiile transmise. Lumii a treia i se acordă spaţiu mediatic numai în situ¬ 
aţiile de criză, dezastru, confruntare militară. Ştirile despre lumea industrializată nu se 
transmit în Lumea a Treia. 

Astăzi, din ce în ce mai multe domenii ale vieţii sociale sunt puternic influenţate de 
evoluţia media. Prezenţa computerului personal în toate spaţiile sociale şi în cel privat 
detemiină fenomenul multimedia. Computerul personal dispune de o gamă de capaci¬ 
tăţi multimedia. Digitilizarea duce la media interactivă oferind posibilitatea participării 
active a indivizilor sau structurarea a ceea ce văd sau aud. O nouă reţea se impune: 
intemet-ul, care ar da seamă pentru noua ordine globală. Utilizatorii Intemetului trăiesc 
în ciberspaţiu. Acesta este spaţiul de interacţiune fonnat de reţeaua globală de compu¬ 
tere care alcătuiesc Intemet-ul. în ciberspaţiu nu mai suntem oameni ci mesaje pe ecra¬ 
nele celorlalţi. 

Termeni 


ciberspaţiu 
comunicare de masă 
comunicare interpersonală 
comunicare intrapersonală 
comunicare publică 
cvasi-interacţiune mediată 
globalizarea mediilor de informare 
hiperrealitate 
interacţiune faţă în faţă 


interacţiune mediată 

internet 

mass media 

multimedia 

mesaj 

sat global 

sferă publică 

societatea de masă 


întrebări recapitulative 

1. Care sunt cele cinci tipuri de comunicare? 

2. Ce se înţelege prin comunicare publică? 

3. Ce este societatea informaţională? 

4. Cum definiţi societatea de masă? 

5. De ce mass media este asociată cu societatea de masă? 

6. Ce este satul global? 

7. Ce este sfera publică? 

8. Ce este globalizarea mediilor de informare? 

9. Care sunt condiţiile ce determină structura socială a comunicării? 

10. Care sunt teoriile de explicare a modului cum se produce influenţa comunicării în societate? 

11. Care sunt, după Daniel Bell, trăsăturile societăţii postindustriale? 

12. Care sunt particularităţile comunicării publice în România? 



Capitolul XVI 

Comunitatea 


16.1. Conceptul de comunitate 

Comunitatea este o unitate spaţială sau teritorială de organizare socială în care indi¬ 
vizii au un sens al identităţii şi apartenenţei exprimate de relaţii sociale continue. Ter¬ 
menul de comunitate serveşte la studierea tipului de model de societate în care se pot re¬ 
liefa dimensiuni ale structurii sociale şi ale proceselor sociale, model dificil de sesizat la 
nivelul întregii societăţi. Comunitatea se distinge printr-un anumit mod de constituire a 
solidarităţii între oameni, ca şi prin tipuri specifice de convieţuire. Nu mai puţin impor¬ 
tantă este existenţa unor nevoi comune pentru toţi membrii comunităţii. De aceea, comu¬ 
nitatea cuprinde o populaţie bine delimitată de interese şi trebuinţe proprii. Există cel puţin 
trei dimensiuni care diferenţiază comunităţile: geografică, comportamentală şi identitară. 

Geografic, putem vorbi de comunităţi teritoriale, definite ca fiind colectivităţi care 
fiinţează în contextul relaţiilor de vecinătate şi de interacţiune între oameni, pe un terito¬ 
riu socotit al lor. Identitatea comunităţilor teritoriale este detenninată de spaţiul în care 
există. în fapt, este un spaţiu social concret, delimitat geografic, iar convieţuirea oame¬ 
nilor se produce în interiorul unor graniţe. în acest spaţiu concret (geografic) oamenii 
se identifică astfel cu locurile în care trăiesc. Spre deosebire de acestea, comunităţile 
nonteritoriale (etnice, de vârstă) se bazează pe identităţi comune, nelimitate de o anu¬ 
mită graniţă, cum sunt comunităţile etnice, comunităţile de vârstă etc. O comunitate 
teritorială este alcătuită din persoane aparţinând unor clase sau grupuri sociale, vârste, 
grupurilor etnice şi ambelor sexe. Este deosebit de important ca în definirea comunităţii 
să se aibă pemianent în vedere conştiinţa apartenenţei la comunitate. 

Comunităţile teritoriale sunt: cătunul, satul, cartierul urban, oraşul. Ele funcţionează 
pe un anumit spaţiu în care se desfăşoară relaţiile dintre oameni conform unor norme şi 
valori specifice. Mediul natural are o semnificaţie în modul de constituire a comunită¬ 
ţilor teritoriale. Organizarea socială a acestor comunităţi este o modalitate de adaptare la 
condiţiile de mediu. De-a lungul întregii sale evoluţii, omul şi comunitatea s-au adaptat 
continuu la condiţiile de mediu, ceea ce nu înseamnă nicidecum identificarea proceselor 
din comunităţile teritoriale cu procesele ce au legătură cu teritoriul şi cu mediul său natural. 

Dezvoltarea comunităţilor a fost detenninată de tipul de tehnologie utilizat de gru¬ 
purile umane. Aşezările umane s-au constituit în raport de unelte, procese şi cunoaştere. 
Este adevărat, teritoriul constituie baza naturală a existenţei omului şi a societăţii în 
dimensiunea materială şi în cea spirituală. Din acest spaţiu geografic se preiau materia¬ 
lele necesare vieţii sociale. întrucât producerea bunurilor are temeiul în materiile prime 

ale solului şi subsolului, teritoriul reprezintă pentru orice comunitate unul dintre ele¬ 
mentele perene ale afirmării sale. Dar acesta nu este numai un factor natural şi geogra¬ 
fic. Fiinţa umană şi toate formele sale de organizare sunt puternic influenţate de teritoriu 
deoarece acesta determină anumite trăsături de personalitate, un anumit mod de confi¬ 
gurare a relaţiilor dintre oameni şi a relaţiilor sociale. Există, prin urmare, o relaţie cu 
teritoriul, derivată din modalităţile caracteristice de stăpânire a mediului şi din impactul 
particularităţilor teritoriului asupra comportamentului uman. 

Trebuie subliniat complexul raport teritoriu - grup uman, a cărui expresie îl repre¬ 
zintă habitatul uman. Spaţiul geografic acţionează asupra omului în virtutea condiţiilor 
sale naturale şi climatice, dar acesta este modelat de grupurile umane după trebuinţele 
lor materiale şi spirituale. Flabitatul uman a detemiinat constituirea aşezărilor umane 
într-o mare diversitate, de la taberele nomazilor, locuinţele sezoniere, comunităţile pesca¬ 
rilor pe lângă ape, la sate, oraşe şi capitale de state. 


16.2. Satul 

Prima comunitate teritorială alcătuită dintr-un număr de indivizi şi un număr de lo¬ 
cuinţe pe un teritoriu dat este satul. în mod obişnuit, satul este considerat a fi strâns aso¬ 
ciat cu agricultura. într-adevăr, primele comunităţi rurale au apărut o dată cu societatea 
bazată pe activitatea agricolă. Aşezat pe un teritoriu din anumite raţiuni (economice, stra¬ 
tegice, de apărare, religioase etc. ), satul a răspuns nevoilor unui grup, de regulă de rudenie, 
ca apoi să includă şi alţi indivizi ce acceptau să se confonueze normelor specifice acestei co¬ 
munităţi. Mediul rural contemporan cunoaşte evident modificări, multe dintre ele stimu¬ 
late de forţe din afara sa (de pildă, procesul de industrializare, procesul de urbanizare). 

Revenind la configuraţia satului, să reţinem diversitatea acestor aşezări, reflex al 
varietăţii mediului natural şi al diferenţelor teritoriale. Una dintre marile deosebiri dintre 
sat şi oraş constă în adaptabilitatea organică a membrilor comunităţii rurale la mediul 
natural, şi însăşi dezvoltarea satului se face concordant cu cerinţele naturale, în timp ce 
mediul urban se distinge printr-o intervenţie mult mai puternică a omului în natură. 
Multe dintre oraşe s-au născut din aşezări rurale. 

Aşezările rurale sunt prezente în toate zonele lumii. Ca formă de organizare a vieţii 
umane şi sociale, satul este întâlnit oriunde şi, de aceea, este cea mai răspândită aşezare 
umană. Practic fiecare continent şi, în mod particular, fiecare ţară are tipuri specifice de 
sate. în Europa avem cătunul, satul linear (Germania, Polonia, Cehia, Slovacia), burgul 
sau satul târg, specific Europei Occidentale, satul stup mediteranean. în Asia există sate 
aglomerate - lineare ciflik, în peninsula Anatolia, satele chinezeşti cijuan şi sian, satul 
compact indian. în America Latină există mai multe tipuri de sate: satul galerie din 
bazinul amazonian sau aşezările de tip „estancia“ din Argentina. în Canada şi nord-estul 
S.U.A. predomină satul anglo-saxon, în nord-estul S.U.A. fiinţează satul adunat de tip 
gennano-olandez, în California alături de alte tipuri de sate există satul de tip chinezesc 
şi japonez. Habitatul rural este caracteristic şi aşezărilor de tip femiă răspândite de-a 
lungul unor căi rutiere, fluviale sau feroviare. 

în România există sate risipite, detemiinate de particularităţile zonelor montane, 
satele răsfirate, răspândite în zone colinare, submontane şi de podişuri, cu funcţii 

agricole în care gospodăriile sunt depărtate unele de altele, sate adunate sau concen¬ 
trate, din regiunile plane de câmpie, cu o vatră bine delimitată. 

O fomiă specifică de sat românesc a fost în societatea medievală satul devâlmaş, 
definit de H.H. Stahl ca „asociaţie de gospodării familiale, pe baza unui teritoriu stăpânit 
în comun, în care colectivitatea ca atare are drepturi anterioare şi superioare drepturilor 
gospodăriilor alcătuitoare, drepturi exercitate printr-un organ de conducere numit obşte“ 
(Stahl, 1958-1965). Au existat două tipuri de sate devălmaşe: arhaic şi umblător pe 
bătrâni. Satul arhaic este un sat cu o obşte democratic egalitară, cu o populaţie alcătuită 
numai din băştinaşi care fomiau o ceată şi care foloseau moşia în devălmăşie. Toţi 
membrii acestei comunităţi stăpâneau tot teritoriul ocupat şi bogăţiile acestuia (păşune, 
pădure, ape, câmp etc.), dar fiecare dispunea de tot ce era produsul muncii sale. Satul 
umblător pe bătrâni cunoaşte diferenţieri de avere din cauza împărţirii colectivităţii în 
cete sau în alte grupuri. A apărut astfel fenomenul de dominare a celor cu avere asupra 
celor mai săraci, asociat cu infiltrarea indivizilor din afara comunităţii, care-şi arogau 
drepturi pe bază de contract şi acţionau în temeiul principiilor economiei de schimb. De 
la relaţii egalitare s-a trecut la relaţii de inegalitate, care au condus la impunerea propri¬ 
etăţii private asupra pământului. 

Satul românesc contemporan cunoaşte profunde transfomiări după revoluţia din 
decembrie 1989. Reîmproprietărirea locuitorilor satului contribuie la modificări esen¬ 
ţiale în raporturile de proprietate, la modul de funcţionare a comunităţii săteşti. Proces 
extrem de complex, noua evoluţie a satului se produce în condiţiile afirmării unui alt 
trend al dezvoltării sociale şi economice, caracterizat, la nivelul timpului contemporan, 
printr-o creştere a nivelului de confort al vieţii în mediul rural, printr-o civilizaţie rurală 
derivată din noile tehnologii. Axat, în principal, pe activitatea agricolă, satul românesc 
se confruntă cu chestiunea acută a subdezvoltării. Din cauza veniturilor destul de limi¬ 
tate obţinute de locuitorii satelor din muncile agricole nu se poate dezvolta o civilizaţie 
rurală adecvată cerinţelor epocii actuale. încă din perioada comunistă s-a încercat trans¬ 
formarea satului dintr-o localitate unifuncţională - preponderent sau exclusiv agricolă 
— într-o comunitate multifuncţională în care să se desfăşoare şi activităţi neagricole şi 
extraeconomice, rezultatele fiind pe ansamblul ţării nesemnificative, dată fiind perioada 
scurtă de aplicare a acestei politici. Merită amintit că în aceeaşi perioadă s-a decis trans¬ 
formarea unor aşezări rurale în aşezări urbane, fără ca să existe, în toate cazurile, con¬ 
diţiile minime ale unei vieţi urbane reale. 

După anul 1989, satul prezintă o serie de procese şi fenomene care, aşa cum am 
subliniat, sunt expresia tendinţelor spre subdezvoltare, cu deosebire în zonele îndepăr¬ 
tate de oraşe. Enumerăm câteva dintre ele: lipsa mijloacelor de transport care să asigure 
deplasarea între localităţi şi, mai ales, între sat şi oraş, personal necalificat în domenii 
vitale pentru orice comunitate: învăţământ, sănătate, agricultură şi creşterea animalelor, 
mijloace rudimentare de exploatare a pământului, revenirea unor sate la stadiul de 
localitate unifuncţională prin închiderea sau lichidarea întreprinderilor industriale, veni¬ 
turi mici sau foarte mici ale majorităţii locuitorilor satelor, prezenţa şomerilor obligaţi 
să facă agricultură fără a avea deprinderile pentru o asemenea muncă. 

în satele unifuncţionale s-a ajuns din nou ca pământul să reprezinte singurul mijloc 
de asigurare a independenţei şi existenţei materiale pentru întreaga familie şi pentru 
aceasta este necesară participarea tuturor membrilor familiei la exploatarea pământului. 

Social, relaţiile dintre oameni se bazează numai pe munca în agricultură, întreprinsă cu 
tehnici rudimentare. O consecinţă esenţială a detenninării statusului unor locuitori ai 
satelor, numai de către activitatea agricolă, o constituie dificultatea înscrierii în proce¬ 
sele de mobilitate socială. 

în analiza satului contemporan se impune a discuta despre specificul său văzut însă 
în concreteţea relaţiilor dintre oameni. Cel puţin în România, se poate vorbi de o anu¬ 
mită viziune idilică despre sat, considerat, pe bună dreptate, matca spiritualităţii noastre, 
însă astăzi această comunitate se înscrie într-un alt trend de evoluţie. Neapărat trebuie 
subliniată necesitatea conservării şi transmiterii de la o generaţie la alta a fondului cul¬ 
tural şi axiologic al satului, dar accentul se pune astăzi pe dezvoltarea satului în fomie 
sociale şi în activităţi economice oportune în afirmarea unui alt mod de viaţă. Or, ipos¬ 
tazierea, ca principiu strategic - orientarea masivă a lucrătorilor disponibilizaţi din mediile 
industriale în sat - nu are cum să se soldeze cu dezvoltarea reală a satului, ci cu o sub¬ 
dezvoltare şi cu preocuparea esenţială a oamenilor pentru supravieţuire. Satul românesc 
a fost caracterizat ca „sat dormitor". Mai ales înainte de anul 1989 această poziţie a 
satului era una dintre caracteristicile sale. Nuanţa depreciativă este evidentă. Astăzi 
civilizaţia industrială şi cea postindustrială au detemiinat mutaţii în relaţia loc de muncă 
- locuinţă. în ţările dezvoltate a devenit conduită de viaţă locuirea în spaţii rurale. O 
dezvoltare modernă a României nu poate evita situaţia satului ca mediu de rezidenţă 
pentru lucrătorii în alte spaţii sociale sau economice. Diferenţele între oraş şi sat trebuie 
să vizeze în primul rând modul de viaţă specific în cele două comunităţi. în contextele 
sociale actuale, când satul este atât de dependent de oraş, locuitorii săi caută să preia din 
modelul urban de viaţă cu deosebire aspectele sale materiale şi de confort. într-o cer¬ 
cetare realizată în anul 1984 (Schifimeţ, 1987, p. 146) am urmărit cunoaşterea opiniilor 
unui lot de 2.225 subiecţi (1.710 din sat şi restul din oraş) despre 14 condiţii de muncă 
şi de viaţă în mediul urban şi cel rural. 


Condiţii de viaţă în sat şi oraş 


Ordinea ierarhică a condiţiilor 
mai bune la sat 

Ordinea ierarhică a condiţiilor 
mai bune la oraş 

Ordinea ierarhică a condiţiilor 
asemănătoare la sat şi la oraş 

Relaţii cu vecinii 

Posibilităţi de cumpărare 

Relaţii cu colegii de muncă 

Calitatea locuinţei 

îngrijire medicală 

Organizarea muncii 

Posibilităţi de recreare 

Transport 

Contacte umane 

Relaţii cu colegii 

Perfecţionarea profesională 

Organizarea concediului 

Posibilităţi de câştig 

Organizarea timpului liber 

Relaţii între vecini 

Organizarea concediului 

Sport 

Câştig 

Contacte umane 

Posibilităţi de recreare 

Sport 

Organizarea muncii 

Câştig 

Calitatea locuinţei 

Sport 

Calitatea locuinţei 

Organizarea timpului liber 

Organizarea timpului liber 

Organizarea concediului 

Perfecţionarea profesională 

Transport 

Contacte cu oamenii 

îngrijire medicală 

Perfecţionarea profesională 

Organizarea muncii 

Posibilităţi de recreare 

Posibilităţi de cumpărare 

Relaţia cu colegii de muncă 

Posibilităţi de cumpărare 

îngrijire medicală 

Relaţii între vecini 

Transport 

Se poate uşor remarca deosebirea între ordinea ierarhică a fiecărei condiţii de viaţă 
sau de muncă în funcţie de contextul concret. Cu alte cuvinte, intr-un fel se manifestă 
ierarhia opţiunilor tinerilor pentru modul cum fiinţează aceste condiţii în sat, în alt fel 
în oraş sau în ambele comunităţi. Evident, trebuie avut în vedere că subiecţii nu au 
formulat o judecată de valoare în legătură cu aceste condiţii, ci doar au afirmat că ele 
sunt mai bune la sat decât la oraş, şi invers, sunt mai bune la oraş decât la sat. 


16.3. Oraşul 

Este o fomiă de comunitate umană ce se distinge prin: volum demografic mare, 
organizare socială întemeiată pe diviziunea muncii, densitate mare a locurilor de muncă 
pe un spaţiu de producţie sau servicii, importanţa mai mică a relaţiilor de rudenie, com¬ 
portamente eterogene, diversitatea culturilor. Spre deosebire de sat, oraşul a apărut mai 
târziu ca tip de comunitate umană, atunci când organizarea socială a devenit mai com¬ 
plexă, urmare a diversificării activităţilor economice şi sociale. Este interesant că primele 
aşezări urbane au apărut în societăţile agrare din Orientul Apropiat, datorită dezvoltării 
agriculturii în luncile Tigrului, Eufratului, Nilului, a meşteşugurilor şi a comerţului. Cel 
mai vechi oraş al lumii ar fi fost Uruk, oraş situat pe Eufrat, din mileniul al treilea î.H., 
care avea o populaţie de 150.000 locuitori, fortificat cu ziduri de 9 km şi 900 turnuri de 
apărare. Pe valea Tigrului, existau oraşele Eridu, Lagas, Nippur (mileniul IV î.H.). Sem¬ 
nificative sunt oraşele din Grecia antică şi din Roma antică, care au conferit o notă spe¬ 
cifică urbanismului, ce va ti preluat sau valorificat în epoca modernă. Aşa de pildă, 
romanii au construit şi dezvoltat oraşe-lagăre militare, oraşe porturi, oraşe comerciale, 
centre administrative, dintre ele detaşându-se firesc oraşul Roma cu edificiile, sistemele 
de alimentare cu apă, trama stradală şi forum-ul public. 

Ceea ce distinge epoca modernă este procesul intens de urbanizare care a cuprins, 
mai ales în ţările europene, suprafeţe vaste şi un număr foarte mare de oameni. Urbani¬ 
zarea a devenit una dintre caracteristicile intrinseci modernizării şi dezvoltării. De altfel, 
ea a cunoscut o evoluţie strâns legată de dezvoltarea economică, recte industrială. Oraşul 
societăţii capitaliste din epoca revoluţiei industriale s-a clădit ca o comunitate teritorială 
ce integra în structurile sale pe principalii agenţi ai procesului de industrializare (capi¬ 
talişti, bancheri, proletari, comercianţi etc.). O mare parte dintre oraşele apărate în peri¬ 
oada industrializării în Europa s-a născut în regiuni cu un potenţial economic sau cu 
resurse ale subsolului şi solului, rolul lor fiind, în principal, organizarea vieţii şi activi¬ 
tăţii celor care lucrau în ramuri industriale. Aceste oraşe asociază dimensiunea urbană 
cu cea industrială. De altfel, factori sociali şi inovaţii tehnologice au contribuit la dezvol¬ 
tarea urbană datorită spaţiului construit în scopul concentrării de persoane calificate şi 
performante, disponibile la schimbare. Procesul de urbanizare este asociat cu profunde 
transformări în relaţiile sociale, în mentalitate, comportament şi în mod de viaţă. Cele 
mai importante efecte ale urbanizării sunt: reducerea structurii familiei şi a mărimii 
gospodăriei, angajarea femeilor în activităţi productive şi în servicii, creşterea cererii de 
spaţii pentru locuire şi de divertisment, dominarea marilor organizaţii, augmentarea 

forţei de muncă, proporţia ridicată a producţiei de consum (D. Abraham, 1991, p. 26). 
Dacă în Occident urbanizarea a cuprins aproape întregul spaţiu teritorial, în ţările lumii 
a treia spaţiul urbanizat este redus, ceea ce înseamnă existenţa unui deficit de urbanizare 
în această zonă. 

Un aspect esenţial în studiul oraşului îl constituie numărul minim de locuitori pen¬ 
tru existenţa unei localităţi urbane. De pildă, în Uganda sunt considerate oraşe aşezări 
cu peste 100 de locuitori, în Danemarca, Suedia şi Norvegia - cu 200 locuitori, în Aus¬ 
tralia, Senegal, Canada - cu 1000 de locuitori, în Argentina, Angola, Cuba, Franţa, Genna- 
nia, Israel, Olanda etc. - cu 2000 de locuitori, în Mexic, S.U.A., Venezuela - cu 2500 de 
locuitori, în Austria, Coreea de Sud, Liban, Pakistan, Arabia Saudită - cu 5000 de locui¬ 
tori, în Grecia, Italia, Portugalia, Spania şi Elveţia - cu 10000 de locuitori, în Nigeria - 
cu 20000 de locuitori, în Japonia - cu 30000 de locuitori (D. Abraham, 1991, p. 123). 
Rezultă că definirea şi delimitarea graniţelor oraşelor variază de la stat la stat, fiind un 
reflex al modului cum gândeşte o naţiune sau un stat structurarea comunităţii urbane. 

Există o clasificare a oraşelor după numărul de locuitori: 

- megalopolisul — număr minim de locuitori — 100 milioane; 

- conurbaţia - număr minim de locuitori - 14 milioane; 

- metropola - număr minim de două milioane de locuitori; 

- oraşe foarte mari - cu un minim de 500.000 de locuitori; 

- oraşe mari - cu un minim de 100.000 de locuitori; 

- oraşe mici - cu 20.000 de locuitori. 

Din alt punct de vedere, oraşele sunt împărţite în: oraş bazar (locuit de o mare 
diversitate de oameni), oraş junglă (loc supraaglomerat unde oamenii se luptă pentru 
obţinerea unui spaţiu de dezvoltare şi reproducere), oraşul organism (mediul urban 
conceput ca un organism ale cărui componente - organe - funcţionează pentru realiza¬ 
rea unui scop comun), oraşul maşină (mediul urban are menirea de a realiza bunuri 
numai în beneficiul unui grup mic de oameni). 

Cum se dezvoltă un oraş? Este indiscutabil că orice oraş se naşte şi evoluează după 
anumite principii sau modele. Oricum, un oraş se dezvoltă fie organic, fie într-o manieră 
raţională, după un plan anume. Se cunosc mai multe tipuri de dezvoltare a oraşelor: 

1. extinderea în fonnă de stea, adică pe anumite direcţii favorabile sau de-a lungul 
principalelor căi de comunicaţie, exemple fiind Londra, Bucureşti, Paris; 

2. absorbţia satelor, exemplu Berlin; 

3. aglutinarea, care este dezvoltarea oraşului la periferiile sale, din cauza preţului 
foarte ridicat al terenurilor intravilane, exemple fiind Moscova, Stockholm, Rio de 
Janeiro; 

4. extinderea polinuclearâ, care se manifestă prin apariţia unui nou centru urban, 
lângă oraşul propriu-zis, exemple Roma, Istanbul, Dijon; 

5. extinderea planificată se referă la procesul de creare a unor oraşe în temeiul unor 
acte oficiale, civile sau religioase sau ca urmare a unor planificări guvernamentale. 
Simptomatic în acest sens este exemplul oraşului Oneşti. 

Oraşul cunoaşte un mod de viaţă cu totul diferit de cel al mediului rural. Datorită 
complexităţii mai mari a raporturilor dintre oameni, ca şi a raporturilor interinstituţio- 
nale, a caracterului impersonal al legăturilor dintre indivizi, prezenţa oraşului dă naştere 

la o anumită conduită bazată, în primul rând, pe înţelegerea funcţionării structurilor 
urbane şi pe relaţii mutuale. Spre deosebire de sat, unde colectivitatea cunoaşte pe fie¬ 
care component al său, în oraş, în afara vecinătăţilor rezidenţiale, insul este „un anonim“, 
ceea ce-i permite o exprimare a comportamentului său mai puţin controlată, deoarece 
sancţiunea din partea celorlalţi nu este resimţită direct decât dacă ea este aplicată insti¬ 
tuţional şi legal. Oraşul este o aşezare umană aglomerată în care oamenii se cunosc foarte 
puţin între ei. De aceea, singurătatea şi înstrăinarea sunt fenomene mai accentuate în 
mediul urban decât în mediul rural. Este interesant că demarcaţia lui F. Toennies între 
Gemeinschaft şi Gesellschaft, adică între societate şi comunitate, de multe ori se utili¬ 
zează în argumentarea diferenţelor între sat şi oraş din unghiul de cercetare a solida¬ 
rităţii: în cea rurală există o solidaritate mecanică, iar în cea urbană este o solidaritate 
organică. în acest fel, satul apare ca mediu al relaţiilor de prietenie, de rudenie şi între 
vecini, iar oraşul este lumea impersonală a străinilor. 

Oraşul este văzut şi ca locul unde conflictul este mai propice şi se manifestă într-o 
intensitate mai mare, iar agresiunea şi crima sunt în mai mare măsură posibile aici decât 
în mediul rural, dar subliniem din nou ideea formulată anterior, anume că satul cunoaşte 
şi el fenomene de tensiune, de agresivitate şi crimă, ca orice comunitate umană sau 
socială. 


16.4. Oraşul românesc 

Zonele urbane au ocupat o pondere mică în ansamblul teritoriului românesc. în 
jurul anului 1831 în Ţara Românească şi în Moldova numai 6,5% din populaţia locală 
locuia în oraşe (D. Abraham, 1991, p. 205), iar în anul 1913 doar 16,3% din populaţie 
locuia în oraşe, cele mai multe dintre ele fiind aşezări urbane mici, de fapt târguri. La 
aceeaşi dată Bucureştiul deţinea 17,6% din populaţia urbană a ţării. De fapt, o dezvol¬ 
tare urbană specifică în România are loc după primul război mondial. în perioada 1912- 
1948 ponderea populaţiei urbane din totalul populaţiei a avut următoarea evoluţie: şi 
anume de la 16,3%înanul 1912,la21,4% în anul 1930 şi la 23,4% în anul 1948,sporire 
realizată cu precădere în oraşele cu peste 20.000 de locuitori. 

în perioada comunistă, procesul de urbanizare a fost accelerat ca o consecinţă a 
politicii de industrializare şi a economiei centralizate, dar şi a măsurilor administrative 
ce se aplicau din dorinţa asigurării într-un timp cât mai scurt a unor zone urbane, care 
să predomine în raport cu mediul rural. Aceasta era unul dintre obiectivele construcţiei 
socialiste. Urmare a acestei strategii de dezvoltare, populaţia urbană a crescut de la 
23,4% în 1948, la 38,3% în anul 1966 şi la peste 52,0% în anul 1989. 

Procesul de urbanizare în România după cel de-al doilea război mondial, asemenea 
altor procese sociale, se caracterizează prin progrese reale concretizate prin creşterea 
numărului de oraşe, asigurarea unor condiţii de viaţă confortabile din anumite puncte 
de vedere (canalizare, căldură, tramă stradală etc.) însoţite de probleme, unele grave, ale lo¬ 
cuirii în mediul urban (diferenţa între centrele rezidenţiale şi cartiere, funcţionarea defec¬ 
tuoasă a structurilor urbane, neintegrarea în viaţa urbană a unor categorii de populaţie 

venită din mediul rural, o accentuare a delincventei şi crimei, cu deosebire în oraşele 
mari etc.). 

Este cert că oraşul românesc contemporan trebuie să fie structurat conform cu 
cerinţele economiei de piaţă şi în raport de presiunile celor ce vor să se stabilească în 
mediul urban. 

Termeni 

cartierul urban 
cătunul 

comunităţi nonteritoriale 
comunităţi teritoriale 
conurbaţia 
megalopolis 
metropola 


oraşul 

satul 

satul devălmaş 
satul donnitor 
subdezvoltare 
urbanizare 



întrebări recapitulative 

1. Ce diferenţiază comunităţile de alte tipuri de organizare? 

2. Care sunt comunităţile teritoriale? 

3. Care sunt comunităţi nonteritoriale? 

4. Ce este un sat devălmaş? 

5. Care este diferenţa esenţială dintre sat şi oraş? 

6. Ce tip de proprietate era predominant în satul românesc din perioada comunistă? 

7. Care sunt problemele satului românesc actual? 

8. Care sunt condiţiile mai bune de viaţă la sat faţă de oraş? 

9. în ce perioadă a fost ritmul cel mai înalt de urbanizare în România? 

10. Ce tipuri de oraşe are România? 

11. Care sunt tipurile de dezvoltare a oraşelor? 

12. Cum se reflectă în mass media problemele comunităţilor din România? 

CAPITOLUL XVII 

Devianţa 


Datorită stratificării sociale şi naturale a oamenilor, societatea cuprinde indivizi cu 
o mare diversitate, de la conduite adecvate normelor şi valorilor vieţii, până la conduite 
de încălcare a lor. Cum societatea nu este o interacţiune mecanică de indivizi, reacţiile 
faţă de procesele, faptele şi deciziile individuale sau de grup sunt indubitabil variate. 
Cei mai mulţi oameni se confonnează la normele sociale, însă un număr de indivizi, din 
motive personale sau din cauze sociale, manifestă o atitudine potrivnică regulilor sociale. 
Aceştia se abat de la conduita generală şi generează fenomenul devianţei. Devianţa 
apare ca un mod specific de a gândi şi a acţiona faţă de mecanismele sociale de reglemen¬ 
tare a comportamentelor umane şi sociale: permis/interzis, corect/incorect, just/injust, 
libertate/constrângere, acceptabil/inacceptabil, acord/dezacord, moral/imoral. Judecarea 
comportamentelor se face, obişnuit, în această dihotomie, în care unii sunt buni şi alţii 
sunt răi. în fiecare societate se stabileşte cadrul legal de acţiune a individului şi a grupu¬ 
rilor, iar dincolo de acest cadru există doar devierea de la principiile şi regulile acestuia. 

Devianţa este definită ca „orice act, conduită sau manifestare care violează normele 
scrise sau nescrise ale societăţii ori ale unui grup social particular" (S. Rădulescu, „De¬ 
vianţa", în Dicţionar, 1993, p. 167), sau „ansamblul conduitelor şi stărilor pe care mem¬ 
brii unui grup le judecă drept neconforme cu aşteptările, normele sau valorile şi care, în 
consecinţă, riscă să trezească din partea lor reprobare şi sancţiuni" (Maurice Cusson, 
„Devianţa", în Tratat, p. 440). Prima definiţie accentuează comportamentul care încalcă 
normele, cea de a doua subliniază discordanţa dintre conduita individuală sau grup şi 
aşteptările faţă de acesta. Oricum, devianţa constituie reflexul faţă de ceea ce este consi¬ 
derat normă de către o colectivitate. Orice abatere de la principii şi reguli după care se 
organizează viaţa colectivă este considerată devianţa. Orice afirmare a devianţei este 
strâns legată de zona de permisivitate a comportamentelor indivizilor. De aceea, devianţa 
cuprinde o mare diversitate de conduite: ilegale, imorale, antisociale, excentrice. Trebuie 
spus că în conţinutul devianţei intră acţiuni ce nu respectă anumite norme, dar ele sunt 
într-o măsură tolerate. Moda, inovaţiile, unele comportamente ale vârstei tinere, mai 
ales sub aspectul limbajului, sunt manifestări ale devianţei pentru că ele se produc în 
afara normei sau paralel cu acţiunea nomiei. Un comportament deviant este un compor¬ 
tament „atipic" diferit de poziţia standard şi transgresează normele şi valorile acceptate 
şi recunoscute de către un sistem social. 

Devianţa a constituit un obiect al interpretării sociologice din varii perspective. 
Cum societatea, şi în special cea occidentală, era preocupată de asigurarea ordinii şi a 

stabilităţii împotriva grupurilor şi a indivizilor care încercau sau acţionau împotriva 
normelor şi valorilor ei, în plan teoretic s-a manifestat un interes special pentru expli¬ 
carea proceselor, fenomenelor şi comportamentelor deviante. Ne oprim la principalele 
orientări teoretice despre devianţă, aşa cum sunt ele prezentate în exegeza domeniului 
(S. Rădulescu, 1994a, M. Cusson, 1997). 

O primă paradigmă este interpretarea devianţei ca efect al „patologiei sociale“. In 
această viziune organismul social este analizat la fel ca şi organismul biologic, în linia 
deschisă de sociologul englez H. Spencer. Societatea este concepută ca un organism 
viu. în evoluţia ei poate cunoaşte momente de „îmbolnâvire“, caracterizate prin difi¬ 
cultăţi de funcţionare. Patologia socială este o condiţie de producere a devianţei care 
reprezintă o abatere de la norma de comportament universal acceptată. Perturbările 
detemiinate de mari procese sociale: modernizarea, urbanizarea, industrializarea au 
contribuit, din cauza patologiei sociale, la manifestarea devianţei de la nomie. Identi¬ 
ficarea organismului social cu organismul biologic a condus la conceperea devianţei 
ca o boală socială. Or, studiile ulterioare au dovedit că devianţa este o încălcare a 
normelor şi valorilor care cunosc o diversitate în funcţie de contextul cultural, istoric 
şi social. 

Reprezentanţii Şcolii de la Chicago au dat o altă explicaţie devianţei, pornind de la 
conceptul elaborat de W. Thomas şi FI. Znaniecki (1920), dezorganizarea socială. în 
viziunea acestei orientări teoretice în orice societate trebuie să fie ordine realizată printr-un 
consens al membrilor ei cu privire la respectarea normelor şi valorilor comune. Dezor¬ 
dinea socială apare atunci când în societate nu se mai acţionează în conformitate cu 
normele şi valorile stabilite de-a lungul timpului. Devianţa apare astfel ca produs al 
dezorganizării sociale provocate de industrializare, urbanizare, migraţia socială şi spa¬ 
ţială. Amestecul de nomie şi valori asociat cu neputinţa indivizilor de a se integra în 
societate detemiină conduite de devianţă la indivizii care nu au acces la mijloacele 
legitime de a soluţiona situaţiile lor, şi atunci apelează la modalităţi ilegitime cu mult 
mai eficiente, şi în acest fel se ajunge la manifestări de devianţă. 

Teoria transmiterii culturale a lui E. Sutherland pune accent pe teza învăţării şi 
transmiterii devianţei în cadrul procesului de socializare unde individul este obligat să 
cunoască valorile şi normele grupurilor deviante. 

Concepţia funcţionalist-structuralistâ asupra devianţei îşi găseşte o dezvoltare coe¬ 
rentă în sistemul sociologic al lui T. Parsons. Devianţa este definită de T. Parsons ca 
efect al eşecului solidarităţii sociale dintr-o anumită societate. Ea este o „disfiincţie", 
umiare a conflictului dintre sistemul social şi sistemul personalităţii, concretizat în încăl¬ 
carea reglementărilor sociale de către individ din interiorul grupului său. Deoarece nu 
pot să respecte cerinţele rolurilor cu care societatea i-a investit, indivizii îşi schimbă 
comportamentul într-un sens diferit de cel aşteptat de către societate. Devianţa derivă, 
după Parsons, din lipsa unui control social asupra modului cum indivizii ţin seama în 
conduita lor de cerinţele ordinii sociale. întărirea controlului social este sugerată de socio¬ 
logul american ca o direcţie esenţială de prevenire şi de înlăturare a devianţei. 

Teoria conflictului se axează pe ideea despre devianţă ca o consecinţă a competiţiei 
şi inegalităţii sociale. De pildă, Richard Quinney a susţinut că „legea este unealta clasei 
dominante" {apuci Vander Zanden, p. 203) Sistemul capitalist legal detennină manifes¬ 
tarea unui comportament ilegal orientat către apărarea privilegiilor şi proprietăţii. Devianţa 

este provocată de însuşi sistemul social prin inegalităţile sociale pe care le susţine. 
Legea favorizează pe cei puternici şi se manifestă împotriva celor defavorizaţi, aceştia 
din umiă fiind nevoiţi, pentru a supravieţui, să adopte mijloace deviante. 

Teoria „etichetării" accentuează pe ideea că devianţa nu este un fapt real, ci ea este 
o „etichetă" aplicată unor indivizi de către alţi indivizi sau de către societate, în temeiul 
unor interese şi principii. Edwin Lemert, Howard S. Becker şi Kai Erikson pornesc de 
la premisa că, într-o măsură sau alta, întreaga societate este „deviantă" însă numai unii 
sunt consideraţi devianţi din cauza tendinţei de a-i califica astfel prin ceea ce se 
consideră a fi violare a normelor. în acest fel, indivizii etichetaţi ca devianţi cred ei înşişi 
în această calificare a conduitei lor şi se comportă ca atare. 

Din prezentarea succintă a orientărilor teoretice despre devianţă desprindem varie¬ 
tatea foarte mare de situaţii sociale, culturale şi umane ce pot da naştere la comporta¬ 
mente deviante, fiecare dintre concepţiile amintite caută să dea explicaţii la un anumit 
mod de exprimare a devianţei şi se demonstrează dificultatea de a delimita cu rigoare 
faptele deviante într-o societate. Rămâne fundamentală concepţia ce stă la baza edificării 
structurilor sociale, mai ales instituţionale, de asigurare a unui mediu social de armoni¬ 
zare a intereselor individului cu exigenţele sociale. 

Teoria sociologică discută fenomenul devianţei în două direcţii, una predominant 
normativă, care acordă actelor de încălcare a legii şi normelor un sens exclusiv negativ 
şi o alta care accentuează sensul pozitiv al acţiunilor de eludare, schimbare sau revoltă 
împotriva normelor (S. Râdulescu, 1994a). In primul caz este o devianţă negativă, iar 
în cel de al doilea caz se manifestă o devianţă pozitivă. Rezultă că judecarea actelor şi 
conduitelor umane şi sociale faţă de nomie trebuie făcută în contextul social, istoric şi 
cultural concret, pentru că, într-o societate, un comportament poate să fie deviant, dar 
în altă societate acesta să fie considerat acceptabil. Devianţa este consecinţa judecăţii 
formulate asupra unei conduite în confomiitate cu nonnele şi valorile unui grup. 

Devianţa cuprinde şi delincvenţa sau criminalitatea, acţiune de distrugere a valori¬ 
lor şi relaţiilor sociale protejate de normele juridice penale, sancţionată în mod organizat 
de către agenţi specializaţi ai controlului social. Caracteristicile delincvenţei sunt: vio¬ 
larea legilor şi a prescripţiilor juridice care interzic asemenea acţiuni; comportament 
contrar regulilor morale şi de convieţuire socială; acţiuni antisociale ce atentează la 
siguranţa instituţiilor şi grupurilor sociale, provocând sentimente de teamă şi insecuri¬ 
tate în rândul populaţiei (G.A. Theodorson, A.C. Theodorson, 1969, p. 111). Delincvenţa 
se distinge prin acte intenţionate de agresiune şi de atentare la cele mai importante 
valori umane şi sociale, prin încălcări ale nonnelor penale şi ale nonnelor de convieţuire 
colectivă care apără ordinea publică, drepturile şi libertăţile individuale, viaţa, sănăta¬ 
tea, integritatea fizică şi morală a persoanei. Delincvenţa este o problemă socială datorită 
efectelor profunde pe care le are asupra unor structuri sociale sau asupra întregii socie¬ 
tăţi, dintre care amintim dezorganizarea socială, creşterea tensiunilor sociale şi a nesigu¬ 
ranţei, alienare şi stres, haos ş.a. In acest fel scopurile şi idealurile unei societăţi sunt 
defonnate sau împiedicate a se afirma. Dacă ne referim, de pildă, la ţelul urmărit, într- 
o societate, de a organiza viaţa socială prin cooperare, manifestările delincvente afec¬ 
tează puternic această activitate, introducând blocaje în mecanismele de comunicare 
între oameni, de manifestare a raporturilor sociale bazate pe cooperare. De aceea, socie¬ 
tatea ia măsuri de prevenire şi combatere a delincvenţei juvenile. 

Sociologia studiază delincvenţa ca proces şi fenomen, iar investigarea sa cuprinde 
descrierea, inventarierea, explicarea şi elaborarea de strategii necesare unor politici de 
înlăturare sau diminuare a efectelor faptelor antisociale, în legătură cu comportamentele 
deviante, dezorganizate sau inadaptate. Contextele sociale de generare a delincvenţei 
sunt esenţiale în cunoaşterea unora dintre cauzele ce o detemiină. Cultura, cutumele, 
tradiţiile, evoluţia istorică a unei societăţi conferă particularităţi unora dintre faptele 
delincvenţei, ca şi reacţiei publice şi instituţionale faţă de ele. 

Pentru prevenirea actelor de devianţă şi de delincvenţă, societatea instituie controlul 
social asupra comportamentului indivizilor şi grupurilor, precum şi asupra structurilor 
instituţionale. Controlul social este acţiunea de reglementare a comportamentelor ce se 
manifestă într-o societate pentru conformarea lor la norme, principii şi valori, comune 
tuturor membrilor societăţii. Există un control social coercitiv realizat de instituţiile şi 
agenţii sociali desemnaţi să asigure ordinea, stabilitatea şi funcţionarea structurilor so¬ 
ciale, prin mijloace de forţă sau prin ameninţare cu forţa faţă de persoanele sau gru¬ 
purile care încalcă legile şi normele vieţii sociale. Controlul social instituţional constă 
în acţiunea prin mijloace şi mecanisme sociale prin care se stabilesc interdicţii şi con¬ 
strângeri cu privire la respectarea normelor şi valorilor, şi comportamentele permise 
între anumite limite juridice, morale, culturale sau religioase. Există trei principale 
tipuri de control social: 

1. socializarea, proces prin care individul de la primele zile este format să se con¬ 
formeze la nonnele sociale şi, pe măsură ce el creşte, intemalizeazâ valori sociale care 
orientează comportamentul său, iar ele devin o a doua natură pentru el. Integrarea în 
viaţa socială îl determină pe individ să-şi formeze deprinderea de autocontrol, el identi- 
ficându-se, de fapt, cu normele, principiile şi reglementările din structurile sociale în 
care se implică; 

2. procesele de structurare a experienţelor sociale ale individului produc un compor¬ 
tament bazat pe confomiarea la mediul social din cauză că el se naşte şi trăieşte într-un 
cadru social caracterizat prin restricţii. însăşi lumea fiecărui individ este o lume inevi¬ 
tabil limitată de cerinţe, interese şi aspiraţii proprii, ca şi de mijloacele ce-i stau la 
dispoziţie în realizarea lor, sau în depăşirea acestora. însăşi interacţiunea oamenilor şi 
organizarea lor în grupuri sau în organizaţii sunt dimensiuni ale controlului social. 
Acceptarea implicării într-un grup înseamnă adaptarea la o lume bine delimitată; 

3. conştiinţa pedepsei cu privire la actul încălcării normelor sociale, comparativ cu 
conştiinţa răsplăţii referitoare la actul de confomiare la nonne. Persoanele care încalcă 
normele sunt pedepsite sau sunt afectate de ostilitate, ostracizare sau pot fi închise şi 
chiar ucise, pe când cei care se conformează obţin prestigiu, popularitate şi alte avantaje 
(Vander Zanden, p. 193). Aşadar, controlul social se înfăptuieşte prin sancţionare so¬ 
cială, pedepsire, intemalizarea nonnelor în procesul de socializare, integrarea indivi¬ 
dului în cadre instituţionale. 

în categoria persoanelor deviante intră o diversitate de oameni cu devieri comporta¬ 
mentale. M. Cusson menţionează şapte categorii de conduite considerate deviante: 

1. infracţiunile şi delictele; 

2. sinuciderea; 

3. consumul de droguri; 

4. transgresiunile sexuale; 

5. devianţele religioase; 

6. bolile mentale; 

7. handicapurile fizice (M. Cusson, Devianţa, în Tratat, p. 439). 

Sintetizând, în raport de gradaţia de la cel mai voluntar la cel mai puţin voluntar act, 
acelaşi autor distinge trei categorii de devianţi: 

1. devianţi subculturali, cei care contestă legitimitatea normelor şi acţionează pentru 
înlocuirea lor prin noi norme şi valori. în această categorie intră teroriştii, disidenţii, 
membrii sectelor religioase; 

2. transgresorii, devianţi care încalcă deliberat o normă a cărei legitimitate o recu¬ 
nosc; 

3. indivizii cu tulburări de comportament, sunt cei cu un comportament ambivalent, 
deoarece caracterul voluntar al actului lor nu este nici clar acceptat, nici îndepărtat. în 
această categorie sunt incluşi alcoolicii, toxicomanii, cei cu tulburări mentale. Cât 
priveşte pe handicapaţi, într-adevăr, aşa cum bine precizează M. Cusson, aceştia nu pot 
fi încadraţi în grupul devianţilor. 

Unii sociologi au descris şi alte fenomene ca fiind de domeniul devianţei, unul dintre 
acestea fiind marginalitatea. Astfel, în lucrarea The Polish Peasent (Ţăranul polonez) 
W.I. Thomas şi FI. Znaniecki discută despre marginalizare ca un proces de izolare a unei 
persoane sau a unui grup faţă de societate, ce acceptă poziţia periferică. Trăind într-un 
mediu social de o mare diversitate, individul sau grupul care caută să se integreze întâm¬ 
pină mari dificultăţi din cauza neputinţei de a asimila valorile şi normele sociale sau de 
grup, ceea ce conduce la manifestarea unor stări de ambivalenţă, dezordine personală, 
destrămarea vieţii de familie, dezorientare (S. Rădulescu, 1994a, p. 213). Un puternic 
conflict cunoaşte individul marginal derivat din contradicţia dintre socializarea primară 
şi resocializare. în acest fel, marginal exprimă conduite deviante cum sunt: conduita 
filistinului, individul care caută să conserve comportamentul său confomiist, dar acceptă, 
meschin, noi nomie şi valori necesare adaptării la realitate, conduita boemului, individul 
este o personalitate dinamică şi se adaptează la influenţele noi ale mediului; conduita 
creatorului , individul cu capacitatea de a inova noi valori sau norme de acţiune. 

Conceptul de marginalitate a fost utilizat pentru prima oară de către sociologul 
american Robert E. Park în lucrarea Race and Culture (Rasă şi cultură, 1928). Margi¬ 
nalitatea este un fenomen ce decurge, după Park, din dezorganizarea socială provocată 
de apartenenţa la o dublă cultură. Din cauza lipsei resurselor, în orice societate există 
grupuri de oameni situaţi la periferia societăţii. Aceste grupuri marginale îşi construiesc 
un spaţiu cultural propriu (norme, principii, valori, concepţii despre viaţă) şi un com¬ 
portament adecvat acestei situaţii particulare. 

Principalele caracteristici ale grupurilor marginale sunt: izolarea socială, con¬ 
cretizată în refuzul comunicării cu societatea globală sau cu alte grupuri; distanţa socială 
exprimată prin absenţa sau raritatea contactelor sociale între indivizi; ambivalenţa, mani¬ 
festată prin oscilarea conduitei între norme şi valori contradictorii; inadaptarea socială 
derivată din conflictul dintre persoana individului şi colectivitate; anomia psihică, 
starea de dereglare a comportamentului individului din cauza modificărilor intervenite 
în mediul său social. 

O teorie despre marginalitate şi omul marginal a dezvoltat sociologul american 
Everett Stonequist, în lucrarea The Marginal Man (Omul marginal, 1937). Am analizat 

ideile lui despre grupurile minoritare sub aspectul rolului lor în creativitatea socială. 
Marginalitatea, pentru Stonequist, este un proces care cuprinde o diversitate de situaţii, 
de indivizi şi grupuri, cum sunt cele minoritare (rasiale, culturale, religioase, etnice, 
sociale). Migraţia, educaţia, căsătoria determină părăsirea de către indivizi a grupului 
lor primar (originar) sau cultura de apartenenţă, dar ei nu reuşesc să asimileze valorile 
noului grup sau ale culturii în care caută să se integreze, consecinţa fiind rămânerea lor 
la marginea societăţii sau în marginea grupului primitor. Omul marginal se caracteri¬ 
zează prin dualitatea comportamentului: parvenitul, individul care cunoaşte o ascensiune 
sau decădere pe scara mobilităţii sociale, fără a mai ţine la vechile lui valori; dezrădă¬ 
cinatul, caracterizat printr-un comportament hibrid; aculturatul, cel care a asimilat altă 
cultură şi caută să se comporte conform noilor valori, tipic fiind africanul europenizat, 
evreul ieşit din ghetou, orientalul occidentalizat. 

Termeni 

comportament deviant grupuri marginale 

criminalitate patologie socială 

delincventă teoria etichetării 


întrebări recapitulative 

1. Ce este devianţa? 

2. Prin ce se distinge comportamentul deviant? 

3. Cum explică devianţa teoria etichetării? 

4. Ce sunt grupurile marginale? 

5. Ce este delincventa? 

6. Care sunt mecanismele sociale de reglementare a comportamentelor umane şi sociale? 

7. Care sunt conduitele deviante? 

8. Care sunt tipurile de control social? 

9. Care sunt categoriile de devianţi? 

10. Ce conduite deviante exprimă marginalul? 

11. Care sunt principalele caracteristici ale grupurilor marginale? 

12. Pe ce pune accent E. Sutherland în explicarea devianţei? 

13. De ce mass media prezintă prioritar conduitele deviante, delincvente şi antisociale? 




CAPITOLUL XVIII 

Schimbarea socială 


18.1. Conceptul de schimbare socială 

Societatea evoluează, într-o măsură mai mare sau mai mică, prin modificările ce au 
loc pemranent în structurile sale. Nu există grup sau societate într-o stare de inerţie 
completă, deoarece în orice moment există elemente de diferenţiere între oameni şi apar 
noi agenţi sociali. Apartenenţa la vârstă sau la sex, succesiunea generaţiilor sunt condiţii 
prealabile pentru manifestarea unor prefaceri. Dar, în fiecare societate umană, indiferent 
de nivelul de dezvoltare a civilizaţiei, fiinţează mecanisme care detennină schimbarea 
socială atât de necesară pentru satisfacerea interesului şi trebuinţelor fundamentale ale 
oamenilor. Există deci o schimbare continuă în societate şi, din această cauză, ea este o 
stare specifică a vieţii sociale, a culturii, a comportamentului social. Schimbarea socială 
înseamnă procesul prin care o societate sau o componentă a ei se transfomră într-o altă 
stare diferită calitativ şi cantitativ. Schimbarea socială este şi consecinţa unor eveni¬ 
mente cum sunt catastrofele naturale, războaiele, revoluţiile, actele de terorism, comporta¬ 
mentele colective. Ea se produce la nivelul global al societăţii şi la nivelul nricrosocial. 

Despre schimbarea socială s-a discutat, practic, în toate doctrinele sociologice im¬ 
portante. De altfel, însăşi naşterea sociologiei este un rezultat al dezvoltării sociale, iar 
A. Comte, autorul termenului de sociologie, a analizat societatea în cele trei stadii: teologic, 
metafizic şi pozitiv. Apoi, schimbarea socială a fost studiată din diferite perspective în 
relaţia dintre nou şi vechi, dintre tradiţional şi modem, dintre progres şi regres. Proble¬ 
matica schimbării sociale a fost însă investigată sistematic şi în toate componentele ei 
în studiile referitoare la modernizare. Corelarea schimbării sociale cu modernizarea, in¬ 
dustrializarea şi dezvoltarea economică este problematică (Bemard Valade, „Schim¬ 
barea socială“, în Tratatul..., 1997, p. 361), deoarece cele trei mari procese rezultate din 
evoluţia societăţii capitaliste nu au putut răspunde la varietatea de situaţii sociale cunos¬ 
cute în toate culturile umane. Modernizarea, industrializarea şi dezvoltarea economică 
s-au impus ca moduri de viaţă şi ca mecanisme de construire a unor structuri sociale 
eficiente şi propulsoare ale unei civilizaţii tehnologice numai într-un anumit spaţiu cul¬ 
tural. Iată, de pildă, modernizarea a acţionat şi a creat structuri dincolo de particularis- 
mele familiale şi locale, a introdus un nou tip de redistribuire socială care a impus, în 
locul stratificării pe bază de ordine, rang şi status simbolic moştenit prin naştere, dife¬ 
renţierea de clasă justificată economic. 

Modernizarea a fost identificată cu occidentalizarea şi, din această cauză, s-a căutat 
să se impună un model economic şi social ce ar fi trebuit imitat de către fiecare ţară ce- 

şi propusese să treacă la o dezvoltare de tip modem. Elocvent rămâne, pentru a lua un 
exemplu, demersul lui K. Marx de a argumenta modelul englez de dezvoltare capitalistă 
ca model unic, ceea ce înseamnă trecerea obligatorie prin aceleaşi faze de evoluţie a 
oricărei societăţi, indiferent de specificul spiritual, de trecutul istoric, de fondul cultural 
etc. al fiecărei naţiuni. 


18.2. Sursele schimbării sociale 

Schimbarea socială este rezultatul acţiunii unui ansamblu de factori în viaţa socială 
şi în viaţa individuală. 



18.2.1. Mediul fizic 

Reprezintă cadrul în care se produce schimbarea socială, dar şi o sursă a schimbării, 
în primul caz, mediul fizic este spaţiul în care se desfăşoară procesele de transformare 
şi, din această perspectivă, el constituie un factor de stimulare sau, dimpotrivă, de frânare 
a schimbării. O anumită configuraţie a solului, reliefului şi altor elemente de mediu 
natural influenţează modificările pe care oamenii le pot face în societate. într-un fel se 
produce schimbarea socială într-o regiune deşertică şi în alt mod se manifestă ea într-o 
zonă care dispune de toate formele de relief, de bogate resurse materiale etc. Trebuie 
spus că această relaţie a omului cu mediul îl obligă să se adapteze la condiţiile geogra¬ 
fice, climatice şi hidrografice, adică la un act de schimbare în funcţie de contextul 
natural. Există o schimbare asociată cu schimbarea anotimpurilor. în zonele în care 
există ciclul celor patru anotimpuri, omul este nevoit să-şi modifice comportamentul în 
raport de fiecare anotimp. Pe de altă parte, adaptarea omului, ca semn al schimbării, are 
loc şi în legătură cu tipul de societate. Adaptarea omului la mediu într-o societate prein- 
dustrială este diferită de cea dintr-o societate industrială sau postindustrialâ. Omul schimbă 
mediul natural prin edificarea unei realităţi sociale, iar mediul poate acţiona, prin modi¬ 
ficări, în viaţa socială datorită unor fenomene sau evenimente naturale (cutremure, inun¬ 
daţii, secete, epidemii etc.) 



18.2.2. Populaţia 

Factor determinant al fiinţării societăţii, populaţia reprezintă o sursă a schimbării 
prin mărime, compoziţie şi structură. O populaţie mai mică dispune de un potenţial de 
schimbare diferit de cel al unei populaţii mai mari. De asemenea, creşterea sau descreş¬ 
terea populaţiei într-un stat acţionează ca factor de schimbare, pentru că managementul 
social trebuie adaptat la necesităţile nou create de această stare de fapt. Creşterea ratei 
natalităţii în România, în perioada 1966-1970, a creat noi probleme în răstimpul de după 
anul 1985 pentru strategiile de dezvoltare a ţării, dar regimul de atunci nu le-a luat în seamă, 
continuând politica de acumulare pentru investiţii şi menţinerea la un nivel insuficient 
a ratei fondului de consum. 

Impactul populaţiei cu schimbarea socială are loc în condiţii sociale concrete însă 
populaţia are un rol în stabilirea strategiilor de dezvoltare. în general, modificările din 
populaţie afectează sensul şi direcţiile schimbării sociale de la diferite paliere ale 
societăţii. De pildă, piramida vârstelor acţionează în structurarea relaţiilor sociale. O 
scădere dramatică a ratei naşterilor, cum este acum în ţara noastră, conduce la procesul 
de îmbătrânire a populaţiei, cu efecte esenţiale în evoluţia ei, dintre care amintim susţi¬ 
nerea pensiilor pentru vârstnici de către un număr insuficient de persoane adulte active 
în muncă. îmbătrânirea populaţiei este o caracteristică a ţărilor dezvoltate, dar evident 
aici ea nu acţionează nemijlocit asupra structurilor sociale din cauza eficienţei siste¬ 
mului economic, însă poate avea influenţă în schimbarea socială din alte componente 
ale societăţii, cum sunt serviciile pentru bătrâni. 

Modificările din structura populaţiei influenţează şi relaţiile interetnice, adică în 
măsura în care rata natalităţii la un grup etnic este mai ridicată decât la grupul etnic 
majoritar se produce inevitabil o schimbare socială. Un alt aspect al rolului populaţiei 
în schimbarea socială îl reprezintă migraţiile, în cazul ţării noastre migrarea puternică 
de la sat la oraş, care a determinat modificări în toate structurile sociale, sau emigrarea 
unui foarte mare număr de germani, ceea ce a creat situaţia ca întregi localităţi să fie 
depopulate sau cu o populaţie aproape în întregime îmbătrânită. Deşi procesul este în 
fază incipientă, trebuie discutat, în acest context al rolului populaţiei în schimbare, 
statutul imigranţilor stabiliţi în România după anul 1990, cu deosebire al celor veniţi din 
zonele asiatice şi cele arabe. 

Raporturile dintre sexe sunt importante în schimbarea socială. Creşterea în pro¬ 
porţie prea mare a ponderii unui sex în detrimentul celuilalt creează cadrul pentru trans¬ 
formări esenţiale în toate componentele societăţii, ceea ce, de fapt, se întâmplă în anumite 
perioade de criză, cu deosebire în războaie. 

Populaţia are rolul său în schimbare şi la scară mondială. Creşterea puternică a 
populaţiei într-o ţară sau într-o zonă afectează evoluţia tuturor ţărilor din cauza migrării 
şi accesului acestor populaţii la resursele distribuite pe glob. 


18.2.3. Conflictul 

Opoziţia sau lupta dintre indivizi, dintre grupuri sociale reprezintă o sursă a schim¬ 
bării sociale. Conflictul se produce în condiţiile diferenţierii oamenilor în raport de 
proprietate, de valori, de tradiţii etc., dar şi datorită nevoii umane de competitivitate, de 
prestigiu, de putere şi de dominare. Starea conflictualâ determină, inevitabil, modifi¬ 
carea contextului sau factorilor ce întreţin conflictul, fiecare parte situată în conflict 
căutând să provoace acele schimbări ce-i sunt favorabile. Conflictul de clasă exprimă 
tendinţa clasei ce se simte dominată de a schimba structurile sociale pentru a înlătura 
această dependenţă dominatoare. Contradicţia între generaţii reflectă aspiraţia noii 
generaţii de a transforma realitatea în conformitate cu trebuinţele ei. Rezolvarea unui 
conflict se face, de regulă, printr-un compromis care înseamnă acceptarea de schimbare 
din partea tuturor celor implicaţi în conflict. 

18.2.4. Inovaţia 

Fiinţa umană are capacitatea de a descoperi noi lucruri sau noi idei, ca şi posibili¬ 
tatea de a inova. Descoperirea înseamnă ceva nou adăugat la cunoaştere, iar invenţia 
este un nou mod de a aplica cunoştinţele. O descoperire implică perceperea unei relaţii 
sau a unui fapt necunoscut până atunci. Inovaţia este procesul de introducere a unor noi 
elemente prin descoperire sau invenţie într-o societate. Există o varietate de inovaţii. 
Una dintre ele este inovaţia spontană, caracteristică cu deosebire perioadelor vechi ale 
istoriei umane când omul producea mici modificări în viaţa socială pe baza unor 
abilităţi de adaptare la mediu. Inovaţiile intenţionate au loc prin descoperiri şi invenţii 
făcute deliberat pentru a produce noi idei sau noi obiecte, concordant cu trebuinţele 
exprimate de către o societate sau de către un grup. Analiştii menţionează Revoluţia 
industrială ca exemplu de proces social care a detemiinat o mare cerere de invenţii în 
scopul creşterii productivităţii muncii. De altfel, Revoluţia industrială a fost însoţită şi 
de o revoluţie ştiinţifică. 

Inovaţia reprezintă actul de stimulare a creativităţii indivizilor şi grupurilor dintr-o 
societate. De aceea, intensitatea acţiunii de inovare şi valorificarea acesteia sunt un 
reflex direct al modului de organizare a societăţii, ca şi al tradiţiilor ce însoţesc mana¬ 
gementul social. 

Este adevărat, spiritul inovator al unei comunităţi este provocat de nevoile sociale 
şi umane la care trebuie să se răspundă prin fomie sociale şi prin produse necesare tra¬ 
iului cotidian, dar este tot atât de importantă receptivitatea agenţilor sociali pentru aplicarea 
inovaţiilor. în societăţile modeme s-au construit structuri instituţionale speciale pentru 
organizarea activităţii de invenţii şi inovaţii, datorită impactului puternic cu exigenţele 
sistemului social de organizare a producţiei economice. Există o întreagă reţea institu¬ 
ţională care elaborează strategii de susţinere a activităţii de inovare, de organizare a 
acesteia şi de valorificare în practică. 


18.2.5. Difuziunea 

Sursa pentru noi elemente sociale, într-o societate, poate fi o altă societate. Procesul 
prin care se împrumută elemente ale unei culturi şi sunt integrate într-o altă cultură este 
difuziunea. împrumutul constituie o cale de a produce schimbarea socială. Este semni¬ 
ficativ faptul că societatea care împrumută de la o altă societate poate să aibă avantajul 
de a nu mai repeta greşelile comise de aceasta. Astfel, schimbările produse sunt bene¬ 
fice pentru acea societate, mai ales în ce priveşte schimbările tehnologice şi ştiinţifice. 
Unele ţări cu experienţă în activitatea industrială au fost depăşite ca nivel de producţie 
şi calitate de ţări care au împrumutat de la ele moduri de organizare economice şi struc¬ 
turi de susţinere a inovaţiilor. De exemplu, Japonia, ţară care a reuşit, prin împrumu¬ 
turile de inovaţii tehnologice din ţări occidentale şi din S.U.A., să le depăşească pe 
acestea în ramuri economice de vârf (automobile, electronică, infomiaticâ, televiziune, 
computere). 

Difuziunea se poate realiza prin mai multe căi. Una dintre ele este contactul direct 
între societăţi, situaţie specifică ţărilor vecine. Alt tip de difuziune îl constituie contactul 

mijlocit de un agent social sau cultural. Peremptoriu este exemplul persoanelor care 
locuiesc pe o perioadă de timp în alt spaţiu cultural decât cel originar, cum sunt soldaţii, 
studenţii la studii în universităţi străine, comis voiajorii, marinarii, familiile mixte. 
Aceştia pot intemiedia între societatea lor originară şi societatea în care trăiesc un timp, 
şi drept consecinţă, ei aduc în ţara lor de origine elemente ale societăţii primitoare. De 
pildă, cruciadele europene au construit un tip de intemiediar între cultura creştină şi 
culturile ţărilor în care au luptat. Cruciaţii au dus cultura creştină în societăţile musul¬ 
mane din nordul Africii şi au preluat cultura arabă, pe care au adus-o în Europa (Carol 
Ember, Melvin Ember, p. 529). în fine, difuziunea poate fi stimulată, adică prin cunoaş¬ 
terea unui element aparţinând unei societăţi este posibilă stimularea invenţiei sau dezvol¬ 
tării lui local. Tinerii paşoptişti români au cunoscut civilizaţia şi cultura apuseană a timpului 
lor şi au preluat aspecte ale acestora şi le-au introdus în România în scopul dezvoltării 
modeme a ţării în acelaşi mod ca şi în Occident. împrumuturile vizau, în acest caz, 
construirea unor forme sociale modeme ce alcătuiau organismul politic şi juridic al 
statului român. 

Difuziunea este un proces selectiv deoarece împrumuturile se fac în funcţie de 
interese, motivaţii şi mijloace. Depinde într-o mare măsură şi de natura împrumutului. 
Procese tehnice şi ştiinţifice pot fi împrumutate fără nici o dificultate de către o socie¬ 
tate, în schimb credinţe, moduri de viaţă, valori cunosc o selecţie puternică. De aceea, 
difuziunea este o cale de schimbare în orice societate, dar intensitatea, conţinutul şi for¬ 
mele ei sunt în raport de modele de împrumut ale fiecărei societăţi. Ceea ce este oportun 
pentru o societate, urmare a împrumutului dintr-o altă societate, poate reprezenta un 
pericol pentru o altă societate care face acelaşi împrumut. 


18.2.6. Acu/turaţia 

Aculturaţia este procesul de producere a schimbărilor care apar când diferitele 
grupuri sau diferite societăţi intră într-un contact puternic. La fel ca şi în difuziune, sursa 
schimbării stă în alte culturi sau în alte societăţi. în aculturaţie avem o relaţie în care o 
cultură este mai puternică decât cealaltă cu care intră în contact. O societate mai puţin 
dezvoltată tehnologic, situată în raport strâns cu altă societate puternică tehnologic, 
suferă influenţa acesteia din umiă. în acest caz împrumutul are loc sub presiunea influ¬ 
enţei din partea societăţii mai puternice. Aculturaţia include înlocuirea unor elemente 
sociale, respingerea totală a unor influenţe sau combinarea influenţelor externe cu trebu¬ 
inţele interne. Presiunile externe pentru schimbarea socială capătă fomie variate. Cea 
mai directă formă este cucerirea sau colonizarea prin forţă a unor societăţi şi organi¬ 
zarea lor conform intereselor cuceritorului. Un exemplu îl reprezintă ocuparea României 
de către trapele sovietice, cu acordul S.U.A. şi al Angliei, după august 1944, iar evoluţia 
ulterioară a ţârii, timp îndelungat, a fost decisă de guvernul U.R.S.S. Această ocupaţie 
s-a soldat cu schimbări radicale în ce priveşte sistemul social, dar şi cu privire la însăşi 
psihologia etnică a românului. Toate componentele societăţii au fost schimbate în concor¬ 
danţă cu principiile noului regim politic impus cu forţa, fără să se ţină seama de istoria, 
tradiţiile, obiceiurile, normele şi valorile româneşti. O ideologie străină a fost impusă 
într-un context social inadecvat. 

Aculturaţia poate avea loc fără a se folosi forţa sau presiunea asupra unei societăţi, 
în cadrul contactului dintre o societate mai puternică şi o societate mai puţin puternică, 
aceasta din urmă preia de la prima elemente ce sunt apoi integrate în structurile ei. 

18.2.7. Mişcările sociale 

Organizarea indivizilor în mişcări sociale este motivată de nevoia schimbării în 
mediul social. Aceste mişcări urmăresc instaurarea unei noi ordini sociale. Trebuie făcută 
diferenţa între mişcările sociale şi grupurile de presiune, care acţionează, în cadrul legal, 
pentru realizarea unor scopuri, fără să impună schimbarea ordinii sociale. Mişcările 
sociale prin acţiunea lor creează noi valori, impun noi forme sociale, noi instituţii. Miş¬ 
cările revoluţionare produc cea mai rapidă şi profundă schimbare socială. Am amintit 
de revoluţia industrială, de revoluţia ştiinţifică, procese ce au avut loc în secolele XVIII 
şi XIX. Revoluţiile determină modificări în toate componentele sociale şi instaurează o 
nouă ordine socială căutând să distrugă toate structurile vechi. Revoluţiile se produc în 
acele contexte sociale care nu reuşesc să gestioneze crizele şi să organizeze grupurile în 
direcţia unor scopuri comune de menţinere a ordinii şi stabilităţii sociale prin acceptarea 
de modificări. De fapt, situaţia revoluţionară se manifestă în momentele în care predo¬ 
mină inerţia, stagnarea faţă de schimbare. Dacă luăm exemplul României din anul 1989, 
putem înţelege mai bine cauzele care au detemiinat declanşarea revoluţiei din decem¬ 
brie 1989. Regimul comunist aplica o politică orientată spre o rată înaltă a acumulării 
şi o scăzută rată a consumului aplicată într-un sistem social bazat pe dictatură şi comandă, 
în acest fel, nu se lăsa loc exprimării publice a atitudinilor faţă de o asemenea politică. 
Se blocase astfel orice mecanism social de exprimare a opţiunilor şi de producere a 
schimbării în societate, alta decât cea planificată de autorităţi în temeiul unor principii 
şi norme ideologice depăşite chiar şi pentru societatea socialistă. Decalaje sociale, dis- 
funcţionalităţi în structurile economice datorită posibilităţilor limitate de asigurare a 
tehnologiilor, a materiilor prime şi a surselor de energie pentru toate obiectivele econo¬ 
mice, lipsa cadrului real de exprimare a drepturilor şi libertăţilor industriale au contri¬ 
buit la starea de nemulţumire a majorităţii populaţiei, care voia o schimbare a societăţii 
româneşti. Revoluţia din decembrie 1989 a marcat astfel momentul fundamental de 
schimbare profundă a societăţii româneşti într-un context internaţional caracterizat prin 
presiunea puternică asupra sistemului comunist, care avea să cadă în cele mai multe 
dintre ţările socialiste. 

Termeni 

aculturaţie 
conflict 
difuziune 
industrializare 
inovaţie 


întrebări recapitulative 

1. Ce este schimbarea socială? 

2. Cu ce alt proces social este asociată schimbarea socială? 

3. Care sunt sursele schimbării sociale? 

4. Ce rol are mediul fizic în schimbarea socială? 

5. Ce este aculturaţia? 

6. Ce probleme sociale a determinat creşterea ratei natalităţii în România din perioada comunistă? 

7. Prin ce influenţează piramida vârstelor evoluţia unei societăţi? 

8. Care sunt tipurile de inovaţii sociale? 

9. Care ţară a reuşit să se dezvolte prin împrumuturile de inovaţii tehnologice? 

10. Ce ramuri au avut prioritate în procesul de industrializare socialistă din România? 

11. Ce este difuziunea? 

12. De ce revoluţia este cea mai radicală mişcare socială? 

13. De ce evenimentele din decembrie 1989 au avut caracter revoluţionar? 

14. Care sunt schimbările ce au marcat societatea românească de după 1989? 

15. Care a fost rolul televiziunii în revoluţia din decembrie 1989? 


mediul fizic 
modernizare 
populaţie 
revoluţie 




Glosar 


Acţiune - ansamblu integrat de transformări aplicate unui obiect, în vederea obţinerii unui rezultat 
concretizat în adaptare sau cu scopul determinării funcţiei unei componente a sistemului social. 

Anomie - situaţie în care normele sociale nu mai acţionează asupra comportamentului individului. 

Antropologie - ştiinţă socială despre studiul evoluţiei omului. 

Asimilare - însuşirea valorilor şi nomelor culturii dominante de către un grup minoritar pentru a se 
integra în populaţia majoritară. 

Birocraţie - structură întemeiată pe o ierarhie a statusurilor şi rolurilor fiecărui agent social din 
componenţa ei, prevăzută în proceduri şi regulamente, şi bazată pe o diviziune a funcţiilor şi a 
autorităţii. Termenul a fost dezvoltat de Max Weber. In viziunea lui, birocraţia este cel mai 
eficient tip de organizare umană la scară mare. 

Capitalism - sistem economic bazat pe liberă iniţiativă şi pe concurenţă economică. 

Ciberspaţiu - reţele electronice de interacţiune între indivizi situaţi la diferite terminale de computer. 

Clasă socială - grupurile de indivizi ce se deosebesc între ele în temeiul bogăţiei şi al puterii. 

Clasă de mijloc - clasă socială alcătuită din persoane cu un venit mediu şi cu ocupaţii manageriale sau 
cu ocupaţii în servicii. 

Comunicare - transmiterea informaţiei de la un individ sau de la un grup la altul, în baza căreia are 
loc orice interacţiune socială 

Comunicare non-verbală - comunicare între indivizi prin expresii faciale sau gesturi corporale. 

Comunism - sistem economic bazat pe proprietatea colectivă asupra mijloacelor de producţie şi pe 
principiul de la fiecare după capacităţi fiecăruia după nevoi. 

Comunitatea - unitate spaţială sau teritorială de organizare socială în care indivizii au un sens al 
identităţii şi apartenenţei exprimate în relaţii sociale continue. 

Conflict - antagonism social între indivizi sau grupuri. 

Conflict de clasă - lupta între clase sociale antagoniste. K. Marx a teoretizat lupta de clasă ca factor 
al dezvoltării sociale în societăţile bazate pe proprietatea privată. 

Contracultură - set de credinţe şi valori orientate către contestarea intensă a valorilor culturii 
dominante şi finalizate în comportamente bazate pe alternative exclusiviste. 

Cult - grupare religioasă la care sunt afiliate persoane. 

Cultură - ansamblu de comportamente, credinţe, valori, atitudini şi idealuri învăţate şi împărtăşite de 
toţi membrii unui grup sau ai unei societăţi. 

Cursul vieţii - traseul biografic al individului de la naştere până la moarte. 

Devianţă- acţiunea neconformă normelor sau valorilor acceptate de către majoritatea membrilor unui 
grup sau ai unei societăţi 

Discriminare - refuzul accesului membrilor unui anumit grup la resursele sau recompensele ce se 
acordă numai grupurilor dominante din societate. 

Diviziunea muncii - diviziunea producţiei unei societăţi în competenţe de muncă sau ocupaţii 
specializate într-un sistem de interdependenţă. Cea mai simplă împărţire a muncii este cea între 
sarcinile bărbaţilor şi cele ale femeilor. 

Educaţie - transmiterea de cunoştinţe prin instrucţie directă de la o generaţie la alta. 

Etnicitate - conştiinţa identităţii culturale comune exprimată în valorile şi normele culturale ce îi 
deosebesc pe membrii unui anumit grup de ceilalţi cu care au un minimum de interacţiune. 



236 


Sociologie 


Etnocentrism - judecarea ideilor şi practicilor unei culturi din unghiul propriei culturi. 

Etnometodologie - studierea modului în care oamenii înţeleg ceea ce spun şi fac ceilalţi în cadrul 
interacţiunii sociale cotidiene. 

Evoluţie - dezvoltarea organismelor prin adaptarea speciilor la cerinţele mediului fizic. 

Familie - tip de comunitate alcătuită din indivizi ce se reunesc prin legături de sânge, căsătorie sau 
adopţiune, în care adulţii sunt responsabili pentru creşterea copiilor. 

Familie monoparentală - familie în care copiii sunt crescuţi de un singur părinte. 

Familie extinsă - grup familial alcătuit din mai multe generaţii de rude care trăiesc în aceeaşi 
gospodărie. 

Familie nucleară - familie alcătuită din părinţi şi copii. 

Funcţionalism - orientare teoretică în sociologie care explică societatea prin funcţiile ce-i asigură 
stabilitatea. 

Gen - apartenenţa la sex în funcţie de aşteptările sociale referitoare la comportamentul masculin sau 
feminin. 

Grup etnic - o populaţie distinctă în cadrul unei societăţi mai largi a cărei cultură este diferită de a sa, 
şi ai cărei membri sunt, se simt, sau par să fie uniţi între ei prin legături naţionale sau culturale. 

Grupul de referinţă - unitate socială utilizată pentru evaluarea şi modelarea atitudinilor, trăirilor şi 
acţiunilor individului. 

Grup primar - grup alcătuit din două sau mai multe persoane care se situează în relaţii directe, intime 
şi coezive unele cu altele. 

Grup secundar - grup alcătuit din două sau mai multe persoane implicate într-o relaţie impersonală 
cu un scop practic specific. 

Grup social - grup alcătuit din două sau mai multe persoane care împărtăşesc acelaşi sentiment de 
unitate şi identitate, reunite într-o structură stabilă de interacţiune socială şi dependenţă reciprocă, 
mijlocite de o activitate comună. 

Fliperrealitate - termen elaborat de Jean Baudrillard, prin care se consideră ca „realitate 11 ce este 
structurat de actul comunicării. De pildă, subiectele relatate la ştiri definesc ceea ce sunt 
evenimentele la care se face referire. 

Imaginaţia sociologică - aplicarea gândirii imaginative pentru a formula şi a răspunde la întrebările 
sociologice. 

Identitate - trăsătură distinctivă a caracterului unei persoane sau al unui grup. 

Incest - relaţii sexuale între rude apropiate. Interdicţia incestului a fost printre primele mecanisme de 
organizare a relaţiilor sociale dintre oameni. 

Instituţii - ansambluri sociale în care membrii aleşi sau desemnaţi ai grupurilor sunt investiţi în 
îndeplinirea funcţiilor stabilite public, dar cu caracter impersonal, în satisfacerea trebuinţelor 
individuale şi de grup, pentru stabilirea comportamentelor tuturor membrilor grupului prin reguli 
de influenţare şi control social. 

Interacţionism simbolic - perspectivă teoretică în sociologie elaborată de către G.H. Mead, care 
susţine că orice interacţiune umană are la bază simbolurile şi limbajul. 

Interacţiune socială - orice fonnâ de întâlnire între indivizi. 

Lege - reglementare juridică a conduitei sociale la care trebuie să se conformeze toţi membrii unei 
societăţi sau ai unui gmp social. 

Lumea a doua - societăţi industrializate din Europa de Est. 

Lumea întâi - grupul de state cu economii industrializate, bazate pe producţia capitalistă. 

Lumea a treia - societăţi slab dezvoltate, în care producţia industrială este inexistentă sau în mică 
măsură dezvoltată. 

Macrosociologie - studiul grupurilor, organizaţiilor sau sistemelor sociale la scară mare. 

Mentalitate - set de gânduri, de puncte de vedere, de modele de interpretare asupra realităţii, aşa cum 
apar în raporturile cotidiene. Ea exprimă o anumită viziune despre viaţă a oamenilor în contexte 
istorice concrete. 

Minoritate etnică - grupul de persoane dintr-un grup minoritar situat în poziţie inegală în cadrul unei 
societăţi datorită trăsăturilor lor fizice sau culturale 

Mobilitate socială - deplasarea indivizilor sau a grupurilor în structurile sociale dintr-un spaţiu social, 
schimbarea poziţiei sociale în cadrul colectivităţii sau translarea într-o colectivitate pentru 
ocuparea unei poziţii sociale. 

Mobilitate descendentă - mobilitate socială care plasează pe indivizi în poziţii sociale sau economice 
inferioare celor deţinute de ei altădată sau celor ocupate de părinţii lor. 

Mobilitate intrageneraţională - mişcare spre vârful ierarhiei sau spre partea inferioară a ierarhiei 
sociale pe perioada exercitării carierei profesionale. 

Mobilitate intergeneraţională - mişcare spre vârful ierarhiei sau spre partea inferioară a ierarhiei 
sociale de la o generaţie la alta. 

Mobilitate verticală - mişcarea persoanelor în cadrul sistemului de stratificare socială. 

Multimedia - ansamblul mai multor medii diferite intr-un singur mediu ce este pus în funcţiune prin 
computer. 

Naţionalism - ansamblul de idei, simboluri, atitudini şi sentimente despre modul cum un individ sau 
un giup afirmă atitudinea de ataşament, solidaritate şi identificare cu o naţiune sau cu un grup 
naţional. 

Naţionalitatea - calitatea unui individ de a se identifica şi de a aparţine unui grup naţional 

Naţiune - o anumită populaţie umană care locuieşte un teritoriu, vorbeşte aceeaşi limbă, desfăşoară în 
comun o activitate economică şi împărtăşeşte aceleaşi mituri, memorie istorică, cultură, drepturi 
şi îndatoriri legale pentm toţi. 

Norme - reguli şi modele care determină ce comportament este corespunzător sau nu este 
corespunzător într-o situaţie dată, confonn standardelor de comportament cerute de o cultură. 

Ocupaţie - poziţia de angajat al individului pentru care este remunerat. 

Oligarhie - influenţa şi puterea unei minorităţi în cadrul unei organizaţii sau societăţi. 

Ordine informaţională mondială - sistem global de comunicaţii, care operează prin legăturile de 
satelit, prin transmisii de radio şi TV, telefon sau reţele prin computer. 

Organizaţie - ansamblu uman constituit prin interacţiunea membrilor săi în mod intenţionat pentru 
realizarea unor scopuri specifice. 

Poziţie socială - identitatea socială a unui individ intr-un grup sau societate. 

Prejudecată - set de credinţe, stereotipuri şi emoţii puternice tipic negative despre un grup de indivizi, 
care predispune pe un ins să acţioneze intr-un anumit mod faţă de acel grup. 

Prestigiu - respectul acordat unui individ sau unui grup pe baza performanţelor sale sau a statusului 
lor social sau profesional. 

Putere - capacitatea individului sau a grupului de a-şi impune voinţa în cadrul relaţiilor interumane şi 
sociale chiar şi împotriva voinţei altora şi indiferent de factorii care influenţează această 
capacitate. 

Rasă - distincţia dintre mari colectivităţi umane în temeiul unor caracteristici fizice. 

Rasism - ideologie care caută să justifice relaţiile de putere între grupurile rasiale şi ipostaziază teza 
despre existenţa miei inegalităţii genetice, deci înnăscute şi imuabile între rase, ce trebuie 
respectată şi acceptată. 

Relaţii formale - relaţii ce decurg din organizarea ierarhică unui grup pe bază de legi, ordine, decizii, 
finalizată într-o organigramă care vizează obiective ale gmpului, iar funcţiile sale sunt definite în 
raport de aceste obiective. 

Relaţii informate - relaţii rezultate din interacţiunea membrilor grupurilor, caracterizate prin 
afectivitate. 

Relaţiile interpersonale - relaţii stabilite între persoane, ce decurg din necesităţile umane. 

Relaţii sociale sunt un sistem de legături durabile de dependenţă ce cuprinde cel puţin doi parteneri 
(indivizi sau grupuri), un contact, atitudini, interese şi situaţii, un sistem de drepturi şi obligaţii 
pe care partenerii trebuie să le realizeze. 

Religie - ansamblul modurilor de gândire, sentimente şi acţiuni care au legătură cu divinitatea. 

Revoluţie - proces de schimbare politică şi socială care determină o modificare radicală a structurii 
politico-juridice a societăţii. 

Rol social - totalitatea aşteptărilor care definesc comportamentul oamenilor exprimate în drepturi şi 
responsabilităţi ca fiind proprii sau improprii pentru ocuparea unui status şi punerea în act a 
cerinţelor conţinute în status. 

Sancţiune - act de recompensă sau de pedepsire, cu privire la formele de comportament aşteptate de 
către societate sau grup. 

Sat global - noţiune afirmată de Marshall McLuhan, care concepe lumea contemporană ca o 
comunitate restrânsă datorită impactului mass media cu tot globul. Un eveniment petrecut intr- 
un anumită zonă poate fi urmărit, prin televiziune, de oameni din diferite locuri ale planetei. 

Schimbare socială - transformare în structurile fundamentale ale unui gmp social sau ale unei 
societăţi. 

Secularizare - creşterea influenţei sferei laice şi declinul impactului religiei cu societatea. 

Segregare - acţiunea de a interzice accesul unor grupuri minoritare la instituţii publice sau de a comu¬ 
nica cu grupul dominant. 

Sfera publică - este spaţiul dezbaterii publice şi al controverselor în societăţile modeme. Tennenul a 
fost dezvoltat de Jiirgen Habermas. 

Simbol - semn care înlocuieşte un obiect şi reprezintă altceva decât obiectul. 

Socialism - sistem politic care accentuează necesitatea de realizare a unei comunităţi sociale egalitare. 

Socializare - procesul fundamental de transmitere a culturii şi organizării sociale la generaţiile urmă¬ 
toare, asigurându-se astfel continuitatea, stabilitatea şi perpetuarea societăţii. 

Socializare de gen - act prin care oamenii capătă trăsăturile de gen în procesele de socializare. 

Societate - modul organizat de existenţă a vieţii sociale de către un gmp relativ independent care se 
autoperpetueazâ şi ocupă acelaşi teritoriu şi participă la o cultură comună. O societate există 
numai ca o pluralitate de interacţiuni de indivizi care realizează lucmri pe care nu le-ar putea 
înfăptui altfel. Societatea este un mecanism adaptativ, un vehicul social pentm reglarea şi 
transformarea mediului, pentm soluţionarea problemelor perene ale vieţii. 

Societate informaţională - societate bazată, în principal, pe producţia de cunoştinţe rezultată din 
tehnologia informaţiei. 

Societate postindustrială - societate care trece prin profunde schimbări sociale diferite de acelea din 
etapa dezvoltării industriale. 

Sociologie - studiul colectivităţilor sociale şi al relaţiilor intemmane în cadrul acestora, precum şi 
examinarea comportamentului mnan în grupuri şi societăţi umane. 

Stat-naţiune - stat în care guvernul are puterea suverană asupra unui teritoriu delimitat, majoritatea 
fiind cetăţeni ce aparţin unei singure naţiuni. 

Stat tradiţional - stat din societăţi ce practică agricultura sau/şi creşterea vitelor. 

Stratificare sociale - proces de generare şi perpetuare a unor inegalităţi sociale între grupurile din 
societate cu privire la resursele materiale sau simbolice. 

Structuralism - perspectivă teoretică orientată spre identificarea structurilor în societate sau în cultură. 

Structură socială - ansamblu al relaţiilor sociale repetate şi stabile din diversitatea formelor de 
convieţuire socială. Datorită existenţei structurilor sociale viaţa umană şi socială capătă caracteml 
de regularitate şi organizare. 

Statusul social - poziţia ocupată de o persoană în societate. Treapta pe care se află un individ într-o 
structură socială reflectă tipul de apreciere asupra lui, dată de către ceilalţi pentm că fiecare om 
este evaluat în funcţie de această poziţie a sa, iar recunoaşterea ei depinde atât de personalitatea 
insului, cât şi de normele şi valorile sociale. 

Subcultură - sistem de valori şi noime diferite de cele ale majorităţii, deţinute de către un gmp din 
cadrul unei societăţi mai largi. 

Tehnologie - aplicarea cunoştinţelor la producţia materială prin care se crează instrumente materiale 
utilizate în interacţiunea umană cu natura. 

Teoria etichetării - perspectivă de explicare a devianţei prin ataşarea unei anumite etichete compor¬ 
tamentului oamenilor de către autorităţile publice sau de către alţii. 

Teorie - relevarea caracteristicilor generale care pot oferi explicaţii ale faptelor, obiectelor, proceselor 
sau evenimentelor observate cu regularitate. 

Tip ideal - „tip pur“ constituit din anumite dimensiuni ale unui anumit fapt social, care nu există în 
realitate, dar este construit şi investit cu virtuţi de instrument metodologic de către sociolog 
pentru a descrie proprietăţile esenţiale ale unui fenomen. 

Tradiţia - ansamblu de valori, norme, principii, concepţii, instituţii şi acţiuni durabile în timp, de 
regulă de-a lungul a cel puţin trei generaţii. Etimologic, prin termenul de tradiţie este desemnată 
orice transmitere a moştenirii de la o generaţie la alta. 

Valori - modul optim de comportare şi acţiune într-o comunitate despre ceea ce este de dorit sau 
necesar, care îi îndreaptă pe oameni către acţiuni şi concepţii, pentm că numai astfel li se conferă 
calitatea de membri ai comunităţii. 

